
PROLOG 


Cu șase ani în urmă... 


Nicolette Besson simţea că avea să moară. 

Chiar risca să se înece dacă fraţii Vincent nu plecau de 
pe verandă. Mai bine îşi ţinea capul sub apă și nu mai 
jeșea la suprafaţă, pentru că nu voia, sub nici o formă, ca 
ei să o vadă în noul costum de baie. 

Nici în ruptul capului. 

Aruncă o privire agitată peste marginea piscinei. Era 
foarte posibil ca fraţii să nici nu știe că ea era în piscină, 
din moment ce stătea în genunchi sub apa mică, 
ascunzându-se ca o fraieră. 

Oare ce căutau aici, adunați laolaltă, şușotind? 
Cunoscându-i, probabil puneau ceva la cale. 

Dacă tatăl ei ar fi ştiut că erau aici, îngrămădiţi unul în 
altul, cu Lucian la mijloc, ca de obicei, ar fi spus că erau 
puși pe șmecherii. 

Orice ar fi însemnat şmecherii. 

Devlin era cel mai mare dintre fraţii de Vincent, iar 
Gabriel - fratele mijlociu. Lucian era cel mai mic și cel 
care intra mereu în belele. Mereu. Mai ales de când le 
murise mama și le dispăruse sora. Devlin şi Gabriel 
semănau cu tatăl lor, era bruneţi şi puternici, dar Lucian 
și sora lui geamănă semănau cu mama. 

Spera din inimă ca prietenii lui Lucian să nu fie cu ei. 
Parker Harrington o îngrozea. Fl se... holba mereu la ea. 
Ceea ce era ciudat, pentru că de obicei nu se purta prea 


drăguţ. Uneori, o privea de parcă nu era demnă să 
respire același aer cu el și, alteori, o privea de parcă... 

Nikki se cutremură, nedorindu-și să se gândească la 
asta. 

Îşi muşcă ușor buza, în vreme ce marginea de ciment a 
piscinei aproape îi ardea degetele. Când aveau să plece? 
Mama ei avea să își termine cât de curând treburile în 
bucătărie, iar ea avea să fie nevoită să iasă din piscină... 
și, când ei aveau să o vadă, ea avea să moară de ruşine. 

Doamne, de ce naiba intrase în piscina asta? Nici 
măcar nu știa să înoate, dar îi fusese atât de cald şi se 
simţise atât de lipicioasă. Şi se plictisise de moarte stând 
degeaba într-una dintre nenumăratele camere din conac, 
neavând voie să atingă ceva sau să se ducă pe undeva, 
pentru că domnul de Vincent era acasă. 

Domnului de Vincent nu-i plăcea nici un fel de 
zgomot, şi tot ce reușea Nikki era să facă gălăgie. Multă 
gălăgie. Uneori, se entuziasma pur și simplu și uita unde 
se afla. Nu-și dorea să-și petreacă vacanţa de vară stând 
cuminte. Uf. Ei tocmai au... 

Lucian lăsă deodată capul pe spate şi începu să râdă pe 
înfundate. Sunetul o făcu să tresară, şi își simţi buzele 
zvâcnind. Lucian avea cel mai frumos râs din lume. 
Părea mereu la un pas de a face ceva absolut nebunesc... 
ceva care cel mai probabil l-ar fi supărat pe tatăl lui și i- 
ar fi făcut pe părinţii ei să clatine cu drag din cap. 

Ce făceau frații? 

Privirea ei se îndreptă spre Devlin. Stătea între ei, 
privindu-l pe Lucian cu un chip lipsit de orice expresie. 
Totuşi, Gabe zâmbea şi scutura din cap în timp ce Lucian 
făcea gesturi ciudate. 

Gabe zâmbea mereu. 

Nikki se întrebă dacă Gabe îi adusese de la atelier vreo 
bucată de lemn. Nu îi mai adusese de ceva vreme, şi 
degetele ei abia așteptau să folosească noua trusă de 
sculptură în lemn pe care i-o cumpăraseră ai ei de 
Crăciun. Tocmai învăța cum să facă mărgele din lemn, 
de genul acelora prin care puteai trece o sfoară ca să faci 
un colier sau o brățară. L-ar putea întreba pe Gabe acum, 


dar așa el și-ar da seama că era în piscină și ea nu voia 
nici în ruptul capului să se întâmple una ca asta. 

Dacă era un om care nu trebuia o vadă în costumul de 
baie, acela era Gabe. 

Făcând câţiva paşi pe podeaua piscinei, rămase atentă 
și tăcută în timp ce apa se adâncea tot mai mult în jurul 
ei. O rafală bruscă de vânt legănă umbrela de pe terasă, și 
parfumul trandafirilor din grădină o învălui. Cerul 
începea să se deseneze în tonuri cenușii și sumbre spre 
sud. Se anunţa o furtună. Grozav. Poate nu trebuia să se 
înece. Poate avea noroc și o nimerea un fulger. 

Pentru că nu accepta nici moartă să-i lase să o vadă în 
costumul stupid, dintr-o piesă, pe care i-l cumpărase 
mama de la magazinul local. 

În nici un caz. 

Cei trei de Vincent erau ca fraţii pentru ea - frați mai 
mari. Cu muuult mai mari. Fi bine, Gabe și Lucian o 
tratau ca pe o soră. Nu și Devlin. EI se purta cu ea ca și 
cum nu ar fi existat. Ceea ce era foarte bine pentru ea, 
pentru că nici lui Devlin nu-i plăcea gălăgia și nici nu 
zâmbea niciodată. Deloc. 

Chiar dacă Nikki tocmai împlinise 16 ani, nu prea știa 
ce simţea pentru băieţi, exceptând faptul că cei mai mulţi 
dintre ei i se păreau enervanți. Odată, o auzise pe mama 
ei cum îi spusese tatălui ei că Nikki se maturiza mai 
târziu. Nikki își dăduse ochii peste cap. Ea nu era vreo 
neroadă sau așa ceva. 

Dar fraţii de Vincent erau diferiţi. Nu erau băieți în 
nici unul dintre sensurile acestui cuvânt. Și tuturor celor 
pe care îi cunoștea Nikki li se păreau atrăgători. La urma 
urmei, sora mai mare a celei mai bune prietene a ei se 
încurcase cu Lucian și acum era absolut obsedată de el. 

Nu că Nikki ar fi fost dispusă să recunoască vreodată 
asta, dar Gabe i se păruse dintotdeauna atât de sexy. Din 
cauza părului. Îl purta mai mult lung decât fraţii lui, 
până la umeri, și părea să fie des şi moale, făcând-o să-și 
dorească să facă tot felul de lucruri ciudate, cum ar fi să-l 
atingă. 


Să-i atingă părul din senin ar fi fost un lucru foarte 
ciudat. 

Și se îndoia foarte tare că el ar fi apreciat gestul. 

Nikki se înroşi când se trezi privind lung spre Gabe. EI 
purta o pereche de blugi și o cămașă albă și era descult, 
chiar dacă pavelele erau, probabil, al naibii de fierbinţi 
sub tălpile lui. 

Fa credea că el avea picioare frumoase. 

Și avea şi un râs frumos. Avea şi un zâmbet frumos. 
Unul care o făcea mereu pe Nikki să zâmbească. Și era 
amabil. Îşi făcea mereu timp să o întrebe cum se 
descurca la şcoală sau ce făceau ea și prietenele ei. Fl îi 
arătase cum să transforme o bucată pătrată de lemn în 
ceva uluitor. Era prietenos cu ea, în ciuda faptului că 
probabil avea o grămadă de lucruri mai bune de făcut. 

Cei trei fraţi erau foarte diferiţi unul de altul. Devlin 
era cel rece. Lucian era cel nebun. lar Gabe era doar... 

Nikki îşi înăbuşi un oftat. 

El era doar, ei bine, totul. 

În depărtare, auzi freamătele furtunii care se apropia, 
și, deşi ştia că vremea se putea înrăutăți repede, rămase 
în piscină, cu privirea ațintită spre Gabe. 

Nu se purta niciodată cu ea de parcă ar fi fost 
inferioară pentru că părinţii ei făceau parte din personal, 
cum făceau unii dintre prietenii lor ignoranțţi și snobi 
care trecuseră pe aici de-a lungul anilor. Cum făcea 
Parker. Cum făcea adesea Devlin de fiecare dată când se 
sinchisea să o observe. 

Stia că Gabe avusese o relație serioasă când fusese la 
facultate, pentru că venise odată cu fata respectivă acasă, 
de Crăciun, cu câţiva ani în urmă. O chema Emma și era 
frumoasă și amabilă, iar Nikki o... o ura pur şi simplu. 

În fine... 

Gabe și Emma nu mai erau împreună. 

Nikki zâmbi în sinea ei. 

Continuând să înainteze de-a lungul marginii piscinei, 
se opri când simţi că nu mai putea să atingă cu tălpile 
fundul. Apa era adâncă, așa că trebuia să fie foarte atentă 
dacă nu voia să se înece. Se tinu de marginea piscinei, 


înaintând, tot mai aproape de trambulina pe care o 
văzuse folosită doar pe Lucian și de Gabe. Ei săreau în 
apă de pe ea şi nu păreau deloc temători. 

Nikki își dorea să facă asta. Să nu se teamă că... 

Totul în jur deveni de un alb incandescent când 
fulgerul lovi pământul din apropiere. Bubuitul unui 
tunet reverberă în aer, trimițându-i un fior de frică de-a 
lungul şirei spinării. Fa ţipă când începu să toarne cu 
găleata. Se dezlănțui o ploaie torențială, năpustindu-se 
peste curtea din jurul piscinei și peste suprafaţa apei. 

Ce să mai stea în piscină! 

Apucându-se de margine, Nikki dădu să se ridice în 
brațe. Ochii ei mari priviră neliniștiţi în jur, când un alt 
fulger biciui pământul, nu foarte departe de piscină. 

Frații se întoarseră chiar în clipa aceea, exact când ea 
reuşi să scoată un picior uscăţiv din piscină și să pășească 
pe aleea alunecoasă. 

Gabe făcu un pas înainte, spre marginea verandei, aflat 
la adăpost de răbufnirea ploii torențiale. 

- Nic? 

Fa icni când ochii ei îi întâlniră pe ai lui. Oh, nu. Nu 
doar că era în costum de baie, dar mai și arăta ca o pisică 
plouată care încerca să iasă din piscină! Chiar putea să 
moară aici şi acum... 

Tunetele explodară din nou. Cerul părea să se 
prăbușească peste ea. Apoi, se întâmplă, atât de repede, 
că simţi cum piciorul îi alunecă și, în următoarea 
secundă, nu mai știu decât că apa o înghiţi cu totul. 

Șocul îi răpi orice capacitate de a mai gândi. Mult prea 
surprinsă pentru a închide gura, începu să înghită apă pe 
măsură ce se scufunda în piscină și apa se agita deasupra 
ei. 

Plămânii o ardeau, și începu să răsufle șuierător când 
închise ochii strâns. Încercă să iasă la suprafaţă, dar se 
părea că doar se scufunda mai adânc; panica o cuprinse 
în ghearele ei în timp ce se agita sub apă. Atinse fundul 
piscinei, iar impactul fi atenuat, și totuși cutremurător. 

Strângând ochii, Nikki clătină frenetic din cap în 
vreme ce arsura din piept i se furișă în sus, de-a lungul 


gâtului și al cefei. Se simţea ciudat. De parcă o mie de 
furnici de foc mărșăluiau pe pielea ei și... 

Două mâini o prinseră brusc de brațe. Un braț o 
cuprinse de talie. Simţi cum este împinsă cu putere în 
sus. Capul îi ieşi la suprafață. Ploaia îi năvăli pe față când 
ea deschise disperată gura, încercând să respire, dar nu 
reuși decât să tușească şi să scuipe apă. 

Cineva o trase spre marginea piscinei, apoi o altă 
pereche de mâini o apucă și o ridică din apă. Ateriză în 
genunchi, sufocându-se, timp în care apa continua să se 
zbată netulburată lângă ea. Braţele se înfășurară din nou 
în jurul taliei ei și o ridicară. Lumea se învârti cu ea cât fu 
purtată spre verandă. Pusă jos ușor, se simți imediat 
întoarsă pe o parte. 

Simti o lovitură puternică în spate. 

- Hai, Nic! Scuipă! Hai! Scoate toată apa, Nic! 

Recunoscu vocea - ştia cine era pentru că doar un 
singur om îi spunea Nic, dar apa continuă să țâșnească 
dinăuntrul ei în timp ce ea șuiera şi scuipa ceea ce părea 
a fi un ocean. 

- Așa. Mâna de pe spate o freca ușor acum, fără să se 
mai concentreze doar la apa din plămânii ei. Asta e. 

În sfârşit capabilă să respire fără să se sufoce, Nikki se 
rostogoli pe spate și se trezi uitându-se în ochi de 
culoarea mării în larg, de un verde-albăstrui nemărginit. 

Gabe. 

- Eşti bine? întrebă el, îngrijorarea umplând ochii lui 
frumoși cu fiecare secundă care trecea și în care ea nu 
spunea nimic. Începi să mă îngrijorezi, scumpo. 

Scumpo? 

Nu-i mai spusese niciodată scumpo. 

Peste umărul lui, Lucian se aplecă spre ea. 

- S-a lovit la cap? 

Cineva înjură, făcând-o să tresară. 

- Dev, oftă Lucian, uitându-se în spatele lui, spre locul 
în care bănuia că se afla Devlin. 

Gabe încă o privea stăruitor, cu mâna așezată pe 
umărul ei. Nikki știu că trebuia să spună ceva înainte ca 
tinerii să se ducă să-i cheme pe părinţii ei. 


- Eu... nu m-am lovit la cap. 

Ușurarea lumină chipul lui Gabe. 

- Slavă Domnului! Umerii i se relaxară ușor, și atunci 
ea deveni conștientă de cămașa lui albă udă și lipită de 
piele. Sub cămașă se dezvăluiau tot felul de adâncituri și 
contururi interesante. M-ai speriat ca naiba, Nic. 

Atunci, realitatea celor întâmplate o lovi cu toată forța. 

Gabe o salvase. 

Doamne, chiar o salvase de la înec! 

El îi zâmbi şi clătină din cap, iar șuvițe umede îi 
alunecară pe faţă. 

- Eşti bine, da? 

Fa încuviință din cap, gândindu-se că trebuia, 
probabil, să se ridice. 

- M-ai salvat. 

Zâmbetul lui se adânci. 

- Şi devin eroul tău? 

- Da, șopti ea şi încuviinţă din cap, în caz că el s-ar fi 
îndoit vreo clipă de cuvintele ei. 

Devenea, fără nici o urmă de îndoială, eroul ei. 

Gabe chicoti. 

- Doamne fereşte! mormăi Devlin, încrucișându-și 
brațele cînd ajunse în raza ei vizuală. Asta ne lipsea. Ca 
ea să se înece în piscina asta nenorocită. Ce Dumnezeu 
cauţi aici? Nu sunt nici piscina, nici casa ta, ca să le 
foloseşti ca loc de joacă. 

Ochii ei se făcură mari. Lacrimile îi arseră gâtlejul în 
timp ce ea se făcu mică pe piatra fierbinte. EI avea să le 
reproșeze părinţilor ei - să îi spună tatălui lui. Și părinţii 
ei aveau să fie certati. 

Capul lui Gabe se răsuci brusc. 

- Devlin! 

- Nătânga asta mică nici măcar nu știe să înoate, 
comentă Devlin, și, fără voia ei, Nic simți cum lacrimile 
îi pun un nod în gât. 

Nu era nătângă, dar el avea dreptate. Nici măcar nu 
ştia să înoate. 

- Doamne, mormăi el. Livie şi Richard ştiu că n-ar 
trebui să o lase să umble ca o nebună pe aici, când tata... 


- Gata! Serios acum. Gabe îi eliberă umărul şi se 
întoarse spre fratele lui mai mare. A fost un accident. A 
trecut. Nic e bine. Așa că taci din gură sau pleacă de aici! 
Nu-mi pasă unde te duci, atâta timp cât pleci de aici. 

Sprâncenele lui Lucian se arcuiră în sus, și el păru la 
un pas de a izbucni în râs, în timp ce Nikki își înăbuși un 
oftat. Nu-l auzise niciodată pe Gabe vorbind aşa cu 
Devlin. 

Nimeni nu vorbea aşa cu Devlin. 

Cu umerii încordaţi, Gabe se întoarse spre ea. 

- Cred că trebuie să te învăţ să înoți, nu-i așa? 

Se întâmplă. 

Atunci și acolo, se întâmplă. 

Nicolette Besson se îndrăgosti până peste cap. Și știu, 
știu pur și simplu undeva în adâncul ființei, că, într-o 
bună zi, avea să se mărite cu Gabriel de Vincent și aveau 
să trăiască fericiţi până la adânci bătrâneți. 

Ea avea să fie a lui. 

Pentru că el era deja al ei. 


CAPITOLUL 1 


Sase ani mai târziu... 


Gabriel de Vincent trebui să apeleze la toată stăpânirea 
de sine de care era în stare ca să stea deoparte şi să nu 
reacționeze. Să rămână încremenit locului și să se uite 
pur și simplu cum el era luat. Dar trebuia să facă asta, 
pentru că promisese, şi Gabe încerca să fie un om de 
cuvânt. 


Uneori, nu-i ieşea. Și eşua în moduri care nu-i dădeau 
pace în creierii nopţii, dar nu avea să revină acum la asta. 

Le promisese trei luni fără întreruperi. 

Şi avea să le acorde trei luni. 

Îl durea maxilarul de cât de tare îl încleștase când 
familia Rothchild se întorsese în restaurant. Nu îşi luă 
ochii de la ei până în clipa în care se făcură nevăzuți. 
Abia atunci cobori privirea spre foaia de hârtie. 

Privind desenul unui căţeluş pe o bucată de carton 
albastru, simţi cel mai cumplit amestec de emoții. 
Tristete. Mândrie. Neputinţă. Speranţă. O furie din care 
nu mai gustase până acum. Habar nu avea cum se putea 
ca un om să simtă toate astea deodată, dar le simţea. 

Un zâmbet ostenit îi înflori pe buze. Fără îndoială, 
desenul era făcut cu talent. Cu o iscusinţă reală. Părea că 
talentul artistic al familiei de Vincent continua să dea 
lovitura. 

Privirea îi zbură peste ce era scrijelit cu un scris de 
mână lăbărțat. Citise cuvintele deja de trei ori, dar nu se 
simţea în stare să le citească a patra oară. Nu acum. Nu 


voia să îndoaie hârtia şi să o strice, așa că o purtă cu grijă 
spre locul unde parcase. 

- Gabriel de Vincent. 

Încruntându-se la auzul vocii vag familiare, se 
întoarse. Un bărbat se ivi din spatele unei camionete. 
Ochelarii de soare pătraţi protejau o jumătate din fața 
bărbatului, dar Gabe îl recunoscu. 

Oftă. 

- Ross Haid. Cărui fapt îi datorez onoarea de a te 
vedea în Baton Rouge? 

Reporterul de la Advocate îi trimise lui Gabe zâmbetul 
lui pieziș, marcă personală, cel care probabil îi permitea 
să se strecoare prin locuri și pe la evenimente unde nu ar 
fi avut ce căuta. 

- Sediul nostru este aici. Ştii asta. 

- Da, dar tu lucrezi la biroul din New Orleans, Ross. 

Fl ridică din umeri când se apropie de Gabe. 

- A trebuit să trec pe la sediu. Am auzit pe surse că un 
de Vincent este în oraş. 

- Ca să vezi! Gabe nu crezu nici o secundă cuvintele 
lui. Și ai auzit din pură întâmplare că sunt la restaurantul 
ăsta? 

Zâmbetul se adânci ușor în timp ce bărbatul își trecu o 
mână peste părul blond. 

- Nu. Te-am zărit dintr-un noroc chior. 

„Pe naiba!“ Ross umbla deja de vreo două luni pe 
urmele familiei lui, încercând să discute cu unul dintre 
frați când erau la cină în oraş sau pe la un eveniment, 
ivindu-se la aproape fiecare nenorocită de acţiune la care 
participau. Dar, acasă, în New Orleans, lui Ross nu îi era 
atât de uşor să se apropie de ei. Ei bine, nu îi era uşor să 
ajungă la cel cu care voia cu adevărat să vorbească, adică 
fratele mai mare al lui Gabe. 

Nu aveai nevoie de nu știu ce logică pentru a-ţi da 
seama despre ce era vorba. Ross auzise cumva că Gabe 
era aici, motiv pentru care el ajunse din întâmplare aici. 
În mod normal, Gabe reușea să tolereze întrebările 
necontenite ale lui Ross. La naiba, chiar îl plăcea 
oarecum pe tip, îi aprecia hotărârea, dar nu când Ross se 


afla aici şi ceva despre care Gabe nu-şi dorea ca un 
reporter să afle era la doar câţiva pași depărtare. 

Coborându-și ochelarii de soare, Ross privi mașina lui 
Gabe. 

- Frumoasă mașină! Una dintre noile Porsche 911? 

Gabe ridică din sprâncene. 

- Afacerile de familie merg, probabil, bine. Dar, 
oricum, afacerile de familie merg mereu bine, nu-i aşa? 
Familia de Vincent are o avere din moşi strămoși. Face 
parte din cei unu la sută din unul la sută. 

Familia lui Gabe era una dintre cele mai vechi, a cărei 
istorie începea pe vremea în care se crease marele stat 
Louisiana. Deţinea acum cele mai profitabile rafinării de 
petrol din golf, afaceri imobiliare de milioane în întreaga 
lume, firme de tehnologie și, după ce se însura fratele lui 
mai mare, familia lor avea să dețină controlul asupra 
uneia dintre cele mai importante companii de transport 
maritim din lume. Deci, da, familia de Vincent era 
bogată, dar Gabe cumpărase maşina şi aproape tot ce 
deținea cu banii pentru care muncise. Nu cu bani 
moșteniți. 

- Unii spun că familia ta are atât de mulţi bani, încât 
clanul de Vincent se află deasupra legii. Ross îşi îndreptă 
ochelarii de soare. Așa pare. 

Gabe chiar nu avea timp pentru asta. 

- Orice ai vrea să-mi spui, crezi că poţi să n-o mai dai 
cotită şi să treci la subiect? Aş vrea să mă întorc acasă 
anul ăsta. 

Zâmbetul reporterului dispăru. 

- Cum tu eşti aici, eu sunt aici şi este al naibii de greu 
să vă prind pe unul dintre voi... Vreau să vorbim despre 
moartea tatălui tău. 

- Sunt convins. 

- Nu cred că s-a sinucis, continuă Ross. Şi mi se pare 
suspect ca ofițerul Cobbs, care a spus clar și public că 
vrea să investigheze moartea tatălui tău drept omucidere, 
a sfârşit într-un accident dubios de mașină. 

- Da? 

Frustrarea lui Ross se dezlănțui aproape palpabil. 


- Asta e tot ce ai să-mi spui despre acest subiect? 

- Cam da. Gabe zâmbi. Şi faptul că ai o imaginație 
foarte bogată, dar sunt sigur că ai mai auzit asta. 

- Nu cred că imaginaţia mea e atât de bogată încât să 
se ia la întrecere cu tot ce a făcut familia Vincent. 

Probabil că nu. 

- Bine, nu o să te mai întreb despre tatăl tău sau 
despre ofițer. Ross își mută greutatea de pe un picior pe 
altul când Gabe deschise portiera șoferului. Am auzit și 
câteva zvonuri interesante despre o parte din personalul 
de la complexul de Vincent. 

- Încep să cred că se prea poate să ne urmărești. Gabe 
așeză desenul cu faţa în jos pe scaunul din dreapta. Dacă 
vrei să discuți despre chestiuni legate de personal, atunci, 
trebuie să ai o conversaţie cu Dev. 

- Devlin nu-și face timp să discute cu mine. 

- Asta nu pare a fi problema mea. 

- Pare să fie acum. 

Gabe râse, dar fără nici o urmă de umor când se 
întinse înăuntru și apucă ochelarii de soare de pe bord. 

- Crede-mă, Ross, asta nu este problema mea. 

- Poate nu crezi că este acum, dar situaţia o să se 
schimbe. Un muşchi zvâcni în maxilarul bărbatului. Am 
de gând să scot de la tine toate secretele pe care familia 
de Vincent le-a păstrat ascunse ani de zile. O să fac un 
reportaj pe care nici măcar familia ta nu o să-l mai poată 
reduce la tăcere, nici cu toți banii din lume. 

Scuturând din cap, Gabe își puse ochelarii de soare. 

- Îmi place de tine, Ross. Ştii că eu n-am avut 
niciodată o problemă cu tine. Ţin să clarific asta. Dar 
trebuie să vii cu un material mai bun, pentru că ce mi-ai 
spus adineauri sună ca un clișeu. Se sprijini cu mâna de 
cadrul portierei. Trebuie să știi că nu ești primul reporter 
care se gândeşte că o să scoată cumva la iveală nu ştiu ce 
secrete pe care le ținem ascunse și că o să deconspire ce 
naiba crezu că suntem. Nu o să fii nici ultimul care o dă 
în bară. 

- Eu nu o dau în bară, spuse Ross. Niciodată. 

- Toată lumea o dă în bară. 


Gabe se urcă la volan. 

- Mai puţin familia de Vincent? 

- Tu ai spus-o, nu eu. Gabe ridică privirea spre 
reporter. Vrei să-ţi dau un sfat? Dacă aş fi în locul tău, aş 
căuta să investighez altă poveste. 

- Ăsta e momentul când o să-mi spui să fiu atent? 
Ideea păru să îl facă straniu de vesel. Mă pui în gardă? 
Fiindcă oamenii care se pun rău cu familia de Vincent 
ajung să dispară sau mai rău? 

Gabe zâmbi când băgă cheia în contact. 

- Nu pare că ar trebui să-ţi spun asta. Pare că ştii deja 
ce se întâmplă. 


Nikki se opri în centrul bucătăriei liniștite şi aproape 
sterile a conacului de Vincent, spunându-şi că nu mai 
era aceeaşi nătângă care aproape se înecase în piscină cu 
şase ani în urmă. 


Sigur nu mai era aceeaşi nătângă care se făcuse de 
ruşine ani de zile alergând după un bărbat matur. Lucru 
care se soldase cu una dintre cele mai proaste idei care 
existaseră vreodată în istoria ideilor proaste. 

lar Nikki avea o istorie impresionantă când venea 
vorba despre a nu lua cea mai strălucită dintre deciziile 
posibile. 'Tatăl ei obişnuia să spună că avea o fire uşor 
sălbatică, mergând pe urmele lui tati, dar lui Nikki îi 
plăcea să dea vina pe familia de Vincent pentru 
nesăbuinţa ei. Cei trei aveau un talent cu adevărat bizar 
de a-i face pe toţi cei din jur să o ia pe căi greşite. 

Mama ei susținea că majoritatea deciziilor proaste pe 
care le lua Nikki erau determinate de inima ei bună. 

Nikki avea obiceiul să adune tot felul de creaturi fără 
adăpost... pisici de pe stradă, câini, câte o şopârlă din 
când în când, chiar şi un şarpe şi, bineînţeles, oameni. 
Era o inimă milostivă, detesta să vadă în suferință 
oameni la care ţinea și era de multe ori cam prea afectată 
de necazurile străinilor. 

Motiv pentru care evita să se uite la televizor în 
perioada sărbătorilor, căci mereu arătau imaginile acelea 
sfâşietoare cu animale îngheţate sau cu copii lăsaţi să 
moară de foame prin ţările măcinate de războaie. Tocmai 


de aceea ura totul când venea vorba despre Revelion și îşi 
petrecea săptămâna dintre Crăciun și Anul Nou făcând 
curat. 

O mulțime de lucruri la Nikki rămăseseră la fel ca 
ultima dată când trecuse pragul acestei case. Era încă 
implicată emoţional față de animalele care nu îi 
aparțineau - de aceea și activa ca voluntar la adăpostul 
local de animale. Încă nu reușea să întoarcă spatele cuiva 
care avea nevoie de ajutor și continua să se trezească în 
tot felul situații ciudate. Dar nesăbuită? Sălbatică? 

Nu mai era. 

Nu de ultima dată când fusese aici, chiar înainte să 
plece la facultate. Se întâmplase cu patru ani în urmă și 
acum se întorsese. Nimic și absolut totul se schimbase. 

- Eşti bine, iubito? întrebă tatăl ei. 

Întorcându-se şi zărindu-l pe tatăl ei chiar la intrare în 
bucătăria mare, se trezi din reverie și îi zâmbi larg. 
Doamne, tatăl ei începea să arate de vârsta pe care o 
avea, iar gândul o speria - o îngrozea cu adevărat. 
Părinţii ei o făcuseră târziu, dar ea avea doar 22 de ani şi 
își mai dorea încă vreo 50 de ani alături de ei. 

Nikki știa că asta nu avea să se întâmple. 

Cu atât mai puţin acum. 

Se chinui să-și alunge acele gânduri din minte. 

- Da. Sunt doar... este ciudat să fiu aici, după ce am 
fost plecat atâta timp. Bucătăria este diferită. 

- A fost redecorată acum câțiva ani, răspunse el. 

Conacul părea să fie într-un proces continuu de 
renovare. La urma urmei, de câte ori nu luase foc locul 
acesta, de când fusese construit? Nikki pierduse şirul. 
Tatăl ei trase adânc aer în piept, iar cutele din jurul gurii 
lui deveniră mai pronunțate. Părea atât de obosit. 

- Nu ştiu dacă ţi-am spus asta sau nu, dar mulțumesc. 

Fa flutură dintr-o mână. 

- Nu trebuie să-mi multumesti, tată. 

- Ba da, trebuie. El se apropie de locul în care stătea 
ea. Ai plecat la facultate ca să faci ceva mai bun decât 
asta... mai bun decât să pătești și să ai grijă de o 
gospodărie. Să devii ceva mai bun. 


Ofensată în numele lui, ea își încrucişă braţele și 
întâlni privirea lui obosită. 

- Nu este nimic în neregulă să gătești și să ai grijă de o 
gospodărie. Este o slujbă bună, cinstită. O slujbă care mi- 
a permis să fac facultatea. Nu-i așa, tată? 

- Suntem foarte mândri de slujba noastră. Nu mă 
înțelege greșit, dar ce am făcut cu mama ta în toţi anii 
ăștia a fost pentru ca tu să poţi face altceva. El oftă. Deci, 
înseamnă enorm pentru noi că te-ai întors acasă pentru a 
ne ajuta, Nicolette. 

Doar tatăl şi mama ei îi spuneau pe numele complet. 
Toţi ceilalți îi spuneau Nikki. Toţi, cu excepţia unui 
anume de Vincent, nu spunem cine. El şi numai el îi 
spuneau Nic. 

Părinţii ei lucraseră pentru familia de Vincent, una 
dintre cele mai bogate familii din State și posibil din 
lume, cu mult înainte să se nască ea. Era ciudat să creşti 
în această casă, să știi o mulțime de lucruri ciudate... 
lucruri despre care ceilalți habar nu aveau și pentru care 
ar fi plătit probabil bani frumoși. Şi la nivel personal? Era 
ca și cum ai fi trăit cu piciorul în două lumi diferite, una 
de o bogăţie absurdă şi o alta care aparținea clasei de 
mijloc. 

Tatăl ei era practic majordom, doar că Nikki avusese 
dintotdeauna o mică bănuială că tatăl ei... se ocupase 
pentru familia de Vincent de lucruri pe care nici un 
majordom normal nu le-ar fi făcut. Mama ei se ocupa de 
sarcinile de zi cu zi ale casei și pregătea cinele. Alor ei le 
plăcea să lucreze pentru această familie și știa că 
plănuiseră să continue aici până la finalul zilelor, dar 
mama ei... 

Nikki simţi o strângere de inimă. Mama ei nu se 
simţea bine, şi totul se întâmplase atât de repede, 
apărând ca din senin. Temutul cuvânt cu C. 

- Sincer, este perfect. Mi-am luat diploma, şi așa o să- 
mi dau seama de ce și cum. Cu alte cuvinte, să priceapă 
ce naiba voia să facă cu adevărat cu viaţa ei. Să se apuce 
de muncă sau să continue cu masteratul? Nu era încă 
sigură. Şi vreau să fiu aici, alături de mama. 


- Ştiu. Zâmbetul lui șovăi puţin când îi îndepărtă o 
șuviță de un blond-castaniu de pe față. Am fi putut să 
angajăm pe altcineva cât mama ta... 

- Nu, n-aţi fi putut. Simplul gând o făcu să 
izbucnească în râs. Ştiu cât de ciudati sunt cei din familia 
de Vincent. Ştiu cât de protectori sunteţi cu ei. Știu să-mi 
țin gura şi să închid ochii când trebuie. lar voi nu mai 
trebuie să vă faceţi griji pentru un angajat nou, care n-ar 
putea să-ţi țină gura și n-ar închide ochii când trebuie. 

Tatăl ei îşi arcui o sprânceană. 

— S-au schimbat multe lucruri, iubito. 

Ea pufni în timp ce privi blaturile din marmură albă 
cu nervuri cenușii. Mama o pusese la curent cu privire la 
unele schimbări în timpul unuia dintre tratamentele ei 
de chimioterapie. La urma urmei, despre ce altceva să 
vorbească în timp ce în vene i se pompa o cantitate 
uriaşă de otravă, care, spera ea, avea să ucidă doar 
celulele canceroase care se formau în plămânul ei? 

Despre lucruri care se schimbaseră la conacul de 
Vincent. 

Pentru început, capul familiei, Lawrence de Vincent, 
se spânzurase cu câteva luni în urmă. Un gest care o 
șocase, pentru că se gândise că bărbatul acela ar 
supraviețui şi unei bombe nucleare. lar Lucian de 
Vincent părea să aibă o iubită cu care locuia aici, urmând 
să se mute la casa lor. Ideea ca Lucian să se așeze la casa 
lui era cu atât mai nebunească. 

Lucian de care își amintea ea era un fustangiu de zile 
mari. Un maestru incorigibil al flirturilor, lăsând în urma 
lui un şir de inimi frânte prin Louisiana şi nu numai. 

Fa nu o întâlnise încă pe iubita lui, pentru că erau 
plecați într-un fel de călătorie... bogaţii păreau rareori să 
aibă vreun fel de program. Spera doar ca, oricine ar fi 
fost ea, să fie drăguță şi să nu semene deloc cu logodnica 
lui Devlin. 

Poate că Nikki nu fusese în preajma familiei de 
Vincent în ultimii patru ani, dar îşi amintea de Sabrina 
Harrington şi de fratele ei Parker. 


Sabrina tocmai începuse să se vadă cu Devlin cu un an 
înainte ca Nikki să plece la facultate. Acela fusese un an 
plin de comentarii malițioase şi de priviri disprețuitoare. 
Dar Nikki putea să se descurce cu Sabrina. Dacă 
rămăsese aceeași femeie, putea să fie rea ca un şarpe cu 
clopoței încolţit. În mod normal însă, Nikki nici măcar 
nu se ridica la înălțimea oamenilor cărora să le acorde ea 
atenţie. 

Dar Parker? 

Nikki își înăbuşi o tresărire, nevrând să-l îngrijoreze 
pe tatăl ei, care o privea ca un şoim. 

Parker o privise adesea aşa cum ea şi-ar fi dorit să o 
privească Gabe, mai ales când prinsese suficient curaj ca 
să treacă de la un costum de baie dintr-o singură piesă la 
unul din două. 

Și Parker... făcuse mai mult decât să privească. 

Fa trase aer în piept. Nu voia să se gândească la Parker. 
Nu merita nici măcar un gând de-al ei. 

Mama nu îi povestise doar ce se întâmplase cu 
Lawrence și cu noua iubită a lui Lucian. O pusese la 
curent cu toată povestea despre sora care reapăruse și 
dispăruse din nou. Un lucru despre care marele public 
habar nu avea. Nu cunoştea detaliile, dar Nikki știa că, în 
clasicul stil al familiei de Vincent, fusese probabil cel mai 
dramatic episod cu putință. 

Și știa că era mai bine să nu pună întrebări pe această 
temă. 

Tatăl ei făcu un pas în spate. 

- Toţi băieţi sunt plecați. 

„Slavă Cerului!“ 

- Devlin ar trebui să se întoarcă în seara asta pe la ora 
cinei. Îi place ca masa să fie gata la șase. Cred că doamna 
Harrington o să i se alăture. 

Ei bine, slava închinată Cerului tinu doar cinci 
secunde. Își înăbuși dorinţa de a-şi da ochii peste cap și 
de a scoate un sunet disprețuitor. 

- Bine. 

- Gabriel încă este în Baton Rouge sau, cel puţin, așa 
am auzit ultima dată, continuă tatăl ei, trecând în revistă 


programul fraţilor în timp ce ea se întreba ce făcea Gabe 
în Baton Rouge. 

Nu că i-ar fi păsat. Nu-i păsa absolut deloc, dar se 
întrebă dacă avea vreo legătură cu afacerea lui de 
prelucrare a lemnului. 

Bărbatul acela avea mâini iscusite. 

Cu adevărat iscusite. 

Obrajii ei se înroşiră când o străpunse până în adâncul 
ființei amintirea nedorită a felului în care se simțeau 
palmele lui aspre. „Nu. Nu o luăm de la capăt. În nici un 
caz.“ 

Existau exemple ale iscusintei lui Gabe peste tot prin 
casă... mobilierul, cadrele scaunelor și detaliile 
decorative, chiar şi în bucătărie. Toată tâmplăria era 
gândită şi creată de Gabe. De mică, ea fusese fascinată de 
ideea de a lua o bucată de lemn și a o transforma într-o 
adevărată operă de artă. Fascinaţia devenise un adevărat 
hobby pentru Nikki. 

Începuse într-o după-amiază lungă de toamnă pe 
vremea când ea avea zece ani și îl găsise pe Gabe afară, 
cioplind o bucată de lemn. Din plictiseală, îl rugase să-i 
arate cum se făcea. În loc să o alunge, Gabe îi dăduse 
mici resturi de lemn și îi arătase cum să folosească o 
daltă. 

Devenise foarte bună la asta, dar nu mai pusese mâna 
pe o daltă de peste patru ani. 

Nikki reveni cu atenţia la ceea ce îi spunea tatăl ei. 

- Stăm cam rău cu personalul acum, continuă tatăl ei. 
Deci, ai mult praf de șters în viitorul apropiat. Devlin 
seamănă foarte mult cu tatăl lui. 

„Grozav.“ 

În lumea ei, acesta nu era un compliment. 

- Fantomele? întrebă ea pe jumătate în glumă. Sperie 
personalul? 

Tatăl ei îi aruncă o privire, dar Nikki ştia foarte bine că 
părinţii ei credeau că această casă era bântuită. La naiba, 
veneau noaptea pe aici doar dacă era vorba despre o 
urgență majoră. Nu ar fi venit nici unul dintre oamenii 
din personal, şi toată lumea din oraş știa legendele 


despre pământul pe care se înălța conacul de Vincent. Și 
cine nu auzise de blestemul familiei de Vincent măcar o 
dată sau de două ori? 

Cum își petrecuse atât de mult timp în această casă, 
văzuse lucruri ciudate şi auzise lucruri care nu puteau fi 
explicate. În plus, crescuse la câteva minute distanță de 
New Orleans. Era credincioasă din fire, dar, spre 
deosebire de prietena ei Rosie, pe care o cunoscuse la 
facultate, nu era obsedată de paranormal. Nikki adoptase 
teoria „dacă nu recunosti existența fantomelor, ele n-au 
cum să te sperie“, și totul funcționase de minune până 
acum. 

Fra adevărat că Nikki venise aici noaptea o singură 
dată în viaţa ei, şi lucrurile nu se terminaseră deloc bine. 
Deci, poate nu mergea cu ignorarea fantomelor, pentru 
că îi plăcea să creadă că fusese posedată de una dintre 
fantomele care aparent bântuiau pe coridoare şi acesta 
era motivul pentru care făcuse ceea ce făcuse în noaptea 
aceea. 

Nikki ştia foarte bine ce trebuia făcut prin casă, pentru 
că își petrecuse cele mai multe vacanțe de vară aici, 
uitându-se la mama ei. Astfel că se apucă repede de 
treabă după ce tatăl o lăsă să-și vadă de ale ei. 

Primul lucru era să vadă ce personal era prin casă. 
„Stăm cam rău cu personalul“ era puțin spus! Singurii 
angajaţi erau tatăl ei, grădinarul care părea să tundă iarba 
le nesfârşit sau să tot acopere cu mulci pământul din 
grădină, şoferul familiei de Vincent și doamna Kneely, o 
femeie mai în vârstă care se ocupa de spălătorie de când 
era Nikki mică. 

De fapt, Beverly Kneely avea propria spălătorie și 
trecea pe la conac doar de trei ori pe săptămână ca să se 
ocupe de lenjerii şi de haine. 

După spusele lui Bev, pe care o găsi în antreul din 
spatele casei, adunând hainele care trebuiau duse la 
curățătorie, în ultimele două luni, aproape toată lumea 
își dăduse demisia. 

- Deci, lasă-mă să înțeleg. Nikki îşi netezi pe spate 
câteva șuvițe care scăpaseră din cocul în care își prinse 


părul. Chelnerii au plecat, la fel și femeile de serviciu? 

Pieptul generos al lui Bev se cutremură când femeia 
încuviință din cap. 

- În ultimele trei luni, n-au mai fost pe aici decât 
părinţii tăi. Cred că toată munca asta a epuizat-o pe 
sărmana Livie. 

Furia se dezlănțui înăuntrul lui Nikki. Nici un de 
Vincent nu observase cât de slabă şi de ostenită ajunsese 
să fie mama ei? Cât de repede obosea? 

- De ce n-a angajat familia de Vincent pe cineva care 
să ajute? 

- Tatăl tău încercă, dar nimeni de pe aici nu vrea să se 
apropie de locul ăsta, nu după ce s-a întâmplat. 

Ea se încruntă. 

- Vorbești despre Lawrence? Despre ce a făcut? 

Bev strânse teancurile de haine. 

- Nu că asta n-ar fi fost şi așa destul de rău, dar nu a 
fost picătura care a umplu paharul. 

Nikki habar nu avea despre ce vorbea. 

- Îmi pare rău! Nu cred că am fost pusă la curent cu 
toate smintelile de pe aici. Ce s-a mai întâmplat? 

Aruncând o privire prin încăpere, Bev îşi arcui 
sprâncenele în timp ce se îndrepta spre ușa laterală. 

- Pereţii au urechi. Ştii asta. Dacă vrei să ştii ce s-a 
întâmplat aici, poți să-l întrebi pe tatăl tău sau pe vreunul 
din băieți. 

Buzele ei se țuguiară. Nu avea să-i întrebe pe băieți. 

Bev se opri la ușă și se uită în spate. 

- Nu cred că Devlin o să fie prea fericit când o să vadă 
cu ce ești îmbrăcată. 

- Care e problema cu hainele mele? 

Purta blugi și un tricou negru. Nu avea de gând să se 
îmbrace ca mama sau tatăl ei. Dorinţa ei de a-și ajuta 
părinţii nu implica şi purtatul uniformei. 

Cobori privirea spre hainele ei și zări gaura de sub 
genunchi. 

Nikki oftă. 

Probabil Devlin urma să aibă o problemă cu gaura, dar 
Nikki voia să știe ce Dumnezeu se întâmplase în casa asta 


de pusese pe fugă aproape tot personalul. 

Trebuia să existe o explicație. 

Nu doar pentru că familia de Vincent plătea 
extraordinar de bine, ci și pentru că tatăl ei nu îi spusese 
nimic. 

Și asta însemna că era vorba despre ceva foarte grav. 


CAPITOLUL 2 


Fra aproape unu după-amiaza când Nikki aproape își 
terminase treaba în sufrageria care se afla cel mai 
aproape de biroul de la primul nivel. Ştergea praful de pe 
scaunele care chiar nu trebuiau curățate, când simți fiori 
la ceafă. Ștergându-şi un firicel de sudoare de pe frunte, 
se ridică şi se răsuci spre ușă. 

Îl zări acolo pe Devlin de Vincent. 

Prezenţa lui o sperie suficient de tare încât mai să 
scape cârpa pe care o ţinea în mână. Făcând un pas în 
spate, Nikki se lovi de mobila masivă care îi amintea de o 
piesă de mobilier din epoca victoriană. 

Doamne! 

De-a lungul anilor, mai văzuse fotografii cu Devlin 
prin revistele de scandal, dar nu-l văzuse și în persoană. 

Semăna atât de mult cu tatăl lui, încât o trecu un fior 
pe șira spinării. Păr negru aranjat impecabil și tuns scurt. 
De o frumuseţe glacială și distantă, el era îmbrăcat de 
parcă tocmai terminase o întâlnire importantă de afaceri, 
purtând pantaloni și o cămașă cu nasturi încheiați până 
sus, chiar dacă era septembrie şi continua să fie al naibii 
de cald afară. 

În copilărie, fusese ușor îngrozită de fratele mai mare 
al familiei de Vincent, care acum trebuia să se apropie 
bine de 40 de ani. 

Dar Nikki nu mai era o copilă. 

El o scrută din priviri, examinând-o cu un aer care o 
făcu să se simtă ca o piesă de mobilier pe care el nu era 


sigur dacă voia să o păstreze sau să o ascundă într-un 
pod unde oamenii importanţi și puternici să nu o vadă. 

- Bună, Nikki, a trecut ceva timp de când nu ne-am 
mal văzut. 

Nikki se strădui să schiţeze un surâs şi strânse cârpa în 
mână. 

- Bună, Dev. 

O expresie trecătoare îi traversă chipul când ea i se 
adresă cu versiunea prescurtată a numelui lui. Nikki nu 
îşi dădu seama dacă era iritare sau amuzament. Cu 
Devlin nu se știa niciodată. 

- Îți mulţumesc că ai acceptat să vii și să dai o mână de 
ajutor în absența mamei tale, spuse el, cu vocea lui la fel 
de rece pe cât îi era şi personalitatea. Sper că începe să se 
simtă mai bine. 

- Ea... rezistă, răspunse Nikki. 

- Mama ta este o femeie foarte puternică. Dacă poate 
cineva să învingă boala asta, acest cineva ea este. 

Era probabil cel mai frumos lucru pe care îl auzise 
vreodată rostit de Devlin. 

Privirea lui o cercetă din nou din cap până în picioare. 

— Ştiu că ai fost plecată mult timp, la facultate și toate 
cele, dar sunt sigur că-ți amintesti că personalul nostru 
poartă uniformă, nu blugi rupti, la mâna a doua, nu? 

Și iată cum strica momentul devenind Nemernicul de 
Vincent, care părea să aibă 80 de ani, nu aproape 40. 

Spatele lui Nikki deveni rigid. 

- Chiar nu sunt la mâna a doua. 

- I-ai cumpărat aşa? Pe buzele lui se arcui un zâmbet 
disprețuitor. Poate ar trebui să-ţi ceri banii înapoi. 

Fa strânse din buze, rezistând dorinţei de a-i arăta 
degetul mijlociu. 

- Îmi pare rău! Mi s-a spus că nu trebuie să port 
uniformă. 

Nu era neapărat adevărat, dar ce mai conta? 

Fl îşi înclină uşor capul într-o parte, un gest pe care ea 
îl văzuse adesea la tatăl lui. 

- Înţeleg. Atunci, poate reușeşti să găseşti prin 
garderoba ta ceva care să nu lase impresia că ne plătim 


personalul cu mai puţin decât salariul minim? Mai ales 
că eşti plătită. Nu o faci pe degeaba. 

Fa trase brusc aer în piept. „Ajutor.“ Poate casa se 
schimbase puţin şi Lucian nu mai era craiul de pe 
vremuri, dar Devlin rămăsese acelaşi. 

- Sunt sigur că găsesc ceva care să obţină aprobarea ta. 

Din nou. O pâlpâire de emoție care dispăru înainte ca 
Nikki să-şi dea seama despre ce emotie fusese vorba. 

Și apoi, Devlin intră în aceeași încăpere în care se afla 
şi ea, la doar câţiva metri distanță. Fa mări uşor ochii. 
Cum naiba reușea să se miște atât de repede și atât de 
discret? 

Avea o parte de fantomă în el? 

Mai degrabă, o parte de demon. La urma urmei, asta 
era şi porecla lui - aşa îi spuneau revistele de scandal. 
Devil. 

Acum, se afla chiar în fața ei, iar Nikki nu era o femeie 
înaltă. La puţin peste un metru şaizeci și cinci, era greu 
să nu se lase intimidată când el se înălța impunător în 
fata ei. 

- Simt o urmă de tupeu la tine, Nicolette? 

Oh, Doamne. 

Blestemându-se în gând pe ea și pe Devlin, îşi lipi pe 
buze cel mai strălucitor zâmbet de care fusese vreodată 
în stare. 

- Sper că nu. Vorbeam serios. Am şi pantaloni mai 
frumoși. Unii cu care sunt sigură că o să fii de acord. 

Ochii lui, ochii familiei de Vincent, se aţintiră asupra 
ei. 

- Sunt încântat să aud asta. 

Bine. Nu părea încântat. Deloc. 

El coborî bărbia, şi ea simți cum i se înfioară firicelele 
de păr de pe tot corpul. 

- Nu mi-ar plăcea să fiu nevoit să-i povestesc tatălui 
tău despre atitudinea ta. 

Nici lui Nikki. 

- Mai ţii minte ce s-a întâmplat ultima dată? Singura 
dată? întrebă el. Eu mai tin minte. 


Oh, își amintea prea bine. Avea 17 ani și, profitând de 
neatenția mamei, atacase dulapul cu băuturi. Băuse 
dintr-un coniac al naibii de scump doar pentru a dovedi 
că nu mai era o fetiță. Privind în urmă, recunoștea că 
fusese, de fapt, o fetiță, dar nu era vorba despre asta 
acum. Se rățoise la Devlin când el îi ceruse să nu mai 
umble după Gabe ca un cățeluș pierdut și hămesit de 
foame. 

El avea așa un talent cu cuvintele. 

- Îmi aduc aminte. Zâmbetul ei începu să pălească. În 
apărarea mea, eram într-o ușoară stare de euforie și, prin 
urmare, nu eram pe deplin responsabilă pentru acţiunile 
mele. 

O sprânceană neagră se arcui în sus. 

Fa își îndreptă umerii. 

- Şi nici nu umblam după fratele tău, aşa că m-am 
simţit puţin jignită. 

- Te țineai după fratele meu ca o lipitoare minoră care 
nu înțelegea de ce un bărbat în toată firea n-ar fi deloc 
interesat de o adolescentă. 

Fir-ar să fie, ataca cel mai sensibil subiect! Cu toată 
seriozitatea. 

= Eü 

Da. Nikki habar nu avea ce să mai spună. 

Pentru că era adevărat. Foarte adevărat. 

Încă de când Gabe o scosese din piscină şi o apărase în 
fața lui Devlin, își petrecuse fiecare clipă liberă umblând 
după Gabe și încercând să-i atragă atenţia. Din prostie, 
diferența de vârstă nu i se păruse chiar atât de 
importantă în adolescenţă. 

Doamne, fusese atât de fraieră. 

Fra nebună de legat să nu-și fi dat seama că diferenţa 
de vârstă fusese foarte, foarte importantă, pentru că 
diferența de vârstă chiar era mare. El avea 26 de ani când 
o salvase din piscină. Cu zece ani mai mare decât ea, un 
bărbat în toată firea, iar ea avea - ei bine, da, doar 16 ani. 
Scârbos. 

Dar îşi închipuise, cu mintea ei stupidă de adolescentă, 
pradă hormonilor, că, după ce avea să împlinească 18 


ani, Gabe avea să se îndrăgostească de ea până peste cap. 

Dacă era să fie sinceră, Gabe nu-i dăduse niciodată de 
înțeles că avea față de ea vreo intenţie deplasată sau de-a 
dreptul ilegală, dar ea... Fi bine, fusese tânără, prostănacă 
și îndrăgostită pentru prima dată în viață. 

- Pot să fiu sincer cu tine, Nikki? 

Fa clipi nedumerită. 

- Fireşte. 

- Nu m-am bucurat deloc când am aflat că o să-i ţii 
locul mamei tale până se face bine. 

Ce surpriză! Ce să mai spună la una ca asta? 
Mulţumesc? 

- Să pleci la facultate a fost cel mai bun lucru pe care l- 
ai fi putut face pentru tine, căci, dacă ai fi rămas, ai fi 
intrat într-o mulţime de belele. El se opri. Şi la fel şi 
fratele meu. 

Fi bine, nu plecase înainte să se întâmple belele. 

Fa începu să-şi simtă fața cuprinsă de flăcări. 

Devlin cobori uşor bărbia. 

- Chiar sper să nu reiei lucrurile de unde le-ai lăsat. 

Gura lui Nikki se uscă, iar inima începu să i se zbată 
nebunește în piept. 

- Nu știu despre ce vorbeşti. 

- Hai, ştii că nu este adevărat. Vocea lui răsună 
înşelător de domoală. Din clipa în care ţi-ai dat seama 
că-ți plac băieţii, te-ai apucat să o faci pe grozava pe aici 
de fiecare dată când Gabe se afla prin preajmă. 

Chipul chiar începea să-i ardă la propriu, pentru că și 
asta era adevărat. Făcuse aproape orice pentru a-i atrage 
atenţia lui Gabe. Uneori, îi reușise. De cele mai multe ori, 
nu. 

- lar lecţiile de înot? continuă el, spre groaza ei. 
Acestea nu erau amintiri pe care să-și dorească să le 
depene. Încă nu-și făcuse curaj să se uite la piscină. Nu 
erau atât de cumplite când aveai corpul unui băieţandru. 

„Oh, Doamne!“ 

- Dar, cu cât creșteai, cu atât purtai costume de baie 
mai decoltate. Chipul lui continuă să fie lipsit de orice 


emoție. Am văzut-o cu toții, fie că voiam, fie că nu. Chiar 
dacă nu ar fi trebuit să vedem. 

Dintr-odată, ea redeveni fata de 16 ani şi îşi dori să se 
înece în piscină. 

- Eram doar o adolescentă, Devlin. 

- Şi acum... câţi ani ai? 22? El ghici exact. Nu ești cu 
mult mai în vârstă. Eşti încă doar o fată, dar care a trecut 
de vârsta majoratului. 

Încrucişându-și braţele la piept ca să nu-i arunce cârpa 
în față, ea inspiră adânc de câteva ori înainte de a fi 
sigură că nu avea să înjure. 

- Nu mai sunt o adolescentă care tânjește după un tip 
mai mare. Crede-mă! 

- Nu te cred. 

Fa se uită lung la el preț câteva clipe, neștiind cum să 
reacționeze. 

- Atunci, nu știu ce vrei să-ți spun. Şi chiar nu ştia. N- 
am venit aici pentru Gabe. Am venit ca să-mi ajut 
părinţii. Dacă prezența mea aici este așa o problemă, 
atunci trebuie să angajezi pe altcineva. Sunt sigură că tata 
o să înțeleagă. 

Devlin rămase tăcut o clipă. 

- Tu știi... rostul pe aici. Ştii care sunt aşteptările. 

- Da. 

Si-ar fi dorit ca fața să nu o mai ardă şi discuţia lor să 
se fi încheiat deja. 

Cel mai mare dintre fraţii de Vincent o privi atent. 

- Ultimul lucru de care are nevoie acum fratele meu 
acum este o altă complicatie. 

O altă complicaţie? Poftim? Fa simţi un gol în stomac. 

- Ce înseamnă asta? I s-a întâmplat ceva? 

Păru să fie o întrebare neinspirată, pentru că el miji 
ochii. Nu regretă că întrebase. Chiar dacă se simțea ca o 
mare proastă de fiecare dată când se gândea la Gabe și nu 
ardea de nerăbdare să-l revadă, încă îi păsa de el. 

Cum să nu-i pese? 

Gabe nu era de nasul ei, nu fusese și nu avea să fie 
niciodată, dar ei fuseseră..... prieteni pe vremuri. Chiar în 
ciuda diferenței de vârstă, el o respectase. Fusese bun cu 


ea și obișnuia să-i aducă smoothie-uri, surprinzând-o cu 
diferite arome. Unele erau făcute chiar de el. Pe altele le 
lua de la magazinul ei preferat când se întorcea din oraș 
și știa că ea era la conac. Îi fusese alături, în repetate 
rânduri. 

Dar ea distrusese totul, iar Devlin chiar nu trebuia să- 
și facă griji că avea vreun plan ascuns în privinţa lui 
Gabe. El nu avea să o întâmpine cu braţele deschise, iar 
Nikki avea să facă tot posibilul să-l evite cât se putea de 
mult. 

- Sper că avem o înțelegere, spuse Devlin fără să-i 
răspundă la întrebare. 

- Avem. 

El nu bătu în retragere. 

- Bine de ştiut. 

Nikki încuviință încet din cap, sperând din suflet ca 
discuţia lor stânjenitoare să se încheie și ea să se retragă 
undeva pentru câteva clipe. Ca să-și aplice vreo câteva 
lovituri zdravene prin diferite părţi intime pentru 
tâmpeniile săvârșite în trecut. 

- Dev, strigă o voce de pe hol. Unde naiba ești? 

Inima i se opri în piept când auzi vocea. 

Nu. Oh, Doamne, nu. 

- Vorbind de lup, mormăi Devlin în barbă. Privirea i 
se ridică spre tavan, în vreme ce Nikki ajunse la un pas 
de un atac de panică și chiar în prag de leșin. Gabe. Nu 
ştiam că vii acasă azi. 

- Schimbare de planuri. 

Vocea se apropie. 

Nikki căută înnebunită un loc unde să se ascundă. Ar 
fi părut ciudat să se strecoare iute sub canapeaua înălțată 
pe care nimeni nu stătea vreodată? Da. Da, ar fi fost 
ciudat, dar nu era pregătită să-l vadă pe Gabe. 

Nu după această conversație. 

Dar era prea târziu. 

Nu avea unde să se ascundă, iar Devlin se întoarse cu 
spatele. Nikki nu avea cum să vadă cadrul ușii din cauza 
umerilor laţi ai lui Devlin, dar totuşi închise ochii. 

„Pot să fac asta.“ 


„Nu e mare lucru.“ 

„Nu mai sunt o adolescentă.“ 

Cuvintele ei de îmbărbătare nu o ajutară prea mult. 

- Ce faci aici? întrebă Gabe - și, Doamne, vocea lui era 
la fel ca în amintirile ei. Adâncă. Melodioasă. Uşor 
guturală. Oh, ai companie. El scoase un râset uimit. 
Scuze că am dat buzna aşa! 

Ideea de a fi cu Dev aproape o făcu pe Nikki să 
izbucnească în râs, dar reuşi să se abțină, pentru că 
probabil ar fi părut puţin sărită de pe fix. 

- Da, am companie. 

Devlin făcu un pas într-o parte. 

Fa închisese ochii şi nu îl văzu, dar simţise mișcarea 
lui Devlin. 

Liniste. 

Si apoi: 

- Să-mi trag una! 


CAPITOLUL 3 


Nikki deschise brusc ochii şi își dori pe loc să nu o fi 
făcut, pentru că acum îl zări. 

Trecuse o veșnicie până îşi permisese să se uite la o 
fotografie cu el. Poate ar fi trebuit să facă asta, pentru că 
poate astfel n-ar mai fi simţit că vrea, în același timp, să 
sară în braţele lui ca o maimuţă turbată şi să fugă cât o 
țineau picioarele. 

Îi fu imposibil să-și ia ochii de la el. 

Doamne, Gabe era... frumos într-un fel brut și 
masculin. Rămăsese cum şi-l amintea, dar acum era 
cumva mai mult. În orice caz, părea mai înalt şi mai lat 
în umeri, bicepşii și braţele îi erau sculpturale cum nu 
fuseseră înainte. 

Trecerea anilor fusese blândă cu el. Gabe avea 32 de 
ani acum, şi singurul semn al vârstei lui erau ridurile 
discrete de zâmbet care se desenau la colțurile ochilor 
uluitori de culoarea mușchiului marin. Pomeţii respectau 
linia impusă în descendența familiei de Vincent, înalți și 
sculpturali, la fel şi conturul nasului și gura de o 
senzualitate înnebunitoare. 

Oh, Doamne, încă purta părul lung. Părul lui de un 
castaniu-închis, aproape negru, abia îi atingea umerii. 
Barba foarte scurtă îi sublinia linia puternică a 
maxilarului de parcă nu s-ar fi bărbierit de o zi sau două. 
Era îmbrăcat mult mai lejer decât fratele lui, purtând o 
pereche de blugi negri şi o cămașă albăstrie din bumbac 
ușor largă. Și era descult. 

Buzele ei se curbară în umbra unui zâmbet. 


Gabe umbla mereu descult. 

- Nic? 

El făcu un pas pe lângă un scaun, cu privirea aţintită 
spre ea, de parcă... ei bine, de parcă nu era sigur că o 
vedea în carne şi oase în faţa lui. 

În timp ce Gabe arăta în mare parte la fel, Nikki se 
schimbase în ultimii patru ani. Nu mai era fata de 18 ani 
care fugise de el în lacrimi. 

Se opri la câțiva metri distanță de ea, fixând-o cu o 
privire stăruitoare, de parcă ar fi fost o plăsmuire a 
imaginației lui. Privirea îi alunecă dinspre cocul 
dezordonat în care îi era strâns părul în creștetul capului 
spre încălțările Vans cu model cu lame. Felul în care o 
studie nu semăna deloc cu privirea scrutătoare a fratelui 
său. Nu când îi simţi aproape la propriu privirea 
zăbovind pe şoldurile ei mult mai rotunde şi pe sânii mai 
plini. Se simţi pradă unei îmbujorări dulci, nepoftite și 
neașteptate. 

„Obraznica Nikki. Obraznică. Obraznică.“ 

Putea să se uite la ea cum Nikki își dorise 
dintotdeauna ca el să o facă, doar că acum nu mai 
însemna nimic. Nu mai era pentru ea decât o iubire 
prostească din adolescenţă. Atât. 

Aşa că fu nevoită să se adune. 

Fa ridică o mână şi făcu un semn ciudat cu degetul de 
îndată ce ochii lui îi întâlniră din nou pe ai ei. 

- Hei. 

- Hei? repetă el, clipind încet şi dezvăluindu-și gene 
aberant de lungi. 

Nikki înghiţi în sec şi încercă din nou. 

- Bună? 

Lângă ea, Devlin oftă zgomotos. 

- S-a întâmplat ceva? Privirea lui Gabe oscilă între 
fratele lui şi ea. S-a întâmplat ceva cu Livie? 

Nikki se întoarse încet spre Devlin. Nu-i spusese nimic 
lui Gabe? Ce naiba? 

- Îi țin locul mamei cât își face ea tratamentul. Nu i- 
ai... 


Din privirea stăruitoare cu care o fixa Gabe era evident 
că nu avea nici cea mai vagă idee, iar Nikki nu înţelegea 
de ce Devlin nu l-ar fi pus la curent cu o veste atât de 
importantă. 

- Nu. Tonul lui Gabe răsună încordat. Nu mi s-a spus 
nimic. 

Mai mult decât ciudat. Ea aruncă o privire furișă spre 
Gabe. Neliniștea i se agită în capul pieptului în timp ce 
își întoarse repede privirea. El continuă să o privească 
lung. 

- Cred că Nikki are multă treabă, interveni Devlin. 

Înţelegând că venise momentul să-și facă ieșirea din 
scenă de parcă s-ar fi agăţat de ultima vestă de salvare de 
pe Titanic, ea se chinui să-şi pună picioarele în mișcare și 
rămase cu privirea ațintită spre pragul uşii. Dar, în timp 
ce trecu pe lângă el, nu se putu abţine. Era ca și cum nu 
mai deţinea controlul asupra ochilor ei. 

Nikki îi aruncă o privire şi observă că el încă o privea. 
Nici măcar nu era sigură dacă el schițase vreun gest. 

- Mă bucur să te revăd, Gabe! 

lată. 

O spuse aproape de parcă ar fi vorbit serios, deși nu 
era chiar adevărat. 


Doar de două ori în cei 32 de ani de viaţă ai lui Gabe o 
afurisită de pană ar fi putut să-l trântească la pământ fără 
nici o problemă. 

Aceasta era una din cele două ocazii. 

Gabe încă se uita la ușa pe care ieşise Nic, mai mult 
decât șocat. 

- Chiar ea era? 

Dev scoase un sunet care răsună ca un amestec de 
râset şi tuse. 

- Micuța Nikki nu mai este aşa mică, nu-i aşa? 

Micuta Nikki nu fusese tocmai mică ultima dată când 
o văzuse el, dar nu arătase așa. 

La naiba, nu fusese înzestrată cu asemenea fund sau 
sâni ultima dată când o văzuse. 

Ce naiba? F] chiar se gândea la asta? 


Dezgustul i se strecură până în vintre. Nu putea - sub 
nici o formă - să se gândească la sânii sau la fundul ei. 
Nici măcar să remarce că trupul i se dezvoltase în forme 
ademenitoare în ultimii ani, după felul în care cămașa se 
modela pe pieptul ei și blugii îi îimbrăţişau... 

La naiba! 

Nu conta că avea acum în jur de 20 de ani... doar 20 și 
ceva. 

Dar, la naiba, Nic fusese întotdeauna o fată drăguță. O 
fată drăguță, uscăţivă şi stângace, dar acum era... era al 
naibii de frumoasă. 

Aproape că izbucni în râs. 

Į se trezi în minte povestea fetelor care se dezvoltau 
mai târziu, dar era adevărat. Chipul i se mai maturizase 
cât fusese plecată, potrivindu-se în sfârşit cu ochii mari 
căprui şi cu gura mare expresivă. 

Trecuse de la a fi drăguță la a fi de o frumuseţe 
primejdioasă. 

Lui Gabe nu-i venea să creadă că era aici. Se strădui să 
se întoarcă spre fratele lui. 

- Nu puteam angaja pe altcineva? 

Pentru că oricine altcineva ar fi fost o alegere mai 
bună. 

Dev își arcui o sprânceană în timp ce își încrucișă 
brațele. 

- După cum știi, ne-am confruntat în ultima vreme cu 
probleme când vine vorba despre a ne păstra personalul. 

Într-adevăr. 

- Şi, după toate câte s-au întâmplat aici, n-am putut să 
nu accept când Richard a venit cu ideea de a o aduce pe 
Nikki pentru a-i ţine locul mamei ei. Oricum plănuia să 
vină acasă. În plus, știe să-și vadă de treabă şi să tacă 
atunci când trebuie. 

Maxilarul lui Gabe se încleștă. Fără îndoială, Nic știa 
să tacă atunci când trebuia. Ridică o mână şi şi-o trecu 
prin păr. Ce Dumnezeu? Sincer, habar nu avea cum să 
reacționeze în acest nou context. De parcă ar fi dus lipsă 
de probleme în viața lui. 


Crezuse sincer că nu avea să o mai vadă vreodată pe 
Nic - cel puţin, nu de aproape. Poate de la distanţă, 
pentru că distanţele erau sigure. 

La naiba! 

Câţi ani avea acum? 

Făcu un calcul rapid în minte. 22. Se apropia ziua ei de 
naștere. În noiembrie. Urma să împlinească douăzeci și 
trei de ani. Fir-ar! De la 23 de ani ai lui, Gabe nu-și mai 
amintea decât petrecerile şi aventurile de o noapte. Parcă 
totul se întâmplase în altă viață. 

Į se năzări în minte cea mai stupidă întrebare. Mai 
făcea brățări şi coliere din lemn? Spera să mai facă. Avea 
un talent înnăscut. 

- O să fie vreo problemă? întrebă Dev încet. 

El se încruntă şi își lăsă mâna să coboare. 

- Nu. De ce? 

- Bună întrebare. 

Miji ochii spre fratele lui mai mare. Dev nu avea cum 
să ştie. Dev nici măcar nu fusese acasă în weekendul 
haotic din urmă cu patru ani, când Gabe făcuse a doua 
cea mai mare greșeală din viața lui. 

Dar fratelui lui îi scăpau foarte puţine lucruri. 

- Ai avut o reacţie atât de ciudată și de puternică în 
clipa când ai văzut-o, sublinie Dev. 

- Am fost luat prin surprindere. Și era al naibii de 
adevărat. Nu mă aşteptam să o văd aici. La naiba! Am 
crezut că s-a întâmplat ceva cu Livie. 

Fără să spună nimic, Dev îl privi atent pentru o clipă. 

- Aveam impresia că te întorci abia joi. 

- Așa era în plan. Gabe oftă și se uită din nou la ușă, 
fir-ar! Dar am decis să-mi scurtez călătoria. 

- Lucrurile nu evoluează cum ne dorim la Baton 
Rouge? 

Gabe clătină din cap. Oricât ar fi fost de încurcată 
situația - și, Doamne, era al naibii de încurcată -, 
călătoria lui la Baton Rouge era ultimul lucru la care se 
gândea acum. Nu după ce o revăzuse pe Nic. 

- Nu-i pot învinovăţi pentru asta. Mi-au făcut o 
favoare când m-au sunat, dar nu o să mă lase să revin în 


viaţa lor după cinci ani, de parcă nimic nu s-ar fi 
întâmplat. 

- Îi convingem. 

Privirea lui Gabe deveni tăioasă. 

- În nici un caz! Nu o să intervii în povestea asta, Dev. 
E viața mea. Eu trebuie să rezolv nebunia asta. Nu are 
nimic de-a face cu familia noastră. 

- Ba are totul de-a face cu familia noastră. William 
este... 

- Nu. Gabe întâlni privirea lui Dev, simțind în același 
timp un fior în piept. O să mă ocup de asta cum mi se 
mare mie mai bine, Devlin. Nu este treaba ta. 

Un muşchi zvâcni în maxilarul lui Dev, o manifestare 
rară de emoție, şi, pentru o clipă, Gabe avu impresia că 
avea să o lase baltă. 

- Apropo, spuse el. Când plecam din Baton Rouge, m- 
am întâlnit întâmplător cu Ross Haid. 

O urmă de enervare traversă chipul lui Dev. 

- Lasă-mă să ghicesc! Voia să vorbească despre... tata? 

- Şi despre şerif. Și de ce avem probleme cu angajarea 
personalului. 

- Firește, murmură Dev. Devine chiar enervant, ceea 
ce înseamnă că trebuie... 

- Ignorat, completă Gabe, susținând privirea fratelui 
lui. Trebuie doar ignorat. Până la urmă, o să treacă la alt 
subiect, Dev. Nu o să facem nimic mai mult. 

- Exact ce voiam să spun şi eu. Un surâs se ivi în colțul 
gurii lui, și Gabe fu cât pe ce să-i spună că îi livra o 
minciună gogonată. Apropo, Sabrina vine la cină în seara 
asta. 

Doamne! 

Se putea ca ziua să devină şi mai ciudată? 

Fi bine, știa că nu avea să fie prezent la cină, pentru că, 
nici dacă ajungea pe o altă planetă, nu putea să se simtă 
suficient de departe de logodnica lui Dev. Dar, stai puţin! 
Se gândi la un lucru. 

- O să servească Nic cina? 

- Cum nu avem personal, ea o să se ocupe de toate 
sarcinile doamnei Besson. 


Ceea ce însemna că avea să servească cina... avea să o 
servească pe Sabrina. 

Fir-ar! 

x 

Stând în fața cuptorului mare, cu mâinile lipite de 
geam, Nikki aruncă o privire înăuntru. Stomacul îi 
chiorăi. Sendvişul cu şuncă și brânză pe care și-l făcuse 
înainte de conversaţia dubioasă cu Devlin nu o ajută prea 
tare să-şi potolească stomacul mereu nesătul. Își luase 
deja sumarul prânz cu câteva ore în urmă. 

Puiul mirosea extraordinar, a ierburi, unt şi mâncare 
gătită în casă. Și, din câte vedea, pielea era perfect 
rumenită. 

Doamne, i se făcu foame. 

Îi aminti şi de toate după-amiezile în care stătuse 
așezată pe unul dintre scaunele din apropiere, urmărind- 
o pe mama ei cum gătea pentru familia de Vincent. 
Desigur, scaunele erau mai noi acum, cu un design 
rafinat în nuanţe cenușii şi cu perne groase, dar se simţea 
din nou ca un copil în această bucătărie, în această casă. 

Nikki era o bucătăreasă tare pricepută, și asta i se 
datora mamei ei. Chiar îi plăcea la nebunie să gătească, 
ceva ce nu putea să facă niciodată în căminul ei din 
Tuscaloosa sau în micul apartament în care locuise în 
ultimul an. Astfel că, atunci când venea acasă de 
sărbători, îi plăcea să intre în bucătărie cu mama și să 
facă tot felul de garnituri, plăcinte și câte şi mai câte. 

Doar că bucătăria de aici nu semăna cu cea de acasă. 
Această bucătărie era aproape cât parterul din casa 
părinţilor ei. 

Își lipi nasul de geamul cald. Cine avea nevoie de o 
bucătărie atât de mare? Familia de Vincent. Iată cine. La 
naiba, toată casa era de-a dreptul gigantică. Trei niveluri 
și două aripi care se desfăşurau de-o parte şi de alta a 
corpului principal - avea mai multe dormitoare decât 
putea să numere Nikki şi mai multe încăperi decât ar fi 
putut să folosească vreodată cineva. 

Complexul de Vincent fusese restaurat și reconstruit 
de nenumărate ori, dar oglindea stilul vremurilor de 


mult apuse care încă păreau impregnate cu încăpățânare 
în regiunile sudice. Puteai să ajungi la fiecare etaj de pe 
verandele construite de-a lungul întregii proprietăţi. Nic 
știa că fraţii aveau propriile camere şi intrări private - de 
fapt, apartamente în toată regula. Cu camere de zi, 
bucătării, dormitoare şi băi. La naiba, camerele lor 
private erau mai mari decât majoritatea apartamentelor. 

Potrivit tatălui ei, Gabe și Dev ocupau aripa din 
dreapta, iar Lucian și iubita lui locuiau în aripa stângă a 
casei. 

Toate celelalte dormitoare erau goale, la fel dormitorul 
mamei și cel al tatălui lor. Avuseseră camere separate, şi 
Nikki bănuia că nici unul dintre frați nu voia să ocupe 
acele încăperi. 

Din fericire, în camere lor nu se făcea curat decât o 
dată pe săptămână, vinerea. Nu se simţea atât de 
nerăbdătoare să intre în apartamentul lui Gabe. 

Ultima dată când fusese acolo, își amintea că strângea 
tare în mâini un colier pe care îl făcuse pentru el și... 

Nikki se înroși şi se înfioră dezgustată. 

Mintea îi alunecă la întâlnirea lor stânjenitoare. Gabe 
se uitase la ea ca... Doamne, nici măcar ea nu era sigură. 
Dar nu era de bine. Deloc, și ea nu putea... 

- Ce faci? 

Cu un țipăt, ea sări dinspre cuptor și se întoarse brusc. 
Inima i se opri în piept. 

Gabe era în bucătărie. 

- Cum de reusșiți să vă furișaţi pe la spatele oamenilor 
fără să faceți vreun zgomot? întrebă ea şi îşi duse o mână 
în dreptul inimii, care îi bătea nebunește. Doamne! 

Buzele lui zvâcniră de parcă aproape şi-ar fi dorit să 
zâmbească, dar se răzgândi. 

- N-am fost chiar discret. 

- Nu te-am auzit. 

- Poate pentru că păreai a încerca să te bagi cu capul 
în cuptor. 

Obrajii ei luară foc. 

- Uşa era închisă, deci n-ar fi fost o încercare prea 
reuşită. 


- Nu, n-ar fi fost. 

Încurcată, Nikki trase în piept o gură de aer care rată 
drumul spre plămâni când privirea ei se ciocni de a lui. 
Se aşternu tăcerea. El nu vorbi. Nici ea. Rămaseră 
nemișcaţi, țintuindu-se cu privirea. El nu părea să fie 
tocmai ostil, dar nici cald și binevoitor. 

Umerii ei se încordară în timp ce tăcerea continua să 
plutească între ei. 

- Miroase bine cina, spuse Gabe brusc, rupând 
tăcerea. Pui la cuptor? 

Ea tresări. 

- Hmm, da. Se întoarse spre blatul de bucătărie, unde 
tocmai terminase de curățat cartofii. Cu cartofi. Fac şi o 
salată. În meniu avem și biscuiţi... cu unt. 

„În meniu avem și biscuiţi... cu unt?“ 

Nikki se strădui din răsputeri să nu-şi dea ochii peste 
cap. 

El înaintă câţiva centimetri, dar se opri de parcă s-ar fi 
apropiat de un câine turbat. Trecu o fracțiune de 
secundă. 

- Părul tău... El îşi înclină capul într-o parte. E diferit. 

- Da, este. Odinioară, părul ei era de un șaten spălăcit, 
dar dăduse peste o stilistă minunată în Tuscaloosa și își 
transformase părul într-un castaniu cu irizări blonde şi 
brune, folosind o tehnică stranie numită balayage. 
Practic, sunt doar accente de culoare şi chestii. 

- Chestii. 

Privirea lui zbură pe deasupra cocului prins în creștet. 

Stânjenită, ea scrută bucătăria. 

- Şi am părul mai lung. Mult mai lung. 

Sprâncenele lui se arcuiră în sus. 

Chiar îi vorbea despre lungimea părului ei? Aceasta 
era cea mai încordată discuţie din toată viața ei. Și era... 
ei bine... era trist. Fa aruncă spre el o privire furişă. Nu 
fusese așa pe vremuri. Pe atunci... ei bine, înainte ca ea să 
strice totul, el obişnuia să o tachineze și să o întrebe 
despre facultate. Vorbea cu ea de parcă îi făcea plăcere să 
fie impreună în aceeași cameră. 


Nikki avea nevoie ca discuţia să se încheie cât mai 
repede şi să-și dea seama cum să lucreze aici fără să dea 
peste Gabe. Casa era suficient de mare încât să se poată. 

- Trebuie să mă întorc la... 

- Statul cu nasul în uşa cuptorului? 

Umerii ei coborâră uşor în față. 

- De fapt, trebuie să termin cartofii. Așa că o să te rog 
să mă scuzi. 

Fa dădu să se întoarcă, rugându-se în gând ca el să 
plece. 

- Asta e tot? Tot ce ai să-mi spui? Pentru că eu trebuie 
să-ți spun multe lucruri, zise el. Nu m-am gândit nici 
într-un milion de ani că o să te mai văd aici. 

Coloana lui Nikki înţepeni de parcă i s-ar fi 
transformat în oţel. 

Oh, Doamne. Simţi că i se pune un nod în gât. 

- Trebuie să vorbim. 

- Nu, nu trebuie, spuse ea iute. Nu trebuie să vorbim 
despre nimic. 

- Pe naiba! se răsti el, iar vocea lui se auzi atât de 
aproape, încât ea se întoarse spre el din instinct. 

Gabe stătea lângă marginea insulei masive din 
bucătărie, la doar câțiva centimetri distanță. Nikki făcu 
un pas spre blat. Inima îi bubuia în piept în timp ce îşi 
aținti privirea spre ușa bucătăriei. 

- Nu o să vină nimeni pe aici, îi spuse el, de parcă i-ar 
fi citit gândurile. Privirea ei se întoarse spre a lui. Dev 
este prins într-o întâlnire în biroul lui, iar tatăl tău e pe 
afară cu peisagistul. Nu o să ne audă nimeni. 

Fa se simţi copleșită de un amestec ciudat de senzații. 
Un fior care îi alunecă pe coloană. Şi un tremur încordat 
și fierbinte care îi dansă pe piele. 

Gabe continuă să înainteze spre ea, oprindu-se la un 
pas în fața ei, fiind acum despărțiți de doar câţiva 
centimetri. Fa trase aer în piept, surprinzând parfumul 
crud și proaspăt al coloniei lui. Îi amintea de furtuni, de 
noaptea aceea. 

Fra ultimul lucru de care voia să-și amintească. 


Asemenea fratelui său, Gabe era cu un cap şi ceva mai 
înalt decât ea, astfel că ochii ei erau aţintiţi acum spre 
pieptul lui. 

Slavă Domnului că purta o cămaşă. 

- Eu... Nu vreau să vorbesc, reuşi ea să spună. 

- Vrea eu. 

- Gabe... 

- Îmi ești datoare cu asta. 

Corpul ei tresări în timp ce ea strânse din buze. Avea 
dreptate. Îi era datoare cu o discuţie. 

- Bine. 

Urmă o nouă clipă de tăcere, după care el întrebă, cu o 
voce atât de joasă, încât Nikki mai că avu impresia că nu 
aude bine. 

- Te-am rănit în noaptea aia? 


CAPITOLUL 4 


- Poftim? întrebă ea cu răsuflarea tăiată, ridicând 
privirea spre el. 

Gabe se uită lung... ei bine, mai degrabă o privi 
încruntat. 

- Am văzut cearșafurile după ce ai plecat. Erau pete de 
sânge pe ele. 

Doamne, simţi cum îi piere toată culoarea din obraji, 
și apoi îi reveni atât de repede, încât se temu să nu facă 
infarct. Părea mai mult decât posibil în acel moment. 

- Te-am rănit? îşi reluă el întrebarea. 

- Nu. 

Și nu era o minciună. Nu chiar. Duruse, dar, din câte 
ştia ea, de obicei durea prima dată. 

O urmă de ușurare păru să pâlpâie pe chipul lui în 
timp ce închise ochii o clipă. 

Ea trase aer în piept. 

- Doar că, știi... 

- Nu. Ușurarea dispăru, înlocuită de furie. Nu știu, 
Nic. 

Serios? Fa își întoarse privirea, spunându-și că era o 
femeie matură şi că putea să aibă această conversație, 
pentru că el avea dreptate. Îi era datoare să o facă. 

- Eram virgină... 

- Da, mi-am cam dat seama de asta, o întrerupse el, cu 
o vocea atât de aspră, că ar fi putut să sfarme un zid. Mi 
s-a părut mai mult sânge decât ar fi trebuit să fie. Pe de 
altă parte, nu mi-am făcut niciodată un obicei din a mi-o 


trage cu fete virgine, aşa că nu prea am experienţă la 
capitolul ăsta. 

Nikki tresări. Bineînţeles că nu şi-ar fi făcut din asta 
un obicei. Gabe era un om bun. Unul dintre cei mai 
buni. 

- Nu ştiu ce să spun, dar nu m-ai rănit. 

Un mușchi zvâcni în maxilarul lui. 

- Nu te cred nici o secundă. 

Fa ridică privirea și făcu ochii mari în timp ce-și 
concentră atenţia asupra umărului lui. 

- Nu m-ai rănit, Gabe. 

El înclină ușor capul şi își puse mâinile pe blat, de o 
parte și de alta a şoldurilor ei. Într-o secundă, îi invadase 
tot spațiul personal. 

- Nu-mi amintesc multe din noaptea aia, începu el. 

Nikki tresări din nou, pentru că ea își amintea totul. 
Totul. Și ce lovitură, nu? Fusese tot ce își dorise ea 
vreodată, iar el nu-și amintea mai nimic. 

Nici măcar nu știuse că era ea. 

- Doar frânturi, continuă el. Dar... din ce-mi 
amintesc? Sigur nu m-am purtat cum te porţi cu cineva 
care face pentru prima oară sex. 

Era adevărat. Gabe nu se reținuse, şi era mare. Totul 
fusese... intens, cel puțin. 

- Deci, când îmi amintesc frânturile acelea şi sângele? 
Da, mă întreb dacă te-am rănit. 

Fa clătină din cap. 

- Nu m-ai rănit. Privirea ei cobori spre mâna lui 
dreaptă. Articulațiile degetelor erau atât de albe din 
cauza forței cu care strângea marginea blatului. Gabe, 
îmi pare atât de... 

- Îţi pare rău? întrebă el încet. Chiar ai de gând să-ți 
ceri scuze? 

- Fi bine, da. De fapt, mi-am cerut scuze în dimineaţa 
aia. N-am mai contenit cu scuzele, dacă îmi amintesc 
bine... 

- Oh, îmi amintesc asta. Ochii îi erau lucioşi ca o 
pojghiță de gheaţă. Dar nu-mi dau seama ce sens au 
scuzele când vorbim despre ce s-a întâmplat. 


Nu aveau. Chiar nu aveau. 

- Dar trebuie să-mi cer scuze. Ea se chinui să-i 
întâlnească privirea. Îmi pare rău! N-ai idee cât de rău 
imi pare. 

Nimic la el nu se îndulci. Nu că ea s-ar fi așteptat ca 
scuzele ei să aibă un asemenea efect. 

- Ştii măcar cât de urât ar fi putut să iasă lucrurile? 

e Dl i 

- Nu, spuse el, și Nikki tăcu. Nu mi-ai dat șansa să-ţi 
spun nimic. În patru ani. Nici când am încercat să te sun. 
Nici când am încercat să mă asigur că ești bine. Ai 
dispărut când ai plecat la facultate. Ai dispărut de pe faţa 
pământului și nu te-ai mai întors. 

- Nu asta ţi-ai dorit? întrebă ea. Pentru că sunt ferm 
convinsă că, la un moment dat în dimineaţa aia, ţi-ai 
dorit să nu-mi mai vezi niciodată „fața nenorocită“. Un 
nod i se puse în gât. Încă o durea să se gândească la felul 
în care o privise, la cât de dezgustat fusese. Îmi aduc 
aminte că ai spus asta. 

El nu răspunse. 

- Îmi amintesc şi că mi-ai spus să... 

- Îmi amintesc asta, o întrerupse el, parcă mușcând 
din cuvinte. 

- Atunci, de ce mă întrebi asta? Nu e ca şi cum ai fi 
vrut să vorbeşti cu mine sau ceva de genul ăsta, răbufni 
ea, înfuriindu-se. 

Fa ştia că era greșit ceea ce făcuse, mai mult decât 
greşit, dar furia continua să clocotească înăuntrul ei. Se 
așteptase sincer ca ea să răspundă la apelurile lui? După 
tot ce-i spusese? După ce văzuse cât fusese de devastată? 
I-ar fi fost imposibil să vorbească cu el. Se simţise jenată. 
Umilită. Și, cel mai important, inima îi fusese frântă în 
mii de bucăți. 

- Dar acum, te-ai întors, spuse el. Revii în viața mea de 
parcă nimic nu s-ar fi întâmplat. 

- Nu mă port de parcă nimic nu s-ar fi întâmplat și 
nici nu revin nicăieri... 

- Eşti conştientă de ce s-ar fi putut întâmpla cu mine 
dacă ar fi aflat vreodată cineva? 


I se tăie suflul în timp ce făcu ochii mari. 

- Aveam 18 ani, Gabe. Nu eram minoră... 

- Asta nu contează. Erai încă o copilă, la naiba... 

- Nu eram o copilă. Aveam 18 ani. 

El scoase un râset aspru. 

- Da, la 18 ani, nu ești mare adult, scumpo. 

Scumpo. 

Doamne. 

Inima i se strânse în piept. Pe vremuri, obișnuia să-i 
spună așa, și chiar suna ca un alint rostit cu drag. Nu 
prea mai era cazul acum. 

Atunci, îşi dădu seama. Fusese o greșeală să se 
întoarcă. Nikki ar fi făcut orice pentru părinţii ei, dar 
asta... asta nu avea cum să meargă. 

Şi Gabe se pornise. 

- Dacă rolurile se inversau și tu erai fel de beată pe cât 
eram eu, ce crezi că se întâmpla? Dacă veneam la tine 
când erai beată moartă şi profitam de tine? 

Lacrimi de ruşine şi păreri de rău i se puseră în gât. 
Sentimentul acela înfiorător de disperare ameninţa să o 
copleșească. 

Sincer, știuse că el băuse, dar nu-l văzuse niciodată pe 
Gabe cu adevărat beat. Nu semăna cu Lucian pe vremea 
aceea. Își închipuise că băuse vreo câteva beri. Nimic mai 
mult. Nici măcar nu-și dăduse seama până a doua zi 
dimineaţă că el fusese atât de beat, încât abia dacă ştiuse 
ce făcea sau cu cine. Dar reuşise să priceapă al naibii de 
repede, înainte ca el să se trezească de-a binelea. 

Pentru că el se rostogolise pe o parte, îşi înfășurase 
brațul în jurul taliei ei şi o strânsese la piept, ţinând-o de 
parcă n-ar fi suportat nici măcar gândul ca ea să se ridice 
din pat. Şi secundele acelea efemere fuseseră minunate. 
Apoi, o numise Emma, aruncând în aer fiecare vis 
prostesc pe care și-l făcuse. 

- Nu credeam că ești atât de beat, șopti ea. 

Ochii lui se făcură mari de neîncredere. 

- Deci, ai crezut sincer că aș fi vrut să mi-o trag cu o 
fată de 18 ani? O fată care era practic ca o soră pentru 
mine? O fată care era cu zece ani mai mică decât mine? 


Lacrimile amenințau să-i ia cu asalt ochii. Ea își 
întoarse privirea, strângând din buze în timp ce clătina 
din cap. Nu avea să plângă. La naiba, nu avea să plângă 
nici picată cu ceară. 

- Doamne, mârâi el. Ce naiba credeai despre mine? 

Nikki nu avea de gând să răspundă la acea întrebare. 

Fl înjură în şoaptă. 

- Dacă părinţii tăi ar fi aflat ce s-a întâmplat, m-ar fi 
ucis. La propriu și la figurat. Pe lângă că mama ta mi-ar 
fi pus otravă în cină şi tatăl tău m-ar fi mâncat de viu, îi 
respect din toată inima mea. 

- Ştiu, șopti ea. Credeam... 

- Ce credeai, Nic? Credeai că te-ai îndrăgostit de 
mine, serios? Ştii... El căută să respire, părând că se 
străduia să aibă răbdare și că nu prea îi reușea. Ştii câte 
mustrări de conştiinţă mi-am făcut pentru că am permis 
să se întâmple aşa ceva între noi? 

- Nu a fost vina ta, spuse ea și îi întâlni din nou 
privirea. A fost doar vina mea. 

Gabe rămase tăcut atât de mult timp, încât Nikki ar fi 
fost tentată să creadă că-şi pierduse capacitatea de a 
vorbi. 

- Ce ai crezut? întrebă el din nou. 

- Nu știu ce am crezut. Nu a fost ca şi cum aş fi plănuit 
să fac asta. Aveam 18 ani, eram o fraieră în... 

Fa se opri brusc. 

Nu avea să recunoască niciodată că fusese îndrăgostită 
de el. Că, atunci când îşi dăduse seama că fusese beat şi 
că el îşi închipuise că era cu altcineva, ea simţise o durere 
pe care îi era imposibil să o descrie. 

- Ascultă, îmi pare rău! Ai încredere în mine. Știu că 
ce am făcut a fost greşit și îmi pare rău că ţi-ai făcut 
mustrări de conştiinţă. Nu ai fost tu de vină şi nu m-ai 
rânit. 

În cele din urmă, Gabe îşi întoarse privirea. 

Fa ridică din umerii. 

- Nu mai sunt aceeaşi persoană. 

- Nu, zău, mormăi el, şi ea nu înţelese ce voia să 
spună. 


Nikki continuă: 

- Nu sunt aici ca să creez probleme. Sunt aici pentru 
părinţii mei şi nimic mai mult. O să lucrez aici doar până 
revine mama, şi nu va mai trebui să mai ai de-a face cu 
mine după aceea. 

El întoarse brusc capul spre ea. 

- Mă bucur să aud asta, pentru că vreau să înţelegi un 
lucru foarte important. 

Fra numai ochi și urechi. 

- Nu vreau să am nimic de-a face cu tine şi vreau să 
stai departe de mine. 


Gabe era pe cale să se îmbete criță. 

Ceva ce făcuse mult prea des în ultima vreme, dar, din 
nou, toată lumea lui fusese aruncată în aer în urmă cu 
câteva luni, în nenumărate moduri. lar acum, o parte 
dintr-un trecut de care nu voia să-şi mai amintească era 
la parter şi pregătea cina pentru Dev şi... logodnica lui. 

Bău pe nerăsuflate restul de coniac Macallan vechi de 
patruzeci de ani. Abia dacă observă arsura alcoolului 
când puse paharul pe bar. Lucian era un împătimit al 
whisky-lui, dar lui Gabe îi plăcea nota înțepătoare de 
final pe care ţi-o dădea coniacul. 

Traversând camera de zi din apartamentul lui, 
deschise ușile și ieşi pe verandă. Într-o fracțiune de 
secundă, cămașa începu să i se lipească de piele. Fra 
sfârșitul lunii septembrie şi afară încă simţeai că îţi dai 
duhul din cauza căldurii. 

Fusese foarte aspru cu Nic. 

Micuța nătângă și-o meritase, dar, la naiba, fusese... 
crud. Frecându-și pieptul, privi lung spre proprietatea 
care se desfășura în fața ochilor lui... spre piscina de 
dedesubt. Observase cum ochii ei deveniseră sticloşi la 
auzul vorbelor lui. 

Și vorbise foarte serios. 

Fusese nevoit să o facă. 

Ultimul lucru de care avea nevoie acum era ca Nic să 
se apuce să umble după el, făcându-l să se simtă ca un 
erou doar pentru că respira acelaşi aer cu ea. 


Dar, la naiba, nu fusese chiar atât de sincer cu ea sau 
cu sine, nu? Simti că i se întoarce stomacul pe dos când 
închise ochii. 

Mare parte din noaptea aceea era învăluită în ceață. 
Beat mort nu fusese o exagerare, dar îşi amintea... 

Deschizând ochii, se întoarse și se uită la ușile pe care 
tocmai ieşise. Da, îşi amintea o parte din ce se 
întâmplase. 

Îşi amintea şocul când o văzuse pe Nic acolo noaptea, 
privindu-l lung prin ușile de la verandă. Habar nu 
avusese ce punea la cale piticania. Ar fi trebuit să fie clar 
când venea vorba despre ea. O lăsase să intre pentru că 
era Nic. lar ea era amuzantă ca naiba de cele mai multe 
ori. Și, chiar dacă ştia că făcuse o adevărată pasiune 
pentru el, ea fusese inofensivă. 

Nici măcar nu fusese prima dată când își făcea apariția 
în timp ce el se afla în apartamentul lui. Bătuse la ușile 
acestea când nemernicul de Danny Chrisley îşi bătuse joc 
de ea în prima zi din clasa a zecea şi venise la el în 
lacrimi. Îl așteptase pe hol când fusese supărată că nu 
avea un partener cu care să se ducă la balul de absolvire. 
Ba chiar la un moment dat intrase direct şi îl așteptase 
înăuntru, pentru că, susținuse ea, tatăl lui ar fi urlat la ea 
că făcea zgomot. 

Nu și-ar fi închipuit nici într-un milion de ani că 
lucrurile aveau să o ia în direcţia aia în acea noapte. Dacă 
nu ar fi băut, ar fi fost suficient de raţional încât să-şi dea 
seama că noaptea aceea avea să fie diferită. 

Gabe ar fi trebuit să-și dea seama de ceea ce urma să se 
întâmple. 

Pe măsură ce se apropia tot mai mult momentul 
plecării la facultate, ea se ţinuse scai de el. Privirile ei 
deveniseră mai lungi, mai îndrăzneţe, iar el ar fi putut 
băga mâna în foc că toate costumele ei afurisite de baie 
intrau la apă. 

Și făcuse tot posibilul să nu observe că acele costume 
de baie abia dacă mai acopereau ceva, pentru că, deși el și 
fraţii lui o tratau ca pe o soră, Nic nu era ruda lor de 
sânge. 


Sora lor de sânge se dovedise a fi o psihopată 
mincinoasă şi criminală, care ar fi făcut ca greșelile lui 
Nic să semene cu o plimbare prin parc. 

Și Nic... o dăduse în bară în noaptea aceea, şi totul ar fi 
putut să fie cu mult mai rău, dar ea avea 18 ani. 
Dumnezeu știa că și el făcuse o mulţime de idioţenii la 18 
ani. 

Și totuşi, în ciuda tuturor prostiilor pe care le făcuse, 
reuşise cumva să nu se culce cu cineva care era beat de 
nu mai ştia de el. 

„Nu credeam că eşti atât de beat.“ 

La naiba! 

Cuvintele ei rostite în şoaptă răsunară în gândurile lui 
sumbre. Era foarte posibil să nu-și fi dat seama - şi, din 
nou, nu era pe deplin sincer cu sine. 

Nu era ca şi cum nu ar fi știut cine se afla în camera lui 
în acea noapte, cum ajunsese în poala lui şi în patul lui 
după aceea. 

Da. 

Fusese destul de treaz cât să ştie exact cui îi aparținea 
trupul care se unduia pe al lui. 

Doar că fusese prea beat să-i pese. 

Și era o diferenţă ca de la cer la pământ între a fi prea 
beat ca să-ţi pese de consecinţe şi prea beat ca să mai știi 
ce faci. 

Ce spuneau toate astea despre el? 

Nimic bun. 

Majoritatea oamenilor îl considerau fratele cel bun. 
Cel decent. Cel amabil. Cel care se purta cum se cuvine. 
Și, practic, devenise cel mai nenorocit dintre toţi. 

Cum îi spuneau revistele de scandal pe vremea când 
era la facultate? Demon. Dacă ar fi știut câtă dreptate 
aveau. 

- La naiba, mormăi el, întorcându-se dinspre uși în 
timp ce se întinse şi se prinse cu mâinile de balustrada 
acoperită cu viță-de-vie. 

Afurisenia de plantă înghiţea fiecare latură din 
exterior a casei, cu excepţia podelelor de pe verandă. Își 


dădu seama că era doar o chestiune de timp până 
ajungea să înăbușe şi scândurile podelei. 

Buzele i se răsuciră într-un zâmbet afectat pe măsură 
ce își amintea toți anii în care tatăl lui încercase să scape 
de vița-de-vie. Oricât de mult ar fi tăiat din ea, planta 
creştea la loc. Mereu. 

Dar acum așa-zisul lui tată era mort și nimeni nu mai 
avea de gând să o taie. În final, vita-de-vie ieșise 
învingătoare. 

Împingându-se dinspre balustradă, reveni în camera 
de zi. Stomacul lui începu să se revolte când se întinse 
după sticla de coniac. Puiul mirosea extraordinar. 

Dar nu avea să coboare nici mort. Pentru că în casă se 
aflau nu una, ci două femei pe care își dorea din inimă să 
nu le mai vadă vreodată. 


Nikki abia aștepta să se ducă acasă. 

Lucra doar de o zi şi nu mai avea mult până să-i toarne 
Sabrinei Harrington sticla de șampanie în cap. 

Sabrina era tot ceea ce Nikki nu avea să fie niciodată. 

Extraordinar de slabă, de o frumusețe elegantă, 
manierată şi dichisită, extrem de bogată şi pe cale de a se 
mărita cu un frate de Vincent. 

Sabrina era şi o jigodie de zile mari. 

Și Nikki nu folosea cuvântul fără discernământ. De 
obicei, îl detesta pentru că era un cuvânt folosit adesea 
pentru a înjosi femeile, dar Sabrina? Fa simboliza tot ce 
este în neregulă cu oamenii bogați. 

Stând în afara sufrageriei mai mici, pentru că familia 
de Vincent avea două sufragerii, ea tinu strâns sticla, în 
loc să opună din nou în frapieră, cum ştia că se face. 

O durea în cot dacă șampania ajungea să fie la 
temperatura camerei. Tot ce-și dorea era ca ei să-şi 
termine odată nenorocita de mâncare, pentru ca ea să 
poată face ordine, să se ducă acasă și să-şi îngroape capul 
în pernă în dormitorul copilăriei ei. 

Nikki voia să uite ziua de azi. 

Să uite conversaţia ciudată purtată cu Devlin. 


Şi sigur, sigur să uite confruntarea restantă de mult 
timp pe care o avusese cu Gabe. 

„Nu vreau să am nimic de-a face cu tine Și vreau să stai 
departe de mine.“ 

Nu îl putea condamna pentru că își dorea asta, dar 
cuvintele lui o răniseră mai ceva decât dacă ar fi 
zgândărit un cuib de viespi. 

Îi trebuise atât de mult timp ca să treacă peste ce 
făcuse și să se poarte ca o fată normală la facultate. Ideea 
de sex fusese complet distorsionată în mintea ei după 
noaptea aceea. Se simţise... murdară după cele 
întâmplate. Multă vreme nu contase că ea chiar nu știuse 
că Gabe fusese mort de beat. Abia în primul an de 
facultate se simţise în stare să aibă o relaţie și să facă sex 
fără să-și mai amintească de noaptea aceea. 

Și, chiar și atunci, avusese doar puţină experienţă și cu 
atât mai puţină când venea vorba despre relaţii, dar 
lucrurile se îmbunătăţiseră. Reuşise să nu se mai 
gândească la noaptea aceea măcar o dată pe zi. Ajunsese 
chiar în punctul în care încetase să se mai gândească la 
Gabe. 

Motiv pentru care crezuse că avea să facă față noii 
situaţii. 

- Scuze... Nikki, strigă Sabrina. 

Închizând ochii, Nikki înșiră în minte o listă 
impresionantă de cuvinte nu prea măgulitoare şi dădu să 
revină în camera cu masa rotundă, gândită pentru 
întâlniri mai intime. 

Și totuși, Devlin și Sabrina stăteau unul în faţa celuilalt 
la masă. 

- Da? întrebă și se opri lângă ea. 

Sabrina ridică un pahar elegant. 

- Ştiu că nu te pricepi la asemenea lucruri sau n-ai 
avut pregătirea potrivită, dar n-ar trebui să laşi niciodată 
un pahar să se golească. 

Mușcându-și interiorul obrazului, ea nu spuse nimic 
în timp ce turnă şampania. Se părea că picioarele 
Sabrinei nu funcționau când ea mânca, şi, prin urmare, 


nu se putea ridica pentru a-şi umple singură nenorocitul 
de pahar. 

Blonda zveltă şi platinată schiță spre ea un zâmbet 
mult prea dulce, prea mieros. 

- Aşa îţi dai seama de iscusința unui servitor. 

Privirea lui Nikki se îndreptă spre Devlin, dar el stătea 
cu ochii în telefon. Era sigură că nu-și dădea seama că nu 
era singur la masă. Nu îi auzise schimbând mai mult de 
cinci fraze. Ce romantic! 

Făcând un pas în spate, fu cât pe ce să se întoarcă în 
ascunzătoarea ei, când Sabrinei păru să i se taie 
respiraţia. Degetele cu manichiură franţuzească zburară 
într-o secundă spre gâtul ei. 

- Perignon-ul este cald. Ai fi zis că omorâse pe cineva. 
Nikki, nu pui sticla în frapieră? Cu sau fără experienţă, 
sunt sigură că ştii asta. 

Îşi închipui că adevărul ar fi inacceptabil, aşa că dădu 
să se întoarcă fără să răspundă, dar apoi văzu... 
Transformarea prin care trecu Sabrina fu de-a dreptul 
uluitoare. Sabrina îşi pierdu zâmbetul glacial de prinţesă, 
şi chipul i se lumină, de parcă în încăpere ar fi intrat 
însuşi soarele ei. 

Nikki urmări privirea Sabrinei. 

Simti un gol în stomac. 

Gabe intră în cameră - şi nu veni cu mâna goală. În 
mâna dreaptă ţinea un pahar cu un lichid chihlimbariu. 
Coniac. Nikki aproape reușea să-i simtă mirosul. 

- Devlin, dragul meu. Uite cine ni s-a alăturat! 

Tonul ei se schimbă atât de mult, încât Nikki întoarse 
privirea spre Sabrina. Pe bune? 

Fratele mai mare ridică privirea în timp ce Gabe se 
aşeză cu o alunecare arogantă pe scaunul de lângă el. 
Devlin arcui o sprânceană. 

- Bună seara! 

Gabe înclină din cap în timp ce își aşeză paharul pe 
faţa de masă crem. Nu se uită la Sabrina, dar îşi întoarse 
capul chiar spre locul în care stătea Nikki... încă ţinând 
în mână sticla de şampanie care costa cât o maşină la 
mâna a doua. 


Ce căuta el aici? 

- Nikki, dă-i lui Gabe o farfurie cu mâncare! Râsul 
Sabrinei răsună într-un tril cristalin. Doamne! 

Ei bine, venise să mănânce. 

Evident. 

- Nu-mi aminteam că este aşa grea de cap, spuse 
Sabrina clătinând din cap, zâmbindu-i lui Gabe de parcă 
el ar fi fost de acord. 

Și, dacă ea rămânea mai mult aici, probabil că el avea 
să fie. 

Trezindu-se brusc din amorţire, Nikki se răsuci pe 
călcâie și intră grăbită în bucătărie, aproape azvârlind 
șampania în frapieră. Mintea i se goli de orice gând când 
începu să-i umple farfuria cu mâncare. Probabil îi era 
foame, aşa că ea îi puse un piept şi o pulpă de pui şi 
adăugă o lingură zdravănă de cartofi. Apoi, făcu un 
castron uriaş cu o salată marca proprie. Cu mâinile pline, 
reveni în sufragerie. 

- Deci, spunea Sabrina, la ce ai mai lucrat în ultima 
vreme, Gabe? 

- O comandă de peste ocean, răspunse el pe un ton 
blând, în timp ce privirea lui o găsi pe Nikki chiar în 
clipa în care se ivi în pragul ușii. 

O urmări prin cameră, şi ea nu avu cum să-și înăbușe 
roșeaţa care îi coloră gâtul în timp ce se aplecă, așezând 
salata și felul principal în faţa lui. 

Sabrina cobori paharul. Farfuria ei rămăsese practic 
neatinsă. 

- Ce comandă? 

El nu îi răspunse Sabrinei, ceea ce lui Nikki i se păru 
cam nepoliticos. Când Nikki se trase înapoi, Gabe o 
apucă de încheietura mâinii, luând-o prin surprindere. 
Tot corpul ei se cutremură când îi simţi degetele apăsate 
pe pulsul ei, care se zbătea nebunește. 

- Îmi aduci un pahar cu apă? EI făcu o pauză. Te rog? 

Înghiţind în sec, ea încuviinţă din cap. Gabe continuă 
să o ţină de încheietură. Strângerea era blândă, dar 
neînduplecată și se simțea ca o pecete pe pielea ei. 


Privirea ei se îndreptă spre a lui. Ce făcea? De ce o 
atingea? După ce îi spusese că voia să stea departe de el? 

Sprâncenele lui se arcuiră, așteptând evident ceva... 

Fa înțelese ce aștepta. Simti cum enervarea ei atinge 
cote maxime când șuieră printre dinți: 

- Da, pot. 

- Bun. 

Umbra unui zâmbet se ivi pe buzele lui când el îi 
eliberă încheietura. Nu era un zâmbet sincer. Era cam la 
fel de fals precum cel pe care i-l trimisese Sabrina mai 
devreme. 

Îndoindu-şi încheietura spre piept, se întoarse. 
Privirea ei o întâlni pe a Sabrinei. Avea o expresie 
înțepată pe chip, de parcă șampania s-ar fi acrit. Fără să 
înțeleagă ce problema mai avea acum, Nikki se duse să 
facă ce îi ceruse Gabe şi luă un pahar cu apă. 

- Gabe, dragule, încercă din nou Sabrina. La ce 
lucrezi? 

Nikki nu îi auzi răspunsul și habar nu avea dacă îi 
răspunsese de fapt. 

Conversația de la masă era la fel de animată când se 
întoarse în sufragerie. Vestea bună era că farfuria lui 
Devlin părea aproape lună şi mare parte din salata lui 
Gabe dispăruse. Puse paharul cu apă pe masă. 

- Cred că ești atât de talentat, gângurea Sabrina. Știu 
că eşti ocupat, dar mi-ar plăcea... 

Cotul lui Gabe se agăţă în cuțitul de pe masă, care căzu 
pe podea. Privirile lor se întâlniră, și se ivi din nou 
zâmbetul acela în colțul gurii. El o privi. 

- Scuze, murmură el. Am nevoie de alt cutit. 

„Glumești“, își spuse ea în gând, aplecându-se şi 
înșfăcând cuțitul. Se întoarse cu un cuţit curat, iar, până 
atunci, Gabe își terminase apa, îi mai ceru un pahar, apoi 
mai vru niște salată... Chiar şi Devlin îl studia cu un licăr 
de curiozitate în ochi. Între timp, Nikki înţelese că o 
făcea intenţionat. 

Bine. 

Nu mai conta. 

Voia să fie un ticălos. N-avea decât. 


La drept vorbind, merita să i se întâmple chiar mai 
rău, dar, dacă aceasta era cea mai potrivită pedeapsă cu 
care putea veni, prea bine. Așa că îi mai aduse un pahar 
și niște salată. 

- [ar am rămas cu paharul gol, spuse Sabrina chiar 
când Nikki mai așeza un pahar plin cu apă în faţa lui 
Gabe. 

Cât lichid beau oamenii ăștia? Doamne fereste! 

Înăbuşindu-și un oftat, ea se îndreptă de spate și 
mormăi în barbă: 

- Duce-m-aș... 

Gabe scoase un sunet care semănă teribil cu un râs. 

Sabrina făcu ochii mari. 

- Poftim? 

Oh, la naiba! Nikki le trimise un zâmbet luminos. 

- Am spus: „Sunt groaznică la asta“. 

Femeia o studie. 

- Sunt convinsă. 

Revenind cu privirea la Gabe, fu surprinsă să vadă un 
zâmbet autentic pe buzele lui când duse paharul de 
coniac la gură. Nikki luă şampania. 

- Când crezi că se întoarce cealaltă? Sabrina îi adresă 
întrebarea lui Devlin, care doar ridică din umeri. Sper să 
fie cât mai curând. Fata asta nu pare să aibă abilitățile 
necesare. De fapt - ridică privirea spre Nikki - asta-i 
cam trist. Nu are mare lucru de făcut. 

Mâna lui Nikki se încordă pe sticlă. 

Sabrina lăsă capul într-o parte, şi Nikki ar fi putut să 
jure că bobul blond al femeii abia se mișcă. Ce fixativ 
folosea? 

- Devlin îmi spunea că tocmai ai absolvit facultatea? 
Mi-e greu să cred. Cred că, indiferent pe unde ai mai 
lucrat sau ce ai studiat, ar trebui verificat. 

- A făcut facultatea, răspunse Gabe, șocând mai mulți 
oameni din cameră. Și mai ales pe Nikki. S-a specializat 
în asistenţă socială. Nu? A absolvit cu brio. 

Nikki se opri lângă o Sabrina la fel de înmărmurită ca 
ea. De unde naiba știa el? Fi bine, răspunsul era evident. 


Cel mai probabil, părinţii ei îi ţinuseră la curent pe el și 
pe fraţii lui, cu sau fără voia lor. 

Dar chiar încerca să o apere? După tot ce se 
întâmplase între ei? 

- Ei bine - Sabrina ridică paharul mai mult —, atunci, 
nu înțeleg de ce nu pricepe cum să umple corect un 
pahar. 

Nikki nu știa de ce reacţionase așa. Poate din cauza 
dramului de nesăbuință moștenit de la bunicul ei, dar 
acționase fără să mai gândească, ceva ce ea, dintre toţi 
oamenii, ar fi trebuit să ştie că nu era niciodată de bine. 

Lipindu-și pe buze cel mai larg şi mai strălucitor 
zâmbet, turnă șampania în pahar şi continuă să toarne. 

Sabrina ţipă în timp ce șampania îngrozitor de scumpă 
i se scurgea pe degetele subțiri şi îi stropi pantalonii albi. 
Sări ca arsă de pe scaunul greu, răsturnându-l. 

- Oh, Dumnezeule! Sabrina se uită la picioarele ei. Nu 
pot să cred că ai făcut asta! 

- Îmi pare atât de rău! spuse Nikki şi clipi încet. Lasă- 
mă să iau un şerveţel. Întinse mâna spre șervețelul 
albăstriu care abia fusese atins. Nu sunt prea pricepută la 
asta. Mi-aş fi dorit să existe un curs de formare, dar... 

Unul din frați scoase un pufăit ciudat sau un sunet 
înăbușit, dar Nikki nu îndrăzni să se uite la ei, pentru că 
și-ar fi dat seama. Ar fi aruncat o privire la chipul ei și ar 
fi ştiut. 

- Nu! Vocea Sabrinei era stridentă. Nu-l atinge! Doar 
o să strici și mai mult lucrurile. 

- Sabrina, oftă Devlin. Stai jos! 

Fa își dădu uimită capul pe spate. 

- Nu pot să mă așez. Trebuie să le duc la curățătorie 
imediat, ca să nu se strice definitiv. 

Devlin își puse un braț pe masă în timp ce se uita la 
logodnica lui. 

- Sunt doar niște pantaloni. O să-ţi cumpăr trei 
perechi noi în loc. Stai jos! 

Sabrina se aşeză, dar se uită urât la Nikki. 

- Ar trebui să ţi se ia din salariu costul curățatului. 


- Dev a spus deja că o să-ţi cumpere o pereche nouă, 
interveni Gabe. Sunt doar niște pantaloni. 

Sabrina rămase mută de uimire. 

- Nu sunt doar niște pantaloni. Sunt Armani. Nici 
măcar nu se mai fac pantalonii ăștia. 

De pe partea cealaltă a mesei, Devlin mai oftă o dată. 

- O să-ți cumpăr un dulap de pantaloni Armani dacă 
nu mai spui nimic despre pantalonii ăștia. 

Buzele Sabrinei se strânseră într-o linie subțire, dar ea 
nu mai spuse nimic când își luă șervetul și tamponă locul 
ud. 

Nikki nu se putu abtine, așa că întrebă: 

- Ai vrea să-ți mai aduc un pahar? 

- Nu! se răsti Sabrina, şi obrajii palizi i se aprinseră 
într-o nuanţă trandafirie. 

- Cum vrei. 

O privire rapidă peste masă îi dădu de înțeles lui Nikki 
că fraţii știau prea bine că nu fusese un accident. 

Cerându-şi scuze încă o dată, Nikki se îndepărtă de 
masă, chinuindu-se să-şi înăbuşe râsul. Când părăsi 
încăperea, nu putu să nu observe că Gabe zâmbea larg în 
timp ce o privea pe sub genele dese. 

Oh, nu, schița zâmbetul acela care o făcuse să intre în 
belele cu ani în urmă, iar inima ei, stupidă și nesăbuită, i 
se strânse în piept. 


După cea mai proastă zi de muncă, Nikki plecă 
valvârtej de la reședința de Vincent. leșind pe intrarea 
din spate, se grăbi spre locul în care îşi parcase Fordul 
Focus, vechi de aproape zece ani, lângă garajul care 
găzduia Dumnezeu știe câte maşini. 


Pornind mașina, dădu imediat drumul la muzică, și un 
cântec din anii 1980 pluti din difuzoare. Recunoscu 
melodia numaidecât. Era Jesse's Girl. 

Doamne, cât îi plăcea acest cântec. 

Din anumite motive, îi plăceau la nebunie melodiile 
din anii 1980. Poate pentru că era muzica pe care părinții 
ei obișnuiau să o asculte când era mică, dar detesta cea 
mai mare parte a muzicii de azi, preferând să fredoneze 


David Bowie sau Talking Heads decât orice alt artist 
celebru al momentului. 

Cu toate acestea, avusese și O perioadă One Direction 
la un moment dat, în anii ei de tinerețe. 

Așa cum făcea mereu când nu avea stare, începu să 
cânte și să dea din cap. 

- Where can I find a woman - bla, bla - Jesse s Girl! 

Doamne! Cânta groaznic, dar continuă și urmă traseul 
sinuos, trecând pe lângă stejarii bătrâni. Astfel, 
străduindu-se să nu măcelărească versurile, nu se mai 
gândi la ziua ei oribilă, în timp ce înainta pe drumul 
șerpuit și mărginit de copaci, care ducea spre autostrada 
principală. Nu se gândi la faptul că avea să fie nevoită să 
dea ochii cu Gabe iar şi iar. 

Ajungând la capătul drumului privat, încetini şi se 
aplecă în faţă. Nu zări nici o mașină. leşi în stradă, făcu 
dreapta... revenind în lumea reală, unde oamenii nu 
aveau pe cineva la cheremul lor ca să le umple paharele 
de şampanie sau... 

O lumină orbitoare se revărsă brusc prin luneta 
mașinii şi o făcu să tresară. Privind în oglinda 
retrovizoare, se încruntă când se iviră farurile. Ciudat. 
Mâinile i se strânseră pe volan. Nu văzuse pe nimeni pe 
drum când ieșise de pe alee. Fra imposibil să apară 
cineva în spatele ei atât de repede, dacă nu cumva... 
maşina venea de pe drumul de Vincent. 

Simti un gol în stomac. 

Era imposibil, pentru că cine să fi fost pe drumul 
acela? Nimeni nu mai era acolo, și nu văzuse nici o 
maşină de-a lungul drumului, nu? Privirea ei se întoarse 
spre oglinda retrovizoare. Maşina era încă acolo, nu 
chiar în spatele ei, dar aproape. Erau șanse mari ca o 
mașină să fi fost parcată între copaci sau pe unul dintre 
drumurile de acces folosite de grădinari. 

Dar cine să fi fost? 

Nimeni nu ar fi îndrăznit să piardă vremea pe 
proprietatea de Vincent. 

Neliniştea înflori înăuntrul ei pe măsură ce înainta pe 
autostradă, încetinind când traficul se intensifică. 


Continuă să privească în oglindă, și, de fiecare dată când 
o făcea, mașina cealaltă era chiar în spatele ei. Tot ce 
vedea în lumina apusului târziu era că era un sedan 
negru. Când se opri ca să o ia pe una dintre străzile care 
duceau la casa părinților ei, mașina - la naiba - făcu 
același viraj. 

Inima lui Nikki începu să i se zbată în piept când apăsă 
butonul de pe volan ca să oprească radioul. Trebuia să se 
concentreze. 

Era urmărită? 

Ideea... era ridicolă. 

Ridică privirea. Mașina era încă acolo. Simţi un nod 
ciudat în gât când se gândi la telefonul ei. Era în poșetă. 
Dădu să se întindă spre ea, dar se opri. Unde să sune? La 
poliţie? Și ce să spună? Că era posibil să fie urmărită de o 
maşină? Iarăşi, suna ridicol. 

Strângând din buze, se concentră asupra străzii 
aglomerate și asupra caselor îngrămădite unele în altele. 
Peste două străzi urma strada care ducea acasă la ai ei. 
Dacă masina vira... 

Nikki avea să sune la poliție. Oricât părea de stupid, 
avea să o facă. 

Aproape că-și ținu respirația, viră și acceleră, uitându- 
se iute în oglinda retrovizoare. Mașina încetini la 
intersecție, făcând-o să își țină răsuflarea. Se înșelase. Era 
o mașină cu două uși... un fel de coupé, dar nu distinse 
modelul. 

Mașina acceleră și dispăru din intersecţie. 

Nu o luă după ea. 

Nikki răsuflă apăsat pe măsură ce se apropia de casa 
părinţilor ei, așteptându-se să fie cuprinsă de uşurare... să 
izbucnească în râs, dar senzațiile nu-și făcură apariţia și 
neliniștea nu dispăru. 


CAPITOLUL 5 


- Cum a fost să revii acolo? întrebă Livie Besson în 
timp ce se îndrepta spre masa din bucătărie. 

În ciuda temperaturilor mari de afară, la care vechiul 
aer condiționat abia făcea față, ea era înfofolită bine în 
halat. Care îi înfăşură tot trupul subţiratic când se așeză. 

Sorbind din cafea, Nikki o privi pe mama ei încercând 
să se facă comodă. Tratamentele erau foarte agresive, o 
lăsaseră fără păr, apoi fără putere. Chiar și în zilele în 
care nu făcea opt ore de chimio și nu primea diverse prin 
perfuzii, ea rămânea epuizată. S-ar fi simţit mai în largul 
ei pe fotoliu, dar mama voia să-şi păstreze vechile 
obiceiuri. Chiar dacă schimbase cafeaua pe un fel de ceai 
care era de așteptat să fie mai bun pentru ea. 

- E ciudat, răspunse Nikki, lăsând deoparte 
îngrijorarea şi sâmburele de teamă ce îi creştea tot mai 
mare în stomac, cel care îi șoptea: „Oare mama va fi mai 
bine?“ Unele lucruri au rămas neschimbate. Cum ar fi 
Devlin. Și diferite părți din casă, dar... se simte ceva 
diferit. Nu știu cum să explic. 

- Ce mai face Devlin? 

- E bine, presupun? Nu i-a plăcut faptul că blugii mei 
aveau o gaură. 

Un zâmbet drăgăstos înflori pe buzele ei. 

- Lui Devlin îi place ca lucrurile să fie într-un anumit 
fel. 

Fa îşi dădu ochii peste cap. Doar mamei putea să-i fie 
drag Devlin. 


- Nu l-am văzut încă pe Lucian, dar... Gabe a venit 
acasă ieri. 

Mama mai bău din ceai. 

- A fost în Baton Rouge? 

- Da. Curiozitatea îi dădea ghes. Ce a făcut acolo? 

- Cred că s-a ocupat de niște probleme personale, 
răspunse mama într-un fel care nu îi permise lui Nikki să 
fie sigură dacă știa sau nu mai multe decât spunea. 

O arsură ciudată și neplăcută i se întinse în piept. 
Probleme personale însemnau o iubită? Trebuia să aibă o 
iubită. Probabil, mai multe. Începuse să-și facă de cap 
după ce el și iubita lui din facultate se despărțiseră. 
Emma. Doamne, simplul ei nume era ca un pumn care îi 
prindea ca într-o menghină gâtul. Nikki abia dacă o 
cunoscuse pe tânără, dar fusese înnebunită de gelozie din 
cauza ei. 

Însă lucrurile se schimbaseră. 

Pentru că Nic nu mai exista. 

Nikki urmări cu degetele una dintre zgârieturile 
adânci de pe masa din bucătărie. 

- Ce s-a întâmplat cu tot personalul? 

Mama ei se uită la ceas, apoi îşi aranjă eşarfa cu flori 
colorate pe care o purta pe cap. 

- Au fost nişte incidente în casă care au făcut ca 
oamenii să se simtă foarte incomod. 

- Bev părea să creadă că e vorba despre mai mult decât 
ce s-a întâmplat cu tatăl lor. Ceea ce era nu un lucru de 
ignorat. Era îngrozitor să știe că îl găsiseră pe om 
spânzurat în biroul lui. Nici nu-și putea închipui ce 
simţiseră fraţii. Că a fost vorba despre altceva. Oare sora 
lor, care a reapărut din senin? 

Nikki nu petrecuse niciodată timp cu Madeline de 
Vincent când era mai mică, din moment ce Madeline 
dispăruse când Nikki avea 12 ani, făcându-se nevăzută în 
aceeaşi noapte în care mama fraților de Vincent se 
aruncase de pe acoperiş. 

După aceea, lucrurile fuseseră complicate multă vreme 
pentru frați; şi, înainte de acest moment, Nikki pur și 
simplu nu se aflase niciodată în preajma lui Madeline. 


Dar murea de nerăbdare să ştie unde fusese Madeline 
preț de zece ani şi unde se afla acum - însă nimeni nu 
spunea nimic. 

Trecu o clipă. 

- S-au întâmplat multe lucruri în ultimele două luni, 
dar nu e dreptul meu să povestesc ce și cum. 

- Mamă... 

— Ştii că ţi-aș povesti dacă aș putea. Se întinse peste 
masă și acoperi cu mâna rece mâna lui Nikki. O strânse 
ușor. Ştii cum este familia lor. Lucrurile li se întâmplă 
pur și simplu. Lucruri rele. 

Să spui că familiei de Vincent i se întâmplau lucruri 
rele era un fel de eufemism. La urma urmei, se credea că 
era o familie blestemată. Serios. Atât de rele erau 
lucrurile rele care li se întâmplau. 

- Ce pot să-ţi spun este că a mai murit cineva de 
curând acolo, zise mama ei. Ştirea a apărut în ziare, așa 
că nu trădez încrederea nimănui dacă îți povestesc. 

Fa nu văzuse nimic, dar ignorase cu bună intenţie 
toate detaliile legate de familia de Vincent. 

- Cine? 

- Îți aminteşti de vărul lor Daniel? 

Când Nikki încuviinţă din cap, mama ei continuă. 

- Ei bine, a intrat într-o noapte în casă, i-a amenințat 
pe Lucian și pe iubita lui. Voia să-i omoare. Devlin... 
Devlin i-a apărat. 

- Poftim? sări Nikki, cu inima la gură. Devlin l-a ucis 
pe Daniel? 

- A fost legitimă apărare, sublinie mama ei. S-au făcut 
unele speculaţii legate de sinuciderea domnului de 
Vincent... că, de fapt, nu s-ar fi sinucis. Că cineva l-ar fi 
spânzurat pe om și ar fi înscenat totul astfel încât să pară 
o sinucidere. 

Nikki era uluită. 

- Unul dintre detectivi crede că ar fi fost opera lui 
Daniel. 

- De ce? 

- Nu avea bani. Avea nevoie, şi ştii că oamenii pot face 
orice pentru bani. 


Nikki era uluită. Nu îl cunoscuse foarte bine pe 
Daniel. El stătea mai mereu cu Madeline. 

- Ce legătură are Daniel cu reapariţia lui Madeline? 

Mama ei se lăsă pe spate. 

- Fi bine, nu mă simt în largul meu să vorbesc despre 
asta, dar sunt sigură că-ți amintești cât de apropiaţi erau 
el și Madeline. 

Fa dădu să întredeschidă buzele, dar înțelese brusc şi 
închise gura. Mama ei insinua că Madeline fusese plecată 
cu Daniel în tot acest timp? Și, dacă era așa, ei fuseseră, 
de fapt, împreună? 

Ce Dumnezeu? 

Frau veri! Nikki aproape că scuipă gura de cafea. 
Avusese dreptate cu bănuiala de mai devreme. Orice s-ar 
fi întâmplat cu Madeline trebuia să fi fost mai mult decât 
dramatic. 

- Cum a fost să te revezi cu Gabriel? întrebă mama ei 
brusc. 

Nikki mai că se înecă de data asta cu cafeaua. 

- Hmm, bine. 

O expresie plină de subințeles se desenă pe chipul 
mamei ei. 

- Hmm... 

Stingherită de schimbarea de subiect, Nikki se foi pe 
scaun. Habar nu avea dacă părinţii ei știau cât de 
îndrăgostită fusese de Gabe, dar nu erau orbi, și, după 
spusele lui Devlin, toată lumea își dăduse seama. Ştia că 
nu aveau habar despre cele întâmplate în noaptea de 
dinaintea plecării ei la facultate... Gabe avea dreptate în 
privinţa asta. 

Cei din familia de Vincent nu erau singurii din casă în 
stare să ucidă. 

Dacă ar fi aflat, părinţii ei l-ar fi ucis pe Gabe și pe ea 
ar fi închis-o în casă pe veșnicie. 


Fra mult prea devreme pentru ca Gabe să fie treaz, dar 
iată că stătea cu ochii deschişi şi se uita lung la 
blestematul de tavan. 

Tâmplele îi zvâcneau. 

Și era atât de excitat, încât simţea că înnebunește. 


La naiba! 

Băuse prea mult seara trecută, fără a se opri nici după 
ce aflase că Nic plecase. Şi ştia exact când plecase cu 
Fordul ei, pentru că se aflase pe verandă când ea se 
depărtase pe aleea şerpuitoare. 

O urmărise ca un dubios. 

Nici măcar nu ştia de ce ieşise ca să o urmărească. Nu 
avea nici cea mai vagă idee. Decise să dea vina pe alcool 
peniru asta. 

Un rânjet nepoftit îi curbă buzele când îşi aminti de 
cină. Jurase că nu avea să își lase gândurile să alunece 
într-acolo, dar nu se putu abţine. 

Al naibii coniac! 

După cum era de așteptat, Sabrina se purtase ca o 
nesuferită cu Nic, iar Gabe ştiuse în adâncul lui că Nic 
nu avea să îndure prea multe dintre toanele Sabrinei 
înainte de a face ceva. 

Nic avea înăuntrul ei o nechibzuință mare cât lacul 
Pontchartrain. Dacă nu ştia el, atunci cine? Probabil nu 
fusese de prea mare ajutor nici faptul că el se jucase cu ea 
pe tot parcursul cinei. 

Nici măcar nu ştia sigur de ce fusese atât de nemernic. 
De fapt, se cam mintea aici. Era supărat pe ea și... la 
naiba, nici nu-și permise să încheie gândul. 

Dar Nikki sigur vărsase şampania intenționat. 

Scoase un chicot răgușit când închise ochii. Oh, 
Doamne, încă îi răsuna în urechi ţipătul îngrozit al 
Sabrinei. Ai fi zis că Nic îi dăduse un pumn sau aşa ceva. 

Ah, Nic. Ce... 

Erau prea multe cuvinte cu care să o descrie, și de ce 
stătea în pat şi se gândea la ea? La naiba! Ridicând 
mâinile, îşi frecă faţa în palme. Era ultimul om pentru 
care trebuia să-şi facă griji. 

Lucrurile între ei erau clare. Îi spusese să stea departe 
de el, şi, atâta timp cât el îşi vedea de treabă, nu aveau de 
ce să fie probleme. Fl îi zisese ce avea de spus. Fa 
înțelesese foarte bine. 

Era timpul să închidă capitolul acesta blestemat din 
viața lui. 


În plus, trebuia să se ocupe de un capitol mai mare, 
care abia începuse. Când plecase din Baton Rouge, îi 
promisese familiei Rothchild că nu avea să mai vină 
acolo trei luni. Promisese, și nu voia nici în ruptul 
capului să-și încalce cuvântul dat, chiar dacă simțea că o 
parte din el era acolo. 

O parte din el chiar era acolo. 

Avea trei luni la dispoziţie. Timp în care să-şi găsească 
un apartament, ca să poată călători liniștit între cele două 
locuri și să nu intre în viaţa lor cu bocancii. 

Trei luni. 

Coborându-și braţele pe lângă corp, se gândi că putea 
la fel de bine să se ridice şi să facă ceva util. Să se ducă la 
atelierul din oraș. Avea de lucru. 

Dar trebuia să se ocupe mai întâi de penisul lui, care 
pulsa neliniștit. 

Dându-și laoparte cearșafurile de pe şolduri, se întinse 
și se luă în mână. Închizând ochii, își trecu mâna în sus și 
în jos peste lungimea groasă. În mintea lui, femeia nu 
avea un chip, dar îl călărea, și misterul cald dintre 
picioarele ei îi înlocui mâna. 

Se lăsă dus de fantezia lui. Mărgele de sudoare îi 
năpădiră fruntea în timp ce se mângâia, din ce în ce mai 
repede și mai tare. Nu trecu mult până simţi încleştarea 
familiară la baza coloanei, încordarea în mădular. 

- Doamne, mormăi el. 

Soldurile i se împinseră în sus când se apucă în mână 
și strânse puternic. Într-o clipă, femeia fără nume și fără 
chip din mintea lui dispăru, fiind înlocuită de un păr 
castaniu cu irizări blonde şi ochi căprui mari. Corpul era 
un mister pentru el, dar, înainte să se poată opri, chipul 
se cristaliză din străfundurile conștiinței lui. Nas mic. 
Gură mare și expresivă. Pomeţi proeminenți. 

Nic. 

Gabe scoase un geamăt adânc. Eliberarea fremătă de-a 
lungul coloanei, cu o asemenea intensitate, că simți cum 
îi sfârâie prin fiecare terminație nervoasă în timp ce își 
croia drum spre capul penisului lui. Nu mai reuşi să-și 
alunge imaginea din minte. Era prea târziu. În câteva 


secunde, Nic se urcase pe el, ea era cea care îl înnebunea 
și îl făcea să se scufunde. Își dădu drumul, și spatele i se 
arcui, iar sămânţa i se revărsă în mână şi pe cearșaf într- 
un $uvoi covârșitor de senzatii. 

Gabe se prăbuși pe pat, pieptul ridicându-i-se şi 
coborând cu putere. Când își dăduse drumul ultima oară 
şi se simţise așa? 

Nu i se mai întâmplase de pe vremea adolescenţei. 

Măcar își dădea drumul cu o Nic de 22 de ani, nu cu 
versiunea ei de 18 ani. Măcar atât, nu? 

Nu. 

Nu era mai bine. Deloc. 

- La naiba, mârâi el, şi inima continuă să i se zbată cu 
viteza luminii în timp ce își eliberă penisul și își lăsa 
mâna pe cearșaf. 

Rămase cu privirea ațintită în tavan. 

Nebunia... asta... urma să fie o problemă. 


Flori proaspete sosiră marţi după-amiază, așa cum se 
întâmpla de ani de zile. Era un fel de tradiţie începută de 
doamna de Vincent, și, după moartea ei, mama lui Nikki 
continuase obiceiul, alegând personal aranjamentele. 


Li se livrară zece buchete mari identice. Crinii albi 
delicați erau aşezaţi pe perniţe albe și între flori de 
crizanteme arămii. Erau aranjaţi în vazele înalte din 
sticlă care aparţineau familiei de Vincent. 

Nikki făcu repede o poză și i-o trimise mamei, știind 
că era foarte mândră de buchete. Apoi, se ocupă să le 
așeze prin diferitele zone în care le era locul. Florile erau 
grele, dar cele de la parter erau ușoare. Duse câte un 
buchet în fiecare sufragerie şi alte şapte ajunseră în 
diferitele camere de zi de la parter. 

Slavă Domnului, nu trebuia să ducă sus decât un 
buchet. Începuseră deja să o doară braţele, pentru că le 
cărase de colo-colo. Lui Dev îi plăcea să aibă unul în 
biroul lui, aşa că o luă pe scara din spate şi urcă. 

Îşi dădu seama că își cam ieşise din formă când 
picioarele începură să o ardă de îndată ce ajunse la 
primul etaj. Poate trebuia să renunte la gogoşi, pentru că, 
Doamne, simţea că avea nevoie să se așeze. 


Mutând vaza în scobitura braţului, ea apăsă clanța. 
Uşa nu se clinti. 

- Ce naiba? 

Nikki încercă din nou, dar era încuiată. Rămase 
nemișcată o clipă, de parcă uşa ar fi putut să se deschidă 
ca prin magie sau ar fi căzut din cer o explicaţie pentru 
faptul că era încuiată. 

Chiar încercă din nou. 

Nimic. 

Cu un geamăt, se întoarse şi privi spre al treilea rând 
de scări. Putea să încerce ușa aceea şi să revină la etajul 
inferior pe scările exterioare. Privirea ei alunecă spre 
florile frumoase pe care le ținea în mână. 

- Uf. 

Nikki urcă la al doilea etaj, și, slavă Cerului, uşa era 
descuiată. Intră, ținându-şi privirea fixată pe razele de 
soare care pătrundeau prin uşa de la capătul holului. 
Când trecu pe lângă arcada deschisă din dreapta, nu 
întoarse privirea. Era holul care ducea la apartamentul 
lui Gabe. 

Se grăbi să străbată culoarul şi ieşi pe verandă. Ținând 
din nou vaza cu ambele mâini, căută să rămână cu 
privirea aţintită spre scândurile albe din podea când o 
luă la stânga. 

Ultima dată fusese pe această verandă în acea noapte... 
Nu merse mai departe cu gândurile. Gabe îi spusese 
punctul lui de vedere. Fa - la fel. Oarecum. În orice caz, 
nu avea de gând să se mai gândească la asta. 

Nikki ajunse în capul scărilor şi începu să coboare. O 
scândură scârțâi în spatele ei. Era cineva sus? Fa se 
răsuci. 

O greutate o izbi în spate, între umeri. Fiind împinsă 
cu putere, piciorul îi alunecă pe marginea treptei. Scoase 
un țipăt surprins când se dezechilibră. Nu avu timp să 
arunce florile ca să se prindă de balustradă. Se năpusti cu 
fața înainte, prin aer și apoi în josul scărilor abrupte și 
dure. 


CAPITOLUL 6 


Gabe tocmai deschisese uşile verandei, când un țipăt 
frânse liniştea. Păsări zburară de-a valma din copacii din 
apropiere în vreme ce el traversa veranda valvârtej. De 
unde venise sunetul? Din stânga? 

O luă la fugă și dădu colțul verandei. Nu văzu nimic. 
Poate că începea să-și închipuie lucruri? Nu era de 
mirare, în această casă. Trecând pe lângă intrarea spre 
holul de la al doilea etaj, o luă la stânga, încetinind pasul 
când se apropie de capul scărilor. 

Un fir gros şi lung de viță-de-vie se desprinsese de pe 
balustradă şi își croise drum peste podea, încolăcindu-se 
pe o parte a casei. El se încruntă, cu privirea fixată asupra 
plantei. 

Ce straniu! 

Tocmai se gândise că vița-de-vie va înghiţi încetul cu 
încetul podelele, nu? Chiar cu o zi în urmă? Aruncă o 
privire spre trepte. 

Atunci, O văzu. 

- La naiba! Inima i se opri în piept şi apoi începu să 
bată nebunește. Cobori valvârtej treptele, două câte 
două. Nic! 

Fa stătea întinsă pe o parte pe palier, ţinând în braţe 
un buchet mai mare decât capul ei. 

- Nic! Se mișca măcar? Nu părea. Simţi o apăsare în 
piept când se lăsă în genunchi lângă ea. Se întinse spre 
ea. La naiba, Nic, spune ceva! 

- Au, mormăi ea şi ridică un picior. 


Oh, slavă Domnului! Mâinile lui încremeniră chiar 
deasupra șoldului ei. 

- Eşti bine? 

- Aşa cred? 

Fa se ridică într-un cot. 

Dacă alunecase pe scări, nu-și dădea seama cum putea 
să fie bine. Frau cel puţin zece trepte. La naiba! Părul îi 
ascundea chipul, așa că el se întinse și o atinse. 

Tot corpul ei tresări când degetele lui îi atinseră în 
treacăt obrazul, iar ea inspiră gâfâit. 

- Te-a durut? întrebă el și îi îndepărtă părul de pe faţă. 

- N-nu. 

El îi privi chipul. Era palidă, dar nu vedea nici o rană 
vizibilă. Cel puţin, nu pe faţa ei. 

- Te doare ceva? 

Fa aruncă o privire spre flori. Clătină din cap. 

- Nu chiar. Umerii ei se ridicară cu o inspiraţie 
adâncă, genul de respiraţie care dădea de înțeles că nu-și 
rupsese coastele. C-cred că florile au rezistat. 

Ce Dumnezeu? 

- Dă-le încolo de flori! Tu ești bine? 

Nic se uită la el, ochii ei mari părând cumva şi mai 
mari. Se uită la el de parcă nu ar fi fost sigură că îl auzise 
bine. Acum, Gabe începea să-și facă griji. Se gândi la 
momentul în care Julia - iubita lui Lucian - căzuse în 
duș și se lovise foarte tare la cap. Şi ea fusese dezorientată 
ca naiba și pierduse mult sânge. Nic nu sângera, dar nu 
părea chiar în firea ei. 

Nu părea să se simtă deloc bine. 

- Poţi să lași florilor acum, sugeră el. 

Fa se uită spre flori. 

- N-am... vrut să le stric. 

- Nu le-ai stricat. Gabe întinse mâna spre ele, iar Nic 
le strânse mai tare. El arcui o sprânceană. Poţi să le dai 
drumul, Nic. 

Fa şovăi o clipă, apoi le dădu drumul. Luând vaza, el o 
puse deoparte. În sfârșit, inima lui începea să se 
liniștească. 


- Crezi că poţi să te ridici? Cum ea încuviinţă din cap, 
el o apucă uşor de braţ. Când tresări din nou, privirea lui 
țâşni spre chipul ei. Eşti bine? 

- Da. Fa se îndreptă, răsuflând apăsat în timp ce ridică 
brațul stâng și îl întoarse într-o parte. Un firicel de un 
roșu aprins i se prelinse pe braț. Ah. 

Ah? Era tot ce avea de spus? 

- Lasă-mă să văd! 

- Nu-i nimic. 

El o ignoră în timp ce o apucă de încheietură și îi 
întoarse uşor brațul. Câteva zgârieturi destul de serioase 
se întindeau dinspre cot şi urcau pe sub mânecă. Cămașa 
ii era ruptă. 

- Nu cred că trebuie cusute. Fl îi dădu laoparte 
mâneca și se aplecă în față. Cât o verifică, încercă să 
ignore cât de..... al naibii de bine mirosea. A iasomie. Dar 
probabil ar trebui să îl sunăm pe doctor. Să... 

- Mă simt bine. Serios, spuse ea și se îndepărtă. Nu 
trebuie să suni nici un doctor. 

- Cu scările astea nu este de glumă. Se poate să te fi 
rănit și să nu-ți dai seama încă, Nic. Trebuie să îl lași pe 
doctor să te consulte. 

- Nu m-am lovit la cap. Nic își dădu la o parte părul 
de pe față. Sunt bine. 

El nu era atât de sigur de asta. 

- Nic... 

- Serios. Sunt bine. Este doar o tăietură. Nu ştiu cum, 
dar nu m-am rănit. 

Frustrarea se amplifică. 

- Ai căzut pe scări și sângerezi. De ce ești așa 
încăpățânată? 

- Nu sunt! se răsti ea, smulgându-și brațul din 
strânsoarea lui. Și ţie de ce-ţi pasă? 

El se trase înapoi. 

- De ce-mi pasă? 

- Mă gândeam că o să dai o petrecere dacă îmi rup 
gâtul. 

Gabe o ţintui cu privirea un moment, șocat la început. 
Apoi, se gândi la ce îi spusese cu o zi în urmă şi nu avu 


cum să o condamne. 

- Nu m-aş bucura să ţi se întâmple ceva. Doamne! Își 
cobori mâinile spre genunchi și dădu să se ridice. Măcar 
lasă-mă să-l chem pe tatăl tău... 

- Nu. Nic îl apucă de braţ, și privirea lui se întoarse 
spre ea. Nikki îl privi lung. Te rog, nu-i spune tatei. Nu 
vreau să-şi facă griji şi să se supere pentru nimic. 

- Pentru nimic? Nic, ai fi putut... 

- Are deja destul griji pe cap. Nu trebuie să se sperie 
degeaba pentru asta, spuse ea, cu o privire rugătoare. Te 
rog, Gabe! Nu spune nimic. 

Grija pentru tatăl ei atinse, înăuntrul lui, o coardă 
sensibilă la care ar fi preferat ca ea să nu ajungă. 
Întinzându-se, își apăsă mâna peste a ei. În ciuda celor 
întâmplate între ei în urmă cu patru ani, îi fusese 
dintotdeauna greu să o refuze. 

- Nu o să spun nimic, zise el, cu voce morocănoasă, 
dându-i uşor mâna la o parte. Atâta timp cât nu ești 
rănită. Îţi aduc ceva pentru braţ și o să stau aici cu tine 
câteva minute, ca să mă asigur că eşti bine. 

Fa părea tentată să se împotrivească, dar, după o clipă, 
încuviință din cap. 

Nedorindu-şi să o lase singură, el şovăi un moment, 
apoi fugi la etaj, oprindu-se în capul scărilor ca să dea la 
o parte afurisita de viță-de-vie de care evident se 
împiedicase Nikki. O rupse dintr-o mișcare şi o aruncă 
peste balustradă. Apoi, se duse în apartamentul lui. Luă 
în grabă câteva lucruri înainte de a se întoarce la ea. O 
găsi așezată lângă vază, cu picioarele sprijinite pe treapta 
de dedesubt. În minte i se ivi brusc o amintire cu ea, de 
pe vremea când era mai tânără și obișnuia să stătea chiar 
la colțul acela, așteptând ca el să vină acasă, cu părul 
strâns în coadă în creștetul capului, lovindu-și genunchii 
noduroși între ei. 

Căutând să se scuture de imaginea din gândurile lui, el 
o ocoli ușor și se aşeză pe treapta de care se proptea ea cu 
picioarele. 

- Dă-mi să-ţi văd brațul! 

- Pot să mă ocup eu de asta. 


Fa întinse mâna spre cârpa umedă pe care o ţinea el. 

Gabe își arcui sprâncenele. 

- Dă-mi braţul, Nic! 

Fa se uită la el o clipă şi îşi dădu ochii peste cap. 

= Fie... 

Înăbuşindu-și un zâmbet în timp ce ea își împingea 
brațul în față, el începu să șteargă cu grijă sângele. 
Cobori privirea spre pantofii ei. Purta nişte balerini cu o 
talpă subţire și inutilă. 

- Trebuie să începi să porți pantofi cu aderență mai 
bună. Așa, nu o să te mai împiedici de vita-de-vie şi nu o 
să mai cazi pe scări. 

- Nu m-am împiedicat de vița-de-vie și n-am alunecat 
pe scări, protestă ea în timp ce el aruncă prosopelul pe 
palier şi se întinse după apa oxigenată şi bilele de vată pe 
care le adusese. 

Umezi vata cu apă oxigenată. 

- Sigur aşa pare. Probabil nici n-ai văzut vița, dar era 
pe podea, chiar în capul scărilor. Pielea de deasupra 
cotului ei era roşie şi julită. Eşti al naibii de norocoasă, 
mormăi el, clătinând din cap. Putea să se termine mult 
mai rău. E posibil să te usture. 

- Ştiu că sunt norocoasă. Fa trase aer în piept când el 
apăsă vata pe zgârieturi. Dar nu m-am împiedicat și nu 
am alunecat. Cineva m-a împins. 

Mâna lui încremeni când privirea lui o găsi pe a ei. 

- Poftim? 

- Cineva m-a împins. Adică, aşa am simţit. Colţurile 
gurii i se strâmbară când apa oxigenată sfârâi pe pielea ei. 
Am auzit zgomot ca de paşi în urma mea și apoi am 
simţit cum ceva mă lovește în spate. 

Gabe se încruntă când întinse mâna după tubul mic de 
cremă antibacteriană. Venise cu toată farmacia la el. 

- Am venit de îndată ce am auzit ţipătul. Nu era 
nimeni aici. 

- N-am văzut pe nimeni, dar știu ce am simţit. Un fior 
o traversă pe Nic. Să știi că n-am alunecat pur și simplu. 
Nu sunt vreo împiedicată. 


- Erai destul de împiedicată pe vremuri. Îi întinse ușor 
crema pe braţ, cu ochii aţintiţi spre chipul ei când o auzi 
că trage brusc aer în piept. Scuze! 

Obrajii i se înroşiră în note fermecătoare când clătină 
din cap. 

- Nu era nici o viță-de-vie în capul scărilor. 

- Ba da. Am rupt-o și am aruncat-o. 

- Eu... nu am văzut-o. 

Gabe tăcu în timp ce termină de dat cu cremă și luă 
tifonul. Oare să fi fost împinsă? Simplul gând îl scotea 
din minţi, dar habar nu avea cine ar fi putut face așa 
ceva. Sau de ce. 

Legănând capetele tifonului, el îi cobori braţul pe 
coapsă. 

- Cum te simţi? Ameţită? Ți-e greață? 

- Mă simt bine, insistă ea. Multumesc că mi-ai curățat 
bratul! 

- Nu e mare lucru... 

FI ridică privirea când auzi pași. O secundă mai târziu, 
Dev se ivi în capul scărilor. Chiar în spatele lui era 
Sabrina. 

Gabe o simţi pe Nic înlemnind. 

Dev privi lung spre trepte, cu o expresie insondabilă 
pe chip. 

- Îmi doresc să ştiu ce se întâmplă? 

- Nimic. Gabe se uită la Nic. Totul e bine. 

- Nu pare că totul ar fi bine, răspunse Dev. Eşti rănită, 
Nikki? 

- Nu, răspunse ea, întinzând gâtul ca să ridice privirea 
spre trepte. Sunt bine. 

- Ai căzut pe scări? Sabrina puse întrebarea cu o 
inflexiune a vocii prin care părea a încerca să-şi înăbușe 
un zâmbet. 

- Da. Nic își întoarse privirea, concentrându-se pe 
treptele din faţa ei. Am căzut. 

- Oh, nu! Sabrina puse o mână pe braţul lui Dev. 
Chiar sper că nu o să încerce să obțină despăgubiri. I se 
tăie respiraţia. Și nici nu o să te dea în judecată. 

Gabe întredeschise gura, dar Nic fu mai rapidă: 


- Contrar aşteptărilor tale, nu sunt atât de disperată 
după bani ca să mă arunc singură pe scări. 

Ochii Sabrinei se îngustară. 

- Mă bucur să aud asta. Răspunsul lui Dev răsună sec. 
Deci, ai căzut pe scări? 

Gabe așteptă ca ea să spună că fusese împinsă, dar o 
auzi pe Nic oftând în timp ce ridică buchetul şi zise: 

- Da, dar am salvat florile. 


A doua zi, Nikki se simţi de parcă ar fi căzut pe scări - 
pentru că, ei bine, chiar căzuse pe scări. 

Doamne, fusese atât de norocoasă că nu se lovise la 
cap sau mai rău. Nici nu pricepea cum de se alesese doar 
cu câteva zgârieturi. Chiar avusese un înger păzitor pe 
umăr cu o zi în urmă. 

Încă nu-i venea să creadă că Gabe fusese cel care o 
găsise. Nu numai atât, dar chiar o îngrijise, de parcă n-ar 
fi urât-o. 

Dar el o ura. 

Doar că nu voise să o lase să zacă pe scări, lovită și 
mânjită de sânge. 

Nikki tresări când întinse mâna, luând două cutii de 
supă-cremă de pui. Le strânse la piept în timp ce luă și 
un pachet de tăieţei. 

„Am fost împinsă?“ 

Întrebarea o bântuia de după-amiază. Ştia că simţise 
cum o lovise ceva în spate. Nu-și pierduse pur și simplu 
echilibrul. Cineva o împinsese, dar cine? Gabe îi spusese 
că nu era nimeni sus şi că o viță-de-vie se întindea peste 
podea. lar ea se îndoia că ar fi minţit în această privință. 
Nu văzuse pe nimeni şi nici nu auzise pe cineva fugind. 
Desigur, căzuse pe scări ţipând, și probabil nu ar fi reușit 
să audă pe nimeni, dar știa că fusese împinsă. Dacă nu de 
un om, atunci singura opţiune era că fusese împinsă de... 
o fantomă. 

Nu râse de absurditatea ideii. Fa crescuse în această 
casă. Nu văzuse niciodată nimic, dar auzise tot felul de 
lucruri - pași pe hol când nu era nimeni prin preajmă, 
râsul unei femei când nu era nici o altă femeie prin 
apropiere și lucruri care se mișcau. 


Un fior îi dansă pe șira spinării. Nu ştia ce era mai rău. 
Un om care voia să o rănească sau o fantomă care 
hotărâse că Nikki trebuia să o ia la vale pe scări. 

Oricum, era recunoscătoare că Gabe nu-i spusese 
nimic tatălui ei. Purtând un pulover, reușise să ascundă 
bandajul cu o zi în urmă, iar astăzi își luase o cămașă cu 
mâneci trei sferturi. 

Se gândi la mașina care păruse să o urmărească până 
aproape de casa părinţilor ei. Un alt fior o cutremură. 
Mașina nu o urmărise și poate... poate că se împiedicase 
de vița-de-vie. Suna mai credibil așa decât să fi fost 
împinsă de cineva. 

Nikki ieși din cămară și se întoarse în bucătărie. Când 
ajunse la insulă, auzi ecoul ascuţit al unor tocuri pe 
podelele din lemn. Știu cine era înainte ca persoana în 
cauză să intre în bucătărie. 

Simti cum o furnică pielea de enervare când o văzu pe 
Sabrina. Femeia arăta impecabil, ca de obicei. Bobul ei 
șic sfida legile fizicii, fără ca măcar o singură șuviță să 
stea altundeva decât la locul ei. Purta pantaloni negri 
care păreau să respingă scamele de toate formele și o 
bluză călcată, fără nici o cută, băgată în pantaloni atât de 
perfect, încât Nikki se întrebă cum era posibil una ca 
asta. 

Nikki se întrebă şi ce naiba căuta ea în bucătărie. Se 
îndoia că ştia diferența dintre o spatulă și o furculiță. 

- Bună, Nikki, spuse ea, rostindu-i numele de parcă ar 
fi fost denumirea unei boli venerice descoperite recent. 
Voiam să mă asigur că știi că o să iau cina cu Devlin în 
seara asta. 

Din păcate, era mai mult decât conștientă de asta. 

- Da. Am fost informată de dimineaţă. 

Privirea ei se îndreptă spre insulă. 

- Sper că nu faci ceva de mântuială pentru cină. 

- O tocăniţă era în... 

- Nu-mi pasă ce era în meniu, o întrerupse ea. Nu o să 
mănânc focăniță la cină. 

- Atunci, poţi comanda ceva din oraș, răspunse Nikki, 
păstrându-şi vocea calmă. 


Privirea Sabrinei se înăspri. 

- Vorbești serios sau doar faci pe deșteapta? 

Sincer, nu o făcea pe deşteapta. Nu chiar. 

- Spun doar că puiul s-a dezgheţat. Şi, dacă e să fac 
altceva, carnea nu o să fie gata... 

- Atunci, mi-aş dori un piept de pui la grătar cu unt 
aromatizat, o întrerupse ea, iar Nikki se întrebă brusc 
dacă nu cumva lucra într-un restaurant. Ar fi prea 
complicat pentru tine? Prea greu pentru competențele 
tale evident limitate? 

Competenţe limitate? Oh, Dumnezeu o punea la 
încercare. 

- Pot să fac asta pentru tine. Ai vrea și o salată? 

Buzele Sabrinei se curbară într-un zâmbet. 

- Ar fi trebuit să-mi propui asta înainte de a-mi spune 
că trebuie să comand în oraş. 

Numărând până la zece și reușind să ajungă doar până 
la cinci, Nikki își înghiţi o înjurătură. 

- Vrei și salată la pieptul de pui? 

- Da, mi-ar plăcea o salată la pieptul de pui. 

Nikki încuviinţă din cap şi se întoarse, sperând că 
Sabrina avea să prindă aluzia. 

Nu se întâmplă așa. 

- Cum te simţi după căzătură? 

Un fior îi alunecă pe șira spinării când se întoarse spre 
Sabrina. Nikki nu crezu nici pentru o clipă că întrebarea 
ar putea fi pusă cu o îngrijorare reală. 

- Mă simt bine. Multumesc de întrebare! 

Sabrina încuviință din cap. 

- Mă bucur să aud asta. 

Nikki era convinsă că tocmai îi spusese o minciună 
gogonată. 

- Nu mi-ar plăcea să ţi se întâmple ceva tragic, când 
eşti atât de tânără, zise și zâmbi. Ne vedem la cină! 

Un alt fior de gheață dansă pe pielea lui Nikki 
urmărind-o pe Sabrina plecând. Un gând îngrozitor îi 
trecu prin minte în vreme ce rămase încremenită pe loc. 
Oare... să o fi împins Sabrina? Fa fusese în casă cu o zi în 
urmă. Evident. Să fi plecat de lângă Devlin pentru o clipă 


şi să o fi făcut? Nikki vărsase șampania pe ea, dar părea o 
răzbunare exagerată chiar și pentru cineva atât de 
meschin ca Sabrina. 

Dar dacă fusese ea? 


CAPITOLUL 7 


Slavă Cerului că, după ziua de miercuri, Nikki trebui 
să pregătească şi să servească cina doar pentru Devlin, 
ceea ce era ca şi cum ar fi servit mâncare unui perete, şi 
pentru Gabe, ceea ce era ca şi cum ar fi servit mâncare 
unui bivol. 

În următoarele două zile, îl văzuse pe Gabe numai în 
timpul cinei și, în afară de faptul că îi tot ceruse să îi 
aducă apă, o întrebase doar cum îi mai era brațul. 

Ceea ce era perfect. 

Nu îl văzuse în timpul zilei. Din câte știa, nici măcar 
nu era acasă, iar Devlin se asemăna cu una dintre 
fantomele din casă. Îl vedea cu coada ochiului şi, când se 
întorcea să-l salute, el nu mai era acolo. 

Ciudat. 

Probabil Devlin se asigura că blugii ei nu aveau găuri 
şi că nu mai cădea pe niște scări. 

Și, până acum, nu mai căzuse, dar, de fiecare dată când 
Nikki urca și cobora orice scară din casă, arunca o 
privire peste umăr. 

Nu reuşise să scape de gândul că era posibil ca Sabrina 
să o fi împins, dar, ori de câte ori stătea să se gândească la 
asta, i se părea o nebunie ca Sabrina să facă așa ceva. 

Era imposibil să fi fost ea. 

Mai ales pentru că Sabrina ar fi fost îngrozită să nu 
cumva să-şi rupă o unghie. 

Rămânea întrebarea cine sau ce anume o împinsese, 
iar Nikki nu avea nici cea mai vagă idee. În toţi anii 
petrecuţi în această casă, se simţise incomod doar de 


câteva ori, dar acum se plimba prin camerele și pe 
coridoarele tăcute simțind că era mereu cineva cu ea, 
chiar în spatele ei. 

Nikki îşi făcea rondul vineri după-amiază, făcând 
curat în sala de jocuri, care avea un bar plin, când 
telefonul îi vibră în buzunarul de la spate al blugilor. Ei 
bine, nu erau chiar blugi. Erau colanţi - rezultatul 
combinării dintre blugi şi colanţi, iar cele mai bune 
perechi aveau chiar şi buzunare, așa că nimeni nu putea 
face diferenţa. 

Ea purta mai mereu colanti. 

Punând sticla de coniac pe bar, scoase telefonul și văzu 
că primise un mesaj de la Rosie. Un zâmbet îi înflori pe 
buze şi își dădu o şuviţă rătăcită pe după ureche. 


Băuturile și deciziile proaste în viață încep mâine- 
seară la 20.00! 


Rosie era zăpăcită. Nikki o întâlnise în primul an de 
facultate. Micuța roşcată era cu câţiva ani mai mare ca 
Nikki și înaintase cam pe ocolite prin facultate, adică îi 
lua, în medie, cam doi ani ca să încheie ceea ce un 
student normal termina într-un an. Nu ajutase nici 
faptul că îşi schimbase specializarea de trei ori de când o 
cunoştea Nikki. 

În cele din urmă, absolvise în acelaşi semestru cu 
Nikki, obținând o diplomă în filosofie. 

Nikki nu avea să uite niciodată ziua când aflase câţi ani 
avea Rosie cu adevărat. Părea să aibă cu vreo zece ani 
mai puţin, nu 33 de ani, şi se purta cam ca o fată de 
vârsta lui Nikki. Nu că Nikki ar fi avut un comportament 
imatur. Ei bine, sincer vorbind, avea şi ea momentele ei, 
dar Rosie păstrase o asemenea poftă de viaţă, că Nikki se 
întreba dacă nu cumva venea din libertatea de a nu fi 
limitată de o carieră, un partener, copii sau o ipotecă. 

Nikki îi trimise un mesaj înapoi. 


Nu pot weekendul ăsta, dar voi putea sâmbăta 
viitoare. 


Primi înapoi un emoticon încruntat, apoi, Rosie îi 
trimise iar primul mesaj, schimbând data pentru 
sâmbăta viitoare. Nikki își strecură telefonul înapoi în 
buzunar, așteptând cu nerăbdare să o vadă pe Rosie. 
Venise acasă cu câteva săptămâni înainte de a începe să 
lucreze aici și nu făcuse altceva decât să ia cina de câteva 
ori cu unele dintre prietenele ei din copilărie şi să 
viziteze adăpostul de animale din oraș. Avea nevoie să 
mai iasă din casă, și era perfect dacă se întâlnea cu Rosie 
pe seară, pentru că, astfel, Nikki îşi putea petrece cea mai 
mare parte a zilei cu mama ei. 

Ajunsese acasă de la reședința de Vincent când mama 
ei dormea, epuizată de tratamentul dur care i se 
administra. Astfel că Nikki se chinuise să se ridice din 
pat cu o oră mai devreme, ca să ia micul dejun cu mama 
înainte de a pleca la lucru. 

Strofocându-se să ridice afurisitele de sticle și tot 
urcând și coborând scara, se înălță pe vârfuri ca să aşeze 
ultima sticlă, când auzi pași pe hol. 

Simţi un mic gol în stomac când se răsuci. Ştia că nu 
era tatăl ei. Era pe afară cu tot felul de treburi. 
Întinzându-se în timp ce se tinu bine de scara pliantă, 
încercă să vadă pe hol, dar nu observă pe nimeni. 

Se muşcă uşor de buză. 

Furnicături înțepătoare îi dansară la ceafă când se 
întoarse spre rafturi. Probabil era Devlin pe acolo, 
furişându-se... 

Sunetul de sticlă care zgâria lemnul se simți ca un 
suflu de aer rece în stomacul ei. Răsucindu-se atât de 
repede, încât fu şocată că nu căzuse, privirea îi ateriză pe 
blatul de la barul din lemn de stejar și cireş. 

Cinci pahare spălate mai devreme se aliniau unul 
lângă altul, după cum le și lăsase. 

Toate, mai puţin unul. 

Unul dintre ele se afla la câţiva centimetri mai în 
dreapta față de celelalte. 

Nikki întredeschise buzele după ce trase brusc aer în 
piept, părul fin de la ceafă înfiorându-i-se. 

- Casa asta blestemată, șopti ea. 


Paharele erau foarte grele. Dacă arunca vreunul și 
nimerea pe cineva în cap, îl lăsa lat. Era imposibil să se 
miște de la sine. 

- Nu. Ea cobori de pe scară și întinse mâna, şovăind o 
secundă. Nu azi, Necuratule! Dă-i drumul de aici! 

Luând paharul, îl aranjă repede la locul lui și făcu la fel 
cu celelalte. Apoi, ieşi din spatele barului, aproape 
terminându-şi treaba. Slavă Domnului! Camera 
întunecată, fără ferestre, începea să o înspăimânte. 

În drum spre uşă, ea văzu sub masa de biliard un 
servetel mototolit şi se îndreptă spre el, tremurând. I se 
părea sau în cameră era mult mai rece decât în restul 
casei? Probabil din cauză că nu existau ferestre prin care 
să pătrundă căldura soarelui. Sau era opera unei 
fantome. 

Nu existau alte explicaţii. 

Se bucura nespus că nu erau trepte prin apropiere. 

Aplecându-se, înşfăcă şerveţelul de pe podea. 

- Hei, bună! 

Vocea masculină o făcu pe Nikki să tresară. Se ridică 
brusc şi se lovi cu capul de baza mesei de biliard. Căzu pe 
spate și ateriză în fund în timp ce își apăsă palma pe o 
parte a capului. 

- Au! 

Un chicot adânc o scoase din sărite. Ce naiba era 
amuzant, când ea mai avea puţin și făcea o comotie 
cerebrală? Sau la faptul că această casă încerca să o 
omoare? 

- Sunt obișnuit ca femeile să sară pe mine, nu să pice 
late. Este ceva nou pentru mine, spuse vocea ciudat de 
cunoscută. Esti bine? 

Mijind ochii din cauza durerii surde, ea văzu cum 
apare o mână în dreptul feței ei. Urmări cu privirea 
brațul, urcând peste cămașa albă cu mânecile suflecate 
până la cot. 

- Bună? spuse el, fluturându-şi degetele. 

Privirea ei se îndreptă către chipul bărbatului în timp 
ce îşi cobori mâna dinspre capul care îi zvâcnea. „Oh, la 
naiba!“ Nu era de mirare că recunoscuse vocea. 


Fra vocea lui Parker Harrington. 

Nu avea să accepte niciodată mâna aceea. 

Prefera să ardă în iad decât să-l ia de mână. 

Ce naiba căuta el aici? De obicei, tatăl ei avea grijă ca 
nici un vizitator să nu intre de capul lui în casă, şi Parker 
știa prea bine acest lucru. Fusese în această casă de mii de 
ori în adolescenţa lui Nikki, fiind apropiat de fraţi, și ea 
bănuia că venea cu atât mai des acum, că Devlin se 
însura cu sora lui. Totuşi, doar membrii familiei umblau 
prin aceste săli neînsoţiți. Dar, din moment ce tatăl ei nu 
era aici, normal că Parker profitase. 

Refuzând să-l ia de mână, ea se ridică și ignoră durerea 
pe care o simţea într-o parte a capului. 

- M-ai speriat. 

- Îmi dau seama. Ochii lui de un albastru palid, la fel 
ca ai surorii lui, se ațintiră spre mâna lui întinsă. O 
cobori încet, cu o uşoară încruntătură pe chip. Recunosc 
că nu prea am făcut zgomot. Te-am văzut aici și, ei bine, 
am admirat priveliștea. 

„Scârbos.“ 

Parker nu doar că se purta exact aşa cum își amintea 
ea, ca un dubios, dar chiar arăta la fel, doar că mai în 
vârstă. Părul de un blond-deschis era dat pe spate, lăsând 
la vedere chipul atrăgător, dar care păstra un aer viclean. 
Avea o anumită asprime în strângerea buzelor lui subțiri, 
care îi aminteau mereu de o pasăre de pradă. Fra mai 
tânăr decât Sabrina, cam de vârsta lui Lucian. 

- La naiba, nu te-am mai văzut de multă vreme, 
continuă el. Uită-te la tine! O măsură din priviri cu atâta 
nerușşinare, încât trecu dincolo de limita respectabilului 
și păşi în teritoriul lipsei de respect. Ce ai crescut! Foarte 
frumoasă te-ai făcut, Nikki. 

„Cu atât mai scârbos.“ 

Nikki făcu un pas în spate, apucând strâns în mână 
afurisitul de șervețel. 

- Mă bucur să te văd, spuse ea pe un ton încordat. 
Sper că ești bine, dar trebuie să mă apuc de treabă. 

Parker făcu un pas în lateral, plasându-se între ea și 
ușă. Nikki se simţi cuprinsă de exasperare, dar şi de un 


licăr de panică. Mai fuseseră în această situaţie. 

Fra tot ce îi lipsea pentru a încheia prima săptămână 
aici. Odiosul şi, din păcate, mai prietenosul frate 
Harrington. 

- Când Sabrina mi-a menţionat că acum lucrezi 
pentru familia de Vincent, aproape nu mi-a venit să cred. 
El zâmbi, dezvăluind dinți foarte drepţi, de un alb 
imaculat. Dar iată-te! 

Fa oftă apăsat. 

- Da. lată-mă! Şi sunt foarte ocupată... 

- Hai, Nikki! A trecut o eternitate de când nu ne-am 
mai văzut. El aşeză o mână grea pe umărul ei. Să 
reînnodăm legăturile. 

Buzele ei coborâră la colțuri în timp ce ea se trase 
înapoi ca să se îndepărteze de el. 

- N-am înnodat niciodată legăturile, pentru a le putea 
reînnoda. 

Parker scoase un hohot de râs. 

- Nu este chiar adevărat. 

Fa trase aer în piept, oarecum șocată să ştie că el se 
gândea să pomenească despre lucrul la care sigur se 
gândea. 

- Nu a fost o legătură. Ci tu... 

- Eu ce? Încercând să fiu drăguţ și prietenos, când tu 
ai fost mereu o scorpie cam înfumurată? 

Sprâncenele lui Nikki aproape i se lipiră de linia 
părului. 

- Eu am fost o scorpie cam înfumurată? 

Își întâlnise, oare, sora? Se uitase recent în oglindă? 

- Da. El încă zâmbea, dar ochii nu îi erau calzi. Erau 
exact ca ai surorii lui. Îmi aduc aminte că încercam să te 
cunosc mai bine când erai aici, așteptând ca menajera aia 
să plece. 

- Menajera aia este mama mea, răspunse ea. Şi nu 
cred că avem aceeaşi definiţie pentru „a cunoaște pe 
cineva“. 

Sigur nu aveau. O încolţise o dată, pe vremea când ea 
avea 17 ani. Se întâmplase într-o după-amiază deosebit 
de caldă de iulie. Băieţii erau acasă şi primiseră vizita 


unor prieteni. Fa se dusese în vestiar ca să se schimbe, 
căci se bălăcise în apa micuță, și Parker dăduse buzna în 
vreme ce Nikki nu avea pe ea decât un prosop. În loc să 
fugă imediat din vestiar, ca orice tip decent, el se 
apropiase, mult prea mult. 

Si apoi... 

Lui Nikki i se uscă gura. 

Parker o băgase în sperieţi, și, dacă nu ar fi venit 
Lucian să ia un prosop, Nikki ştia că ar fi fost mai mult 
decât speriată. Desigur, Parker făcuse pe inocentul tot 
timpul. Că nu ştiuse că Nikki era acolo, şi de ce nu să nu- 
l fi crezut Lucian? Nikki nu spusese nimic, chiar dacă îşi 
dorise nespus să zică adevărul. 

Și Parker ştia de ce nu o făcuse. 

- Oh, sunt sigur că avem aceeași definiţie. Îi blocă iar 
calea, dar, de data aceasta, făcu un pas înainte. La fel cum 
voiai să-l cunoști pe Gabe. 

Spatele lui Nikki se lovi de masa de biliard. 

- Nu ştiu despre ce vorbeşti. 

- Chiar? Parker râse în timp ce se aplecă, punând o 
mână lângă ea pe masa de biliard. Fiecare mușchi din 
corpul ei deveni rigid. Gabe făcuse cam același lucru luni 
în bucătărie, dar nu se putea compara cu situația de 
acum. Erai ca o pisică în călduri ori de câte ori apărea 
Gabe. Mă îndoiesc să se fi schimbat ceva în privinţa asta. 

Fa întredeschise ușor gura. Și-ar fi dorit nespus să-i 
zică vreo două, dar se abţinu. Ha! O mişcare demnă de o 
persoană matură, pentru care credea că merita o gogoaşă 
mai târziu. Nu mai conta dacă ce spusese era adevărat 
sau nu. Să nege sau să se certe cu el n-ar însemna decât 
să prelungească discuţia. 

- Am treabă, Parker. 

- Știu. Își mişcă șoldurile și așeză cealaltă mână pe 
masa de biliard. Ce faci mai târziu? 

Acum, chiar rămase fără cuvinte. 

- Tu vorbesti serios? 

- Tu ce crezi? 

- Mă inviti să ies cu tine? 


Parker cobori ușor bărbia şi o obligă să se lase pe spate 
atât cât îi permitea coloana. Nici un fir din părul lui nu 
se mişcă. La fel ca la sora lui. 

- Poţi să treci pe la mine. Am un penthouse nou în 
Woodward. Cred că o să-ți placă. 

Preţ de câteva secunde, lui Nikki i se blocă mintea, 
apoi, ea râse din toată inima. 

- Nu mă inviţi la cină, ci să trec pe la penthouse-ul 
tău? 

- Da. Zâmbetul de pe chipul lui începea să dispară. De 
ce te-aș invita la cină? 

- Oh, Dumnezeule! 

Fa râse din nou, şocată. Nu se putea să vorbească 
serios. Uau! Propunerea lui era atât de stupidă şi de 
nebunească, că nici măcar nu se putea simți jignită. 

Auzi cum se drege un glas. 

- Am nimerit prost? 

„Oh, Doamne.“ 

Nikki închise gura în timp ce Parker miji ochii o 
fracțiune de secundă. Un tremur ciudat îl străbătu. 
Îndepărtându-se de masa de biliard - de ea —, el se 
întoarse. 

- Hei, Gabe! Vorbi pe un ton relaxat. Nu știam că ești 
acasă. Altfel, veneam să te salut. 

Privirea ei se ciocni cu a lui Gabe. Acesta se uita la ei 
de parcă mai avea puţin și îi dădea afară din casă pe unul 
din ei sau pe amândoi. 

- Ce cauţi aici, Parker? 

Gabe încleștă atât de tare maxilarul, încât ar fi putut să 
spargă şi granitul. 

Parker zâmbi. 

- Mă duceam să-l văd pe Devlin, dar apoi am zărit-o 
pe Nikki și a trebuit să o salut. La naiba, n-am mai văzut- 
o pe fata asta de patru ani! O nebunie. 

Inspirând adânc pe nas, îşi încrucișă braţele. 

- Tocmai pleca, spuse ea. 

- Mă bucur să aud asta, răspunse Gabe. 

Fa cobori privirea, și, da, picioarele lui goale i se vedea 
sub tivul blugilor. 


Parker se uită peste umăr la ea. 

- Nu uita de propunerea mea. Rămâne valabilă. 

Nikki nu avu ocazia să-i spună că era la fel de dornică 
să-i vadă penthouse-ul pe cât era să înoate într-una 
dintre mlaștinile din apropiere. EI trecea deja pe lângă 
Gabe. 

Parker făcu un semn din cap spre fratele de Vincent. 

- les singur. 

Detectând o urmă de tensiune între ei, Nikki rămase 
tăcută. Se trezi singură cu Gabe pentru prima dată de 
când îi bandajase braţul. 

Oare voia să-i ceară apă? 

Un chicot îi gâdilă buzele, dar expresia de pe chipul lui 
Gabe în timp ce o studia din locul lui de lângă bar îi 
spuse că nu ar fi fost o reacție înțeleaptă. 

Oh, Doamne! 

Îndepărtându-se de masa de biliard, ea spuse: 

- Trebuie să mă apuc de cină. 

- Ce trebuie să faci este să stai departe de Parker 
Harrington. 

Lui Nikki nu-i venea să creadă. Se opri şi apoi se 
întoarse spre Gabe. 

- N-aveam de gând să mă apropii de el. 

FI îi aruncă o privire tăioasă. 

- Mie nu mi s-a părut așa. 

- Nu știu cum ţi s-a părut ție, dar ela apărut aici când 
făceam curățenie. Nu l-am căutat eu. 

- Mi s-a părut că vă reimprieteneați. 

Capul lui Nikki stătea să-i explodeze. 

- Înseamnă că ai văzut greșit. 

El nu păru să o creadă. 

- Parker o să vrea dor un singur lucru de la tine, Nic. 
Și nu o să fie o relaţie. 

- Nu, zău, spuse ea, apoi râse din nou, pentru că 
discuţia era ridicolă din mai multe motive. 

Dacă ar fi știut cum era Parker cu adevărat, nu ar fi 
sugerat nici în glumă așa ceva. 

Dar poate că oricum nu i-ar păsa. 


Gabe o privi lung, făcând un pas în faţă. Fa se ţinu tare 
pe poziții. 

- Şi este de ajuns pentru tine? Să te folosească şi să te 
arunce... pentru că oamenii ca Parker se văd doar cu 
oameni ca familia Harrington. Toţi ceilalți sunt 
dispensabili pentru ei. 

Trecură câteva secunde înainte ca ea să înțeleagă 
sensul cuvintelor lui, şi, când îl înţelese, aproape explodă. 
Nu-i mai păsa că Gabe o ura, dar nu avea de gând să stea 
și să îl asculte ținându-i morală din cauza lui Parker 
Harrington. 

- În primul rând, permite-mi să clarific un lucru: Nu 
mă interesează absolut deloc Parker. Şi lasă-mă să-ți mai 
explic o dată, Gabe. Eram aici, îmi făceam treaba, şi a 
apărut din senin. Nu-l suport. Crede-mă! 

Expresia lui Gabe nu se îmblânzi. 

- În al doilea rând, nu știu dacă îţi dai seama sau nu, 
dar, când mă gândesc la „oameni ca familia Harrington, 
mă gândesc la familia de Vincent. 

- Noi nu suntem deloc ca ei, mârâi el. Și ştii al naibii 
de bine asta. 

- Devlin se însoară cu cineva din familia Harrington, 
sublinie ea. 

- Dev. 

Fa ridică mâinile. 

- E un de Vincent! 

Gabe se apropie de ea şi vorbi cu voce scăzută: 

- Şi știi că nu semăn deloc cu Dev. 

- Asta nu are nimic de-a face cu tine sau cu Devlin. 
Frustrarea îi făcea pielea să se înfioare. Ce Dumnezeu? 
Permite-mi să revin la subiect. Nu mă interesează să am 
ceva de-a face cu Parker, dar dacă m-ar interesa, nu ar fi 
treaba ta, Gabe. 

- Chiar așa? 

Umbra unui zâmbet îi înflori pe buze. 

- Da. Ea se uită urât la el. Dar, în ciuda a ceea ce crezi 
tu, nu obişnuiesc să sar pe tipi, aşa că... 

- Serios? răspunse el sec. Eu am experimentat altceva. 


Nikki se trase brusc în spate, de parcă ar fi primit o 
palmă. Furia se transformă într-o senzaţie urâtă în 
adâncul ei, şi simți cum i se strânge inima în piept. Se 
simţi ca secerată de cuvintele lui Gabe. 

- Crezi asta din cauza a... Ea trase aer în piept, 
îndepărtându-se de Gabe. Crezi asta din cauza a ceea ce 
am făcut când aveam 18 ani? Chiar crezi că sar pe tipi? 

El nu răspunse, dar o umbră îi străbătu chipul. Păru să 
fie o expresie de regret, pentru o clipă, iar trăsăturile lui 
puternice se îmblânziră. Trebuia să fie nebună dacă avea 
impresia că lui îi părea sincer rău că zisese așa ceva. 

Nikki clătină din cap și simți cum i se pune un nod în 
gât. 

- Mi-am petrecut ultimii patru ani regretând noaptea 
aceea, crezând că am ajuns la capătul uriașului butoi cu 
regrete, dar m-am înșelat. Pentru că n-am regretat 
niciodată mai mult decât acum. 

Umbra reveni pe chipul lui. 

- Nic... 

- Înţeleg. Crezi ce e cel mai rău despre mine. Înţeleg 
asta, dar aveam 18 ani și am făcut o greşeală pentru care 
am plătit mai scump decât ai putea să-ţi închipui tu 
vreodată. Nu mai sunt aceeași fată. Vocea ei tremură. 
Dar tu nu știi asta. Nu mă cunosti deloc. 


CAPITOLUL 8 


Oricât ar fi fost de stânjenitor, Nikki se duse acasă în 
acea noapte şi plânse de parcă ar fi fost fix fata care 
susținuse în fața lui Gabe că nu mai era și se simți 
enervată la culme. De ce presupunerea lui mai mult 
decât greşită durea atât de tare? 

Răspunsul, singurul răspuns, o îngrozi. 

Trebuia să însemne că unei părți stupide din adâncul 
ei încă îi păsa de ceea ce gândea și simțea el - îi păsa mai 
mult decât ar fi trebuit. lar acesta era un lucru 
inacceptabil. 

Nikki trecuse peste el - peste pasiunea ei prostească. 
Continuă să-şi repete asta în gând peste weekend și când 
ajunse la reşedinţa de Vincent, lunea următoare. Şi, când 
gânduri cu Gabe i se strecurau nedorite în minte, ea se 
aduna și se concentra pe lucruri mai importante. 

Cum, ar fi... ce naiba avea să facă după? 

Deși avea o părere bună despre slujba părinţilor ei, nu 
era ce îşi dorea de la viață. Duminică, în timp ce 
plimbase toţi bieţii cățeluși de la adăpost, revăzuse până 
în cele mai mici detalii toate opțiunile pe care le avea. 
Cum nu se hotărâse dacă să-și continue studiile pentru a 
obţine un masterat ori un doctorat în asistență socială 
sau să se apuce direct de muncă, știa un singur lucru. 
Orice s-ar fi întâmplat, voia să fie aproape de casă. 

Sperietura pe care o trăsese cu mama îi arătase că 
timpul de care mai dispunea cu părinţii ei se scurgea. 
Oricât de mult detesta să recunoască asta, chiar dacă 


mama ei se simțea mai bine - și avea să se simtă mai 
bine —, anii nu mai păreau nesfârșiţi, ca pe vremuri. 

Așa că Nikki trebuia să rămână prin zonă, indiferent 
de situaţie. 

Oricum ar fi fost, trebuia să găsească un loc ieftin şi 
sigur unde să trăiască. Puţinii bani economisiţi de la 
slujba part-time la librăria din campus nu o puteau 
susține multă vreme, dar primea un salariu de la familia 
de Vincent, ceea ce o făcea să se simtă ciudat. Părinţii ei 
refuzau să o lase să le dea lor tot ce câștiga. Știa că aveau 
nevoie de bani, așa că, după o mulțime de discuţii 
interminabile, hotărâseră să păstreze jumătate pentru ea 
și să le ofere lor restul. 

Și părea corect aşa, pentru că nu se pricepea nici pe 
departe la fel de bine la gestionarea casei de Vincent ca 
mama el. 

Lucru pe care era sigură că Devlin îl gândea de fiecare 
dată când o vedea. 

Primul pas pe care trebuia să-l facă era să-și găsească o 
casă. Apoi, avea să decidă ce să facă în privinţa carierei și 
poate avea să găsească pe cineva care să-i... distragă 
atenţia. Nu îi ieșise prea bine la facultate, dar nu hotărâse 
să se implice cu adevărat într-o relaţie. 

leşise cu Calvin mare parte din primul și ultimul an. 
Chiar îl adusese acasă la un moment dat, ca să-i 
cunoască părinţii. El era băiat foarte bun, dar ea nu... da, 
nu fusese cu adevărat implicată în relație, și el o simțţise. 
Calvin decisese, în cele din urmă, să renunțe. 

Gata cu toate aiurelile astea. 

Avea de gând să se ducă la o întâlnire - nu, la 
întâlnire —, și nu avea să stea să compare ce obișnuia să 
simtă față de Gabe şi ce simţise pentru fiecare bărbat cu 
care se întâlnise după aceea. 

Gata. 

Să se concentreze pe viaţa ei și pe ce să facă cu ea o 
ajută să nu pice în hăul care se numea Gabe. Operaţiunea 
„Evită-l cu orice preţ“ — pe scurt, ECOP - dădea roade. 

Mai ales pentru că nu mai venise la cină de joi și, de 
fiecare dată când îl vedea pe holuri sau îi auzea vocea, 


activa modul de acţiune ninja şi o zbughea în orice 
cameră îi era la îndemână. 

De câteva ori nu avusese succesul scontat. 

Acum, părea să fie iar una dintre acele situații, pentru 
că îl auzi vorbind la telefon chiar când termina de 
schimbat prosoapele în saună. 

Da. 

Aveau o saună. 

Îndreptându-se iute spre ușa deschisă, își dori să o fi 
încuiat în spatele ei. Aruncă o privire peste umăr. Putea 
să se ascundă în saună? Bine, era o idee exagerată. Se 
simţea ca în adolescenţă, paralizată în piscină în 
costumul de baie urât dintr-o piesă, prea stânjenită ca 
măcar să se mai miște. 

Ce anume din această casă o făcea să simtă de parcă ar 
fi făcut un salt uriaş înapoi când venea vorba despre 
dezvoltarea ei personală? 

- Da, o să finalizez rama până la începutul 
weekendului viitor, spunea el, şi urmă o pauză în care 
Nikki se gândi serios să deschidă prima fereastră şi să se 
furișeze afară. 

Gabe râse. 

Nikki simţi că nu mai are aer. Râsul lui. Trecuse atât 
de mult de când nu mai auzise acel sunet. Era adânc și 
molipsitor şi o făcea să surâdă. O făcea să se gândească la 
după-amiezile leneşe de vară când se apuca să facă un 
lucru prostesc doar pentru a-l auzi râzând. 

Nikki nu mai auzise acel râs de ani de zile. 

- Taxa de transport o să fie cea mai mică problemă. 

E] se apropia tot mai mult. 

- La naiba, mormăi ea, dându-și seama că el urma să o 
vadă dacă intra. 

O secundă mai târziu, Gabe se afla în prag, iar inima ei 
se opri în piept și apoi își reluă bătăile, zbătându-se mult 
prea repede. 

Gabe nu purta cămașă. 

„Cod roșu! Cod roșu!“ 

Creierul ei urlă disperat în timp ce ochii lacomi și avizi 
îi studiară fiecare petic dezgolit de piele. Nu era ca și cum 


nu l-ar mai fi văzut până acum fără cămașă. Îl văzuse de 
sute de ori astfel și îl văzuse şi complet dezbrăcat. Nu era 
ceva nou, dar trecuse multă vreme, şi amintirile ei îl 
nedreptățeau. 

Nikki nu ar fi trebuit să se uite, dar îi era imposibil să 
se abţină. Pantalonii de nailon pe care îi purta atârnau 
indecent de jos, scoțând în evidenţă liniile splendide de 
pe o parte şi alta a şoldurilor. Avea un abdomen perfect. 
Fa știa că avea pătrăţele perfect definite, pentru că Gabe 
se antrena cu religiozitate. O dâră subţire de păr i se 
desena dinspre buric, în partea de jos a abdomenului, şi 
dispărea sub betelia pantalonilor. Își simţi inima 
tresăltând în piept când se chinui să ridice privirea spre 
pielea fină a pectoralilor şi spre lățimea impresionantă a 
umerilor lui. Căşti atârnau de un fir în jurul gâtului lui. 
Avea părul strâns la spate într-un coc micuţ, care ei i se 
părea ciudat şi ridicol de atrăgător. 

Trecuseră doar câteva secunde de când Gabe intrase în 
sala de antrenament, însă ea ştiu exact momentul când el 
își dădu seama că ea era acolo, încremenită lângă raftul 
de prosoape. 

Privirea lui o întâlni pe a ei, şi zâmbetul larg dispăru 
de pe chipul lui. 

- Hei, trebuie să închid. 

Nu păru să aştepte un răspuns, pentru că, o secundă 
mai târziu, cobori telefonul. Inima lui Nikki i se oprise 
undeva în gât. 

Trecuse aproape o săptămână de când vorbiseră 
ultima dată. 

- Ce faci aici? întrebă el. 

- Am adus prosoape curate. 

- Mie îmi pare că ai rămas ţintuită locului, 
inmărmurită ca o statuie. 

Nu-și dădea seama dacă o tachina sau nu, dar nu mai 
conta. În cele din urmă, muşchii ei se dezmorțţiră, și îşi 
puse picioarele în mişcare. O zbughi iute pe cel mai scurt 
drum care punea un spaţiu cât mai mare cu putinţă între 
ei. Ceea ce însemnă că începu să meargă pe una dintre 
cele patru benzi de alergare. Nu conta cât de stupid părea 


gestul ei. Nu când se simțea urmărită de privirea lui 
intensă. 

- Ştii, există o podea pe care poţi călca, comentă el. 

- Știu. Fa încuviinţă din cap şi își aranjă o şuviță în 
spatele urechii, simțindu-se cumplit de stingherită. Îmi 
place să merg pe benzile de alergare. 

- Aha. 

Obrajii ei începură să se aprindă când cobori de pe 
banda de alergare. Doar câţiva metri o mai despărțeau de 
libertate. „Continuă să mergi. Continuă...“ 

- Nic. 

Fa se opri. Parcă nu avea pic de control asupra 
propriului trup. 

Tăcere. 

Muşcându-și buza şi spunându-și că probabil avea să 
regrete, ea se întoarse încet. 

Cumva, şi habar nu avea cum, el venise mai aproape 
de ea. O studie cu o privire îngrijorată. Oare avea să o 
întrebe cum îi era brațul? Trecu o clipă, și el spuse: 

- Nu mi-ai făcut curat în apartament săptămâna 
trecută. 

Oh. 

Nu se așteptase la o asemenea remarcă. 

- Da, m-am gândit că nu vrei să fac asta. 

FI înclină capul aproape imperceptibil. 

- Asta e treaba ta, nu-i aşa? Răceala din tonul lui l-ar fi 
impresionat și pe Devlin. De ce n-aş vrea să o faci? 

„Asta e treaba ta.“ 

O durere ascuţită îi străpunse pieptul. Nu înțelegea de 
ce o răneau atât de tare cuvintele lui. Poate pentru că ştia 
al naibii de bine că nu ar fi vorbit niciodată pe un 
asemenea ton cu mama sau cu tatăl ei. Și poate pentru că 
era o amintire dureroasă a ce însemna ea pentru el acum. 

Un simplu om care lucra pentru familia lui. 

Senzaţie neplăcută de mai devreme se transformă într- 
un nod greu în gâtul ei, dar Nikki își împinse bărbia în 
față. O terminase cu plânsul din cauza lui Gabe. 

- M-am gândit că nu ti-ar plăcea să intru în camera ta, 
spuse ea şi se strădui să vorbească pe un ton calm. Dar 


pot să fac ordine în după-amiaza asta, dacă vrei. 

O scânteie se aprinse în ochii lui și un mușchi îi zvâcni 
în maxilar. 

- Nu vreau să faci ordine azi. 

- Atunci, pot să fac mâine. 

- Nici mâine nu e OK. 

Sprâncenele ei se arcuiră în sus. 

- Cum mâine este vineri, nu sunt sigură când aş mai 
putea face asta. Săptămâna viitoare... 

- Ai fi putut să faci curat săptămâna trecută, după cum 
și eşti plătită să faci. 

Fa își încrucișă brațele la piept, de parcă ar fi putut să 
aline astfel durerea provocată de cuvintele lui. 

- Îmi pare rău! Avu nevoie de toată stăpânirea de sine 
de care era în stare pentru a-i spune ce îi spuse în 
continuare: Ai dreptate. Ar fi trebuit să fac asta 
săptămâna trecută, dar o pot face azi sau mâine. Dacă 
nu, săptămâna viitoare. 

Trăsăturile lui se încordară şi căpătară un aer de 
frustrare, dar Nikki nu pricepea ce motive avea pentru a 
fi frustrat în acest moment. Era un om foarte dificil. 

- Sugestiile tale nu sunt acceptabile. 

Enervarea se dezlănțui înăuntrul ei și înlocui durerea. 
Limba i se descătuşă. 

- Atunci, ce-ai zice să-ţi faci singur curat? 

Uimirea îl făcu să întredeschidă buzele. 

- Adică, ești bărbat în toată firea, mai mult decât 
capabil să-ți schimbi singur așternuturile și să faci puţine 
ordine, se răsti ea și desfăcu braţele. Nu sunt mama ta. 

- Ei, nu zău! răspunse el. Dar mulțumesc că mi-ai 
lămurit această ultimă parte. 

- Nu știu ce vrei să spun sau să fac. Ori fac eu curat 
când ţi-am spus că pot face asta, ori te ocupi singur. 

El strânse ușor din buze. 

- Nu-mi vine să cred că vorbeşti aşa cu mine. 

Nikki se săturase să-și ţină gura şi izbucni ca lava unui 
vulcan în plină eruptie. 

- Nu-mi vine să cred că eşti aşa un măgar. 


Fl scoase un râset surprins, și Nikki nu reuși să-și dea 
seama dacă era de bine sau de rău. Nici nu-i mai păsa 
acum, pentru că era enervată la culme. 

- Poate că lucrez aici deocamdată, dar nu uita că nu 
sunt servitoarea ta, nu sunt la cheremul tău. 

- De fapt, ești la cheremul nostru. Gabe zâmbi afectat. 
Pentru asta eşti plătită cu bani adevărați. 

Avea dreptate, dar el nu înţelegea. Nici pe departe. 

- Ce ţi s-a întâmplat? Întrebarea pur şi simplu izbucni 
de undeva dinăuntrul ei. Tu n-ai fost niciodată așa. 
Devlin? Da. Dar tu? Nu. Ce naiba s-a întâmplat cu tine? 

- Tu. 

Răspunsul lui avu forța unei lovituri. Fa se dădu un 
pas în spate, în timp ce privirea ei o întâlni pe a lui. 
Închise gura pentru că nodul din gât căpătase 
dimensiuni apocaliptice și habar nu avea dacă urma să 
înceapă să-l înjure sau să plângă. 

Nikki făcu singurul lucru inteligent pe care îl putea 
face. 

Răsucindu-se pe călcâie, ieşi valvârtej și avu impresia 
că îl aude înjurând. Şi apoi, tresări pentru că i se păru că 
îl aude aruncând cu ceva - ceva care se sparse de perete. 

Și o parte plină de ranchiună dinăuntrul ei chiar speră 
să fi fost telefonul lui. 


CAPITOLUL 9 


O umbră apăru brusc peste masa de lucru a lui Gabe şi 
îi opri mâinile în aer. Gabe ridică privirea de la cadrul pe 
care îl şlefuia. În ciuda zilei cumplite pe care o avea, 
zâmbi când îl zări pe Lucian. 

Si nu era singur. 

Era însoţit de Troy LeMere, şi nu veniseră chiar cu 
mâna goală. 

Lucian puse o sticlă deschisă de bere pe bancă, în timp 
ce Gabe îşi scoase căştile şi opri aplicaţia de muzică de pe 
telefon. 

- M-am gândit eu că te găsim aici. 

Cu un zâmbet larg, Gabe se ridică, apoi îl strânse pe 
fratele lui mai mic cu un braţ și îl bătu ușor pe spate. 
Afurisitul fusese plecat vreo trei săptămâni. 

- Mă bucur că te-ai întors acasă! Se răsuci spre Troy şi 
îi aplică acelaşi tratament. Se ştiau de multă vreme, 
prietenia lor legându-se pe terenurile de baschet. Şi ce 
am făcut ca să merit o asemenea onoare? 

Troy zâmbi în timp ce îşi trecu o mână peste capul ras. 

- E seara băieţilor, nu? 

Gabe arcui o sprânceană, ridicându-şi berea. 

- Seara băieţilor, şi o petreceţi la atelierul meu din 
cartierul industrial? 

Detectivul de culoare dădu capul pe spate şi izbucni în 
râs. 

- După căsătorie, cam așa se desfăşoară serile cu 
băieţii. 

- Adevărat, murmură Lucian şi luă o gură de bere. 


- Poftim? Gabe râse, sprijinindu-se de bancă. Tu nu 
eşti însurat. 

- Încă, interveni Troy, așezându-se pe unul dintre 
scaune. Pun pariu că o să se însoare până la sfârșitul 
anului. 

Lucian nu spuse nimic, iar Gabe clătină din cap. 
Ultimul om pe care s-ar fi așteptat să-l vadă așezându-se 
la casa lui era tocmai fratele său mai mic, dar iată-l 
acum - îi mânca din palmă Juliei şi nici măcar nu-i păsa. 

- Unde este fata ta drăguță? Gabe îi trimise un zâmbet 
îndrăzneţ și bău o gură. Mi-e dor de ea. 

Ochii lui Lucian se făcură mici. 

- N-are de să-ţi fie dor de ea. 

El chicoti, plăcându-i la culme să-l provoace pe fratele 
lui când venea vorba despre Julia. 

- Vorbind serios acum, unde este? Tu eşti aici, și, de 
obicei, este şi ea unde eşti tu. 

- Era obosită după ce am călătorit toată ziua. 
Momentan, stă ghemuită în patul meu și mă așteaptă. 
Aruncă o privire spre cadrul de dulap la care lucra Gabe. 
Tu ce naiba cauti aici într-o seară de sâmbătă? 

Gabe ridică din umeri, gândindu-se că trebuia să fie 
frumos să ai pe cineva, cum aveau Lucian şi Troy. Cineva 
la care să fii nerăbdător să te întorci acasă și cu care să îţi 
dorești să-ți închei şi să-ţi începi ziua. I se întâmplase 
asta cu Emma. Dar aruncase totul pe fereastră cu 
ajutorul familiei lui. 

Își alungă din minte gândurile legate de Emma. 

- Trebuie să termin o comandă. 

- Aha. Troy îşi ridică picioarele lungi pe bancă. Am 
auzit că n-ai rămas la Baton Rouge decât vreo câteva zile. 
Ce s-a schimbat? 

Strânse mai tare sticla de bere în mână. Amândoi știau 
de ce se dusese la Baton Rouge. 

- A trebuit să le dau puţin spaţiu. Așa e cel mai bine. 

Lucian rămase tăcut o clipă. 

- Trebuie să fie greu. 

- Este. Bău jumătate din sticlă după ce admise cu voce 
tare. Nici n-ai idee. 


- N-am, fu de acord fratele lui. Stii că Dev o să-și 
dorească să intervină. 

- Fratele tău nu ştie când să se oprească. 

Troy desprinse eticheta de pe sticla lui. 

Gabe pufni. 

- Dacă nici noi nu ştim... El își încrucișă gleznele. Nu- 
mi pasă care este părerea lui Dev în privinţa asta. I-am 
spus să nu-şi bage nasul, și, dacă ştie ce este bine pentru 
el, așa o să facă. Nu este viaţa lui. 

- Dev o să stea pe margine, spuse Lucian. Dar nu 
pentru multă vreme. Ştii ce o să facă. 

Lăsând sticla deoparte, Gabe își încrucișă braţele. Ştia 
perfect de ce era în stare Dev. La fel şi Lucian, iar Gabe 
știa că Troy avea bănuielile lui, mai ales în privinţa a ce 
se întâmplase cu Daniel, vărul lor cel nemernic - 
bănuieli pe care Troy nu le rostea pentru că, odată 
rostite, ar fi nevoit să acționeze în consecinţă. Troy era ca 
un frate pentru ei, dar era poliţist şi, pe deasupra, unul 
care își lua slujba în serios. 

Gabe spera doar că dăruirea lui Troy față de meseria sa 
nu avea să se interpună între ei. 

- Deci... 

Lucian spuse cuvântul în timp ce își trecu o mână prin 
părul blond. Dacă nu ar fi avut ochii familiei de Vincent, 
lumea nici n-ar fi zis că erau frați. Faptul că Lucian și 
sora lui geamănă arătau atât de diferiţi de Gabe şi Dev 
ridicase mereu un semn de întrebare pentru ei. Doar că, 
după cum se dovedise, el și Dev se înșelaseră. Toată 
familia se înșelase. Numai Lucian şi Madeline erau copiii 
lui Lawrence. Gabe şi Dev nu ştiau cine era tatăl lor. 

- Am mai aflat ceva cât am vorbit cu Dev, spuse 
Lucian. Am auzit că s-a întors iubirea ta de mult 
pierdută. 

Totul în Gabe încremeni. 

Totul. 

- La naiba cu Dev! Gabe îşi depărtă gleznele și se așeză 
mai bine pe scaun. Nu spune asta! 

Confuzia se citi pe chipul lui Troy. 

- Iubirea ta de mult pierdută? 


Lucian schiță un zâmbet malitios. 

- Da. 

- Îmi doresc să știu despre cine este vorba? întrebă 
Troy și cobori berea. 

Lucian chicoti când întâlni privirea întunecată a lui 
Gabe, apoi se întoarse către Troy. 

- Îţi aminteşti de Nikki? Fiica lui Livie şi a lui Richard? 

Prietenul lor făcu ochii mari. 

- Da. Este la facultate. În Alabama, nu? 

- Nu mai este. Lucian se îndepărtă de bancă. O 
înlocuiește, pentru o vreme, pe mama ei. 

- O să mai întreb o dată, spuse Troy. Vreau să știu de 
ce o numeşti iubirea de mult pierdută a lui Gabe? Serios? 

Fără nici o mustrare de conștiință, Lucian râse din 
nou. 

- Când era mai mică, îi picase cu tronc Gabe. Se ținea 
scai după el prin casă și a reușit cumva să-l convingă să o 
înveţe să inoate. 

Nic nu îl convinsese pe Gabe să o înveţe să înoate. Se 
oferise el ca un prost după ce ea aproape se înecase în 
piscină. 

- Ţine-ţi gura, Lucian! 

Lucian nu îl ascultă, pentru că de ce să fi făcut una ca 
asta? 

- Gabe nu poate să se abţină. Femeile fac o obsesie 
pentru el. Cred că de la păr i se trage. 

FI întinse mâna spre capul lui Gabe. 

Gabe se feri. 

- Femeile? La plural? întrebă Troy. 

Lucian încuviinţă din cap. 

- Da, nu știi despre Sabrina? 

- Logodnica lui Dev? 

Gabe mai avea un pic și chiar îl pocnea pe Lucian. 

- Da. În persoană. Ştiai că Sabrina l-a cunoscut pe 
Gabe când era la facultate? Pe el l-a cunoscut primul. 
Ochii lui Lucian sclipeau de amuzament. De atunci, 
umblă după Gabe de parcă ar fi ultimul bărbat de pe 
pământ. 

Troy rămase cu gura căscată. 


- Dar nu este ultimul. Nu este nici măcar ultimul din 
familia de Vincent. 

- Puteţi să nu mai vorbiţi despre mine? mormăi Gabe. 

Îl ignorară complet. 

- Păi, omul ăsta nu a vrut să aibă nimic de-a face cu 
ea, și, pe bună dreptate, pentru că femeia aia este o 
jigodie. Nu-mi place să folosesc cuvântul ăsta, dar este 
adevărat. În orice caz, a sărit pe următorul cel mai bun 
bărbat. Dev. 

- Am rămas mască, mormăi Troy, clătinând din cap. 
Dev știe? 

Lucian ridică din umeri. 

- Nu-mi dau seama cum ar putea să nu. Dar să nu 
crezi că-i pasă. 

- Dev nu ştie că a umblat după mine toată facultatea. 
E enervantă, dar e inofensivă, spuse Gabe şi buzele i se 
strâmbară de dezgust. Și, sincer, aș prefera să uit de toate 
astea. Sabrina se mărită cu Dev. Să-l ajute bunul 
Dumnezeu, dar ea nu este problema mea. 

- Numai că umblă după tine de fiecare dată când ești 
pe acasă, sublinie Lucian cu o urmă de viclenie. 

Da, și acesta era un alt motiv pentru care găsirea unui 
apartament în Baton Rouge se afla în fruntea listei lui de 
priorități. Nu avea de gând să locuiască în aceeași casă cu 
Sabrina. Nici în ruptul capului. 

- Bine. Troy își arcui o sprânceană. Deci, revenind... 
Care este treaba cu Nikki? 

Lucian părea la fel de fericit ca un purcel care se 
bălăcește în noroi. 

- Nu era o problemă când Nikki era mai mică. Nu? 
Dar Nikki a început să crească, şi, ei bine, mi-am făcut 
un scop în viață să-i reamintesc lui Gabe că poate nu 
părea la vremea aceea, dar era doar o adolescentă. 

Privirea lui o întâlni pe a fratelui său. Lucian arcui o 
sprânceană, și enervarea izbucni în adâncul lui Gabe. 
Oamenii care nu îl cunoșteau pe Lucian nu-l apreciau la 
adevărata lui valoare. Nimic nu-i scăpa fratelui mai mic 
din familia de Vincent. 

Troy miji ochii spre Gabe. 


- Ai nevoie să ți se readucă aminte ce şi cum? 

- La naiba, nu! răspunse el. În ciuda celor întâmplate 
înainte ca Nic să plece la facultate, nu avea nevoie să i se 
reamintească vârsta ei. Oricât de frumoasă ar fi devenit 
pe atunci, fusese fructul interzis pentru el. Și nu mai 
spune că este adolescentă. Doamne! Are 22 de ani acum. 

Slavă Cerului! 

- Ei bine, m-am liniștit acum, că aud asta. Poate că o fi 
17 ani vârsta la care cineva îşi poate da consimţământul 
pentru a se evita orice acuzaţie legală, dar legea asta nu o 
să-l salveze de un glonț în ceafă, zise Troy şi luă o gură 
din berea lui. 

- La naiba, frate! Eşti poliţist, spuse Lucian cu un 
râset. 

El ridică un umăr. 

- Chiar că la naiba. O fi Richard calm şi toate cele, dar 
m-am uitat în ochii lui. N-ar şovăi o clipă înainte de a-l 
ucide pe un nenorocit care se ia de fiica lui. 

Da, nici măcar o clipă. 

Pentru Richard nu ar fi contat că Nic avea 18 ani. La 
naiba, nu ar conta nici acum. Gabe se întoarse și ridică 
berea. De ce naiba se gândea la un acum? 

Poate pentru că, în toate cele trei dăți când se 
masturbase săptămâna asta, chipul ei plutise în mintea 
lui. 

Dar exista un acum. 

Lucian zâmbi în timp ce îl studie pe Gabe. 

- Ei bine, o avea 22 de ani acum, dar pentru mine o să 
fie mereu „micuta Nikki“. 

- Doamne, mormăi Gabe, masându-şi pieptul. Trecu o 
clipă. L-am găsit pe Parker dându-i târcoale săptămâna 
trecută. 

- Să-lia naiba pe Parker! mormăi Troy. 

Gabe încuviinţă din cap, în timp ce vinovăția i se agită 
în vintre. Avea tăria necesară să admită că se purtase 
greşit cu Nic în legătură cu Parker. Fusese luat prin 
surprindere când o văzuse cu el - nemernicul aproape 
invadându-i spaţiul personal și ea râzând. Fusese 


complet destabilizat de reacţia ce îl încercase când îi 
văzuse împreună. 

Îşi dorise să-i frângă gâtul lui Parker. 

Și nu avea dreptul să simtă așa ceva sau să-i spună ceva 
lui Nic despre asta. Ea avusese dreptate când i-o zisese 
verde în față, iar el mai avea şi tăria necesară pentru a ști 
că îi datora scuze pentru ieșirea lui... şi pentru felul în 
care îi vorbise joi în sala de antrenament. 

„Ce ţi s-a întâmplat?“ îl întrebase ea, și ce răspunsese 
el? „Iu.“ 

Doamne, fusese un nemernic, şi el nu era aşa. Nu era 
genul. Sau, cel puţin, nu fusese, dar părea că devenea. Nu 
era foarte împăcat cu ideea. Dar știa foarte bine un lucru. 
Ceea ce se întâmplase între ei cu patru ani în urmă nu 
era o scuză. După cum nu era o scuză nici cât de mult îl 
afectase povestea cu Emma. Astea nu scuzau modul cum 
îi vorbea. 

Modul cum o făcea să se simtă. 

- Ce căuta Parker la noi? întrebă Lucian, și zâmbetul îi 
dispăru de pe buze. 

- Aparent, venise să-l viziteze pe Dev. Gabe își 
termină berea şi aruncă sticla într-un coş de gunoi aflat 
undeva în apropiere. Richard nu era în casă, așa că 
Parker umbla de capul lui de colo-colo. 

Un muşchi zvâcni în maxilarul lui Lucian. 

- Şi ce făcea cu Nikki? 

Gabe ridică un umăr. 

- Vorbeau. 

- Parker nu s-ar fi dus să o vadă pe Nikki doar ca să 
vorbească, sublinie Troy, și, la naiba, Gabe știa prea bine 
că era adevărat. 

Lucian rămase tăcut cât timp fixă cu privirea unul 
dintre scaunele ornamentate pe care le terminase Gabe, 
dar care trebuia pictat. 

- Da, murmură el. 

Gabe se încruntă, simțind că era vorba despre mai 
mult. 

Cer 

Se scurse un moment. 


- Nu știu. Lucian îşi aruncă sticla goală. Probabil 
nimic, dar s-a întâmplat la un moment dat o chestie. 
Tocmai mi-am amintit. La naiba! 

- Detalii? ceru Gabe şi se întoarse către fratele lui. 

- Cred că Nikki avea în jur de 17 ani? Era în vestiar. 
Nu ştiam că era acolo. Iniţial. Se opri. Oricum, intrasem 
să lau un prosop. 

Gabe încremeni. 

- Am intrat, şi Parker era acolo cu Nikki. Ea era doar 
intr-un prosop... 

- Ce naiba? răbufni Gabe. 

Cum naiba de era prima dată când auzea despre asta? 

- Da. Lucian își trecu o mână prin păr şi o lăsă să 
alunece. Mi-a spus că tocmai venise şi el, cu câteva 
secunde înaintea mea, și era posibil. Eu mă dusesem în 
casă ca să mă schimb si mă pregăteam să ies la piscină. 
Nikki nu mi-a spus nimic. Părea stânjenită, dar... 

- Dar ce? 

Troy se aplecă în faţă și se propti cu ambele picioare în 
podea. 

- Dar mi-a dat de gândit. Lucian încleștă maxilarul. 
După, când l-am întrebat ce căutase acolo, mi-a jurat că 
nu rămăsese în încăpere decât câteva secunde. I-am spus 
să stea departe de ea. Nu cred să se fi întâmplat ceva. 
Adică, simt că Nikki ar fi spus, dar eu... da, îmi doresc să 
fi făcut mai mult. 

- Să-l baţi de să-l laşi lat? întrebă Troy. Pentru că mi-e 
greu să cred că a stat doar câteva secunde. La naiba! Intri 
peste o fată învelită doar într-un prosop și n-ar trebui să 
fii acolo, nu? Ar trebuie să-ţi iei tălpășița numaidecât. 

Gabe abia dacă mai auzea ce spuneau. Nu ştiuse 
despre acest episod. Se întâmplase ceva în vestiar? Și îşi 
aminti cum reacţionase Nikki mai devreme când o 
acuzase că sărise pe Parker. Era imposibil să nu observi 
șocul, dezgustul şi... și încă ceva ce văzuse în ochii ei. 

„La naiba!“ 


Troy nu mai rămase mult, dorindu-și să se întoarcă la 
soția lui, iar Gabe se gândi că nici Lucian nu avea să mai 


rămână, din moment ce părea că nu stătea niciodată mai 
multe de câteva ore departe de Julia. 


Dar Lucian nu plecă. Se așezase în locul lui Troy, 
ridicându-şi picioarele pe banca de lucru de care se 
sprijinea Gabe. 

- Ce mai faci? întrebă el. Nu prea am avut ocazia să 
vorbim după... toate câte s-au întâmplat. 

Gabe afişă un zâmbet afectat. 

- Probabil a fost mai bine, dată fiind situația. 

- Numai că au continuat să se întâmple diverse 
lucruri, răspunse Lucian şi începu să bâţâie din picioare. 
Povestea cu Emma... 

- Nu vreau să vorbesc despre Emma, îl întrerupse el. 

- Poate ar trebui, spuse încet fratele lui. 

Încleştându-și maxilarul, el apucă dalta cu care lucrase 
până mai înainte și o duse spre masă. De fiecare dată 
când vorbea despre Emma... la naiba, când se gândea la 
Emma, ajungea în același punct. 

Își bea greutatea în coniac. 

Nu voia să-și petreacă noaptea așa. 

- Ştiu că nu este un subiect de discuţie dorit, dar 
trebuie să scoţi din tine amărăciunea asta. El se opri. Sau 
o să ajungi ca Dev. 

Gabe pufni în timp ce aruncă dalta pe masă. În unele 
zile, chiar îşi dorea să fie mai mult ca Dev, căruia avea 
sensibilitatea unui șarpe cu clopoței cu capul tăiat. 

- Ştiu că se întâmplă ceva. Altfel, n-ai pierde vremea 
pe aici într-o sâmbătă seara, continuă Lucian. Ai fi la Red 
Stallion, găsindu-ți o femeie cu care să-ţi petreci noaptea. 
Poate două. 

Gabe se întoarse spre fratele lui. 

- O faci pe terapeutul în seara asta? 

Lucian schiță un zâmbet larg. 

- Ce se întâmplă? Nu te poţi ascunde de mine! De 
Dev, poate. Dar de mine, nu. 

Era adevărat. Existau puţine secrete între el şi Lucian. 
Reveni la scaunul pe care se aşezase mai devreme şi se 
trânti pe el, trecându-și mâinile peste față. Trebuia să-și 
țină gura. Era cel mai bine aşa, dar își cunoștea fratele. 


Ar fi ajuns să-l bată la cap până când îi spunea ce se 
întâmplă. 

Răsuflă apăsat, lăsându-și mâinile să atârne între 
genunchi. 

- Are legătură cu Nic. 

O expresie de uimire apăru pe chipul lui Lucian. 

- Da? 

- S-a întâmplat ceva între noi. 

Privirea lui Lucian deveni mai pătrunzătoare. Trecu o 
fracțiune de secundă. 

- Ce s-a întâmplat între voi? O pauză încordată. Şi 
când? 

Lăsându-şi capul pe spate, Gabe își destinse spatele. 

- La naiba! Nici nu-mi vine să cred că vorbesc despre 
asta. 

- Orice ar fi, ai face bine să-mi spui odată, pentru că 
mintea mea o ia prin tot felul de locuri dubioase. 

El cobori bărbia în piept. 

- Probabil o ia pe unde trebuie. 

Ochii lui Lucian se măriră uşor, și fratele lui murmură: 

- La naiba! 

Împreunându-și degetele, Gabe făcu ceva ce nu credea 
că avea să facă vreodată: îi povesti cuiva despre acea 
noapte. 

- Chiar înainte ca Nic să plece la facultate, ea a venit 
acasă. Părinţii ei plecaseră deja, şi habar n-am unde erati 
tu și Dev, dar nici voi nu eraţi aici. Eu băusem. Mult în 
noaptea aceea. Eram beat, dar sincer? Oricum aș fi lăsat- 
o să intre. Nu era prima dată când venea în apartamentul 
meu. Dar a fost diferit. Era noapte. 

Lucian aproape înmărmuri. 

- Am lăsat-o să intre, și nu ştiu cum s-a întâmplat, 
spuse el, închizând ochii. Fusese o greșeală, pentru că 
frânturi din acea noapte îi reveniră în minte. Fl 
tachinând-o, aşa cum făcea de obicei. Ea spunându-i că 
avea să îi fie dor de el odată ce pleca la facultate. La un 
moment dat, începuse să plângă că nu avea să îl mai 
vadă, iar el o luase în braţe. Cumva, și nici măcar nu-și 


dădea seama cum, ea ajunsese în poala lui... apoi sub el. 
Dar s-a întâmplat. 

- Îmi închipui că vrei să spui că v-aţi îmbrățișat? 

Gabe scoase un râset scurt, dar fără nici o urmă de 
umor. 

- Am făcut sex. 

Singura dată când Gabe îşi mai văzuse fratele şocat 
fusese când aflaseră adevărul despre mama și tatăl lor. 
Era a doua oară când îl vedea pe Lucian mut de uimire. 

Lucian îşi retrase picioarele de pe bancă şi le cobori cu 
o bufnitură. Întredeschise gura, dar nu spuse nimic. 

Gabe avea nevoie să meargă mai departe cu povestea. 

- Când m-am trezit, câteva ore mai târziu, şi am găsit- 
o în patul meu, la început, n-am înţeles ce se întâmpla... 
Se opri și înghiţi în sec. Mi-am vărsat nervii pe ea. Nica 
plecat grăbită, și ne-am revăzut abia când a apărut acum 
aici. 

- La naiba! exclamă Lucian. 

- Da. Cam asta ar fi povestea. 

Lucian se uită lung la el. 

- De fapt, am rămas fără cuvinte. Nu mi se întâmplă 
niciodată asta. 

- Nu mă faci să mă simt mai bine. 

- Nici nu încerc să te fac să te simţi mai bine. Lucian 
clătină din cap. Avea 18 ani când a plecat la facultate, nu? 

- Da. Dar asta nu face nici o... 

- Aiurea! Asta face o diferență. Nu una uriașă, dar face 
o diferenţă. Își încleștă maxilarul. Erai beat? 

- Nici nu mai ştiam cum mă cheamă. Nic se jură că nu 
şi-a dat seama de cât eram de beat, și eu... o cred. 

Fratele lui clipi încet. 

- Cam cât de beat erai, de ai ajuns să faci sex cu fiica 
de 18 ani a lui Livie și Richard? 

- Atât de beat încât să nu-mi mai pese, răspunse el 
sincer, și, la naiba, simţi că i se ridică o povară de pe 
umeri când o spuse cu voce tare. Nu se implicase fără 
voia lui. Sincer? Îşi dorise să o facă. Atât de beat, adăugă. 

- La naiba, omule! Lucian se lăsă pe spate. Şi aţi vorbit 
despre asta? 


- Săptămâna trecută când am văzut-o. Eram supărat. 
Nu mi-a dat niciodată șansa de a vorbi cu ea despre asta 
până acum. Şi am încercat. Am sunat-o. I-am scris după 
ce a plecat, ca să mă asigur că era bine... 

- La naiba! A fost bine? 

- Da, răspunse el cu inima grea. Timp de patru ani, nu 
am priceput ce Dumnezeu o fi fost în capul ei. La naiba! 
Chiar şi acum, când mă gândesc la asta, mă enervez, 
pentru că a plecat pur şi simplu şi m-a ignorat, iar eu 
habar nu aveam dacă... El trase aer în piept. Ştiu că, în 
toţi anii ăştia, ea nu a fost conştientă de cât eram de beat, 
iar eu m-am străduit din răsputeri să uit că s-a întâmplat, 
recunoscător că tatăl ei nu a aflat şi nu m-a împuşcat. 

Lucian chicoti la auzul cuvintelor lui, pentru că ştia că 
ăsta era adevărul. 

- Totuşi, eu nu mi-aş fi făcut griji în privinţa asta. El te 
iubește. Mama ei ti-ar trage un glonţ în cap. 

Un surâs se desenă în colțul gurii lui Gabe. 

- Da, ai dreptate în privinţa asta. 

- Totuşi, nu s-ar gândi niciodată că ai face una ca asta. 
Eu? La naiba! Probabil ar fi surprinşi că n-am încercat 
ceva. Dar tu? În nici un caz. Nu s-ar gândi niciodată la 
asta. Tu eşti cel bun dintre noi. 

Gabe arcui o sprânceană. 

- E adevărat. 

Trecu o clipă înainte ca Lucian să clipească şi să se 
frece pe faţă. 

- Doamne! Ei bine, la naiba, omule! Nu știu ce să 
spun. Adică, chestia asta este dată naibii. Pentru 
amândoi. Trebuie să fie foarte ciudat între voi acum. 

- Da, nu ajută nici faptul că m-am purtat ca un 
nemernic cu ea de când s-a întors. Am tipat la ea 
săptămâna trecută când am văzut-o cu Parker. Am 
acuzat-o că a sărit pe el. Apoi... da, n-am fost deloc 
drăguţ cu ea. 

Privirea lui Lucian se aţinti spre el. 

- Crezi că ar trebui să fii drăguţ cu ea? 

Gabe chiar se gândise serios la asta. 


- În ultimii patru ani, am vrut deopotrivă să o sugrum 
şi să o întreb dacă este bine. Am urât-o pentru ce s-ar fi 
putut întâmpla după acea noapte, dar trebuie să-mi asum 
şi eu responsabilitatea pentru asta. Nu este ca şi cum ar fi 
alunecat și ar fi aterizat în poala mea din greşeală. Eram 
beat, Lucian. Dar ştiam că era ea. Ştiam ce făceam. El 
răsuflă cu o strângere de inimă. Asta mă face un om de 
rahat, nu-i aşa? 

- Nu. Nu cred. Doar complică situaţia. 

„Complicat“ nu părea un cuvânt suficient de puternic 
pentru a descrie tot ce îi trecea prin minte, dar ştia un 
lucru. Nu o ura pe Nic. Nu ştia ce naiba însemna asta, 
dar nu o ura. 

- Păi, ştii ce cred eu? întrebă Lucian. 

- Mi-e frică să întreb. 

- Cred că ştii ce trebuie să faci. Şi apoi, Lucian îl 
surprinse, pentru că zâmbetul pe care i-l trimise trezi 
înăuntrul lui Gabe mii de semnale de alarmă. Da, cred că 


da. 


CAPITOLUL 10 


- Mi-as vinde și sufletul să intru în casa asta. Ochii de 
un căprui ciocolatiu ai lui Rosie erau sticloși, dar nu 
aveai cum să confunzi seriozitatea din vocea ei. Haide, 
Nikki! Ajută și tu o fată. 

Nikki chicoti în timp ce învârti paiul în băutura pe 
care Rosie o convinsese că trebuia să o bea. Habar nu 
avea ce era, deloc surprinzător, de altfel, din moment ce 
erau la Cure, un bar de pe Freret Street, faimos pentru 
cocktailurile unice. 

- Nici o șansă. 

- Serios, interveni Bree de peste masă. Ea ştia întocmai 
cât de imposibil ar fi fost să deschizi ușa amestecului 
unic de nebunie al lui Rosie. Fra fiica lui Bev, și, chiar 
dacă Nikki știa că Bev nu bârfea niciodată despre 
lucrurile pe care le vedea sau auzea când venea să ia 
hainele pentru spălat, Bree știa destule cât să înțeleagă 
cum era familia de Vincent. Nimeni nu intră în reşedinţa 
de Vincent fără permisiune. 

Nikki nu ar fi trebuit să-i spună lui Rosie ce se 
întâmplase cu o săptămână în urmă, povestea cu paharul 
care se mișcase singur, pentru că acum era mai hotărâtă 
ca oricând să intre în reşedinţa de Vincent. 

- Poţi să mă bagi pe furiș! Rosie ridică mâinile. Parcă 
mi-ai spus că toate camerele de filmat din interior sunt 
de faţadă, pentru că, în mod misterios, nu funcționează. 

- Nu funcţionează. Ăsta era unul dintre misterele din 
casa de Vincent. Nici o cameră, alta decât camerele foto 
ale telefoanelor, nu înregistrase vreodată în casă. Ştia că 


fuseseră chemaţi electricieni şi tehnicieni de multe ori 
de-a lungul anilor și nimeni nu găsise o explicaţie. Din 
cauza fantomelor, zise ea acum. 

- Exact! Rosie bătu cu mâinile în masă, făcând-o să se 
zguduie. Oamenii de la masa din spatele lor le aruncară o 
privire. De aceea trebuie să intru acolo cu NOPE. 

NOPE era acronimul pentru New Orleans Paranormal 
Explorations, echipa cu care lucra Rosie. Nikki scoase un 
pufnet amuzat şi deloc atractiv, dar nu se putu abţine. 

- Devlin ar face infarct dacă aș lăsa să-i intre în casă o 
echipă de investigaţii paranormale. 

- Da. Bree încuviință din cap și își trimise codițele 
împletite peste umeri. Exact. L-am întâlnit doar o dată şi 
știu clar asta. La naiba, nici măcar pe mine nu mă lasă să 
intru în casă, iar mama lucrează pentru ei de zeci de ani. 

- Uf. Rosie își sprijini bărbia în pumn. M-aș rade în 
cap ca să intru în casă. 

- Şi ţi-ar sta chiar bine, spuse Nikki sec. Și era 
adevărat. Rosie era o creolă de Louisiana şi avea cea mai 
frumoasă piele de culoarea mierii pe care o văzuse 
vreodată Nikki. Deci, n-ar fi tocmai un sacrificiu. 

- De acord. 

Bree îşi termină băutura. 

Nikki își dădu ochii peste cap spre Bree. 

- De parcă tu n-ai putea face la fel. Eu, pe de altă parte, 
aş fi un dezastru. 

- Tu mereu pari la un pas de a fi un dezastru. Bree 
zâmbi când Nikki își aruncă șervețelul spre ea. La naiba! 
Bree verifică ora de telefon. Trebuie să plec. Lucrez de 
dimineaţă. Ignorându-le huiduielile, se ridică alene de pe 
scaun şi apăsă repede fiecăreia câte un sărut pe obraz. Să 
nu vă faceți de cap în seara asta fără mine! 

Rosie râse în timp ce făcu un semn din cap spre Nikki. 

- De parcă fata asta ar ști măcar ce înseamnă să-ţi faci 
de cap. 

Bree râse. 

- Foarte adevărat. Să aveţi grijă! 

- Ştiu ce înseamnă să-mi fac de cap, spuse Nikki după 
ce își flutură degetele spre Bree în semn de rămas-bun. 


Mi-am făcut de cap de mai multe ori. 

Rosie ridică dintr-o sprânceană, îndepărtându-şi o 
buclă castanie de pe faţă. 

- Scumpo, când ai ieşit ultima oară la o întâlnire? 

Chiar aşa. Strâmbând din nas, chiar trebui să se 
gândească serios la întrebare. 

- Am ieșit la o întâlnire... în martie, cred? 

- Acum șapte luni. 

- Și? Am fost ocupată cu examenele de final de an, 
după care m-am mutat acasă. Fa sorbi din băutura cu 
aromă de citrice. Dar tu? 

- Noaptea trecută. Rosie zâmbi. Nu am rămas peste 
noapte. Ridică din umeri. Dar a fost frumos. 

- Fain. 

Nikki râse, dar sunetul îi ieși din nou ca un pufnet, 
ceea ce însemna că era timpul să se oprească din băut. 
Cu un oftat, împinse băutura într-o parte. 

Rosie o studia atent. 

- Cum merg lucrurile cu Gabe? 

- Of, gemu ea. Rosie știa despre Gabe - știa totul. Îi 
mărturisise detaliile poveștii într-o noapte cu câţiva ani 
în urmă, după aproape o sticlă întreagă de tequila pe care 
o băuseră împreună. Rosie era singura care știa ce se 
întâmplase. Nu merg bine, spuse Nikki. 

Rosie se întinse. Brățări portocalii și roșii zăngăniră la 
mâna ei în timp ce o bătu uşor pe Nikki pe braț. 

- Povesteşte-mi! 

Aplecându-se pentru ca Rosie să o audă, Nikki îi 
povesti despre cearta din bucătărie, apoi despre cele 
întâmplate cu o zi în urmă. După ce termină de povestit, 
Rosie scoase un fluierat scăzut. 

- La naiba, fata mea, nu ştiu ce să spun. 

- Exact, mormăi Nikki. Încerc să stau departe de el. 
Am stat departe! Exceptând situaţiile în care n-am de 
ales, dar..... 

- Dar ce? 

Fa ridică din umerii. 

- Ştiu că am dat cu bâta-n baltă, dar eu... chiar mi-aş 
dori să nu fie așa. Adică, sunt supărată la culme pe el. Ce 


mi-a spus ieri nu a fost deloc amabil. 

- Clar nu. 

Se jucă cu marginea meniului de băuturi în timp ce 
hohote de râs explodau dinspre bar. 

- Dar mi-aş dori ca lucrurile să fie cum erau între noi. 
El este un tip de treabă. Adică, ar fi putut să mă ignore cu 
ușurință, așa cum făceau frații lui de cele mai multe ori, 
dar nu a făcut-o. A fost bun cu mine, şi-a făcut mereu 
timp pentru mine, deși știu că eram enervantă. 

- Trebuie să înţelegi că trecutul este trecut. N-ai cum 
să dai timpul înapoi, spuse ea. Trebuie să accepți asta și 
să mergi mai departe. 

Nikki ştia. 

Mai știa și că era mai ușor de zis decât de făcut. 

- Serios, Nikki. Te cunosc deja de câţi ani? Eşti o 
femeie bună, şi a venit vremea să primești şi tu ceva bun 
în schimb. 

Nikki întredeschise gura. 

Rosie nu terminase. 

- Nu lași nici un tip să se apropie de tine. Şi bietul 
Calvin? Fra un tip de treabă, Nikki. Nu era vreun 
vagabond. 

Fa tresări când auzi numele fostului ei iubit. 

- A fost răbdător şi înțelegător, dar tu nu l-ai iubit. Ai 
fi putut să te îndrăgostești de el, dar nu ţi-ai permis să-l 
iubesti. 

Ea ridică privirea spre prietena ei, părând a nu-și mai 
găsi cuvintele. Rosie arunca nongalant cu adevăruri, de 
parcă ar fi fost ziua dezvăluirilor. 

- Nu o să poți trece peste, să te distrezi și poate să 
găseşti pe cineva până nu renunti la toate prostiile astea. 
Rosie părea surprinzător de serioasă în acel moment. 
Aveai 18 ani și erai orbită de prima ta dragoste. Ai făcut 
alegeri stupide din cauza asta. N-ai omorât pe nimeni. 
Nu ţi-ai propus să-l păcălești. S-a întâmplat. S-a 
terminat. Nu te mai pedepsi! 

Buzele lui Nikki se curbară într-un zâmbet slab. 

- O să mă faci să plâng. 


- Nu face asta! O să ţi se întindă rimelul, și chiar nu o 
să mai ai nici o șansă să-ţi faci de cap în seara asta. 

Nikki izbucni într-un hohot de râs. 

- N-am de gând să-mi fac de cap în seara asta. 

Un tip care trecea pe lângă masa lor le aruncă o privire 
plină de interes şi se opri. 

- Nu ţi-o permiţi, spuse Rosie şi îl ignoră. Fă pași! 

- Oh, Doamne! Nikki îşi înăbuși un chicot. 
Mulţumesc! Cred că... cred că aveam nevoie să aud toate 
astea. 

- Da. Aplecându-se, Rosie o sărută pe obraz. Eşti prea 
tânără să trăieşti de parcă ai fi de vârsta mea, pentru că 
nici măcar eu nu trăiesc așa. Acum, o să comandăm o 
tărie. 

Din fericire, noaptea lor se opri la un singur pahar de 
tărie și nu se transformă în genul de noapte specific 
pentru Cartierul Francez, când ajungi să te impleticești 
prin ceea ce sigur nu erau doar bălți de apă. 

Totuşi, fusese o noapte frumoasă. Nikki își dădu 
seama de asta când îşi luă rămas-bun de la Rosie, care se 
ducea acasă la o prietenă, nu în apartamentul ei din 
Chartres. Chiar se pedepsise foarte mult pentru că pe 
vremuri fusese tânără, prostuţă şi îndrăgostită. Nu mai 
era cazul. Începând chiar de acum, avea să lase totul în 
urmă. Absolut tot. 

Spera ca noua ei deviză în viaţă să nu fie alimentată de 
un curaj efemer. 

Îşi chemase un Uber când ieşise din bar, dar, în timp 
ce măsura strada din priviri, nu zări Priusul cel verde 
care ar fi trebuit să vină după ea. Verificându-și aplicaţia, 
oftă când văzu că maşina era încă dincolo de canal, 
blocată în trafic. 

Soferului avea să-i mai ia cincisprezece minute sau 
mai mult ca să ajungă în centru. Oftând, își înfășură 
brațul în jurul taliei, uitându-se atent la băncuțele 
aliniate de-a lungul clădirii. Majoritatea erau ocupate de 
oameni care vorbeau şi fumau. 

Măcar era o noapte frumoasă, fără ploaie şi nici ridicol 
de caldă. Se apropie de bordură și privi pe Freret Street, 


urmărind cu coada ochiului o mulțime uriașă aflată în 
apropiere de fostul teatru de comedie. Ce făceau? 
Probabil un artist stradal sau o supradoză. Nu știai 
niciodată în New Orleans. Dându-și părul pe după 
ureche, își întoarse privirea și înălță capul. Stelele 
licăreau pe cer, luptându-se cu luminile scânteietoare ale 
orașului. Cât fusese la Tuscaloosa, dusese lipsa 
priveliştilor și sunetelor din New Orleans. 

Dădu să coboare privirea spre telefon, dar se opri când 
percepu o senzaţie ciudată la ceafă. Întorcându-se într-o 
parte, aproape că se aşteptă să descopere pe cineva în 
spatele ei, dar nu văzu pe nimeni. Nimeni nu îi acorda cu 
adevărat atenţie, dar nu reuși să se descotorosească de 
senzația unor ochi care parcă îi săpau găuri în spate. Nu 
până când Priusul verde apăru în sfârșit. Nu până când 
se întoarse acasă şi se băgă în pat. 


Nikki se simțea de parcă dormise doar câteva ore când 
se auzi o bătaie la ușa dormitorului ei, urmată de glasul 
tatălui ei, care o striga. 


Dându-și așternuturile de pe cap, ea se ridică în capul 
oaselor și tresări în timp ce soarele aspru al dimineții îi 
asaltă bieţii ochi şi capul. 

- Da? îngăimă ea, apoi gemu. Vocea îi suna groaznic. 
Ce s-a întâmplat, tată? 

- Eşti trează? strigă el. 

Hmm, acum era. Ridicându-se, își înlătură de pe față 
părul vâlvoi. 

- Da. Intră! 

Uşa se deschise, și tatăl ei băgă capul înăuntru. 

- Ai o vizită. 

- Ce? 

Ea miji ochii şi se uită la ceasul de pe noptieră. Era 
nouă dimineaţa. Nici unul dintre cunoscutii ei nu avea 
cum să vină la ea acasă duminica la nouă dimineaţa. 

Chipul tatălui ei era ciudat de lipsit de expresie. 

- Este un musafir foarte ciudat... FI se uită peste umăr. 
Hai jos! 

Fa îşi urmări tatăl cum închide ușa. 

- Ce Dumnezeu? 


Aerul din jurul ei nu răspunse, astfel că, după o clipă 
în care rămase încremenită locului, încercând să se 
smulgă din mrejele somnului, Nikki dădu la o parte 
așternuturile şi își trecu picioarele peste marginea 
patului. O porni spre baie, dar decise că nu avea rost. 
Indiferent de cine era jos, nu avea nevoie de păr 
pieptănat sau de o faţă aranjată. Și, cum purta pantaloni 
largi de flanel și un body cu sutien încorporat, doar îşi 
trase peste un cardigan subțire. 

Înăbuşindu-și un căscat, o luă pe holul îngust şi cobori 
treptele. Intră în bucătărie, ușurată să simtă mirosul de 
cafea. 

Avea nevoie de o găleată de cafea şi de un pumn de 
aspirine. 

Trecându-și o mână peste tapetul uzat din sufrageria 
lor drăguță, o luă la dreapta, apoi zări bucătăria. 

Nikki se opri brusc. 

Era încă ameţită, de seara trecută? Băuse mai mult 
decât conştientizase? Pentru că asta trebuia să se fi 
întâmplat. 

Fra singura explicație, pentru că Gabriel de Vincent 
nu avea cum să stătea în bucătăria părinţilor ei cu un 
smoothie în mână. 


CAPITOLUL 11 


Gabe abia își putea înăbuși zâmbetul. Se strădui din 
răsputeri și sfârşi prin a-şi apăsa degetele peste gură, 
pentru că Nic părea mai mult decât confuză. Nu o putea 
învinovăţi pentru asta. Şi mai arăta şi... adorabil de 
ciufulită. De parcă tocmai se rostogolise dintr-un pat și 
venise aici. 

Ochii ei mari pierdură din năuceala care îi învăluia. 

- Ce se întâmplă? Măsură bucătăria din priviri, 
oprindu-se în locul în care stătea tatăl ei, care îşi turna o 
ceașcă de cafea. Mama se simte bine? 

- Mama este în pat, răspunse tatăl ei, întorcându-se 
dinspre blat. Se simte puţin cam obosită, dar e bine. 

- Bun. Se uită la Gabe, şi o expresie de îngrijorare i se 
strecură pe chip. Toate bune și la tine? 

Întrebarea îl surprinse. După felul în care o tratase, 
nu-i venea să creadă că îi păsa dacă era bine. 

- Da, totul bine. 

Ea întredeschise gura, dar nu spuse nimic, şi Gabe se 
trezi privind lung spre gura ei. Nu observase cât de pline 
îi erau buzele. Senzuale, de fapt. Sau poate că observase şi 
decisese pur şi simplu să ignore detaliul până acum. 

Probabil, ultima variantă. 

- Spune că era prin cartier și s-a gândit să treacă pe 
aici ca să ne salute, răspunse tatăl ei pe un ton lipsit de 
orice inflexiune. Deși nu-mi pot închipui ce să facă în 
cartierul nostru duminica la nouă dimineaţa. 

Nu era cea mai grozavă explicaţie pe care i-o putea 
născoci mintea. 


- Mă plimbam cu mașina. Nu am putut să dorm, şi m- 
am trezit pe aici, prin apropiere. Nu era chiar o 
minciună, dar nu se afla aici din pură întâmplare. Am 
luat un smoothie. Cu căpşune. 

Nic se uită lung la el. 

Tatăl ei îşi drese glasul în timp ce traversă pardoseala 
din gresie. 

- Eu sunt sus, anunţă el și o mângâie pe Nic pe umăr. 
Dacă aveţi nevoie de ceva. 

Gabe îi zâmbi tatălui ei și aşteptă până când se făcu 
nevăzut după colț înainte de a vorbi. 

- Îţi mai plac smoothie-urile, nu? 

Fa continuă să se uite uluită la el. 

- Ai... fumat ceva? 

- Poftim? El râse. Nu. 

Nic aruncă o privire peste umărul ei și aşteptă o clipă. 

- Eşti sigur? 

Înăbușindu-și un zâmbet, el încuviinţă din cap. 

- Deci, te plimbai cu mașina și te-ai hotărât să iei un 
smoothie și să mi-l aduci? 

- Da. Nu reuși să-şi mai ascundă zâmbetul. Nu când 
vedea expresia absolut uluită de pe chipul ei. E atât de 
greu de crezut? 

- Da. Apoi, ea încuviință din cap ca să-și accentueze 
ideea. Da, este. 

El simți un bolovan în stomac la auzul răspunsul ei 
sincer, și zâmbetul i se stinse pe buze. 

- Voiam sa vorbesc cu tine. 

Nic rămase înmărmurită, și, după o clipă, Gabe mai că 
se aștepta ca ea să-l roage să plece. Dacă o făcea, urma să 
fie un moment ciudat, pentru că el nu avea de gând să 
plece până nu vorbeau. 

Dar ea îşi prinse marginile puloverului subţire cenușiu 
și le strânse peste talie. 

- Putem să ieşim. Probabil încă este răcoare afară. 

- Este. Ridicându-se de pe scaun, el luă smoothie-ul și 
ocoli masa. Nu s-au schimbat multe pe aici. 

Nikki îl fixă cu ochi bănuitori. 

- Nu, nu s-au schimbat. 


Fa ieși într-un hol plin cu fotografii cu ea, făcute de-a 
lungul timpului. 

- Îmi place. 

- Serios? întrebă ea sec. 

- Da, este drăguţ. Este... real. El cercetă fotografiile în 
timp ce se îndreptau spre ușa din spate. Atenţia îi fu 
atrasă de o fotografie. La cum arăta, părea un portret 
vechi. Nu mai văzuse de ceva vreme zâmbetul larg și 
mândru de pe chipul ei de zână. Îţi dai seama că o familie 
chiar locuieşte aici. 

Nic se uită peste umăr la el, dar nu răspunse. Însă el 
spunea adevărul. Mai venise o singură dată la ei, şi fusese 
doar în trecere, dar i se părea că mirosea la fel. A plăcintă 
cu mere. Pe de altă parte, casa familiei lui mirosea a 
dezinfectant și a lenjerii curate. Mereu. Și nu existau 
poze. Nu existau feţe zâmbitoare. Nu la vedere. 

Când Gabe era mai tânăr și împreună cu Emma, ceva 
similar crezuse mereu că urma să aibă cu ea până la 
urmă. O casă mai mică decât reşedinţa de Vincent, mai 
primitoare şi plină de fotografii cu ei din vacanțe și, în 
cele din urmă, poze înrămate cu copiii lor, punctând 
fiecare moment important. 

Nu avusese parte de asta. 

Nu urma să aibă niciodată așa ceva. 

Nic deschise ușa și ieşi pe o mică terasă care dădea 
într-o curte îngustă. Deasupra capului, o marchiză 
acoperită cu iederă proiecta o umbră liniștitoare peste 
vechile scaune din fier şi peste balansoarul din lemn, 
blocând razele soarelui de dimineață. 

Paharul cu smoothie începea să-i umezească degetele. 

- Vrei? 

Fa cobori privirea spre pahar și i-l înșfăcă iute din 
mâini. 

- Mulţumesc! mormăi, strângând recipientul de 
plastic și îndreptându-se spre balansoar. Se aşeză. Sunt 
sigură că tata nu crede că te plimbai pe aici fără nici o 
țintă. 

El o privi o clipă, apoi se așeză pe unul dintre scaunele 
vechi din fața ei. 


- Îţi amintești ultima dată când am fost aici? 

Fără să-i răspundă, ea sorbi o gură de smoothie. 

- Tu aveai 16 ani şi te-ai îmbătat acasă la prietenul tău. 

- Nu eram beată, mormăi ea după o clipă. Eram 
euforică. 

El se chinui să-şi împiedice buzele să se curbeze într- 
un zâmbet. 

- Frai beată, Nic. Dacă îmi amintesc bine, a fost prima 
dată când ai băut zdravăn. M-ai sunat pentru că tu și 
prietenul tău v-aţi certat și voiai să te duci acasă, dar nu 
voiai să-ți trezești părinţii. EI se opri. M-ai sunat, și am 
venit. 

Mai multe şuvite de păr îi alunecară pe față, 
ascunzându-i chipul în timp ce ea continua să bea din 
smoothie. La naiba! Avea părul mult mai lung. 

- Ai vomitat în mașina mea, adăugă el. 

Nic se opri din băut. 

- Şi apoi, ai plâns, pentru că ţi-a fost teamă că o să mă 
supăr pe tine. 

Și se supărase. Nu pentru că vărsase în Porsche-ul lui, 
ci doar pentru că băuse atât de mult. 

Fa înălță capul. 

- Există vreun motiv pentru care vorbeşti despre asta? 

Nu era sigur, așa că ridică alene un umăr. 

- Te-am adus acasă. Tatăl tău era treaz. Am crezut că 
o să te închidă în casă pentru totdeauna. 

Nic se întoarse la smoothie-ul ei. 

- A fost de multe ori așa. Tu m-ai sunat. Eu am venit. 
Nici nu m-am gândit vreodată cum le-ar părea asta 
străinilor. Un bărbat în toată firea răspunzând la 
telefoanele unei adolescente care nu era rudă cu el. Dacă 
stau să privesc în urmă, asta trebuie să fi ridicat vreo 
câteva semne de întrebare. 

- Mă vedeai ca pe o soră, mormăi ea de după pai. Nu 
erai vreun pervers. 

- Adevărat. 

El urmări cum vânticelul se juca în părul ei. 

- Ce cauţi aici? Nu se poate să fie pentru asta... ca să ne 
rememorăm trecutul. Ai venit să vorbești despre altceva. 


Frau multe despre care trebuiau să vorbească. 

Conversaţia ar fi putut să aștepte, dar Gabe nu aștepta 
când venea vorba despre lucruri pe care știa că trebuia să 
le facă. Îşi dorise să o caute cu o noapte în urmă, dar era 
târziu, şi, după cum părea, Nikki n-ar fi fost în stare să 
poarte o discuţie serioasă. 

Ceea ce îi trezi foarte, foarte tare curiozitatea despre ce 
naiba făcuse ea noaptea trecută. 

- Pari puțin mahmură. 

Fa îi aruncă o privire printre genele pe care Gabe nu și 
le amintea atât de dese. 

- Putin. 

El miji ochii, părând încântat de ideea că ea bea acum 
la fel de mult cât bea el pe vremea când ea era mai mică. 

- Ce ai făcut? 

Fa lăsă smoothie-ul jos, ceea ce părea mare lucru, din 
moment ce terminase deja jumătate. 

- M-am întâlnit cu niște prietene la Cure. 

- Frumos loc. Mulţi dintre tinerii din zonă se duceau 
acolo. Te-ai întors târziu? 

- Nu chiar. Sprâncenele îi erau încruntate, de parcă ar 
fi încercat să-și dea seama ce se ascundea în spatele 
vorbelor lui. De ce eşti aici, Gabe? 

Atitudinea ei nu îl deranjă. După cum nu-l deranjase 
nici când îi spusese să-și facă singur ordine în camere. 
Cuvintele ei avuseseră un cu totul alt efect. Acum, aveau 
un cu totul alt efect. 

FI se aplecă în față pe scaun. 

- Ai fost îndrăgostită de mine. 

- Gabe... 

- Ascultă-mă, bine? Nu sunt aici să te fac să te simţi ca 
naiba și înțeleg că probabil mă consideri un nemernic. 
Nu ti-am dat nici un motiv să crezi altceva, dar nu sunt. 
Vreau doar să... vorbim. 

Expresia de suspiciune dispăru o fracțiune de secundă 
de pe chipul ei. 

- Atunci, vorbește! 

Fl îşi înăbuși un zâmbet. 


- Frai îndrăgostită de mine, şi eu știam. Am crezut că 
este ceva inofensiv. 

Nic încremeni. 

- Și... în noaptea aceea, când ai venit la mine? Cobori 
vocea. Când te-am lăsat să intri, nu a fost ca şi cum aș fi 
uitat ce simțeai pentru mine. N-ar fi trebuit să te las să 
intri. O să-mi asum responsabilitatea pentru asta. Nu 
eram atât de beat încât să fi uitat cine erai. 

Fa cobori smoothie-ul în poală. 

- Ştiu că amândoi am zis lucruri despre acea noapte, 
dar eu n-am spus ce trebuia zis cu adevărat, continuă el, 
încercând să nu observe cum o îmbujorare îi luă cu asalt 
obrajii. Eram beat, dar nu eram atât de beat încât să nu 
știu ce făceam. 

Buzele ei se întredeschiseră pentru ca ea să ia o gură de 
aer ce se pierdu în adierile vântului. 

FI trase aer în piept. 

- Eram suficient de beat încât să nu-mi pese. 

Nic clipi încet. 

- Atunci, de ce... de ce ai... 

- Nu ţi-am mai spus asta? Nu știu. Am fost un ticălos. 
N-am nici O scuză. 

Sprânceana ei se arcui din nou, și Nic păru a vrea să 
spună ceva, dar se răzgândi. 

- Am făcut amândoi greșeli în noaptea aia. Nu doar 
tu. Vreau să știi asta, spuse el serios. Trebuie să știi asta. 
Este important... pentru mine. 

Nic păru să înghită în sec în timp ce întoarse privirea. 

Vocea ei era doar puţin peste un murmur. 

- Eu... M-am urât pentru noaptea aia. 

Gabe simţi o zbatere în piept şi se mișcă înainte de a-și 
da seama de ceea ce făcea. Anulă din câțiva pași distanța 
dintre ei și se așeză pe balansoar lângă ea, ușurat că 
acesta nu se prăbusși în vreme ce ochii ei mari îi întâlniră 
din nou pe ai lui. 

- Încetează! spuse el la fel de încet pe cât vorbise ea. 
Nu te mai uri! Am greșit amândoi. A fost. Face parte din 
trecut. 

- Dar... tu mă urăsti... 


- Nic? 

Privirea lui îi studie chipul. 

- Cum? spuse ea fără să mai gândească. Și nu mă refer 
la ce s-a întâmplat între noi. Cum să fim prieteni? Eşti un 
de Vincent. Părinții mei lucrează la tine acasă. 

Colțurile buzelor lui se curbară în jos. 

- Și? Asta nu a fost niciodată o problemă. 

- Ei bine, eram şi eu o fetiță sâcâitoare de care-ţi era 
milă. 

Încruntarea lui se adânci. 

- Nu-mi era milă de tine. 

Fa pufni. 

- Cum să nu?! Ce încerc să spun este că nu mai avem 
nimic în comun. Fa ridică smoothie-ul. Acum, știu să 
înot, Gabe. 

- Nu-mi pasă dacă nu mai ai nevoie de mine pentru 
lecţiile de înot. 

El se întinse și îi luă smoothie-ul. Ea rămase fără 
cuvinte. 

Fl îi luă smoothie-ul! 

Îi rămăseseră cel puţin două guri zdravene. Uf. 

- Şi cred că avem multe în comun, continuă el. 

- Cum ar fi? 

- Amândoi știm să luăm o bucată simplă de lemn și să 
o transformăm în ceva uimitor. 

Nu mai era cazul, dar Nikki nu o spuse cu voce tare. 

- Şi, ei bine, amândoi putem să bem legal de acum, 
glumi el. 

Sprâncenele ei se arcuiră în sus. 

- Chiar n-ai putut găsi nimic mai bun? 

El zâmbi în timp ce ridică smoothie-ul. 

- Glumeam. 

Ea rămase mută de uimire când el își strânse buzele 
minunate pe pai și îi termină băutura - folosind paiul 
din care tocmai băuse ea. 

Bine. 

Prietenii făceau asta. Împărţeau băuturi și alte lucruri. 

Dar de ce i se treziră brusc cele mai intime cotloane 
din corpul ei de femeie? 


Nu acordă atenţie părților acelora stupide din ea. 

- Eu lucrez pentru familia ta acum, Gabe. Fratele tău 
este angajatorul meu. 

El pufni. 

- Dacă ar fi fost cu adevărat așa, nu m-ai fi muștruluit 
și nu mi-ai fi spus să-mi fac singur curat în camere. 

- Ei bine, ar trebui să-ţi faci curat în apartament. 
Adică, pe bune. Nu ești atât de ocupat încât să nu poţi să 
faci curat după tine sau să-ţi pui singur de mâncare. 

El izbucni într-un hohot zdravăn de râs, iar pieptul ei 
tresăltă. Râsul acela. La naiba. 

- Vezi? spuse el, aplecându-se și așezând paharul gol 
pe masă de fier din apropiere. Dacă te-ai gândi cu 
adevărat la tine ca la o angajată, n-ai spune niciodată 
cuvintele astea. Le-ai gândi, dar nu le-ai spune. 

- În fine..., mormăi ea, ţinându-și braţele încordate în 
lateral, ca să nu-l atingă din greșeală. 

- Și, apropo, în general, nu mi se serveşte cina. 

- Poftim? 

Capul ei se întoarse brusc spre el. 

El era aproape, atât de aproape, încât putea să vadă 
liniile fine din jurul ochilor lui, care nu fuseseră acolo cu 
patru ani în urmă. 

- De obicei, îmi iau singur de mâncare, mai puțin 
când este vorba despre vreo ocazie specială. Nu le-am 
permis niciodată părinţilor tăi să mă servească. 

- M-ai pus să te servesc! exclamă ea. M-ai pus să-ţi 
aduc atât de multă apă, încât m-am temut că ai o infecţie 
la rinichi. 

Gabe scoase un alt râset puternic. 

- Am fost un nemernic. 

- Da, ai fost! 

Fără să mai stea pe gânduri, ea îl lovi atât de tare peste 
braţ, încât palma ei chiar ustură. 

- Hei! EI chicotea încă. Acum, mă lovești, aşa că nu 
faci decât să-mi demonstrezi că am dreptate. 

Fa miji ochii şi puse probabil cea mai importantă 
întrebare: 


- De ce vrei să fii prieten cu mine? Adică, apreciez că- 
ti ceri scuze şi că ai clarificat lucrurile. Crede-mă! Nu o 
să înţelegi niciodată cât de... Își pierdu vocea și își drese 
glasul. Nu voia să-i arate cât de mult însemna pentru ea. 
Aveam nevoie de asta, dar am putea fi doar... mai relaxaţi 
unul cu altul. Ştii tu, să nu fim răi unul cu celălalt. Nu 
trebuie să fim prieteni. 

Privirea lui o întâlni pe a ei. 

- Dar dacă îmi doresc asta? 

Un tremur dansă între omoplaţii ei. Privirile lor se 
ciocniră din nou și se susținură. 

- De ce? şopti ea. De ce ai vrea asta? 

Privirea lui cobori, și, pentru o fracțiune de secundă, 
Nikki avu impresia că se uita la gura ei, dar asta nu avea 
absolut nici un sens. Apoi, privirea lui se aţinti din nou 
spre ea. 

- Sincer? 

- Sincer. 

- Eu... Nu știu, spuse el, şi genele i se lăsară în jos. Nu 
ştiu decât ce-mi doresc. 

Nikki chiar nu ştiu ce să răspundă. 

Zâmbetul pieziș reveni pe buzele lui. 

- Și ai face bine să fii de acord cu asta. 

- De ce? 

- Pentru că eu sunt un de Vincent, spuse el. Iar noi 
obtinem mereu ce ne dorim. 

Fa se uită lung la el, neștiind ce să înțeleagă din 
cuvintele lui. 

- Chiar? 

- Da. 

Fa strânse din buze și întoarse privirea. Sincer, nu știa 
ce să-i spună. Nu îi zisese lui Rosie că își dorea ca 
lucrurile să redevină cum erau înainte de acea noapte? 
Gabe îi oferea asta, dar o rănise felul în care se purtase cu 
ea de când se întorsese, şi Gabe nu era același tip pe care 
şi-l amintea. Nici unul din ei nu mai era la fel... la naiba! 
Se ridică valvârtej din balansoar. 

- Cât este ceasul? 


- Nu știu. El se lăsă pe spate, scoţându-și telefonul din 
buzunar. E aproape zece... 

- La naiba! O să întârzii. 

- Unde să întârzii? E duminică. 

- Ştiu ce zi este. Ea se grăbi spre ușa din spate. Trebuie 
să plec. 

- Nic. 

Gabe se ridică. 

Fa deschise în grabă ușa. 

- Continuăm mai târziu. 

Sau poate niciodată. 

Niciodată părea perfect. 


- Ce faci? întrebă Nikki, oprindu-se brusc, cu cheile 
mașinii într-o mână și poşeta în cealaltă. 

Gabe îi blocă accesul la portiera şoferului de la mașina 
ei. De fapt, se rezemase de portieră, cu braţele încrucișate 
pe piept și gleznele trecute una peste alta. Își pusese o 
pereche de ochelari de soare cu rame argintii, stil aviator, 
şi, oricât de mult detesta ea să recunoască, arăta bine cu 
ei. 

Foarte bine. 

Trecuse ceva mai puţin de o oră de când îl lăsase pe 
Gabe pe veranda din spate, având suficient timp să facă 
un duș, aproape să-și usuce părul și să-l strângă într-un 
coc în creștetul capului. Își imaginase că el plecase și, 
sincer, nici măcar nu avusese timp să se gândească la 
discuţia lor. 

- Aştept, răspunse el. Te aştept. 

Ocolind un mic pitic de grădină pe care mama ei îl 
pusese lângă trotuar, ea se apropie de el. 

- Chiar n-am timp. Mă duc la... 

- Adăpost ca să plimbi câinii, o întrerupse el. Știu. Mi- 
a spus mama ta când am trecut pe la ea. 

Nikki nici măcar nu-şi văzuse mama în dimineaţa asta 
și Gabe trecuse pe la ea? Ceva nu era în regulă aici. 

- Atunci, ştii că trebuie să plec. 

- Da. EI se îndepărtă de maşina ei. Şi conduc eu. 

- Poftim? 

Fa cobori cheile. 


- Vin cu tine. El păși în faţa ei şi acoperi soarele 
dimineţii. Timp petrecut între prieteni. 

Sprâncenele lui Nikki se încruntară. 

- Știu că te-am mai întrebat deja asta, dar o să întreb 
din nou. Ai fumat ceva? 

Râsul lui o făcu să tresară din nou, căci îi răspunse cu 
un alt râs sincer. Gabe se mișcă și, înainte să-și dea 
seama de ceea ce avea de gând, el îi smulse cheile dintre 
degete și o luă de mână. Năucită, îi permise să o conducă 
spre maşina lui mult mai nouă și mai frumoasă. 

Un Porsche. 

Habar nu avea ce model, dar știa că putea probabil să- 
și închirieze un apartament pentru câţiva ani cu banii pe 
care îi dădeai pe o asemenea mașină. Un apartament 
foarte frumos. EI îi eliberă mâna doar ca să-i deschidă 
portiera din dreapta. Fa nu intră. 

- Ce faci, Gabe? 

- Sunt convins că tocmai am vorbit despre asta. Te 
duci la adăpost, cel de pe Jefferson Highway? 

- Da, dar... 

- Vin cu tine. 

- De ce ai... 

- N-au mereu nevoie de voluntari? 

- Ba da, dar n-ai completat nici una dintre fişele lor. 

- O să mă respingă? Un surâs se ivi pe buzele lui în 
timp ce făcu un semn spre scaunul din față. Să respingă 
un de Vincent? 

Sigur nu aveau să refuze un de Vincent, dar nu despre 
asta era vorba. 

- Uite, înțeleg că vrei să-mi dovedești că o să fim 
prieteni pentru totdeauna, dar nu este nevoie. 

- La cum se simte sarcasmul în vocea ta, este nevoie, 
răspunse Gabe, iar ea îşi dădu ochii peste cap. Şi, sincer, 
chiar n-am nimic altceva de făcut. Sunt treaz. Vreau să 
mă simt util, şi, la naiba, cu cât o să stai mai mult aici și o 
să te certi cu mine, cu atât o să întârzii mai mult. 

O mie de replici îi stăteau pe vârful limbii, dar el avea 
dreptate. Cu cât stătea mai mult aici, cu atât câinii aceia 
trebuiau să aștepte mai mult ca să iasă din canisă. 


Nu avu cum să creadă că nu punea ceva la cale, dar se 
gândi că, în momentul în care avea să își dea seama că 
trebuia să curețe după câini, probabil avea să regrete 
alegerea făcută. 

Astfel că Nikki îi trimise un zâmbet luminos şi se 
strecură pe lângă el, așezându-se pe scaunul din faţă al 
maşinii. 

- Bine. Să mergem! 


Sincer, Gabe habar nu avea de ce se ducea cu ea la 
adăpostul de animale. Îşi dădea seama că erau căi mai la 
îndemână şi mai puţin complicate de a dovedi că voia cu 
adevărat să se revanşeze. Dar, dacă se gândea bine la asta, 
işi închipuia că o făcuse probabil din cauza îndoielii şi a 
neliniștii din vocea şi din ochii ei. 

Nikki nu-l crezuse, şi chiar nu o putea condamna 
pentru asta. Astfel că se simţi uşor surprins că ea cedă. 
Aproape se așteptase să-l pocnească, să-i ia cheile şi să 
fugă la maşina ei. Ceva ce ar fi făcut când era mai mică. 

Se simţi uşor tulburat de uşurinţa cu care Nikki îi 
acceptase prezenţa şi de tăcerea ei, dar mai era ceva 
despre care voia să discute cu ea. 

În timp ce porni, aruncă o privire spre ea. Îşi scotea o 
pereche de ochelari de soare din poșetă. 

- Lucian are o casă nouă, spuse el. Încă n-ai avut 
ocazia să o cunoşti pe Julia. 

- Nu. 

Fa îşi puse ochelarii. 

- O să-ţi placă de ea. 

Nic aruncă o privire spre el. Trecu un moment. 

- Trebuie să recunosc, am fost şocată când am auzit că 
este într-o relaţie serioasă. Nu mă aşteptam la asta. 

Gabe chicoti în timp ce încetini la semafor. 

- Sunt convins că nimeni nu se aştepta la asta, dar 
chiar a avut noroc cu Julia. Este o femeie bună. 

- Nu seamănă deloc cu Sabrina, nu? întrebă ea. 

Fl pufni. 

- E cu mult peste ea. 

Nic zâmbi la auzul cuvintelor lui. 

- M-am liniștit. 


Semaforul se făcu verde. 

- Vorbeam cu Lucian aseară și mi-a povestit ceva ce s- 
a întâmplat când erai mai mică. Mi-a spus că a intrat 
peste tine şi Parker în vestiar. 

- Poftim? Fa se trase înapoi și se cufundă în scaunul 
din piele. Da, dar eu... 

- Ştiu. Gabe se gândi că poate ar fi putut să abordeze 
subiectul într-un mod mai inspirat. Lucian nu a insinuat 
că ai fi fost prea încântată. Făcu o pauză, întrebând dacă 
voia să știe, din moment ce nu era sigur de cum avea să 
primească răspunsul. Parker... a încercat să facă vreo 
mișcare cu tine? 

Nic rămase tăcută atât de mult timp, încât el aruncă o 
privire spre ea. Ochii îi erau aţintiţi spre mâinile ei. Erau 
încleştate în pumni. 

El simţi un gol în stomac. 

- Nic? 

Fa ridică bărbia. 

- A intrat peste mine când mă schimbam și a devenit... 
prietenos. 

Muschii îi înțepeniră de-a lungul coloanei în timp ce 
se concentră la drum. Încă un roșu. 

- Prietenos? 

- M-a prins şi a încercat... 

Fa se opri brusc. 

- Ce a încercat? insistă el încet, volanul scârțâind sub 
prinsoarea lui încordată. 

Nic se răsuci pe scaun spre el. 

- De asta ai venit azi-dimineaţă? Pentru că ţi-a 
povestit Lucian despre Parker? 

- Nu. El nu şovăi. Am venit să-mi cer scuze că sunt un 
nemernic. 

- Şi? 

Strânse din dinţi în timp ce se uită la semafor. 
Ajunseră la doar două străzi distanţă de casa ei. 

- Şi, da, am vrut să te întreb despre Parker. Ca să știi, 
aceste două lucruri nu se exclud reciproc. 

Fa nu răspunse când se îndreptă pe scaun. 

Gabe oftă. 


- Ai de gând să-mi spui ce s-a întâmplat, Nic? 

- A un fost un dubios, ca de obicei, zise ea în cele din 
urmă, cu vocea încordată. Mi-a spus că m-am făcut 
drăguță şi s-a dat la mine. A fost ciudat, scârbos şi..... 

— Și ce? 

— Atât. A intrat Lucian. 

Gabe nu era sigur dacă o credea sau nu. 

- Îmi pare rău că s-a întâmplat asta! Îmi doresc să-mi 
fi spus ceva. M-aş fi ocupat eu de el. Aş fi avut grijă să nu 
se mai uite vreodată la tine. Nic, eu... 

Se auzi ca o împușcătură, care îl întrerupse pe Gabe. 
Nic ţipă în vreme ce privirea lui Gabe se îndreptă spre 
geamul din dreapta. Apăru o crăpătură, şi geamul se 
sfărâmă în mii de cioburi. 


CAPITOLUL 12 


Nikki ridică mâinile ca să-și protejeze faţa, dar era 
prea târziu. Bucăţi mici de sticlă îi șfichiuiră obrajii și 
ochelarii de soare, luând-o prin surprindere. 

- Doamne! Gabe trase brusc de volan spre dreapta, iar 
Nikki îşi cobori mâinile, trăgându-le o secundă în spate 
înainte de a se împinge cu palmele în bordul acoperit cu 
sticlă. Ce naiba? întrebă el cu glas tunător în timp ce 
mașina se opri. Nic! 

Cu inima bătând nebunește, Nikki deschise încet 
ochii. 

- Doamne fereşte! şopti ea. 

Geamul pasagerului dispăruse, de parcă un fel de Hulk 
ar fi luat-o razna și și-ar fi înfipt pumnul prin el. Cu 
mâini tremurânde, ea dădu să coboare brațele, dar 
încremeni când îşi văzu poala plină de sticlă. Cum... cum 
fusese posibil aşa ceva? 

- Eşti bine? întrebă el din nou. 

- Da, șopti ea, aproape sigură că era bine, chiar dacă 
nu înțelegea cum. 

- Nu te mișca! îi ceru Gabe, şi nu trebui să i-o spună 
de două ori. 

Era îinmărmurită. După ce reuşi să oprească mașina în 
singurul loc liber de pe strada îngustă, el deschise 
portiera şi ieși valvârtej. 

Nikki habar nu avea ce se întâmplase. Pur și simplu, 
mergeau cu maşina, şi, dintr-odată, bum! Sticlă peste tot! 
Evident, cineva trebuia să fi aruncat cu ceva, dar nu zări 
pe nimeni alergând. 


Se mai întâmpla să apară copii care să arunce cu pietre 
în mașini. La naiba, uneori se opreau pe pasaje rutiere şi 
le aruncau de acolo, dar cartierul părinţilor ei era unul 
liniştit. Astfel de lucruri nu se întâmplau. 

Portiera pasagerului se deschise, și, dintr-odată, Gabe 
era acolo, în genunchi lângă ea. Își ridicase ochelarii de 
soare. Îngrijorarea era gravată pe chipul lui frumos. 

- Eşti sigură că te simţi bine? repetă el. Nic? 

Se simţea bine? Fa înghiți. 

- Da. Aşa cred? Adică, nu mă doare nimic. 

- Asta e bine... asta e foarte bine. Uşurarea îi îndulci 
tonul, şi apucă ușor ochelarii ei de soare și i-i scoase. O 
scrută din priviri în timp ce așeză ochelarii de soare pe 
jos. Doamne, Nic! Vocea lui răsună aspru. Nu înțeleg 
cum de n-ai nici o zgârietură. 

Nici ea. 

- Eşti plină de sticlă, aşa că vreau să rămâi nemișcată 
cât îți desfac centura, bine? 

- Bine, repetă ea, prea şocată ca să se mai 
împotrivească. Ea înghiţi în sec pe măsură ce reușea să-și 
domolească bătăile inimii. Ce s-a întâmplat? 

- Ceva a lovit geamul ăsta afurisit, răbufni el, 
întinzându-se cu grijă pe lângă corpul ei. Mâna lui îi 
atinse în treacăt şoldul. Cioburile zăngăniră când el găsi 
centura de siguranță. Habar n-am ce a fost, spuse el, 
întinzând gâtul. Înlătură cu podul palmei sticla de pe 
coapsele ei. La naiba! Bine. Pune piciorul afară, dar ai 
grijă să nu aluneci pe scaun. E sticlă peste tot. Sigur te 
simţi bine? 

- Da. 

- Nu pricep cum. Asta da, minune, mormăi el. Ridică 
piciorul! 

Nikki se conformă, mușcându-și buza când el îşi 
înfăşură mâna sub genunchiul ei ca să o ajute. Apoi, îşi 
trecu cealaltă mână pe sub braţul ei. Gabe o luă pe sus, o 
scoase din mașină și o ajută să se pună pe picioare. 

Sticla alunecă, răsunând cu un clinchet pe asfalt. 
Coborând privirea, Nic văzu cioburi micuţe lipite pe 
partea din față a cămășii ei. Dădu să înlăture cioburile, 


dar Gabe o apucă de încheieturi, atrăgându-i privirea 
spre a lui. 

- Lasă-mă pe mine! 

Nu avu vreo şansă să se împotrivească, pentru că el îi 
lăsă încheieturile jos și apoi mâinile începură să se miște 
peste abdomenul și peste pieptul ei. Simţi că i se taie 
respirația. Mişcările lui aveau o precizie aproape clinică 
și metodică, nicidecum romantică, dar o apăsare 
copleșitoare umplea pieptul lui Nikki la fiecare atingere. 

Îşi spuse că era din cauza geamului care se spărsese. 

- La naiba! strigă el. Ai sticlă peste tot - în păr. Se uită 
peste umăr. Nu văd nici ţipenie de om pe aici. 

Era foarte adevărat. Nu ieşise nimeni de prin casele 
din apropiere ca să vadă ce se întâmplase. 

- Geamul nu s-a spart pur și simplu, nu? Dacă nu 
cumva o fi vreo nouă caracteristică la mașinile Porsche? 

El se opri cu mâinile plutind peste umerii ei şi cobori 
privirea spre ea. Scoase un hohot de râs. 

- Nu, Nic. Nu din câte știu eu. 

Fa se întoarse ușor, tresărind când sticla îi scrâşni sub 
pantofi. 

- Trebuie să-mi iau poşeta şi să sun la adăpost. 

- O iau eu. Probabil e plină de cioburi. 

- Ultima dată când am verificat, aveai și tu o piele care 
poate să se taie, sublinie ea. 

- Da, dar pielea mea este mai groasă, şi, înainte de a 
mai spune ceva, chiar este adevărat. Dovedit ştiinţific. 
Dădu să o atingă, dar se opri. Ce Dumnezeu? 

- Ce s-a întâmplat? 

Ea miji ochii, aproape așteptându-se să zboare ceva 
spre el. 

- E ceva pe podea. Fl se aplecă şi se întinse înăuntrul 
maşinii. Luă acel ceva de pe podea. Părea un fel de piatră 
albă. O piatră micuță, greu de crezut că ar fi putut fi 
responsabilă de geamul spart. Iadul? continuă el. Este o 
bucată de ceramică. 

Lucian scoase un fluierat încet în timp ce cerceta 

geamul din dreapta al mașinii lui Gabe. 


- La naiba! Și a făcut praf tot geamul? 

- Da. O chichineaţă a făcut asta. 

Gabe se chinuia din răsputeri să-și stăpânească furia. 
Fra bântuit de gândul la geamul spart și de ideea că Nic 
ar fi putut fi rănită din cauza vreunui tâmpit. 

- Este normal pentru o mașină de genul? întrebă Julia, 
încruntându-se, de lângă Lucian. Adică, m-aș gândi că 
un Porsche are geamuri mai rezistente. 

- Are sticlă securizată, dar mai dă greş. Iritat, Gabe 
aruncă cheile pe băncuţa din spatele garajului. Va fi 
schimbat până mâine. Mă bucur că nu i s-a întâmplat 
nimic lui Nic. 

- Şi eu, comentă Lucian. Sunt de-a dreptul uimit că nu 
a pățit nimic. 

Chiar era o minune. Dacă nu ar fi purtat ochelarii de 
soare, exista riscul ca bucățele de sticlă să-i fi intrat în 
ochi. La naiba! Ar fi fost îngrozitor. 

- Copiii chiar au nevoie de pasiuni mai inspirate, 
remarcă Julia cu o clătinare din cap. 

Poliţia credea că fusese opera unui copil sau a unui 
grup de copii care își făcea de cap, și, deși cartierul în 
care locuiau părinţii lui Nic era unul liniștit, erau copii 
pe strada lor. Nu era deloc exclus să fi văzut o mașină 
frumoasă și să fi decis să o facă pe nebunii, dar Gabe 
chiar nu era sigur. 

- Te gândești la ceva. 

Lucian se uita la el. 

- Da. Îşi duse mâna la ceafă și își scoase micul elastic 
din piele, apoi își strânse părul și îl mai prinse o dată. 
Chiar trebuia să se tundă. Nu știu. Pare ciudat ca un 
copil să facă aşa ceva - să arunce exact în geamul 
pasagerului. 

- Poate voia să lovească parbrizul şi a ratat, sugeră 
Julia. 

Și asta era posibil, dar ideea nu domoli cu nimic 
senzația de neliniște. 

- Crezi că cineva a aruncat intenţionat cu piatra în 
geam, direct spre Nikki? întrebă Lucian. 


Încă o variantă care părea ridicolă pentru că cine 
Dumnezeu să-și fi dorit să-i facă vreun rău lui Nic? Gabe 
nu spuse nimic în timp ce își încrucișă braţele. 

- În orice caz, ce făceai acasă la Nikki? întrebă Lucian. 

El își arcui o sprânceană, uitându-se la fratele lui. 

- Ce-i? Lucian zâmbi larg. Chiar credeai că n-am de 
gând să întreb despre asta? 

- Lucian. Julia îi dădu un cot. Nu fi băgăcios! 

- N-am cum să nu fiu băgăcios. Este al doilea meu 
nume. 

Julia îi aruncă o privire usturătoare, dar zâmbetul lui 
Lucian nu făcu decât să se mai adâncească o idee. 

- Încă n-ai apucat să o cunoști pe Nikki, dar hai să-ţi 
spun... 

FI se opri şi se întoarse. 

Zgomotul unei maşini care se apropia îl făcu pe Lucian 
să tacă, slavă Cerului. Gabe văzu SUV-ul lui Troy, 
marcat în culorile departamentului de poliţie, oprindu-se 
în colțul opus al garajului. Desfăcându-și brațele, se 
îndreptă spre locul în care Troy cobora din mașină. 

- Bună, strigă el când Troy veni în spatele SUV-ului. 
Să ne vedem de două ori în douăzeci și patru de ore. Mă 
simt un om norocos. 

Troy pufni în timp ce făcu un semn din cap spre 
Lucian și îi trimise un zâmbet Juliei. 

- Da, ei bine, ar trebui să te simţi iubit, pentru că sunt 
liber azi. 

- N-ai avea tu de-a face cu un geam spart, sublinie 
Gabe, știind al naibii de bine că detectivii nu se ocupau 
de asemenea prostii. 

- Adevărat, dar eram prin zonă, iar ofițerul Newman - 
cel care a răspuns la apelul tău - mi-a spus ce s-a 
întâmplat pentru că știe că suntem prieteni. Mi-a arătat 
ce ţi-a spart geamul, şi m-am gândit că trebuie să ne 
vedem față în faţă. 

- Pentru un geam spart? Lucian își înfăşură un braţ în 
jurul taliei Juliei în timp ce vorbea. Și niște puşti? 

- Fi bine, nu este ca şi cum cineva ar fi aruncat pur și 
simplu o piatră. Mergând spre portiera din dreapta SUV- 


ului lui, o deschise şi scoase o pungă mică transparentă. 
Înăuntru se afla ce Gabe găsise pe podeaua din dreptul 
şoferului. Ştii ce e asta? 

Gabe se încruntă. 

- Da, o bucată de ceramică. 

- Nu orice bucată de ceramică. Este o bucată dintr-o 
bujie, explică el şi întoarse punga, iar Gabe recunoscu 
acum părticica de bujie. Se numeşte piatră ninja. 

- Serios? 

Sprâncenele Juliei se arcuiră. 

Troy încuviinţă din cap. 

- Da. Arunci o chestie din asta cu o viteză moderată, şi 
O să spargă aproape orice geam. 

- La naiba! mormăi Lucian. 

- De aceea ţi-a făcut praf geamul. Troy cobori punga. 
Și ideea este că majoritatea copiilor nu știu despre 
pietrele ninja. Ceea ce este bine. 

- Deci, înseamnă că se poate să nu fi fost un copil? 

Gabe deveni tot mai neliniștit. 

- Pur și simplu, înseamnă că a fost cineva care ştia ce 
să folosească, şi tocmai de aceea m-am gândit că ar trebui 
să știi asta. Troy îi întâlni privirea. Așadar, ai putea 
începe să te întrebi cine şi-ar dori să-ţi aducă pagube 
înainte să se îngroaşe gluma. Înţelegi ce zic? 

- Da. Un mușchi zvâcni în maxilarul lui Gabe. Înţeleg. 


- Tu și Gabriel sunteţi bine? întrebase mama ei în 
seara aceea la cină. Nu-mi vine să cred ce s-a întâmplat! 
spuse ea, clătinând din cap. Puteaţi să fi fost grav răniți. 
Dacă te lovea chestia aia? 

- Nu m-a lovit, o linişti Nikki. Sunt bine. Gabe e bine. 
A fost doar un incident ciudat. 

- Aşa ceva nu s-a mai întâmplat pe strada noastră, îi 
răspunse mama ei, apoi scoase un oftat apăsat. Dar cred 
că există o primă dată pentru toate. Unii copii trebuie 
disciplinați cu o mână mai fermă. 

Nikki era de acord. Cât de plictisit şi de nesăbuit să fii 
ca să-ți petreci timpul liber aruncând cu pietre sau cu 
alte obiecte în maşini? Dar asta credea poliţia, chiar dacă 
ei doi nu văzură pe nimeni prin apropiere. Desigur, atât 


ea, cât şi Gabe fuseseră atât de șocați, încât ar fi fost ușor 
pentru cineva să se facă nevăzut. Și ce le spusese tânărul 
ofițer? Mașina pe care o conducea Gabe atrăgea atenţia. 

Gabe nu răspunsese tocmai bine la remarca omului. 

Nu are rost să spunem că Nikki nu mai ajunsese la 
adăpost. Nu după toată tărășenia cu așteptatul poliţiei, 
după care trebuise să se ducă acasă, pentru a se asigura 
că nu mai avea cioburi pe ea. Şi avea. Peste tot. Chiar și 
pe sub cămașă. 

Încă nu pricepea cum de nu se alesese cu nici o 
zgârietură. La fel cum, atunci când căzuse pe scările din 
reședința de Vincent, ar fi trebuit să se rănească serios, 
ceea ce nu se întâmplase. Poate chiar avea un înger 
păzitor. 

Nikki schimbă repede subiectul şi îi povesti mamei 
despre unele dintre apartamentele pe care le căutase mai 
devreme pe internet. Nu voia ca părinţii ei să se tot 
întrebe în legătură cu vizita neașteptată a lui Gabe, 
tocmai pentru că părinţii ei nu erau proşti. 

Nu era deloc firesc ca un de Vincent să vină în căsuţa 
lor în stil creol. 


Din fericire, reuşi să le distragă întru câtva atenţia. 
Acum, că era luni şi ea reveni în bucătărie, încă se 
întreba dacă nu cumva doar îşi închipuise vizita lui 
Gabe. 


Tot nu avea nici un sens pentru ea. 

Sau pentru Rosie. 

Căci Nikki își sunase prietena după ce poliția și Gabe 
plecaseră şi îi povestise totul despre discuţia pe care o 
purtaseră. Nici Rosie nu înţelegea ce naiba se întâmpla 
cu Gabe, dar i se păruse un semn bun. 

Un semn bun pentru ce... Nikki nu știa sigur, dar 
faptul că el recunoscuse că fusese conștient de ceea ce se 
întâmpla în acea noapte îi ridicase o parte din greutatea 
nevăzută pe care o purtase pe umeri. Ştiuse că era ea, cel 
puţin în noaptea aceea, dar ce însemna asta cu adevărat? 
Că o dorise sau... că doar fusese atât de beat încât să o 
dorească? 


Nimic din toate astea nu mai conta acum. Nu avea 
cum. 

Nu conta. 

Lăsând aceste gânduri deoparte, se îndreptă spre locul 
în care tatăl ei punea un recipient de ceramică pe o tavă. 
El se întoarse spre ea. 

- Poţi să-mi faci o favoare? 

- Desigur. 

Luând o tavă cu două căni și farfurioare, odată cu un 
vas aburind, se întoarse spre ea. 

- Poţi să duci asta la biroul lui Devlin? Este cu 
senatorul, dar așteptăm să vină un electrician dintr-o 
clipă în alta și trebuie să fiu aici ca să-l întâmpin. 

- Nici o problemă. 

Tocmai terminase de făcut ordine prin camerele care 
nu erau niciodată folosite. Luând tava, ea dădu să plece, 
dar tatăl ei o opri. 

- O să plec mai devreme azi, ca să petrec ceva timp cu 
mama ta cât face tratamentul, îi aminti el. Eşti sigură că 
te descurci aici fără mine? 

Ţinând bine de tavă, ea încuviinţă din cap. 

- Ştiu că grădinarul trebuie plătit azi. Cecul este în 
biroul personalului. Bev a luat deja hainele de dus la 
spălătorie, și nu avem de pregătit cina în seara asta, 
pentru că Devlin se duce la un eveniment caritabil. 
„Slavă Domnului!“ Deci, nu-ţi face griji. Du-te şi stai cu 
mama! Eu mă descurc. 

Tatăl ei zâmbi când făcu un pas pe lângă ea și o sărută 
pe tâmplă. 

- Da, o să te descurci. 

Nikki se întoarse şi urcă pe scara din spate, spre biroul 
lui Devlin. Ajunse în capătul holului, după ce trecuse de 
ușile duble lambrisate. Una era întredeschisă. 

Folosindu-se de un cot, ea ciocăni. 

- Intră, se auzi vocea lui Devlin. 

Deschizând uşa cu şoldul, Nic pătrunse în birou. Toate 
jaluzelele erau trase, lăsând lumina soarelui să se reverse 
în încăpere. Jumătate dintre pereţii rotunjiți erau 
căptuşiţi cu biblioteci încastrate, pline cu rezumate care 


păreau la fel de atractive ca lecturarea dicționarului. 
Cealaltă jumătate era tapetată cu certificate, licenţe și 
diplome. 

Nikki se gândi la ce spusese Gabe despre fotografiile 
din casa părinţilor ei. Nu exista nimic personal în această 
încăpere. 

Devlin stătea în spatele biroului mare din lemn de 
stejar și cireș, dar bărbatul mai în vârstă așezat pe fotoliu, 
cu cotul sprijinit de braţ și bărbia în mână, fu cel care o 
tulbură. 

Senatorul Stefan de Vincent era geamănul identic al 
tatălui fraților. Să-l vadă acum, după ce Lawrence 
murise, era ca și cum ar fi văzut o fantomă. 

Cu un păr de un castaniu-închis cu reflexe argintii la 
tâmple, senatorul era chipeș, ca toţi bărbaţii din familia 
de Vincent. El era dovada că fiecare dintre frați urma să 
îmbătrânească frumos. 

Era o dovadă şi pentru faptul că banii puteau să te 
ajute să scapi cu aproape orice. 

Nikki se forță să meargă într-un ritm normal, în timp 
ce traversa încăperea mare. 

- Nicolette Besson, spuse senatorul, cu un deget 
sprijinit chiar sub buză. A trecut foarte mult timp de 
ultima dată când ne-am văzut. Privirea lui zbură spre 
Devlin. Femeile din trecut par să aibă obiceiul de a 
reapărea în ultima vreme, nu-i așa? 

- Aşa se pare, comentă Devlin. 

Nikki habar nu avu cum să răspundă la remarca lui, 
astfel că zâmbi și încuviinţă din cap în timp ce așeză tava 
pe bufet. Vru să plece, dar își dădu seama că trebuia să 
toarne ceaiul. 

Uf. 

Își dădu ochii peste cap. 

- Încă nu-mi dau seama de ce ești atât de îngrijorat de 
situaţia financiară a familiei Harrington, spunea Devlin 
în timp ce Nikki întoarse ceștile. După căsătoria mea cu 
Sabrina, o să obţin controlul asupra afacerilor de 
transport maritim. În plus, nu e ca și cum ar fi într-o 


situaţie disperată. Îi poţi spune lui Parker că-și poate 
păstra noul penthouse. 

Nikki căută să-şi menţină chipul inexpresiv în timp ce 
turnă ceaiul fierbinte. 

- Asta nu are nici o legătură cu Parker, răspunse 
senatorul. 

- Oh, nu? replică Devlin gânditor. A fost aici 
săptămâna trecută, îngrijorat că o să închei logodna cu 
Sabrina. Mă îndoiesc că a făcut-o din vreo grijă frățească. 

- N-ai stabilit o dată, spuse senatorul. Nu o poţi 
condamna pe Sabrina că își face griji. 

- Dacă își face griji, ar trebui să vină ea la mine. Nu 
fratele ei. Nu tu. 

Pe deplin conștientă de faptul că senatorul o privea în 
timp ce punea ceașca în faţa lui Devlin, ea încercă să-i 
ignore privirea și să nu asculte, dar era greu. 

Oamenii bogaţi vorbeau mereu în fața personalului 
lor, de parcă nici măcar n-ar fi fost de față. Fra o 
nebunie, şi Nikki ştia prea bine, dar ce auzea era 
interesant. Se gândea Devlin să pună capăt logodnei? 

Ar fi trebuit. 

Chiar trebuia. 

- Ştii cum este Parker, răspunse senatorul. Dar mă 
preocupă mai mult capacitatea lor de a dona pentru 
campania mea viitoare decât dacă Parker primește sau 
nu o alocaţie considerabilă după ce moare tatăl lor. 

- Din câte am auzit, nu mai e mult. Devlin se lăsă pe 
spate în timp ce Nikki puse recipientul mic pe biroul lui. 
Dădu să lase lingura jos, dar își dădu seama că acesta era 
scopul farfuriei. Poate ar trebui să fii mai preocupat de 
stagiara dispărută decât de donațiile din campanie. 

Oh, Doamne! 

Nikki se întoarse spre tavă, clipind repede în timp ce 
ridică din nou ceainicul. 

- Sunt sigur că doamna Joan o să apară mai devreme 
sau mai târziu. Urmă o pauză. E amuzant cum, pe aici, 
oamenii dispar sau mor din cauze misterioase. 

- Hmm? murmură Devlin. 

Conversaţia începea să capete note sumbre. 


Nikki îi turnă ceai senatorului. 

- Cum a fost cu ofițerul ăla de poliţie care investiga 
moartea lui Lawrence. A murit într-un accident de 
mașină - un accident de mașină cu o singură maşină, 
continuă Stefan. Jurnalistul acela de la Advocate a sunat 
iar la biroul meu, vrea să vorbim. 

- Cred că s-a anunţat că ofițerul a avut o problemă 
medicală înainte de accident, răspunse Devlin. lar Ross 
Haid n-are decât să sune cât vrea. Nimeni nu vorbeşte cu 
el. 

- Îmi închipui că domnul Haid are curiozităţi legate 
de moartea ofițerului. Ciudat, din moment ce era un om 
sănătos, care nu a crezut nici o secundă că fratele meu s- 
ar fi spânzurat. 

Stefan nu se lăsă pe spate când puse ceaiul în fața lui, 
iar ea trebui să se întindă peste piciorul lui, și, 
bineînțeles, ceașca alunecă de pe farfurioară. 

- Văd că unele lucruri nu se schimbă niciodată. Tonul 
senatorului răsună sec. Tot nu reușești să nu faci zgomot. 

Furnicături reci i se împrăştiară la baza gâtului în timp 
ce capul ei se răsuci brusc spre el. Lawrence îi spunea 
mereu asta. Nu senatorul. Ea reușea să-i deosebească 
doar atunci când erau împreună. Senatorul nu-i acorda 
niciodată atenţie, în timp ce Lawrence se încrunta 
aproape mereu la ea. 

Senatorul de Vincent arcui o sprânceană. 

- Pot să te ajut? 

- Nu. Fa clipi. Scuze! Se îndreptă de spate și se trase 
înapoi. Și îmi pare rău pentru ce i s-a întâmplat fratelui 
dumneavoastră! 

Urma unui surâs încordat străbătu chipul senatorului. 

- Mulţumesc! 

Fa aruncă o privire spre Devlin, care o privea curios. 

- Mai aveţi nevoie de ceva? 

- Nu, spuse rapid Devlin. Multumesc, Nikki! 

Cu un semn din cap, ea ieși din birou cât putu de 
repede, gândurile venindu-i de-a valma în minte. Familia 
Harrington avea probleme financiare? Parker avea o 
alocaţie? Ideea o făcu să-şi dorească să râdă. Și ce naiba 


era povestea cu ofițerul de poliţie? Habar nu avea, dar 
auzise despre stagiara dispărută, pentru că nu aveai cum 
să ratezi o asemenea știre. Cu un an în urmă, se vorbise 
peste tot despre asta. 

Stagiara dispăruse în condiţii mai mult decât suspecte 
și misterioase. Din câte își amintea Nikki, era ca şi cum 
stagiara s-ar fi evaporat. Poșeta, cu cheile de la maşină şi 
actul de identitate, fuseseră găsite în apartamentul ei. 
Masina ei rămăsese pe alee. Nici o amprentă. Nici un 
indiciu. Nimic, în afară de zvonurile despre relaţia dintre 
ea şi Stefan de Vincent. 

„Blestemul loveşte din nou.“ 

Doamne, cei din familia de Vincent erau duşi rău. 
Toţi. De pe hol, o porni spre scara exterioară. Nikki 
tocmai ajunsese pe verandă şi urma să cotească pe după 
un colț, când o femeie apăru brusc în fața ei. 

Surprinsă, lui Nikki i se tăie respiraţia, și se trase 
înapoi, aproape scăpând tava. Atunci, își dădu seama că 
ar fi trebuit să lase tava în birou ca să facă ordine după ce 
se termina întâlnirea lui Devlin. Nu se pricepea deloc la 
asta, dar nimic nu mai conta acum. 

O brunetă înaltă şi voluptuoasă stătea acolo, îmbrăcată 
într-o rochie drăguță care îi cobora în valuri până spre 
cureluşele balerinilor şi care avea nişte mâneci ample 
foarte drăguţe. Părul ei de un castaniu-închis era 
desfăcut, ondulându-se în jurul unei feţe superbe. 

- Oh! exclamă femeia. Îmi pare rău! Te-am speriat! Ea 
râse, şi o lumină dansă în ochii ei căprui blânzi. Şi, în 
casa asta, nu mai ai nevoie de motive în plus ca să te 
sperii. 

Nikki își dădu seama numaidecât cine era. 

— Julia? 

- Exact. Un zâmbet larg şi călduros îi înfrumuseţă 
buzele. Iar tu trebuie să fii Nikki, nu? Ei bine, ştiu că ești 
Nikki. Tocmai l-am văzut pe tatăl tău, şi mi-a spus că ești 
sus, așa că mi-am propus să te aştept pe hol, dar iată-te. 

Nikki cobori tava şi se trezi zâmbind. Deci, aceasta era 
iubita lui Lucian? Nu semăna deloc cu Sabrina și nici nu 


se purta ca ea, așa că primea deja o mulțime de puncte 
bonus tocmai din acest motiv. 

- Mă bucur să te cunosc, în sfârşit! 

Nikki întinse mâna. 

Julia i-o strânse. 

- Te întorci în bucătărie? Vin cu tine. 

O luară la pas împreună. 

- Deci, tocmai v-aţi întors? Încă nu l-am văzut pe 
Lucian. 

- Ne-am întors sâmbătă seara, dar Lucian e pe aici, pe 
undeva. Casa asta e o nebunie, spuse Julia. O familie de 
cinci persoane ar putea locui aici și nu te-ai întâlni 
niciodată cu careva. 

Nikki râse. 

- Este. Când eram mică, mă pierdeam pe aici. De 
îndată ce spuse asta, își dădu seama că era posibil ca Julia 
să nu știe exact cine era. Părinţii mei sunt... 

- Livie și Richard. Fa îşi dădu pe spate părul de pe față. 
Ştiu. Lucian mi-a spus cine eşti. Cumva, ai crescut în 
casa asta. 

Ușurată că nu trebuia să reia toate detaliile, ea 
încuviință din cap. 

- Eram aici mai ales în timpul verii şi uneori după ce 
terminam școala. Era prea scump să rămân la programul 
de după ore. 

- Chiar este, nu? Eu nu am am copii. N-am avut 
niciodată, dar, pe când eram acasă și lucram, unii dintre 
părinţi cheltuiau cel puţin jumătate din salariu pentru 
îngrijirea copiilor. O nebunie. Urmă o pauză. Bine că 
puteai să vii aici. 

Ajunseră la intrarea de la etajul principal. Julia 
deschise ușa şi o aşteptă. 

- Da, cred că până și ai mei au fost surprinşi că 
domnul de Vincent a fost de acord, dar a fost. Nikki 
strânse din buze când un val de aer rece le întâmpină. 
Atâta vreme cât tăceam mâlc. 

Julia chicoti. 

- Nu l-am întâlnit niciodată, dar..... 


- Nu era... cel mai amabil om din lume, spuse Nikki 
încet, gândindu-se la senatorul de la etaj. 

- Mi-am dat seama. Lucian nu... Expresia de pe chipul 
ei se întunecă, și Nikki își aminti ce îi spusese mama ei 
despre Daniel, vărul familiei de Vincent. Ei bine, băieţii 
nu prea au avut mamă sau tată. 

Se opriră pe holul din spate. 

- Nu. 

- Şi apropo... Expresia ei se îmblânzi. Ce mai face 
mama ta? 

- Bine. E puţin obosită, dar se descurcă grozav. 

Începură să meargă din nou, îndreptându-se spre 
bucătărie. 

- Mă bucur să aud asta. Mama ta este minunată. 

- Chiar este. 

- Am auzit despre ce s-a întâmplat ieri cu tine și Gabe, 
spuse Julia. Slavă Domnului că nici unul din voi nu a fost 
rănit! Totul este atât de bizar, dacă stai să te gândești. 

- Se întâmplă lucruri bizare ori de câte ori ești prin 
preajma lor... 

Nikki se opri când intră în bucătărie prin intrarea din 
spate. Locul nu era pustiu. Ceilalţi frați de Vincent erau 
lângă insulă. Lucian era cu spatele la ea, dar Gabe stătea 
cu faţa spre intrare. Cum nu avea părul prins, şuvițele îi 
alunecau în față şi atingeau alene linia sculpturală a 
maxilarului în timp ce el zâmbea larg la orice spunea sau 
făcea Lucian. 

Simţi un gol în stomac când Gabe ridică privirea. 
Parcă o simţi, pentru că privirea lui o găsi imediat. Nu-l 
mai văzuse de o zi și nu avea idee la ce să se aștepte din 
partea lui. 

Un colț al buzelor lui se arcui o idee în timp ce el se 
îndreptă de spate. Gabe zâmbi - nu era un zâmbet cu 
toată gura, dar era autentic, și inima ei se lansă într-un 
dans nebunesc de bucurie. 

Nikki eliberă o răsuflare pe care nu-și dăduse seama că 
o ţinuse și îi zâmbi la rândul ei. 

- Hei... Lucian se întoarse. Nu avea ochi decât pentru 
Julia când se ridică de pe scaunul de bar și traversă 


încăperea. O ridică pe Julia și o făcu să scoată un chițăit 
în timp ce o învârti în brațe. Mi-a fost dor de tine, 
femeie! 

Nikki simţi că rămâne cu gura căscată privindu-i. Pe 
de o parte, era încântată să îi vadă atât de evident 
îndrăgostiţi, pe de alta, era şocată fiindcă era vorba 
despre Lucian. 

Bărbatul ăla avea o anumită reputație... 

Julia râse în timp ce el își îngropă capul în părul ei. 

- Nu m-ai mai văzut de vreo jumătate de oră. 

- Tot îmi este dor de tine. Lăsând-o jos, el o sărută pe 
obraz şi o lovi ușor peste fund înainte de a se întoarce 
spre Nikki. Ca să vezi, micuța Nikki s-a întors de la 
facultate şi s-a făcut mare. 

Fa îşi dădu ochii peste cap când așeză tava pe blat. 

- Bună, Lucian! 

El chicoti pe măsură ce se apropie de ea, întâmpinând- 
o într-un mod mai puțin entuziasmat, totuşi drăguţ. 

- Ce mai faci? 

- Bine. Tu? 

Fa aruncă o privire spre Gabe, pe lângă Lucian. Se uita 
la ei. 

- Ştii tu, nu s-au schimbat prea multe cu adevărat. 
Duc o viaţă tihnită cu femeia mea. Lucian se întoarse și îi 
făcu cu ochiul Juliei când aceasta scoase un zgomot. Aud, 
oare, un pufnet sarcastic de la tine? 

Julia se așeză pe scaun și își sprijini picioarele pe bara 
de jos. 

- Posibil. 

- Inima mea. Îşi lipi o mână peste piept. M-ai rănit. 

- Fi, hai... Julia îi trimise un zâmbet lui Gabe peste 
insulă. Nu ştiu cum ai reușit să te descurci cu el în toți 
anii ăștia. Are nevoie de atât de multă atenţie. 

Gabe zâmbi. 

- Am învăţat să-l ignor. Este o abilitate la care va 
trebui să lucrezi dacă vrei să ţină pe termen lung. 

- Ce nepoliticos! zise fratele lui și îi arătă degetul 
mijlociu. 


Ridicând din umeri, Gabe se îndepărtă de insulă. 
Ochii verzi ca marea se concentrară asupra ei. 

- Cum a fost ziua ta de luni? 

- Bine. Ocupată. Simţindu-se teribil de stânjenită și 
neștiind cum să se poarte cu Gabe, ea își împreună 
mâinile. A ta? 

- Am fost în oraș să lucrez puţin și tocmai m-am 
întors. Apropo... Gabe deschise uşa de la frigider, și 
Nikki văzu urmele de praf de lemn de pe blugii lui. Am 
trecut pe la D'Juice şi ţi-am luat un smoothie. 

Fa fu luată prin surprindere când el scoase un pahar 
înalt de smoothie, colorat într-un portocaliu roșiatic. 
Smoothie-ul de ieri fusese un lucru şocant, însă cel de 
astăzi era un gest la fel de surprinzător. Pe vremuri, el 
obişnuia să facă asta mereu, dar părea..... diferit acum. 

- Mulţumesc! Ea luă smoothie-ul şi dădu la o parte 
hârtia de pe vârful paiului, în timp ce aruncă o privire 
spre Lucian și Julia. Amândoi se uitau lung la ea şi la 
Gabe, dar surâsul ciudat și plin de înţelegere à la de 
Vincent o făcu să se îmbujoreze. Drăguţ din partea ta. 

Gabe ridică dintr-un umăr. 

- Am luat unul şi pentru mine. L-am băut ca pe apă. 

Fa zâmbi în timp ce luă o gură şi scoase un geamăt de 
plăcere. Era ca un orgasm de mango şi căpşune pe 
papilele ei gustative. 

- Oh, ce bun e! 

- Mă gândeam eu că o să-ţi placă. El zâmbi şi se 
sprijini de blat, încrucişându-și braţele. Dar sunt convins 
că ti-ar plăcea orice are căpşune. 

Era uimită că își amintea. 

- Doar să nu fie cu afine. Nu sunt vreo mare fană a 
afinelor. 

El scutură din cap. 

- Nu ştii ce pierzi cu dezgustul ăsta al tău ilogic față de 
afine. 

Fiindu-i imposibil să se abţină, ea chicoti. 

- Sunt scârboase. 

- Hmm. Dar îţi place zmeura. 


- Dar nu este același lucru, comentă ea. Afinele sunt 
prea acre. 

- În viaţa reală însă, mai puţin pentru papilele tale 
gustative, zmeura este chiar mai acră decât afinele. 

- Nu e adevărat, spuse ea şi mai luă o înghiţitură din 
smoothie, întorcându-se spre Lucian şi Julia. 

Continuau să se uite la ei cu o privire cercetătoare. 

Lucian îşi lăsase bărbia în palmă și îi privea. 

- Așaaa... El îşi rosti cuvântul tărăgănat. Julia se ocupă 
de cină diseară. 

- Oh. Nikki se îndepărtă de Gabe, ştiind că trebuia să 
se întoarcă la muncă. Detaliul acesta o trezi la realitate. 
Ea nu era una dintre ei. Da, am văzut că nu era 
planificată cina în seara asta. 

- Îmi place să gătesc. Nu apuc să o fac des aici, dar - 
Julia cobori bărbia -, când pisica nu-i acasă, şoarecii 
Joacă pe masă. 

Nikki râse, ştiind că se referea la Devlin. 

- De asta abia aştept să mă mut la noi acasă. Julia îl 
înghionti uşor pe Lucian. Şi de aceea durează atât de 
mult povestea cu mutatul. Renovăm bucătăria. 

Nikki își închipui că Julia urma să aibă o bucătărie 
uimitoare şi superbă, judecând chiar şi numai după felul 
în care o privea Lucian. 

- Unde v-aţi găsit casa? 

- În districtul Garden. Agentul imobiliar a jurat cu 
mâna pe inimă că nu este bântuită, adăugă Julia cu un 
zâmbet. Dar m-am resemnat cu faptul că fiecare loc de 
aici are, probabil, vreo fantomă sau două. 

Încuviinţând din cap, Gabe oftă. 

- Ai putea oricând să faci o sfeştanie mai întâi. 

- Putem? Julia se uită la Lucian. Putem... 

- Orice vrei tu, iubito. Facem sfeștanie. O curățăm de 
energii. O şi exorcizăm. Atâta timp cât eşti fericită. 

Julia radia de fericire, iar Nikki simţi un fior în piept 
pentru că nu era urmă de condescendenţă sau de 
sarcasm în tonul lui. Vorbea serios, oricât de nebunesc ar 
fi părut. 


Asta era iubire, iubire adevărată, și Nikki nu avea nici 
cea mai vagă idee cum era să fii iubită așa. Cel mai rău, 
dacă era să fie sinceră până la capăt, Calvin ar fi putut să 
fie bărbatul potrivit pentru ea, dacă ar fi permis povestii 
să se lege. 

- Ar trebui să ni te alături la cină, anunţă Lucian 
brusc, și Nikki avu nevoie de o secundă ca să-și dea 
seama că vorbea cu ea. 

Să ce? 

- Fac spaghete... spaghete de casă cu chifteluţe şi pâine 
cu usturoi, numai carbohidrați, grăsimi și calorii. Julia se 
bătu uşor cu mâna pe abdomen. Cele mai bune. 

Părea o idee minunată, dar..... 

Nikki aruncă o privire spre Gabe. El voia să fie prieteni 
și încercase să meargă cu ea la adăpost, dar ea șovăi. 

Prieteni sau nu, făcea parte din personal, și personalul 
nu luase niciodată cina cu familia de Vincent la masa lor. 

- Nu ştiu. Ar trebui... 

- Ar trebui să rămâi şi să iei cina cu noi. Lucian se 
aplecă şi o luă pe Julia de umeri. Nu, Gabe? 

Gabe încuviință din cap. 

- Julia face niște spaghete extraordinare. 

- Mulţumesc! Sună delicios, dar nu ştiu. Nikki se jucă 
agitată cu paiul. Nu cred că Devlin ar fi încântat dacă aș 
participa la cină... 

- "Ţi se pare că ne-ar păsa de ce crede Dev? întrebă 
Gabe. Pentru că nu ne pasă. Absolut deloc. 

- Nici pe departe, adăugă Lucian. 

Julia zâmbi în timp ce încuviinţă din cap. 

- Eu nu o să spun ca ei, pentru că pe mine Devlin încă 
mă sperie. 

- Devlin sperie pe toată lumea, murmură Nikki. 

- Haide! Gabe se întoarse spre ea. Ia cina cu noi. O să 
fie amuzant. 

- Foarte amuzant, interveni Lucian. 

Nikki aruncă o privire de la un frate la celălalt, ştiind 
că ar fi trebuit să refuze, pentru că nu făcea parte din 
lumea lor. Nu avea să facă niciodată. 


- Ia cina cu noi, Nic. Gabe întinse mâna și o bătu 
delicat pe braţ. Te rog? 

Și, brusc, se simți de parcă ar fi fost din nou fetița 
îndrăgostită lulea, pentru că pur și simplu nu putea să-i 
spună nu lui Gabe. 


CAPITOLUL 13 


Gabe descoperi că îi era foarte greu să nu se uite lung 
la Nic în timpul cinei. Nu știa sigur de ce. Poate pentru 
că, atunci când își făcuse apariţia, venise cu părul 
desprins și acum nu mai arăta a o persoană care își 
petrecuse ziua ștergând praful de pe mobilă și făcând 
lista de cumpărături de peste săptămână. 

Poate pentru că ținea un pahar de vin în mână și le 
zâmbea lui Lucian şi Juliei cum nu-i mai zâmbise lui de 
multă vreme. 

Sau poate pentru că, atunci când obrajii i se înroşeau și 
ochii mari căprui se aprindeau, era al naibii de frumoasă. 

Nu conta. 

Așezat pe spate, cu obrazul sprijinit în palmă, știa că 
trebuia să nu o mai soarbă din priviri, pentru că nu era 
chiar discret. 

Nu se opri. 

Gabe nu putea nici măcar să dea vina pe băutură. Nu 
băuse seara asta decât apă și ceai îndulcit. 

- Deci, ce te-a făcut să studiezi asistență socială? 
întrebă Julia în timp ce ridică paharul de vin roșu. 
Trebuie să fie o muncă grea. 

- Nu poate să fie mai greu decât să ai grijă de copii, 
spuse Nic, întinzând mâna după o bucată de pâine cu 
usturoi. 

Nu se uitase la el. La naiba, parcă abia îi remarca 
prezența, lucru care i se părea al naibii de enervant, 
pentru că erau prieteni acum. 


Gabe observă că nu răspunsese la întrebarea Juliei, 
astfel că interveni: 

- Nic a fost mereu un om care ajută. 

Din partea opusă a mesei rotunde, privirea ei se 
îndreptă spre a lui. În sfârșit. 

- Un om care ajută? 

Lucian aruncă o privire lungă în direcţia lui. 

Gabe îl ignoră. 

- Da, şi-a dorit mereu să ajute oamenii. 

Nic clipi încet și se concentră asupra Juliei. 

- Prietena mea Rosie spune că am complexul 
salvatorului. Nu cred să fie atât de extrem, dar vreau să 
ajut oamenii. Știu că sună siropos... 

- Ba nu, interveni Gabe. Lumea are nevoie de mai 
mulți oameni ca tine şi ca Julia şi de mai puţini oameni 
ca noi. 

- De acord, chicoti Lucian pe lângă buza paharului de 
vin. 

Julia puse paharul jos. 

- Voi donați organizaţiilor de caritate o grămadă de 
bani. 

- Este ușor să dai bani, răspunse Gabe. Să oferi timp 
nu este. 

Nic îşi mușcă buza de jos în timp ce plecă privirea. 

- Deci, ai terminat şcoala sau nu? întrebă Julia. 

- Am luat licența și momentan încerc să mă decid 
dacă vreau să obţin un masterat sau un doctorat. Ezit, 
continuă Nic, rupând un colţișor din felia de pâine cu 
usturoi în bucăți mai mici și punând firimiturile în 
farfurie. Aș putea să încep cu niște cursuri serale. 

- Ar fi foarte greu. 

- Ar fi, încuviinţă Nic şi băgă în gură o bucată de 
pâine cu unt. Dar să te apuci de munca în sine pare mai 
atractiv decât facultatea. 

- Fără îndoială. Lucian se lăsă pe spate în scaun, 
jucându-se cu o șuviţă din părul Juliei. Ştiai că Gabe nu 
este singurul cu talent când vine vorba despre sculptură? 

Julia se uită la Nic. 

— Şi tu? 


- Hmm. Ea luă o înghiţitură zdravănă de vin. Pe 
vremuri, făceam tot felul de chestii stupide... brățări și 
figurine... 

- Nu erau stupide. Încruntat, Gabe se îndreptă pe 
scaun. Nic are talent. 

- Nu i-aș spune talent, ripostă Nic. 

- N-am de gând să stau să ascult cum ești modestă 
fără rost. Micile bijuterii pe care le făcea erau uimitoare. 
Gabe spunea adevărul. La fel și figurinele. Mai sculptezi, 
nu? 

Fa îi evită privirea. 

- Cu școala și toate cele, n-am avut timp să continui 
cu... Ea ridică dintr-un umăr. Nu prea mai fac asta. 

- Serios? El fu surprins de cuvintele ei. Credeam că 
voiai să deschizi un mic magazin şi să-ţi vinzi lucrurile 
acolo. Numai despre asta vorbeai... 

- Oamenii se schimbă. Pur și simplu, nu-mi mai plac 
aceleaşi lucruri ca pe vremea când eram copil. 

Copil? Îi plăcuse să facă asta până în acea noapte, și 
sigur nu mai era copil atunci. 

Nic se întoarse spre Julia. 

- Cum v-aţi cunoscut tu și Lucian? Eşti din 
Pennsylvania, nu? 

Ochii lui Gabe se îngustară când Nic schimbă 
subiectul. Evident, nu-i plăcea ca atenția să se 
concentreze asupra ei, ceea ce era un lucru nou. Mai 
tinerei Nic îi plăcuse să fie în centrul atenţiei — în centrul 
atenţiei lui. 

Julia aruncă o privire spre Lucian. 

- Ei bine, am fost... 

- A fost angajată să aibă grijă de Madeline, încheie 
Lucian pentru ea, căci era evident că Julia nu știa cât de 
multe putea să dezvăluie. Ştii că s-a întors? 

Cum mesteca o bucată de pâine, în primă fază, Nic 
doar încuviinţă din cap. 

- Mi s-a spus că s-a întors, dar nimic altceva. Cum... ce 
mai face? 

Gabe arcui o sprânceană, lăsându-l pe Lucian să 
răspundă, pentru că orice ar fi avut de spus despre 


Madeline, cel mai probabil l-ar fi supărat pe fratele lui 
mai mic. Lucian ştia acum cât de dusă fusese Madeline, 
dar rămânea sora lui geamănă. Era greu să treci peste o 
asemenea legătură de sânge. 

- Nu face bine, spuse Lucian după o clipă. A murit. 

- Poftim? Lui Nic i se tăie răsuflarea, și ar fi putut să 
jure că îi căzuse din gură o bucăţică de pâine cu usturoi. 
Ochii ei mari se întoarseră spre ai lui înainte de a-l fixa 
pe Lucian. Doamne, îmi pare rău! 

- Mulţumesc, dar să nu-ţi rău! Nu pentru Maddie. 
Lucian se lăsă pe spate cu un oftat. Cât de multe știi 
despre ce se întâmplă aici? 

Trandafiriul frumos din obrajii lui Nic dispăru. 

- Ştiam că Madeline s-a întors și că s-a întâmplat ceva 
cu Daniel? V-a amenințat pe tine şi pe Julia? 

- Asta este versiunea edulcorată, dar Madeline chiar a 
reapărut. Am găsit-o într-o noapte plutind în piscina de 
afară, îi explică Lucian. Era practic în comă, și a trebuit 
să angajăm pe cineva. 

- Adică, pe mine. Brațul Juliei se mișcă pe sub masă, și 
Gabe știa că îl mângâie pe Lucian. Cel mai probabil, îi 
puse o mână pe piciorul cu care bătea în podea. Am 
crezut că suferea de sindromul locked-in, dar nu era 
cazul. 

- Mai ţii minte noaptea în care a murit mama? întrebă 
Lucian. 

Nic încuviință din cap. 

- Cum să uit? Eram mică, dar asemenea lucruri nu se 
uită. 

Gabe își aminti că Nic izbucnise în plâns când auzise 
vestea, nu pentru că ar fi cunoscut-o cu adevărat pe 
mama lor, ci pentru că era atât de mâhnită pentru ei... 
pentru frați. 

- S-a dovedit că mama nu s-a sinucis. Ea și Maddie s- 
au certat pe acoperiş. Vocea fratelui lui părea detașată, 
dar Gabe știa mai bine. Toată nenorocirea încă îl afecta 
profund. S-au certat din cauza vărului nostru Daniel. 
Maddie fusese cu el, și, da, era într-o relaţie cu el. 

- Vai! şopti Nic. 


- Cearta a degenerat și - Lucian trase adânc aer în 
piept -, Maddie a împins-o de pe acoperiș. 

Nic tresări. 

- Oh, Dumnezeule! 

- Povestea se complică şi mai mult. Gabe se întinse 
după apă, dorindu-și să fi fost alcool. Îşi petrecuse 
ultimii zece ani ascunzându-se cu Daniel. Au rămas fără 
bani și au inventat un plan nebunesc ca să pună mâna pe 
averea de Vincent. 

- Aproape a mers, spuse Lucian încet. M-a păcălit 
până în noaptea în care Daniel a ameninţat-o pe Julia. 

Surprins că Lucian se deschidea, el se lăsă pe spate și 
rămase tăcut, bucuros că fratele lui vorbea despre asta. 

- Eu... nu ştiu ce să spun. 

Nic se întinse din nou după vin, dar se opri. 

- Cum s-a gândit să pună mâna pe bani? 

Julia sorbi din vin, în timp ce Lucian păru să-şi aleagă 
cuvintele cu înțelepciune. 

- Planul ei a fost ridicol, dar știi că nu a fost niciodată 
un secret faptul că eu și Maddie nu eram copiii 
scumpului nostru tată. 

Dacă Nic nu auzise acel zvon, nu lăsă să se vadă. 

- A ieșit la iveală faptul că Maddie știa cine erau 
adevărații moştenitori ai tatei. Lucian zâmbi, dar fără pic 
de umor. Eu şi Maddie suntem copiii lui Lawrence. Nu 
Dev și Gabe. 

Buzele lui Nic se întredeschiseră în timp ce privirea ei 
se îndreptă spre Gabe. Fața ei pălise atât de mult, încât el 
începu să-şi facă griji. 

- Eu... Habar n-am ce să spun. 

- Asta e! Lucian își ridică furculita, trecând-o leneș 
prin ce îi mai rămăsese din spaghete. Nu s-au schimbat 
multe. Dev este în continuare moștenitorul. Gabe încă îl 
secondează. 

Gabe ridică o mână. 

- Iar eu rămân Lucian și nu trebuie să-mi bat capul cu 
întâlnirile de afaceri și nici nu trebuie să am de-a face cu 
Senatorul Antipatic. Şi sincer? Maddie era o adevărată 
sociopată, dar, într-un fel, îi sunt recunoscător. Lucian se 


uită la Julia. Dacă nu s-ar fi întors, nu aș fi întâlnit-o pe 
Julia. 

- Ce... dulce, murmură Nic, clipind repede. 

Gabe zâmbi în timp ce privirea ei o întâlni pe a lui. 

- Sunt multe de procesat. În afară de părinţii tăi şi de 
medicul nostru, nimeni din afara familiei nu știa că 
Madeline revenise. 

- Și așa trebuie să rămână. Nic îşi luă paharul de vin și 
îl termină. Înţeleg. 

- Ei bine, ne-am cam stricat cheful, nu-i așa? Julia râse 
agitată. Cred că nu trebuie să mai spunem adevărul. 

- Chiar ne-am întâlnit prima dată într-un bar. Lucian 
îi zâmbi. Ar trebui să rămânem la versiunea asta. 

- Da, cred că trebuie să mergeţi pe versiunea asta, 
spuse Nic și făcu ochii mari. Este mult mai puţin intensă. 

Julia apăsă un sărut pe obrazul lui Lucian și se întoarse 
spre Gabe. 

- Te duci la Baton Rouge săptămâna asta? 

El scutură din cap. 

- Nu. 

- Ce se întâmplă în Baton Rouge? întrebă Nic. 

Întrebarea era complet nevinovată. Gabe ştia al naibii 
de bine că nici Livie, nici Richard nu ar fi spus nimic 
despre drumurile lui, care deveniseră regulate. 

- Ceva chestii personale, zise el. 

- Oh. 

Dezamăgirea îi traversă chipul, şi el se simţi ca un 
nenorocit. Ar fi putut să se gândească la un răspuns mai 
bun, dar nu era pregătit să vorbească cu ea despre asta. 

Sau să spună tot. 

Lucian îi sări în ajutor. Oarecum. 

- Şi, Nic, te vezi cu cineva? 

Mâna lui Gabe se opri pe brațul scaunului. Ce 
întrebare interesantă! 

Sprâncenele lui Nic se arcuiră în sus. 

- Hmm, nu. Nu. Sunt singură. Fa strâmbă din nas. Ei 
bine, am ieșit cu un tip în facultate. 

- Şi nu a durat? întrebă Gabe înainte să se poată 
abtine. 


Privirea ei se îndreptă spre el. 

- Ne-am despărțit acum puţin timp. 

- Interesant, murmură el. 

Fa dădu să se încrunte. 

Lucian se uită stăruitor la el. 

Și apoi, îşi dădu seama că răspunsul lui fusese puţin 
ciudat. 

- Este interesant, pentru că... majoritatea relaţiilor 
începute în facultate nu merg. 

Bine. 

Acum, suna stupid. 

Dar apoi, o expresie umbri chipul lui Nic înainte ca ea 
să-şi întoarcă repede privirea, dar el știa la ce se gândea 
ea. La naiba, ştia la ce se gândea și el acum. 

Sau la cine, mai bine zis. 

La Emma. 


Cina fusese... revelatoare. 

Fra singurul lucru la care se putea gândi Nikki când își 
luă poşeta din biroul personalului. Nici măcar nu reuși să 
asimileze ce îi spusese Lucian despre sora și tatăl lor. 
Familia de Vincent avea o istorie nebunească în spate, 
dar asta depășea orice și-ar fi putut ea închipui. 

Și nu înţelegea cum se descurca Gabe cu toate. 
Avusese mereu impresia că Lucian nu fusese niciodată 
apropiat de Lawrence, dar Gabe și Dev fuseseră. Fi bine, 
fuseseră atât de apropiați pe cât puteai fi de omul acela. 

Să afli că bărbatul pe care îl crezuseși dintotdeauna 
tatăl tău nu era? Și cine era tatăl lor? Doamne! Scoţându- 
și cheile din poșetă, dădu să iasă pe ușa din spate, dar se 
opri. 

Nikki își aminti cât de cumplit fusese după ce mama 
lor murise. Crescuseră crezând că ea se sinucisese, şi, în 
tot acest timp, nu avuseseră parte de ea din cauza surorii 
lor. 

Cum puteai să treci peste o asemenea poveste? 

În timp ce stătea încremenită în camera mică, se gândi 
brusc la blestemul familiei de Vincent. 


Ce spunea? Femeile nu rezistau niciodată mult aici. 
Da, asta era. Fie îşi pierdeau mințile... fie mureau. 

Nikki nu crezuse niciodată cu adevărat în blestem, iar 
fraţii îl ignoraseră dintotdeauna, dar, acum, ea începea să 
creadă că exista o fărâmă de adevăr şi că fraţii nu îl 
desconsiderau complet, pentru că, Doamne... Uimitor! 

Aruncă o privire peste umăr spre holul din spate. Cum 
s-ar simţi ea dacă ar descoperi că tatăl ei nu era tatăl ei? 
Ar fi fost groaznic. El ar rămâne mereu tatăl ei, pentru că 
el o crescuse, și era singurul lucru care conta, și totuși... 
Să afle că propria soră o ucisese pe mama lor pentru că 
fusese implicată într-o relaţie cu vărul lor şi mama lor se 
impotrivise? 

Tristeţea i se strecură în inimă, şi ea se mișca fără să le 
spună picioarelor unde să se ducă. Undeva în adâncul 
minții răsunau cuvintele lui Rosie: „Nu-ţi asculta inima 
îndurerată...“ 

Din păcate, o asculta, și nu era chiar mare lucru. Nu 
era ca și cum l-ar fi căutat pe Gabe ca să se dea la el. Voia 
doar - Dumnezeu să o ajute - să se asigure că el era bine, 
chiar era bine. 

Pentru că asta făceau prietenii. 

Străbătu holul din spate, îndreptându-se spre salon. 
Un fel de al șaselea simt ciudat o purtă pe holul lung și 
spre uşa care era întredeschisă. Lipindu-și degetele pe 
panoul din lemn sculptat - panoul în care Gabe sculptase 
modelele cu viță-de-vie —, ea împinse. 

Era singur. 

Gabe se afla în spatele uneia dintre mesele de biliard și 
se pregătea să lovească. Tacul se împinse în faţă și lovi 
bila. Bila traversă masă, lovindu-se în cea roșie şi 
ajungând într-un buzunar de pe colț. 

Privirea ei cobori. 

Gabe era descult. 

Îndreptându-se, el ridică privirea. 

- Nic? 

- Bună! Ea intră, întrebându-se ce naiba făcea. Afară 
era deja întuneric, și Dumnezeu ştia că nu avea la activ 
multe alegeri inteligente când se lăsa noaptea aici. Ar fi 


trebuit să fie pe picior de plecare, dar iată că se afla aici. 
Joci biliard singur? 

- Lucian a vrut să se bucure de niște timp cu Julia. El 
așeză tacul pe masa de biliard. Aşa că iată-mă aici... 
jucând biliard singur. 


- Cam... trist. 
El îi trimise un zâmbet pieziș. 
- Da? 


- Da. Lăsându-și cheile înapoi în poșetă, ea îşi trecu 
iute curelușa peste umăr. Biliardul este un joc la care 
participă mai mulți. 

- Unii îl consideră un sport, o corectă el, sprijinindu- 
se cu șoldul de masă. 

Fa își dădu ochii peste cap. 

- Eu chiar cred că, pentru a fi considerată sport, o 
activitate trebuie să implice efort. 

- Nu joci biliard corect dacă simţi că nu depui efort. 

Un zâmbet se ivi pe buzele ei. 

- O să te cred pe cuvânt. 

Gabe își lăsă capul într-o parte, și o şuviţă de păr îi 
alunecă, mângâindu-i obrazul. 

- Credeam că ai plecat. 

- Urma să o fac, dar... 

Totul la Gabe păru să intre în alertă. 

- Dar? 

Ce era în capul ei? Nikki nu era atât de sigură. Bine, nu 
era sinceră cu sine. Acum, pierdea timpul şi era stupidă. 

- Voiam să văd cum s-a rezolvat cu mașina. 

- Cum s-a rezolvat cu mașina mea? 

- Da. Geamul? 

- A fost schimbat. Mașina mea este întreagă şi fericită. 

- Asta e... bine, spuse ea jalnic. 

O expresie de înțelegere se aşternu pe chipul lui. 

- Nu de asta ești încă aici. 

Detestând faptul că o putea citi atât de bine, Nikki 
trase aer în piept. 

- Voiam doar să spun că-mi pare rău pentru tot ce s-a 
întâmplat cu sora ta, cu mama ta... şi cu tatăl tău. 

Fl se uită la ea o clipă, apoi întoarse privirea. 


- Nu e mare lucru. 

- Nu e mare lucru? repetă ea uluită. Prietene, este 
mare lucru. Toată povestea. Fiecare detaliu. 

El scoase un râset blând. 

- Şi ştii doar jumătate. 

- Jumătate din ce? 

Un mușchi i se încleștă în maxilar când se întoarse 
spre ea şi lăsă să treacă un moment. Un moment 
suficient de lung pentru ca Nikki chiar să înceapă să-și 
facă griji. 

- Dar îţi mulțumesc. Pentru că mi-ai spus asta. 

Fi nu îi scăpă faptul că nu răspunsese la întrebarea ei. 

- Dar nu trebuie. 

- Ştiu. Ea veni mai aproape. Dar nu-mi pot imagina 
prin ce aţi trecut - prin ce treceţi. 

Ridicând o mână, el își dădu la o parte părul de pe față. 

- Ce putem face? Nu avem cum să schimbăm ce a 
făcut sora noastră sau povestea cu mama și tata. N-are 
nici un rost să analizăm cele întâmplate. 

Jucându-se cu cureaua de la poșetă, ea veni şi mai 
aproape. 

- Tu şi Devlin aveţi idee cine ar putea fi tatăl vostru? 

El clătină din cap, dar Nikki observă cât de tare 
strângea din dinți. Putea să stea în faţa ei și să se poarte 
de parcă nu avea nici o grijă, dar Nikki știa mai bine. 
Poate cineva ca Devlin ar fi fost cu adevărat neafectat de 
evenimente, dar nu și Gabe cel pe care îl cunoştea ea. 

Înainte să-și dea timp să gândească la ceea ce făcea, se 
repezi în faţă şi îl îmbrăţișă pe Gabe. Înfăşurându-și 
brațele în jurul taliei lui, ea îl strânse și spuse: 

- Îmi pare foarte rău pentru tot ce s-a întâmplat! 

Gabe rămase înmărmurit. Corpul îi era atât de rigid, 
încât Nikki nici măcar nu era sigură dacă mai răsufla, și, 
pentru o clipă înfiorătoare, se temu că îi permisese inimii 
să o îndrume din nou spre o decizie proastă. 

Dar simţi apoi pieptul lui Gabe cum i se ridică sub 
obraz și brațele lui se împletiră în jurul ei, îimpreunându- 
se la spate. O ţinea în brațe, iar ea nici măcar nu-și mai 


amintea ultima dată când se îmbrăţişaseră sau fuseseră 
atât de aproape unul de celălalt. 

De fapt, îşi amintea. 

În acea noapte în care se dusese la el, se îmbrăţișaseră, 
şi, evident, îmbrăţişarea se transformase în ceva mult 
mai serios. Patru ani era un timp lung între îmbrăţișări, 
şi să fie din nou atât de aproape de el îi făcea simţurile să 
reacționeze ciudat. Tot trupul i se înfioră dintr-odată, şi, 
când trase aer în piept, se trezi învăluită de parfumul 
picant al coloniei lui. 

Era doar o îmbrăţişare. 

Îşi repetă asta în minte, chiar dacă ştia că trebuie să se 
retragă. Era doar o îmbrăţişare - una care probabil avea 
un impact redus sau nici unul asupra lui Gabe, în timp ce 
ei îi distrugea cele mai bune intenții. 

Braţele lui Gabe se strânseră în jurul ei, şi ea se mușcă 
uşor de buză când îi simţi bărbia sprijinită în creștetul 
capului. Una din mâinile lui se mișcă, alunecând de-a 
lungul coloanei ei. Palma lui se opri în josul spatelui ei. 

„Doar o îmbrăţişare. Doar o îmbrăţișare.“ 

Corpul și creierul ei nu erau pe aceeași lungime de 
undă. Intensă și plină de dorinţă, căldura izbucni 
înăuntrul ei. Felul în care i se simţea pieptul lipit de al ei 
ŞI... 

„Oh, Dumnezeule!“ 

Ochii lui Nikki se deschiseră. Î/ simţi, tare și gros, 
lipindu-i-se de abdomen. 

Gabe îi dădu brusc drumul şi se trase în spate, punând 
distanţă între ei când ochii ei uimiţi se îndreptară spre a 
lui. 

- Ar trebui să pleci. 

Vocea lui era aspră şi profundă. Abrazivă. Nikki se 
cutremură. 

- Acum. 

Fără să mai asculte vocea nebună din interiorul ei, care 
o băga mereu într-o mulțime de belele și care voia ca ea 
să ignore cuvintele lui, Nikki se răsuci şi plecă valvârtej. 


CAPITOLUL 14 


Nikki nu îl mai văzu pe Gabe două zile după nebunia 
cu îmbrăţişarea din salon, dar el îi aduse un smoothie cu 
banane și căpşune joi, şi începură astfel un fel de rutină. 
În săptămâna următoare, Gabe îi aducea câte un 
smoothie de la D'Juice imediat după prânz şi vorbea cu 
ea în timp ce ea pregătea cina. 

O întrebase din nou de ce nu-şi mai făcuse timp să 
creeze bijuteriile de care fusese atât de pasionată în 
adolescenţă. Ea îi oferise acelaşi răspuns, în special 
pentru că fusese prea stânjenită să spună adevărul. 

Lucrurile care obișnuiau să-i placă fuseseră 
compromise după acea noapte. 

Nu că ea i-ar fi spus vreodată una ca asta, chiar dacă 
redeveniseră prieteni. 

Gabe o întrebase despre facultate. Fa îl întrebase cât de 
mult se dezvoltase afacerea lui cu tâmplăria. Îi povestise 
despre planurile de a-şi găsi un apartament, iar el se 
oferise să o ajute să se mute când avea să fie momentul. 

Un de Vincent să o ajută să-şi mute lucrurile? 

Fa izbucnise în râs când îi auzise sugestia, și îi venea să 
râdă şi acum când se gândea la idee. 

Nu vorbiseră despre cele întâmplate cu sora sau cu 
tatăl lui şi sigur nu menţionaseră nimic despre 
momentul îmbrăţişării lor neaşteptate. 

Nikki chiar începea să creadă că poate doar îşi 
închipuise ce simţise lipindu-se de ea. Nu îi povestise 
nici măcar lui Rosie despre asta, și, dacă nu se întâmplase 
doar în imaginaţia ei, atunci pusese totul pe seama unei 


reacţii fizice provocate de apropierea unui corp de 
femeie. 

Pentru că Nikki credea sincer că unii tipi se excitau și 
dacă simțeau o adiere a vântului în zona lor intimă. 

La urma urmei, trebuia să fi fost doar asta, pentru că 
Gabe nu se arătase în vreun fel interesat de altceva decât 
de a fi prieteni. 

Fra miercuri seara, chiar înainte de ora cinei, când 
Gabe apăru în bucătărie. 

- Fii atentă, spuse el şi trecu pe lângă ea. Fl îi prinse 
coada împletită și i-o dădu peste umăr. Doamna 
Harrington este în casă. 

- Uf, mormăi ea, știind deja că Devlin urma să ia cina 
cu ea în seara asta. Este şi fratele ei cu ea? 

- Din păcate. O să fie patru oameni la cină, spuse el, 
atrăgându-i privirea spre el. Nu te las singură cu ei nici 
în ruptul capului. 

Oh, era... dulce, și părea ce ar fi făcut Gabe cel pe care 
îl cunoștea ea de pe vremuri. 

- Mulţumesc! 

- Şi mai am un motiv să mă aflu aici, în afară de a 
urmări cum pregătești friptura de vită, care, apropo, 
miroase divin. 

Ea zâmbi și nu luă în seamă felul în care îi tresăltă 
inima. 

- Cred că o să iasă foarte bună. Închizând ușa de la 
cuptor, ea se îndreptă spre el și simţi că nu prea putea 
vorbi. De ce, oh, de ce trebuia să fie el atât de... al naibii 
de sexy? De ce ești aici? Nu văd nici un smoothie. 

- Fără smoothie. Încă. 

- Oh. 

Fa nu știu cum să răspundă. 

El îi trimise un zâmbet pieziș. 

- Ce faci după ce pleci? 

Oh! 

Oh, Doamne! 

Nu era întrebarea la care se așteptase. 

- Hmm, nimic. Mă duc spre casă. 


- Deci, n-ai planuri? Când ea clătină din cap, el spuse: 
Perfect, pentru că ai acum. 

- Da? întrebă ea cu un chițăit. 

Ca de şoricel. Uf. 

Zâmbetul de pe buzele lui se adânci. 

- Da. 

Acum, inima i se zbătea de-a binelea în piept. 

- Şi ce o să fac? 

- E o surpriză. 

Fa încremeni, abia mai respirând. 

- Nu-mi plac surprizele. 

- Ei, na, zise el amuzat. Ba da, îţi plac. 

- Nu-mi mai plac. 

Îndepărtându-se de blat, el îi aruncă o privire plină de 
subinţeles. 

- Asta o să-ţi placă. Ai încredere în mine! 

- Dar... 

Gabe dădea deja să iasă din bucătărie şi o lăsă acolo 
mută de uimire. 

Și așa o găsi Parker. 

Pentru că ea era cea mai mare ghinionistă din istoria 
omenirii. 

Fl intră pe ușa principală. 

- Nikki. 

Spatele ei deveni rigid. 

- Ce faci aici? 

- Am venit să-mi iau ceva de băut. 

El înaintă în bucătărie de parcă ar fi fost la el acasă. 

Nikki știa prea bine că ar fi putut să-l roage pe tatăl ei 
să-i aducă de băut. Însemna doar că reuşise cumva să se 
furişeze pe la spatele tatălui ei. 

- Dar acum, că te văd aici, te las să-ţi faci treaba. Îi 
aruncă un zâmbet care îi dezvălui dinţii strălucitori. Aș 
vrea un whisky cu gheaţă. 

Străduindu-se să nu-i spună să se servească singur, ea 
se întoarse şi se îndreptă spre cămara în care ţineau 
băutura. 

- Asigură-te că-mi pui ceva de calitate. 


Nikki sări din cauza apropierii vocii lui. Ar fi trebuit să 
ştie că el avea să o urmeze. 

- Nu trebuia să intri aici. 

- M-am gândit să-ţi țin companie, răspunse el. Cum 
făcea și Gabe adineauri. 

Urcându-se pe scara mică, ea cobori privirea spre locul 
în care se oprise el, blocând ușa aceea afurisită, ca un 
nemernic ce era. Cât timp așteptase pe hol până să intre? 
Fa apucă o sticlă de pe raftul de sus. 

- Gabe nu mă place, spuse el cu un aer aparent 
indiferent. 

Ei bine, avea răspunsul la întrebarea ei. 

Ce vierme! 

- Chiar n-am de unde să ştiu. Fa cobori de pe scară. 
Scuze! 

El nu se mișcă. 

- Va trebui să se obişnuiască totuși cu mine. Fratele lui 
se însoară cu sora mea. 

- Devlin a ales o dată? 

Întrebarea îi zbură de pe buze înainte să o poată opri. 

Buzele lui se strânseră ușor. 

- O să aleagă. Curând. 

- Hmm. Ea făcu un pas într-o parte. Dacă vrei să mă 
ocup de băutura ta, trebuie să te dai laoparte. 

- Şi dacă nu vreau? 

Enervată, ea îşi îndreptă umerii. 

- Ascultă, eu doar încerc să-mi fac treaba. Poţi, te rog, 
să te dai? 

FI se aplecă uşor și cobori capul, astfel încât să ajung la 
acelaşi nivel cu ochii ei. 

- Roagă-mă frumos, şi poate mă dau. 

Fa se trase înapoi, cât pe ce să-l calce zdravăn pe 
picior. 

- Poţi, te rog, să te dai deoparte, Parker? 

- Nu a fost chiar foarte drăguţ, dar îmi doresc băutura 
aia. El se dădu în spate. Și vreau să o faci tu pentru mine. 

Înghiţindu-și un iureş de înjurături care l-ar fi făcut 
mândru pe un șofer de camion, ea se întoarse în 
bucătărie şi înşfăcă un pahar. 


- Nici tu nu mă placi. O urmase înapoi în bucătărie. 
Nici măcar nu îndrăzni să negi. Ştiu că nu mă placi. 

Ei bine, îi spusese să nu nege, aşa că ea își tinu gura în 
timp ce îi umplu paharul cu gheaţă. 

- Nu înţeleg, continuă el. Ar trebui să fii încântată că 
te observ. 

Bine. Acum, nu mai avea cum să-și țină gura. 

- Poate de aceea nu te plac. Fa turnă whisky-ul și 
ridică paharul pentru a i-l oferi. Pe lângă faptul că nu 
respecţi limitele personale ale oamenilor? Eşti arogant 
pentru că ești bogat și eşti obişnuit să obţii tot ce vrei. De 
aceea nu te plac. 

Parker râse. 

Nu era sigură la ce răspuns se așteptase din partea lui, 
dar râsul nu se aflase printre variante. Luându-și 
paharul, el se uită la ea cu ceea ce mama ei ar fi numit 
superioritate. De parcă el ar fi fost de mii de ori mai bun 
decât ea. 

- Am să-ți dau câteva sfaturi, Nikki. 

- Mor de nerăbdare să le aud. 

Nările lui se dilatară uşor. 

- Mai bine ţi-ai ajusta atitudinea înainte ca sora mea 
să se mărite cu Dev. Întinse mâna și îi puse un deget rece 
pe obraz, spunând: De fapt, ar trebui să începi chiar 
acum. 

Nikki se dădu iute înapoi. 

- Nu mă atinge! 

- Nu mă asculti. El zâmbi, coborând mâna. Ar trebui 
să fii mai drăguță cu mine, pentru că, chiar dacă tu pleci 
până se mărită Sabrina cu Dev, ea ar putea să se asigure 
că părinții tăi zboară de aici. 

Șocată, ea se uită la Parker. O cuprinse un sentiment 
ciudat de déjà-vu. 

- Mă amenințţi că părinții mei o să fie daţi afară? Din 
nou? 

- Ştii că nu este o amenințare. Este un sfat. Renunţă la 
atitudinea ta de jigodie şi, poate, când mama ta o să se 
simtă mai bine, o să mai aibă un loc de muncă. El se opri. 
Și, dată fiind starea ei de sănătate, să-și piardă locul de 


muncă și ea, şi soțul ei din cauză că fiica lor este o mică 
jigodie ar fi ultimul lucru de care au nevoie. 

Buzele ei se întredeschiseră. Uluită, nici nu-i venea să 
creadă ce îi auzeau urechile. Nu înţelegea de ce se simţea 
atât de surprinsă. EI făcuse acelaşi lucru şi atunci când 
încercase să-i smulgă prosopul de pe ea și reuşise să-și 
bage mâna pe sub el. O ameninţase, și îi ieşise de 
minune. Dar acum? Poate că avea de-a face cu faptul că o 
ameninţa chiar dacă știa cât de bolnavă era mama ei. 

Nikki era dezgustată şi îngrozită. 

Trecându-și paharul în cealaltă mână, el se întinse 
înainte ca ea să se mai poată mișca și urmări cu degetul 
umed conturul obrazului ei. 

- E doar un lucru la care să te gândești până data 
viitoare când ne intersectăm. O parte a gurii lui se curbă 
într-un zâmbet. Bine? 

Parker nu aşteptă un răspuns. Nikki își înăbuși o 
înjurătură în timp ce îl urmări cum iese din bucătărie 
chiar când se ivi tatăl ei, aparent tulburat şi peste măsură 
de enervat. 

Parker înclină din cap spre el când trecură unul pe 
lângă altul. 

- Toate bune? 

Tatăl ei se apropie în grabă. 

Dregându-și glasul, ea încuviință din cap, nedorindu- 
și ca acesta să-și facă griji. Avea destule pe cap. 

- Da, totul este minunat. 


Parcă pentru a suta oară de când Nic se urcase în 
mașina lui Gabe, el aruncă o privire spre ea. 


Fusese ciudat de tăcută pe drumul spre oraș, stând 
nemișcată și uitându-se lung pe geam. La fel fusese și în 
timpul cinei, abia uitându-se în ochii cuiva, inclusiv ai 
lui. Crezuse că avea să fie mai veselă având în vedere că 
Parker nu mai apucase să i se alăture surorii lui la cină. 
La naiba, nici măcar nu-l văzuse pe ticălos. Strângând 
mâinile pe volan, el se uită din nou la ea când traficul 
încetini pe autostradă. 

- Eşti bine, Nic? 

Fa încuviinţă din cap. 


- Da. 

- Hei! Fl se întinse, atingându-i ușor brațul, iar ea 
tresări, făcându-l să se încrunte. Eşti sigură? 

- Da. Da. Îmi pare rău! Ea se uită la el. Felinarul 
stradal îi lumină în treacăt chipul cufundat în umbră. 
Fram doar pierdută în gânduri. Deci, o să-mi povesteşti 
despre această surpriză? 

- Dacă ţi-aş povesti, n-ar mai fi o surpriză. 

El o luă pe ieşirea spre cartierul comercial. 

Gabe nici măcar nu era sigur de ce făcea asta. Era doar 
ceva care îi venise în minte încă din noaptea în care 
mâncaseră spaghete. 

Ea îi aruncă o privire în timp ce se juca, agitată, cu 
vârful cozii împletite. După o clipă, întrebă: 

- Chiar crezi că Devlin o să se însoare cu Sabrina? 

- Ce întrebare neașteptată, spuse el râzând. 

- Ştiu. Ea îşi lăsă mâinile în poală. Doar că abia dacă 
vorbesc unul cu altul. La cină, Sabrina ţi-a acordat ţie 
mai multă atenţie decât lui Devlin. 

Buza lui se curbă într-un surâs dezgustat. 

- Da, ei bine, Sabrina îşi dorește ce nu poate avea. 

- Pe tine? 

- Am cunoscut-o la facultate, după ce a terminat Dev. 
A fost interesată de mine. Nu o luă spre Iberville. Eu nu. 
Si tot nu sunt. 

- S-a întâmplat ceva între voi? 

- Nu, spuse el, și era adevărat. A încercat ea o dată sau 
două ori la facultate, dar nu s-a întâmplat nimic. 

Lucian fusese mereu de altă părere, dar fratele lui se 
înşela. În afară de o oarecare amabilitate cu care o tratase 
pe Sabrina la început, Gabe nu făcuse nimic altceva ca să 
o încurajeze. 

- Nu-mi place de ea, spuse Nic cu un oftat. 

- Da. EI își aminti cum vorbise Sabrina cu ea în timpul 
primei cine. Nici el nu ajutase prea mult. Îmi pare rău 
pentru cum m-am purtat la cină atunci! N-ar fi trebuit să 
mă port așa. 

Nic flutură o mână, dar știa bine că ceea ce făcuse o 
deranjase. 


- Mergem spre atelierul tău, nu-i așa? 

- Da. 

- De ce? 

Interesul i se citi în glas. 

- O să vezi. 

Fa oftă din greu. 

- Sabrina zicea ceva despre Baton Rouge în timpul 
cinei. Se pare că te duci des pe acolo. 

Fa încuviinţă din cap în timp ce o luă pe o stradă 
îngustă. 

- Da. 

Gabe îi simţea privirea aţintită spre el. 

- Ce faci acolo? 

- Am căutat un apartament, răspunse el, ceea ce era 
adevărat. 

- Te muti acolo? 

Ea păru surprinsă. 

- Parţial. Asta este planul. 

- De ce? 

El nu răspunse, pentru că nu ştia cum să o facă fără să 
se simtă ca ultimul om şi fără să îi dea de înţeles ce era 
mai rău despre el. Pentru că, după ce avea să afle 
adevărul, avea să se întrebe, la fel ca toată lumea, de ce 
naiba mai era aici și nu acolo. 

Era o întrebare pe care și-o punea şi el neîncetat. 

- Te... vezi cu cineva acolo? întrebă ea, cu glas scăzut. 

El întoarse brusc capul spre ea când îşi parcă Porsche- 
ul. Ea nu se uita la el, dar trăgea din nou de coada 
împletită. 

- Nu, nu mă văd cu nimeni acolo. 

- Oh. 

El se întinse, înfășurându-și ușor degetele peste 
încheietura ei. Privirea ei țâşni spre a lui în timp ce el îi 
trase mâna din păr. 

- Am ceva chestii personale de rezolvat acolo, bine? 

Sprâncenele ei se uniră într-o încruntare. 

- Bine. 

Răsuflând cu năduf, el îi eliberă încheietura, refuzând 
să observe cât de fină îi era pielea. 


- Eşti gata? 

- Pentru surpriză? Ea zâmbi. Așa cred. 

Râzând în barbă, el își desprinse centura de siguranţă. 

- Stai aşa! 

Gabe cobori şi o luă grăbit prin fața mașinii, până 
ajunse în dreptul ei. Îi deschise portiera. O închise în 
urma ei, apoi o conduse spre intrarea din spate a 
atelierului. 

O adiere de aer rece şi miros de lemn îi întâmpină 
când el deschise ușa. Aprinse lumina din tavan. Luminile 
se aprinseră dintr-odată, şi atelierul răsări din beznă. 

Nic trecu pe lângă el, iar el resimţi atingerea ușoară a 
șoldurilor lor ca un pumn primit în plex. Nu putea să 
ignore reacția viscerală pe care o trezea înăuntrul lui. 
Penisul lui păru să se trezească numaidecât la viaţă, un 
semn Sigur că trebuia să se culce neapărat cu cineva, 
pentru că nu mai mergea să se descurce de unul singur. 

Fa era o femeie frumoasă. Nimic mai mult. Și era o 
femeie interzisă pentru el, fără nici cea mai mică urmă de 
îndoială, ceea ce o făcea cu atât mai ușor de observat - 
acolo, chiar în faţa lui. 

Își tot repeta asta în minte când ea păși de pe hol și 
pătrunse în spațiul deschis al atelierului. 

- Uau! Cercetă din priviri diferitele proiecte pe care le 
avea în desfășurare. Este mai mare decât mi-am 
imaginat. 

Nic continuă să înainteze în atelier și îngenunche, 
urmărind cu degetul motivele sculptate pe piciorul unui 
scaun. 

- E frumos, Gabe! Fa îl privi printre genele dese. 
Foarte frumos. 

El simţi o stranie gelozie pe acel picior de scaun. 

- Mi s-a părut mereu ciudat... 

Fa își trecu mâna peste lemnul sculptat. 

- Ce anume? 

Gabe o privi cum lasă capul într-o parte. 

- Lucian pictează. Şi Madeline picta. Tu poţi să 
transformi niște plăci de placaj şi de cherestea în ceva 


uluitor. Fa se ridică ușor, cu grația unei dansatoare 
mlădioase. Dar Devlin nu are nici un talent aparte. 

- Să enerveze oamenii nu se pune ca talent? Pentru că, 
dacă se pune, excelează la asta. 

Râsul ei răsună delicat, dar, la naiba, parcă îi învălui 
tot corpul lui. 

- Adevărat. 

- Dev are un talent ascuns, spuse el, incapabil să-și 
întoarcă privirea de la ea în timp ce ea se ducea spre 
bancul de lucru. 

Atinse doar cu un deget, apoi cu două fiecare unealtă 
de pe masă, iar el ar fi putut să jure pe ce avea mai sfânt 
că penisul i se făcuse şi mai tare. 

Cât de aiurea era asta? 

Trebuia să iasă, să găsească pe cineva cu care să și-o 
tragă până uita cum îl cheamă, pentru că trebuia să se 
elibereze de dorinţa înnebunitoare care i se învolbura 
prin vene. 

Și nu putea să o elibereze cu Nic. 

Oricât de tentant ar fi fost. 

- Care este talentul lui? întrebă ea şi luă o daltă mică. 

- Poate să cânte. 

FI trecu alene pe lângă ea și își lăsă o mână să plutească 
peste o masă la care lucrase mai devreme în acea zi. 

- Poftim? Ea râse. Serios? 

El încuviinţă din cap când se opri vizavi de ea. Te-ai fi 
gândit că o discuţie despre fratele lui ar fi putut potoli 
excitarea care îl chinuia în acest moment, dar se părea că 
nu se întâmpla. 

- Aş minţi în legătură cu așa ceva? 

- Nu ştiu. Ai putea? 

- Ei bine, nu. Omul cântă. Dar ar trebui să-l îmbeti ca 
să se întâmple asta. Gata cu discuţia despre fratele lui. 
Haide! Surpriza ta este dincolo de uşa de acolo. 

Fa privi peste umărul lui. 

- Chiar nu-mi dau seama despre ce surpriză este 
vorba. 

Pentru că părea să-i placă să se chinuiască singur, o luă 
de mână, oarecum uimit de cât de mică se simțea într-a 


lui. 

Era un nemernic. 

Împletindu-şi degetele cu ale ei, el îi evită privirea în 
timp ce o trase după el. 

- Deci, m-am gândit că, din moment ce nu te-ai 
hotărât ce să faci cu şcoala sau cu serviciul, o să ai ceva 
timp la dispoziţie. El se opri în fața uşii și răsuci mânerul 
cu mâna rămasă liberă. Şi ştiu că nu mai eşti interesată 
de aceleași lucruri ca pe vremuri, dar eu cred că s-ar 
putea să-ţi mai placă. 

Deschizând uşa, el își strecură mâna înăuntru și 
aprinse lumina. O trase de mână şi o lăsă să treacă pe 
lângă el. 

Contactul cu trupului ei plăpând, care se atinse uşor 
de al lui, îi aprinse toate simţurile, dar el ignoră senzaţia 
în timp ce se concentră asupra chipului ei. 

Și observă momentul în care ea înțelese la ce se uita. 

Buzele rozalii i se întredeschiseră când trase uşor aer 
în piept, ochii ei mari făcându-se şi mai mari. 

- Gabe... 

Se întoarse spre el, iar el îi zâmbi. 

- Am păstrat bucăţile de lemn în plus de-a lungul 
anilor, le-am lăsat pur şi simplu aici. Nici măcar nu sunt 
sigur de ce. El se încruntă, nedorindu-și să analizeze 
motivul pentru care o făcuse. 

În orice caz, l-am întrebat pe Richard dacă mai ai vreo 
trusă de sculptat. Mi-a spus că nu crede să mai ai. 

El făcuse ordine în încăpere peste weekend și 
amenajase un mic birou, unul pe care îl făcuse chiar el, 
dar pe care nu îl vânduse niciodată. Avea aceleaşi motive 
decorative cu viță-de-vie precum cele de acasă. Pe birou 
se afla o cutie neagră și netedă, aşezată lângă o lampă pe 
care o scosese din depozit. 

- Am comandat o trusă nouă, continuă el. Și tot 
lemnul din colț este al tău dacă vrei. De fapt, încăperea 
asta este a ta, dacă vrei să o foloseşti, pentru că mă 
îndoiesc sincer că părinţii tăi vor să se trezească iar cu 
praf şi aşchii prin toată casa. 

- Tu... vorbeşti serios? şopti ea. 


- Da. EI trase aer în piept. Eşti liberă să o foloseşti 
oricând. Ţi-am făcut o cheie şi tot ce trebuie. 

- Nu știu ce să spun. 

Clipind repede, ea privi iar încăperea. Nic îi strânse 
mâna şi atunci îşi dădu seama că mâinile le erau încă 
îimpreunate. 

Îi dădu drumul și încrucișă braţele la piept. 

- Ei bine, sper să-mi spui că îţi place şi că o vei folosi. 

Nic îşi rezemă mâinile sub bărbie în timp ce umerii i 
se ridicară cu o respiraţie profundă. Intră în încăpere şi 
se întinse ca să atingă trusa. O secundă mai târziu, o 
deschise și îşi trecu degetele peste unelte. 

Penisul lui afurisit începu să pulseze. 

- Trebuie să fi costat o avere, spuse ea, cu vocea plină 
de mirare. Nu este o trusă ieftină. 

El îngăimă ceva. 

- Îmi place, spuse ea, după care se întoarse spre el. Şi o 
voi folosi. 

Apoi, se întâmplă cel mai ciudat lucru. El se tot 
întrebase dacă nu cumva făcuse o greșeală. 

Privirea lui Gabe alunecă spre gura ei. 

O secundă mai târziu, ea se aruncă spre el, aşa cum 
făcuse în noaptea în care aflase despre tatăl lui, aşa cum 
mai făcuse de o sută de ori înainte ca relaţia lor să se 
strice. 

El o prinse şi o ridică în timp ce ea îl cuprinse în braţe. 
El o îmbrăţișă, rugându-se să nu-i simtă penisul, pentru 
că, la naiba, asta doar ar complica lucrurile. 

- Mulţumesc, spuse ea, cu voce înăbușită şi ciudat de 
răgușită. Nici n-ai idee cât înseamnă asta pentru mine. 

Gabe era sigur că avea idee în timp ce își lăsă bărbia în 
jos şi surprinse notele parfumului pe care îl emana 
șamponul ei. Căpșune. Ea şi afurisitele ei de căpşune. 

Pentru o secundă, închise ochii, apoi se retrase, 
lăsându-și mâinile să alunece peste braţele ei. În cele din 
urmă, se îndepărtă. 

- Mă bucur că-ți place. 

- Îmi place la nebunie, sublinie ea. 


Da, îi plăcea să audă asta. Îi plăcea prea mult. Şi, da, se 
gândea că făcuse o greşeală și nu ştia cât de tare avea să 
regrete mai târziu, dar ştia că nu ar fi schimbat absolut 
nimic din toate astea. 


CAPITOLUL 15 


- Ce a făcut? strigă Rosie în şoaptă. 

Nikki încuviință din cap în timp ce își luă gogoasa. Era 
sâmbătă dimineaţa târziu, iar ea era cu Rosie la Cafe du 
Monde, înfulecând bucățele de perfecțiune date cu zahăr 
pudră. Faptul că reușiseră să prindă o masă le 
surprinsese pe amândouă, pentru că temperaturile mai 
scăzuseră puţin. 

Tocmai îi spusese prietenei ei despre surpriza lui 
Gabe. 

- Da. Şi avea chiar şi fierăstraie nou-nouţe - un 
fierăstrău normal și unul de decupare. Adică, aproape m- 
a instalat în propriul meu atelier. 

- E o nebunie. Rosie mușcă din gogoaşă, reuşind să nu 
dea zahăr pe ea, ceea ce însemna că trebuia să-și fi 
vândut sufletul diavolului. Adică, nici nu ştiam că poţi 
face chestiile astea din lemne. De ce nu mi-ai spus 
niciodată? 

Nikki ridică dintr-un umăr. 

- Pentru că... Cred că, dacă aş fi vorbit despre asta, aş 
fi vrut să mă reapuc, şi, sincer, nu aveam timp la școală 
ŞI... 

- Îţi amintea de Gabe? 

- Da, oftă ea. În orice caz, nu ştiu la ce mă aşteptam, 
dar nu la asta. 

Rosie își ridică sticla cu apă. 

- Ai de gând să te folosesti de ele... de unelte şi de 
atelier? 


Ceva se înfioră în pieptul ei. De parcă s-ar fi trezit un 
roi de fluturi. 

- Cred. Adică, s-a chinuit atât de mult. 

Ochelarii de soare supradimensionați îi ascundeau 
ochii, așa că era greu să spună la ce se gândea Rosie. 

- Ai de gând să folosești lemnul lui? 

- Desigur. El a păstrat... Stai! Nikki își luă şervețelul și 
îl azvârli spre prietena ei, care rânjea. Nu este așa. 

- Nu? 

Acum, fluturii încercau să zboare din ea, pentru că se 
gândi la îmbrăţişare şi la cum era convinsă că se uitase el 
la gura ei. Ea se mișcă pe scaun, încrucișându-și 
picioarele. 

- Nu mai spune nimic! 

- Dar serios? Avea o cameră plină cu resturi de lemn? 
Fa se aplecă înainte, coborând ușor bărbia. Şi nu știa de 
ce le-a păstrat? 

- Așa mi-a spus. 

Fluturii se mutaseră în pântecul ei. 

- Ştii ce cred eu? Fa se îndreptă. O să-ţi spun. Cred că 
a păstrat lemnul pentru tine. 

Simplul gând ca Gabe să fi făcut asta de-a lungul 
anilor o tulbură. Dacă așa fusese, ea nu mai știa ce să 
creadă. 

Chiar nu se putea gândi la asta. 

Pentru că inima îi creştea în piept de parcă stătea să-i 
explodeze, iar acesta nu era semn bun. 

Rosie simţise, probabil, ceva, pentru că spuse: 

- Trebuie doar să ai grijă, Nikki. 

- Nu mă gândesc prea mult la asta. 

- Nu, eu cred că trebuie să te gândești. 

Ea se încruntă. 

- Nu prea înțeleg. 

- Ascultă, ce a făcut pentru tine nu este ceva ce ar face 
un om care și-a petrecut ultimii patru ani din viață 
urându-te. 

- Uau! Fa își luă cafeaua. Dacă pui problema așa... 

- Ce a făcut nu e ceva de neglijat. Trebuie să fi știut 
asta, chiar dacă nu știe de ce ai încetat să sculptezi. 


Luând un şerveţel, ea se șterse pe degete. Deci, cred că 
trebuie să citeşti printre rânduri. 

Nikki inspiră fără prea mult succes. 

- Nu-mi pot permite să fac asta. 

- Eu spun că trebuie să fii atentă. Este un nemernic în 
toată firea, cu foarte multă experienţă, pe când tu nu ești 
foarte experimentată. 

- Mulţumesc, mormăi ea. 

- Şi aveţi un trecut dificil. O să fie problematic. 

Fa clătină din cap. 

- Nu ştiu. Adică, ce sugerezi tu - că ar putea să aibă 
vreun alt motiv, în afară de a fi prieten cu mine - îmi 
pare pur și simplu nebunesc; şi-a petrecut patru ani 
urându-mă. 

- Te-ai gândit vreodată că poate şi-a petrecut patru ani 
urându-se mai mult pe el? O brățară de un roz aprins îi 
alunecă pe braţ în timp ce îşi lăsa cotul pe masă. Poate că 
te-a dorit atunci şi s-a urât pentru asta? 

Nikki deschise gura. 

- Ştii că am o diplomă în psihologie, nu? Rosie se lovi 
ușor pe tâmplă cu o unghie dată cu ojă violet. Știu 
lucrurile astea. 

Se putea ca Gabe să se fi urât pe el mai mult? Era mai 
mult decât probabil, dar nu din motivele pe care le 
sugera Rosie. 

- Cred că m-a dorit când s-a întâmplat pentru că era 
beat în clipa aia. 

Rosie clătină din cap, şi buclele ei tresăltară care 
încotro. 

- Tot ce spun este că sunt de părere că trebuie să 
acţionezi cu grijă. 

- Nu mai acţionez în nici un fel. Ea luă ce rămăsese 
din gogoaşă. Suntem prieteni, și cred că ceea ce a făcut a 
fost un fel de... simbol al prieteniei noastre. Un steag alb. 

- Ei bine, mă bucur mult să aud asta, pentru că am 
ceva pentru tine. 

Când era vorba despre Rosie, surpriza putea să fie 
orice... de la o planșetă de spiritism la o păpușă voodoo. 
O păpușă voodoo folosită. 


— Aş vrea că cunoşti pe cineva. 

— Rosie... 

- E singur. Are un loc de muncă. Nu locuieşte într-o 
casă bântuită, ceea ce nu e de bine pentru mine, dar fie... 
Nu oricine poate fi perfect. Dar tu nu lucrezi pentru 
familia lui. Arată bine şi nu te-ai culcat cu el când aveai 
16 ani. 

- Sunt o mulţime de oameni cu care nu m-am culcat 
când aveam 18 ani, răspunse Nikki cu un oftat ironic. 

- Da. Ea zâmbi larg. Şi aici intervine partea cea mai 
faină. Chiar m-a întrebat de tine. 

Fa dădu să se încrunte. 

- Poftim? 

- De fapt, ne-a văzut împreună la Cure şi i s-a părut că 
ești cea mai sexy femeie din lume. 

- Hmm... 

- Nu ştiu de ce nu a venit să ne salute. Cred că s-a 
intimidat sau aşa ceva. Şi ştii ce mai cred? Cred că ar 
trebui să ieși la o întâlnire cu el. 

Fa întredeschise gura ca să spună că nu, în nici un caz. 

Rosie i-o luă înainte: 

- Dacă eşti cu adevărat pregătită să-ţi vezi de viaţa ta, 
primul lucru pe care trebuie să-l faci este să ieși în lume 
şi să cunoști pe cineva care nu este Gabe. 

Nikki se gândi că putea face o mulțime de lucruri, 
altele decât să iasă cu un tip la întâmplare. 

- Am avut întâlniri în facultate... 

- Foarte puţine. 

- Şi am avut un iubit... 

— Ştim cum s-a încheiat povestea, glumi Rosie. 

Ochii lui Nikki se îngustară, dar serios? De ce se 
opunea atât ideii de a merge la o întâlnire? Chiar 
hotărâse că era timpul să iasă în lume și să se ducă la 
întâlniri. Nimic nu o reţinea. 

— Ştii ce? Da. O să ies la o întâlnire. 

Încântarea umplu ochii căprui ai prietenei ei, care, în 
lumină, căpătau nuanţe verzui. 

— Serios? 

Nikki încuviință din cap. 


- Stabileşte detaliile. 


Deasupra capetelor lor, ceva se izbi de un perete - ceva 
fragil, dacă era să te iei după zgomotul pe care îl scoase. 
Probabil și scump. 


Privirea lui Gabe se ridică spre tavan. 

- Pare să fi fost un pahar. 

- Sau o vază, comentă Lucian. 

- Sper să nu fi fost o fereastră. 

Julia cobori tacul. 

Gabe zâmbi afectat. 

- Sabrina este mai rafinată de atât. 

De mai bine de treizeci de minute, Sabrina era în 
biroul lui Dev, și, din când în când, auzeau vocea ei 
stridentă. Nu-și dădeau seama de ce se certau, dar aveau 
ceva bănuieli. 

Nu era ceva nou. 

Cel mai probabil, ea făcea presiuni ca Dev să 
stabilească o dată pentru nuntă, şi, ca de fiecare dată 
când o făcea, discuţia se încheia cu ea aruncând ceva 
când Dev refuza să cedeze. 

Plimbându-se în jurul mesei de biliard, Lucian veni 
lângă Julia. 

- De ce nu te duci sus, să alegi un film pe care să-l 
vedem? O cuprinse pe Julia de umeri şi o trase spre el. 
Vin şi eu imediat. 

Julia îşi arcui o sprânceană, dar se întinse și îl sărută pe 
obraz. 

- Te aştept. 

- Fii sigură. Fl o lovi uşor peste fund în timp ce ea se 
îndepărta, alegându-se cu o privire încruntată. Asta a 
fost aşa, de încălzire. 

- Da, cum să nu, mormăi ea, cu fața îmbujorată în 
timp ce îi făcu semn lui Gabe de noapte bună şi părăsi 
încăperea. 

Gabe se lăsă pe spate, sprijinindu-şi brațele de barul de 
lângă el. 

- Ce mişcare isteață! 

- Hmm. Lucian se duse în spatele barului și luă mai 
multe pahare. Crezi că Dev o să aleagă o dată? 


- Dacă ar fi ales, ea nu mai avea de ce să arunce cu 
toate cele. 

Gabe se întoarse pe scaun spre fratele lui, în timp ce 
turnă coniac în cele trei pahare. 

- Ea nu pe Dev îl vrea. 

Gabe pufni în timp ce își luă băutura. 

- Da, ei bine, nu este problema mea. 

- Până o să se mute aici. Lucian se sprijini de bar. 
Crezi că o să înceteze ca prin minune să mai încerce să 
sară pe tine? 

Imaginea pe care o invocară acele cuvinte curbă buzele 
lui Gabe. 

- Nu are toate țiglele pe casă dacă are impresia că o să- 
i lasă cu mine. 

Lucian ciocni paharul cu Gabe. 

Scoțându-și telefonul din buzunar, Gabe verifică 
aplicaţia pentru sistemul de alarmă din atelierul lui. Nu 
fusese oprit, ceea ce însemna că Nic nu trecuse pe acolo. 

Nu mersese la atelier de miercuri, când o dusese el 
acolo, dar luase trusa şi o bucată de lemn când plecaseră. 

În timp ce stătea acolo, învârtind lichidul chihlimbariu 
în pahar, se întrebă ce făcea Nic. leșise în Cartierul 
Francez? Era sâmbătă seara, iar el se îndoia că rămăsese 
acasă. 

La naiba, el ce Dumnezeu căuta acasă? 

Primise un mesaj mai devreme de la una dintre 
femeile cu care se întâlnea de obicei la Red Stallion. 
Alyssa era mereu disponibilă pentru câteva ore de 
plăcere fără obligaţii. În mod normal, i-ar fi răspuns - s- 
ar fi dus până acolo. Ar fi fost o decizie inteligentă. Doar 
că nu avea nici un chef să se ducă la bar. 

Nu avea nici un chef să o vadă pe Alyssa. 

- Te-ai mai gândit la ce ţi-a spus Troy despre mașină? 
întrebă Lucian. 

Se gândise chiar foarte mult. 

- Am supărat multă lume, dar să ştie cineva unde 
eram şi să facă asta? Nu am idee cine ar putea fi. 

- Atunci, crezi că a fost un copil? 

Fl ridică un umăr. 


- Nu știu. Doar că nu cred să aibă vreo legătură cu 
Nic. Fa nu a stat acolo în ultimii patru ani, şi cine să fie 
atât de supărat pe ea încât să facă asta? 

- Nu tu, răspunse fratele lui cu voce senină. 

Gabe ignoră comentariul. 

Lucian rămase tăcut o clipă. 

- Nu crezi că are vreo legătură cu cei din familia 
Rothchild? 

Întrebarea îl făcu să tresară. 

- Crezi că ei au aruncat cu ceva în geamul mașinii 
mele? 

- Nu ei, dar poate cineva angajat de ei. Lucian ridică 
din umeri. Ai posibilitatea de a le schimba viața, şi nu 
într-un mod care să fie pe placul lor. Ştiu că pare 
nebunească ideea ca ei să fie implicaţi, dar am văzut 
lucruri și mai nebunești de atât. 

Era o nebunie, dar şi Lucian avea dreptate. Văzuseră 
lucruri și mai nebuneşti. 

- Nu cred asta. Ar fi o prostie din partea lor. Nu sunt 
omul rău în povestea asta. Am fost mai mult decât 
rezonabil. 

- Ai fost, dar... 

Lucian îşi lăsă cuvintele să plutească în aer. 

Nu trebuia să-și termine gândul. Gabe ştia la ce anume 
se gândea. Oamenii chiar erau în stare de orice. 

Gabe goli paharul de coniac când Dev își făcu apariţia 
triumfală, uimindu-l. Cămaşa călcată a lui Dev, de obicei 
lipsită de orice cută, era pe jumătate descheiată. Pe 
partea stângă a feței lui se vedea un semn roșu. 

- Uau! Lucian întinse al treilea pahar spre Dev. Se pare 
că ai avut o întâlnire interesantă cu Sabrina. 

Dev pufni, ridicându-și paharul și sorbind băutura pe 
nerăsuflate. 

- Te-a lovit? întrebă Gabe. 

Desigur, Sabrina obişnuia să arunce cu lucruri - de 
obicei, cu ce avea mai scump la îndemână. Dar să 
lovească? 

Dev lăsă paharul pe bar. 


- Să spunem doar că accesele ei de furie au ajuns la un 
cu totul alt nivel. 

- Sau au degenerat, în funcţie de cum privești 
lucrurile, sugeră Lucian. Trebuie să întreb asta. De ce te 
insori cu ea, Dev? 

Așezându-se pe scaun lângă Gabe, Dev îşi încrucișă 
brațele pe bar. 

- De ce nu? 

Gabe se uită la fratele lui mai mare. 

- Nu este chiar cel mai bun răspuns pe care să-l dai la 
o asemenea întrebare. 

Fratele lui ridică din umeri. 

- Compania lor ar putea fi o achiziţie valoroasă. 

- Uau, murmură Gabe. Și sunt unii care spun că 
romantismul a murit. 

Lucian chicoti. 

- Nu avem nevoie de compania lor. Avem mai mulți 
bani decât ar putea spera vreodată să aibă viitoarele 
generații. 

Dev nu spuse nimic în timp ce se concentra asupra 
rafturilor din spatele barului. 

- Etichetele nu sunt aranjate la linie. 

Gabe îi urmări privirea. Avea dreptate. Unele erau 
strâmbe. 

- Opera lui Nikki. Dev oftă. Va trebui să vorbesc cu ea. 

- Despre faptul că sticlele de whisky nu sunt perfect 
aliniate? Umerii lui Gabe se încordară. Tu vorbesti 
serios? 

Privirea lui Dev alunecă spre a lui. 

- Nu. Dar reacţia ta este un pic cam exagerată. 

Gabe nu luă în seamă comentariul lui. 

- Despre ce vrei să vorbeşti cu ea? 

- Despre cum vorbește cu Sabrina. 

Lăsându-se pe spate în scaun, Gabe susținu privirea lui 
Dev. 

- Şi ce anume i-a zis fără să fi meritat? 

- Nu contează ce merită Sabrina. Ea o să devină soţia 
mea, iar Nikki trebuie să respecte asta - să o respecte pe 
ea. 


- Cam greu să respecţi pe cineva care te tratează ca pe 
un servitor, răspunse Gabe. 

- Ultima dată când am verificat, pe post de angajat al 
nostru lucra Nikki. Cel puţin, pentru moment. Dev îi 
făcu semn lui Lucian să-i umple din nou paharul. Poate 
că Nikki nu face parte din personalul permanent, dar, 
când este aici, trebuie să se poarte ca atare. 

- Şi de ce se plânge Sabrina? întrebă Lucian, turnând 
coniac în pahar. Am văzut-o pe Nikki în preajma ei. De 
obicei, tace și ignoră insultele neîntrerupte ale Sabrinei. 

- Exceptând episodul în care a turnat șampanie pe ea, 
comentă Dev. 

Buzele lui Gabe zvâcniră. 

- A fost un accident. 

- Ştim amândoi că nu a fost un accident. 

- Asta s-a întâmplat cu săptămâni în urmă. 

Dev își ridică din nou paharul. 

- Se pare că Nikki a făcut un comentariu răutăcios de 
față cu fratele Sabrinei despre faptul că nu avem stabilită 
data nunţii. Lucru care a supărat-o pe Sabrina și care a 
dus la mica ei criză din seara asta. 

Ochii lui Gabe se îngustară. Când se văzuse Nic cu 
Parker? Probabil miercurea trecută. Parker fusese aici, 
iar Nic fusese îngrozitor de tăcută în timpul drumului cu 
mașina până la atelier. 

- O să vorbesc eu cu Nic, spuse Gabe. 

- Chiar? murmură Dev. 

- Cred că este o idee bună, interveni Lucian. Mai bine 
decât să vorbeşti tu cu ea. 

- Şi de ce, mă rog? întrebă Dev. 

- Pentru că ești un nemernic, răspunse Lucian cu un 
zâmbet. Şi Nikki a venit să o ajute pe mama ei, care are 
cancer. Ultimul lucru de care are nevoie este să-i ţii tu 
prelegeri despre cum să discute cu „mai-marii. 

- Ultimul lucru de care are nevoie este să vorbeşti cu 
ea pur și simplu. Gabe îşi încrucișă brațele. O să mă 
asigur că stă departe atât de Sabrina, cât și de Parker. Mă 
ocup eu de ea. 


Buzele lui Dev se curbară în umbra unui surâs peste 
marginea paharului. 

- Ştii ce cred eu, Gabe? 

- Abia aştept să aud ce crezi. 

Fratele lui luă o gură de coniac și se uită la el. 

- Cred că ultimul lucru de care ai tu nevoie este să te 
ocupi de Nikki, în orice privinţă. 


CAPITOLUL 16 


Duminică după-amiază, Nikki stătea în centrul 
încăperii pe care o amenajase Gabe pentru ea. În braţe, 
ținea trusa de sculptat și blocul de lemn pe care îl dusese 
miercuri acasă. 

Trecuseră secole de când nu mai făcuse asta, aşa că se 
antrenase pe bucata de lemn, cum făcuse când Gabe o 
învățase prima dată cum să folosească uneltele de 
sculptat. 

Cioplise o semilună, surprinsă de cât de uşor îi fusese 
după ce se apucase. Nu mai conta cât timp trecuse. 
Degetele ei ştiuseră ce să facă în clipă în care luase dalta 
în mână. 

Nikki puse luna pe birou. Poate avea să o taie mai 
târziu, dar ceea ce-şi dorea cu adevărat era să-i facă 
mamei ei o brățară. O vedea deja în minte, șase mărgele 
lungi care să reprezinte fiecare şedinţă de tratament care 
i se administra... şi peste care trecea cu bine. 

Și, după ce mama avea să termine ultima şedinţă, 
Nikki intenționa să-i dea brăţara. 

Ocolind mormanul de lemne bine stivuite, ea luă o 
bucată de lemn și apucă unealta Dremel. Pornind 
aplicația de muzică de pe telefon, se aşeză în spatele 
biroului şi se apucă de treabă. 

Nu ştia cât timp trecuse. Ce era minunat când lucra cu 
mâinile, concentrându-se asupra colţurilor pe care 
trebuia să le şlefuiască, era că nu mai gândea... nu se mai 
stresa. Nu se mai gândea obsesiv la Gabe, nu-şi mai făcea 
griji pentru mama ei şi nu se mai stresa din cauza 


amenințării nu prea voalate a lui Parker. Mintea i se 
golea pur și simplu în timp ce lucra, și, Doamne, nici nu 
știuse cât de mult îi lipsise asta până nu se așezase la 
biroul pe care, în mod evident, îl făcuse Gabe cu 
propriile mâini. 

Fra atât de prinsă în ceea ce făcea, că nu-și dădu seama 
că avea companie până nu auzi o bătaie ușoară în ușa 
deschisă. 

Ridicând privirea, nu fu chiar surprinsă să-l vadă pe 
Gabe în pragul ușii. 

- Hei, spuse el cu un zâmbet luminos. Bună ziua. 

- Hei! Ea cobori unealta. Sper că nu te superi că sunt 
aici. 

- Normal că nu. Ți-am spus că poţi să vii când vrei. El 
se rezemă de tocul uşii. Mă bucur să te văd aici! 

Fa simţi un gol în stomac și se gândi la cele spuse de 
Rosie cu o zi în urmă. „Cred că trebuie să citeşti printre 
rânduri. I se tăie respirația. 

- Mulţumesc din nou! 

El ridică din umeri. 

- Nu-i mare lucru. 

Gabe îi mai spusese asta, dar pentru ea era mare lucru. 
Chiar dacă el nu păstrase bucăţile de lemn special pentru 
ea, tot însemna mult. 

- La ce lucrezi? întrebă el. 

- La o brățară pentru mama. Își muşcă buza și aruncă 
o privire spre cele două mărgele pe care le terminase. Nu 
sunt sigură în ce culori o să le pictez, dar cred că o să 
încerc să sculptez trandafiri pe ele. Este floarea ei 
preferată. 

- O să fie greu. 

- O să fie, dar, datorită ţie, am toate instrumentele 
necesare. Fa își şterse urmele de pe mâini. Tu ce faci? 

- M-am gândit să trec pe aici și să lucrez. El se 
îndepărtă de ușă. Ai mâncat? 

Nikki clătină din cap. 

- Nu. 

- Vrei să luăm ceva de mâncare? propuse el. E un 
restaurant chiar în capătul străzii. Fac nişte aripioare de 


te lingi pe degete. 

Acum, inima ei ajunse în stomac. „Este doar un 
prânz“, își spuse ea în timp ce încuviinţă din cap. 

- Da, hmm, lasă-mă să-mi iau lucrurile. 

Gabe o aşteptă în timp ce ea își luă în grabă telefonul 
de pe birou și îşi înșfăcă poşeta. Nikki ieși din birou, 
trecând pe lângă Gabe. Resimţi atingerea ușoară a 
brațului lui peste al ei ca un şoc ce îi trimise fiori 
incandescenti prin tot corpul. 

Excitaţia, rapidă și pătrunzătoare, o cuprinse în 
mrejele ei şi o lăsă fără suflare și, Doamne, plină de 
dorință. Simţea senzaţii ciudate în pântec. Sânii îi erau 
grei, iar între coapse vibrau pulsaţii fierbinți. 

Bine, trebuia să iasă mai mult și să întâlnească oameni, 
pentru că, serios, corpul ei devenise de-a dreptul ridicol 
dacă atingerea brațului lui putea să o încingă în halul 
ăsta. 

- Eşti bine? 

Gabe se opri în dreptul ușii din față. 

Nu chiar. Se simţea înfierbântată... și stupidă. 

- Da, doar am nevoie să mănânc ceva. 

- Atunci, hai să facem asta înainte să leşini. 

În timp ce el se întoarse, ea închise ochii şi se imagină 
trăgându-și un pumn în față Și încă unul. Restaurantul 
era chiar în capătul străzii, după cum îi spusese el. După 
ce se aşezară lângă o fereastră, Nikki se simţi copleșită de 
emoții stranii în timp ce Gabe comandă o apă și ea - un 
ceai îndulcit. 

Continuă să își mute privirea între faţa lui și stradă. 
Aproape nu-i venea să creadă că stătea aici cu Gabe. 
Dacă ar fi întrebat-o cineva cu un an în urmă dacă acest 
lucru ar fi fost cu putință, ea ar fi râs cu gura până la 
urechi. 

- Apropo, vreau să vorbesc cu tine, spuse el, 
atrăgându-i atenţia. Cred că ar fi bine să stai cât mai 
departe de Sabrina și de fratele ei. 

- Poftim? Ea se încruntă. Este ciudat să spui asta din 
senin; în plus, ştii că aş prefera să mă duc pe lună în 


timpul unei eclipse de soare decât să fiu în aceeași 
încăpere cu ei. 

- Pe lună în timpul unei eclipse de soare? repetă el 
încet și clătină din cap. Sabrina i s-a plâns lui Dev despre 
tine. 

Nikki simți că se prăbușește cerul peste ea. 

- Din ce cauză? 

- Că ai făcut nu știu ce comentariu de față cu fratele ei 
cum că n-au fixat data nuntii. 

La naiba cu Parker! Fa strânse mâinile pumni. 

- ÎL urăsc. 

Gabe o privi atent. 

- Ura este un sentiment foarte puternic. 

- Da, ei bine, îl urăsc. Este un arogant, și, când i-am 
spus asta, nu o spuneam doar ca să fiu o nemernică. Ea 
se opri. Bine. Eram o nemernică, dar nu mai contează. 

Buzele lui zvâcniră. 

- Când l-ai văzut pe Parker? 

- Miercuri, când a venit la cină. A intrat în bucătărie 
să bea ceva. 

O expresie de înțelegere traversă chipul lui. 

- Ce s-a întâmplat miercuri? 

Nevoia de a-i spune ce îi zisese Parker era copleșitoare, 
dar ştia că, dacă o făcea, Gabe avea să se ia de el, apoi 
Parker avea să i se plângă Sabrinei. Judecând după ce îi 
spusese Gabe adineauri, Sabrina avea să se ducă la 
Devlin, şi ea nu putea să pună în pericol slujba părinţilor 
ei. 

- Nu s-a întâmplat nimic. 

- Mie nu-mi sună a nimic. 

- A fost doar idiotul care este de obicei. Ea trase aer în 
piept. O să mă străduiesc să mă port impecabil. 

- Nu sunt sigur că te poţi purta impecabil. 

El zâmbi. 

Fi îi luă o clipă ca să-și dea seama că o tachina. 

- Mă port. Uneori. Dar promite-mi că nu o să-i spui 
nimic lui Parker. Ştii că, dacă o faci, situaţia doar o să se 
complice. 

- Există o situaţie care să se poată complica? 


Vocea lui deveni atât de rece, încât ea se înfioră. 

- Nu. Nu există, dar, dacă îi spui ceva, o să existe. 
Promite-mi că nu spui nimic. 

- Îţi promit că nu spun nimic, dar vreau să-mi și tu 
promiţi că, dacă există o situaţie, o să fii sinceră cu mine. 

- Îţi promit... stai. Un val de dezamăgire crescu 
înăuntrul ei. Îşi aminti discuţia din mașină din ziua când 
voise să o însoţească la adăpost. De asta m-ai invitat la 
prânz? Ca să fiu mai drăguță sau cum o trebui cu 
Sabrina? 

- Nu. EI se încruntă. Te-am invitat la prânz pentru că 
am vrut să iau prânzul cu tine. Puteam să aştept până 
mâine ca să discut cu tine despre Sabrina. 

- Oh. 

Avea dreptate. 

- Deci, ai făcut ceva interesant în weekend? întrebă el 
schimbând subiectul. 

- Nu chiar. Fa se jucă, agitată, cu marginea meniului. 
M-am întâlnit cu Rosie ieri la Du Monde și am mâncat 
gogoși până n-am mai putut. Tu ce ai făcut? 

El zâmbi. 

- Am stat acasă. El se opri. Sunt surprins că n-ai ieșit 
sau așa ceva. 

- De ce? 

Ea zâmbi când se ivi chelnerita cu băuturile lor. 
Comandară aripi, ea alegându-se cu o privire de 
dezaprobare când ceru ca ale ei să fie simple, în timp ce 
Gabe merse pe o porţie condimentată de să-i ardă cerul 
gurii. 

- Îmi aduc aminte cum era când aveam vreo 20 de ani, 
spuse el după ce chelnerița plecă. Orașul ăsta era ca un 
loc de joacă uriaș. 

Ea râse. 

- O zici de parcă ar fi fost acum sute de ani. 

- A fost. 

- Ai mers şi tu la școală pe zăpada până la genunchi, 
descult? îl tachină ea, iar el chicoti. N-am prea ieșit de 
când sunt acasă. 

Interesul se aprinse în ochii lui. 


- leșeai mult când erai la facultate? 

Nikki clătină din cap, neștiind cum să explice că în 
facultate nu se bucurase de experienţele clasice. 

- Ştii, nici atunci nu ieșeam prea mult. 

- Ai fost o studentă tocilară? o tachină el. 

Ea râse. 

- Nu chiar. Doar... 

=e? 

Privind pe fereastră, ea văzu o femeie care împingea 
un cărucior. În loc să răspundă, ridică din umeri. Trecu 
o clipă, și ea îi simţi privirea intensă aţintită spre ea. 

- Pot să-ți pun o întrebare și să fii sinceră cu mine? 

Fa simţi cum inima i se zbate în piept în timp ce se 
uita la el. 

- Sigur. 

Gabe se aplecase în față, sprijinindu-se cu braţele de 
masă. 

- Nu te-ai abținut să faci lucruri din cauza a ceea ce s-a 
întâmplat între noi, nu-i aşa? 

La naiba! Făcuse prea repede legătură între toate 
lucrurile ca să se mai simtă în largul ei. Desigur, mai 
vorbiseră și înainte despre viața ei la facultate, şi ea 
evitase mereu subiectul întâlnirilor și al petrecerilor. 

- La naiba! mormăi el, lăsându-se pe spate. Se uită pe 
fereastra plină de amprente. Un muşchi zvâcni în 
maxilarul lui. Detest gândul că aşa a fost. Mereu mi-am 
imaginat că o să-ţi faci de cap la facultate, poate chiar că 
vei da foc la o clădire sau două. 

Fa nu știu ce să spună la început. 

- Nu a fost doar asta. Vorbesc serios. Ştii că am fost un 
copil tare ciudat. Am rămas ciudată şi la facultate. Și ce 
dacă? Nu m-am întâlnit cu prea multă... 

- Dar ai avut un iubit? 

- Da. Şi era un tip bun. 

- Ce s-a întâmplat? Privirea lui se întorsese spre ea, iar 
ochii îi erau mai mult albaștri decât verzi azi. Dacă era 
un tip bun, de ce nu mai eşti cu el? 

Nu era tocmai discuţia pe care îşi dorea să o aibă - 
vreodată - cu el. 


- N-am fost... iubita cel mai uşor de îndurat. 

- Nu-mi spune... 

Fa își dădu ochii peste cap. 

- Pur şi simplu, nu eram cu adevărat... deschisă. El 
chiar a încercat şi a avut răbdare, dar mie nu-mi stătea 
mintea la asta. 

- Nu înţeleg. 

Bineînțeles că nu înțelegea. 

- Bine, ne făceam planuri, și eu uitam mereu de ele. 
Nu era intenţionat. Doar că nu mă gândeam la asta. Voia 
să ieşim, să mergem la film și să luăm cina, iar eu chiar 
nu eram interesată. La început, credeam că motivul era 
că-mi plăcea să stau în casă, dar pur şi simplu nu voiam 
să ies cu el - la drept vorbind, cu nimeni. Pentru că, 
atunci când venea la mine să petrecem timp împreună, 
eu mă enervam că era acolo. Nu conta ce făcea. 

- La naiba! EI bătu darabana cu un deget în masă. Ai 
fost cam dură. 

Fa se foi stânjenită pe scaun. 

- Da. Cam da. S-a luat de mine, după ce am uitat de 
aniversarea noastră. Făceam un an. Şi eu am uitat. 

- La naiba, trebuie să fi fost ciudat! 

- A fost. Mai ales când m-a întrebat dacă îl iubesc și 
nu am putut să-i răspund. Adică, puteam, dar nu ar fi 
fost ce voia să audă. Atunci, s-a despărțit de mine. 

El păru să se gândească la spusele ei. 

- Îmi pare că n-ai vrut să fii cu el! 

- Da, cred că nu am vrut. 

- Atunci, de ce ai fost cu el? 

- Sincer? Doamne! Este stânjenitor să recunosc, dar 
nu voiam să fiu singură şi voiam să fiu şi eu... normală. 
Toată lumea avea aventuri de o noapte sau o relaţie, iar 
eu stăteam acolo ca o fraieră. 

- Și n-ai mai ieșit cu alţi tipi? întrebă el și, când ea 
clătină din cap, o urmă de neîncredere se desenă pe fața 
lui. N-ai avut aventuri de o noapte? 

Discuţia mergea din rău în mai rău. Cum să explice că 
îi era frică să iasă şi să experimenteze? Să se relaxeze și să 
se distreze? Sau că era mai mult decât atât și îi era greu și 


ei să înțeleagă ce i se întâmpla? Nikki nu putea să aibă 
aventuri de o noapte. Doamne, și-ar fi dorit să poată. 
Părea ceva distractiv, eliberator și normal, conform 
standardelor societăţii, dar ea trebuia să fie interesată la 
un nivel mai profund de cineva ca să se culce cu 
persoana aceea. Aventurile de o noapte nu prea îţi 
permiteau să faci asta. 

- Este o discuţie ciudată. Serios. 

- Dacă nu poţi vorbi despre o chestie, nu ar trebui să o 
faci. 

- Oh, taci! 

El se aplecă din nou în față. 

- Aţi... 

- Chiar mă întrebi dacă eu şi Calvin am făcut sex? 
întrebă ea cu voce joasă. 

El își înclină capul. 

- Da. Voiam să întreb dacă v-aţi tras-o, dar a face sex 
sună mai... blând. 

Nikki se înroși până în vârful urechilor. 

- Nu este ca și cum ar fi treaba ta, dar, da, am făcut-o. 

Ochii lui îi întâlniră pe ai ei. 

- A fost singurul în afară de mine? 

- Oh, Doamne! Fa se lăsă pe spătar. Nu pot să cred că- 
mi pui întrebarea asta. Chiar nu-mi vine să cred. 

- Păi, să crezi, pentru că asta întreb. Te-ai mai culcat 
cu altcineva? 

Nikki rămase cu gura căscată. 

- Nu răspund la întrebarea asta. 

FI îi trimise un zâmbet pieziș. 

- De ce nu? 

- Serios, nu știi de ce? Aplecându-se în faţă pe scaun, 
ea se apucă de marginea mesei. Bine. Gata cu vorbitul 
despre mine! Să vorbim despre tine! 

Ochii lui se îngustară. 

- Ce s-a întâmplat între tine şi tipa aia cu care te 
întâlneai în facultate? Cea de care erai îndrăgostit? Îl 
observă cum se trase în spate, mulțumită și enervată. 
Cum o chema? Emma? 

Expresia de pe chipul lui se înăspri. 


- Nu o să vorbim despre asta. 

Enervarea deveni mai mare decât satisfacția de a-l fi 
pus la locul lui. 

- Ei bine, acum știi cum este să ţi se adreseze 
asemenea întrebări. 

- E ceva diferit. 

- Da? Ea îşi înclină capul într-o parte. Cum aşa? 

- Pentru că eu am iubit-o, pe când tu nu l-ai iubit pe 
tipul ăsta. 

Nikki trase aer în piept. lată. Îi spusese ceea ce bănuise 
întotdeauna despre fata cu care se întâlnise în facultate. 
O iubise. Și, pentru că era o fraieră de zile mari, ea 
întrebă: 

- O mai iubeşti? 

Gabe îşi întoarse privirea, cu umerii încordaţi. Trecu o 
clipă, și ceva... ceva înăuntrul lui Nikki, undeva în 
apropierea inimii ei bune de nimic, se frânse ușor, și era 
o nebunie, pentru că dovedea că el continua să fie 
important pentru ea. 

- O voi iubi mereu. 


Prânzul se stricase după aceea. 

Nici unul din ei nu mai spusese mare lucru, și drumul 
de întoarcere la atelier fusese mai mult decât straniu. 

Lui Gabe nu-i venea să creadă că Nic adusese vorba 
despre Emma. 

La naiba, fraţii lui știau că era bine să evite subiectul. 
Bine, cu excepţia lui Lucian, însă el știa când să tacă 
naibii. 

Dar Nic? 

Îi pusese singura întrebare pe care nici măcar Lucian 
nu avea curajul să o pună. Poate că nu ştia toată povestea 
cu Emma, dar Nic avea o intuiţie bună. Văzuse destule 
pentru a ști că era un subiect interzis pentru el. 

Și la naiba dacă nu răspunsese sincer. 

Ce îi spusese era adevărat. O parte din el avea să îl 
iubească mereu pe Emma, și acest fapt îl rodea - îl rodea 
de ani de zile. 


Neputând să stea locului şi să lucreze, cum planificase, 
o lăsă pe Nic la atelier, se urcă în maşină şi conduse. Fără 
să-și dea seama, opri în faţa cimitirului Metairie. 
Parcând lângă peluzele verzi îngrijite, cobori și o luă din 
loc, făcându-și drum pe lângă celebra piramidă, în timp 
ce o adiere ușoară agită frunzele de deasupra lui, 
făcându-le să se desprindă de pe crengi și să plutească 
agale spre pământ. 

Nu era singur. 

Oamenii treceau pe lângă el. Unii erau turiști. Alţii 
veneau la mormintele celor dragi. Cimitirele erau o 
adevărată afacere în New Orleans. Cele vechi, dar şi cele 
mai noi erau pline. Existau mereu oameni care mureau, 
mereu oameni îndureraţi. Pe moarte se cheltuiau mulți 
bani. 

Gabe o luă printre două rânduri de morminte. În față, 
văzu mausoleul înalt, păzit nu de unul, ci de doi îngeri 
înlăcrimaţi. Pe vremuri, familia de Vincent folosise 
cripta care se afla în spatele proprietății, mai aproape de 
mlaștină. Nu era sigur de ce familia începuse să-și 
îngroape morţii în Metairie. Probabil pentru că cripta 
familiei de pe proprietatea lor nu putea ţine pasul cu 
toate decesele. 

Aici, era înmormântată bunica lui, împreună cu mai 
multe mătuşi și unchi. Omul care îl crescuse, omul pe 
care îl crezuse dintotdeauna tatăl lui era și el îngropat 
aici, împreună cu mama lui. 

Și, după ce Madeline, sora lui, murise - de data 
aceasta, pe bune -, fusese îngropată discret tot aici. 
Efortul de a păstra discretia îl costase pe Dev o grămadă 
de bani. 

Poate că Madeline l-ar fi ucis pe el - i-ar fi ucis pe 
toți —, dar tot era parte din familie. O familie distrusă, și 
totuşi familie. Nu fusese înmormântată lângă mama lor. 

„La naiba, în nici un caz!“ 

Gabe făcu un pas într-o parte şi se aşeză pe bancă. 
Mijind ochii în lumina soarelui, băgă mâna în buzunar și 
scoase telefonul. Căutând în agenda telefonului, apelă un 
număr şi duse telefonul la ureche. 


Samuel Rothchild răspunse la al treilea apel și, ca 
întotdeauna, vorbi cu o sinceritate dezarmantă: 

- Ai spus că o să ne lași trei luni. A trecut doar o lună. 

Părea să fi trecut mai mult. 

- Nu revin asupra promisiunii făcute. 

Urmă o clipă de tăcere. 

- Atunci, de ce suni, Gabriel? 

Maxilarul i se încleştă când închise ochii. 

- Am vrut să văd ce faceți și cum vă merge. 

- Suntem bine, se auzi răspunsul lui tăios. 

Gabe oftă. 

- Ştiu că nu mă placi și ştiu că-ţi faci griji pentru ce o 
să fac. Am înţeles. Dar am dreptul să dau un telefon. Am 
dreptul la mult mai mult, Samuel. 

- Cinci ani, Gabriel. 

- Da, cinci ani în care n-am știut nimic. Enervarea i se 
citi în ton când deschise ochii. Nu poţi trece asta cu 
vederea. Nu mă poţi învinui pentru asta. Dacă aș fi știut, 
aş fi fost acolo de acum cinci ani. 

Urmă o altă pauză. 

- Știu. Asta ne sperie. 

Înghiţind în sec, el clătină din cap şi își ridică privirea 
spre norii care pluteau uşor pe cer. 

- Cum este? 

Se auzi un oftat greu. 

- Bine. A răcit un pic, dar nu este nimic grav. 

Mâna lui Gabe se strânse pe telefon. 

- La naiba! Eşti sigur că este doar o răceală? 

- Doar o răceală. Vocea lui Samuel se domoli puţin. A 
întrebat de tine. Voia să știe când te întorci. 

Îi simţi cuvintele ca un pumn în piept. 

- Şi ce i-ai spus? 

- l-am zis că ai treburi de rezolvat, dar că o să te 
întorci, răspunse el. Nu l-am mintit. 

- Mulţumesc! Nu avea ce să spună mai mult, dar 
apăsarea i se strânse în piept, înăbușind cuvintele și 
făcându-l să spună singurul lucru pe care îl mai putea 
spune. Ai grijă de fiul meu, Samuel. 


CAPITOLUL 17 


Gabe ştia că Nikki se aştepta ca lucrurile să fie stranii 
între ei după acel prânz și nu o putea învinovăţi, mai ales 
după cum se terminase, dar, când o văzu luni, îşi propuse 
să nu se poarte ca un idiot. 

Părea să funcționeze, pentru că, deși la început se 
arătase uşor stingherită în preajma lui, ea se destinse şi se 
relaxă. 

Probabil ajutaseră smoothie-ul şi prăjitura cu ciocolată 
pe care i le adusese Gabe. 

Și, când ea îi spusese că se gândea să se ducă la atelier 
în acea seară, după muncă, el fusese..... interesat. Cum 
avea o după-amiază încărcată, nici el nu reușea să ajungă 
la atelier decât după cină. Lucrurile se legau perfect. 

Și iată că marţi seara se aflau aici și lucrau aproape 
umăr la umăr, în timp ce traficul de afară zumzăia pe 
fundal. 

Gabe trebuia să lucreze la comenzi noi. Una dintre ele 
era un raft de vinuri asortat cu un dulap pe care îl făcuse 
pentru guvernator cu câţiva ani în urmă. Chiar dacă era 
o piesă mai mică, avea nevoie de timp ca să lucreze la 
design. Tăiase cadrul cu o zi în urmă și îl asamblase. 

- Ce mai face mama ta? întrebă el, dându-și seama că 
nu se mai interesase de ea de ceva vreme. 

Nic ridică privirea din locul de pe podea în care stătea, 
cu picioarele încrucișate. Lui Gabe îi plăcea asta la ea. 

- Se simte bine, dar... Fa trase adânc aer în piept în 
timp ce se uita lung spre mărgelele la care lucra. Este 
epuizată. Tratamentul o oboseste îngrozitor. 


Îngrijorarea lui Gabe pentru femeia care îi era ca o a 
doua mamă se amplifică. 

- Dar este o femeie cu adevărat puternică. 

- Ştiu, însă nu cred să conteze cât de puternic ești. Ea 
își mușcă buza de jos. I-au scăzut leucocitele, și a fost 
nevoie să i se facă un vaccin înainte de a putea continua 
chimioterapia. 

- A funcţionat vaccinul? 

Fa încuviinţă din cap. 

- Da. 

Vedea îngrijorarea gravată pe chipul ei și îşi dorea să îi 
înlăture o parte dintre griji, dar știa că nu îi putea oferi 
decât cuvinte de încurajare. 

- O să fie bine. 

Nic ridică privirea din nou. 

- Crezi? 

- Da. 

Ei bine, spera din inimă. Chiar spera. 

Un zâmbet înflori pe buzele ei, şi, la naiba, Nikki se 
transformă din superbă în uluitor de frumoasă într-o 
nanosecundă. În acest moment, nimic la ea nu-i amintea 
de fata care crescuse pe lângă el. 

Nimic la ea nu-i amintea de Emma. 

„La naiba!“ 

Chiar nu știa de unde venise acest gând, dar asta îi 
trecuse prin minte. 

Nic se întoarse să migălească la mărgelele ei, și se lăsă 
o tăcere confortabilă între ei cât continuară să lucreze. 
Nu i se mai întâmplase niciodată asta cu nimeni. Nici 
măcar cu Lucian, care i se alătura adesea. Fratele lui nu 
tăcea mai mult de câteva minute, dar Nic... Ei bine, ea 
știa ce însemna să te pierzi în zumzetul unui fierăstrău 
sau în tăiatul unei pânze. Era un lucru rar. 

Se putea închipui stând aici cu... 

Se opri și apoi... se forță să rostească toată întrebarea. 
Se putea închipui stând aici cu Emma așa? 

Nu. 

Deloc. 


Emma fusese o fire liniştită, dar liniştea venea dintr-o 
nervozitate inerentă mai mult decât din orice altceva. Îi 
plăcea să se gândească la tot ce făcea și spunea, aşa că 
perioadele lungi de tăcere fuseseră un lucru obișnuit la 
ea. Nu aduceau cu liniștea confortabilă de acum. Gabe 
știa că, atunci când Emma tăcea, de fapt, se gândea mult 
la ceva şi îşi aduna curajul să discute despre acel lucru. 
Pe vremuri, i se păruse drăguţ. Doar că, spre final... spre 
final, ajunsese pur şi simplu să-l enerveze, pentru că ştia 
că se gândea la multe chestii care aveau de-a face cu el în 
loc să discute direct. 

Dar cu Nic? Ştia că era pierdută în ceea ce făcea. Nu 
ținea în ea ce îi trecea prin minte. Nu stătea să planifice 
în gând o întreagă conversaţie pe care să o aibă peste o 
săptămână. 

Deci, da, nu se putea închipui stând aici cu Emma, nici 
măcar pe vremea când lucrurile mergeau bine între ei. 

Gabe habar nu avea ce naiba însemna asta, dar se 
simțea prost pentru modul brutal în care încheiase 
discuţia despre Emma cu Nic. 

În mod normal, nu i-ar fi păsat. Nu vorbea despre 
Emma, dar cu Nic era diferit, părea cumva greşit să nu 
vorbească. Poate pentru că el şi Nic împărtăşiseră ceva la 
fel de complicat pe cât împărtăşise cândva cu Emma. 

Pentru prima dată în viaţa lui, simțea că trebuia să 
vorbească despre Emma - să discute cu cineva despre ea. 

Cobori raftul la care lucra. 

- Când am luat prânzul, ai menţionat-o pe Emma. 

Nic ridică privirea, şi obrajii i se îmbujorară. 

- Da, îmi pare rău pentru asta! A fost... 

- Nu-ţi cere scuze! N-ai gresit cu nimic. Eu m-am 
purtat ca naiba. Nu tu. 

Fa îşi lăsă mâinile în jos, dar nu spuse nimic, ci doar se 
uită lung la el. El trase adânc aer în piept, cu privirea 
ațintită spre mâinile lui acum goale. 

- Îţi aminteşti de Emma? A venit acasă cu mine odată, 
de Crăciun. Erai şi tu într-una dintre zile. 

- Îmi amintesc, spuse ea după o clipă ce păru 
nesfârşită. Era foarte drăguță. 


- Da. Gabe încuviinţă încet din cap. Era. Prea drăguță 
uneori. Ca tine. 

- Nu m-ai mai crede „prea drăguță“ dacă ai ști ce 
gândesc despre oameni în cea mai mare parte a timpului. 

Un zâmbet ironic se contură pe buzele lui. 

- Tot drăguță rămâi. La fel ca Emma. Fa era... un om 
bun. Până în adâncul inimii. Cine o cunoștea nu putea să 
spună ceva de rău despre ea. Lucian o considera 
extraordinară. Chiar şi Dev o plăcea. 

- De ce v-aţi despărţit? întrebă Nic. Adică, era evident 
că erai îndrăgostit de ea pe vremea când vă întâlneați. 

Era o întrebare complicată, al cărei răspuns nu voia să 
apese greu pe umerii lui Nic. 

- În ultimul an de facultate, a fost o petrecere. Eu nu 
am participat. Nici nu-mi amintesc de ce nu m-am dus, 
dar... Emma a fost rănită. 

- Cum adică... a fost rănită? 

Se uită la ea în timp ce mâinile i se strânseră în pumni. 

- Un tip cu care era prieten nu a înțeles cuvântul „nu“. 

- Oh, Doamne! şopti ea și păli. 

O mânie neputincioasă izbucni înăuntrul ei în timp ce 
îşi întoarse privirea. 

- Nu a vrut să meargă la poliţie. Nu am fost tocmai 
încântat de decizia asta, dar i-am respectat alegerea. Era 
dreptul ei şi l-am respectat, încercând totuşi să o fac să se 
răzgândească, dar... El clătină din cap. L-am înfruntat pe 
tip. S-au întâmplat lucruri, iar relația noastră s-a dus 
naibii după aceea. 

Nu o auzise pe Nic mișcându-se, dar o simțea mai 
aproape, şi, când ridică privirea, ea stătea pe podeaua 
plină de praf lângă el. Ochii blânzi erau serioși și 
întunecati. 

- Nici nu-mi pot închipui prin ce a trecut, spuse ea. 
Îmi pare atât de rău! 

Privirea lui Gabe îi cercetă chipul. 

- Nici eu. Am încercat şi cred - nu, știu - că am 
complicat lucrurile când am încercat. 

Capul ei se înclină într-o parte când el își puse o mână 
pe braţul ei. 


- Nu există un manual despre cum să te descurci în 
asemenea situații, Gabe. Nu trebuie să te judeci. 

El râse, dar hohotul lui răsună aspru și tensionat. Dacă 
ar fi știut ce făcuseră el și fraţii lui, ar fi fost de altă 
părere. La naiba, nici nu şi-ar mai fi dorit să fie în aceeași 
cameră cu el, cu atât mai puţin să-l atingă. 

- Deci, de asta v-aţi despărțit? 

Fa îi strânse brațul, iar atingerea, ei bine, ar fi trebuit 
să fie liniștitoare, dar trezi senzații amestecate înăuntrul 
lui. 

El încuviinţă din cap. 

- Da. Eu am fost terminat. O iubeam, dar ea avea 
nevoie de spaţiu şi cred că şi eu. Undeva în mintea mea, 
m-am gândit întotdeauna că o să fim iar împreună. 
Adică, atunci când iubeşti pe cineva care te iubeşte le 
rândul lui, lucrurile funcționează cumva, nu? 

- Corect, şopti ea, retrăgându-și mâna în timp ce se 
așeză în genunchi. 

El îşi trecu o mână peste cap şi eliberă câteva dintre 
șuviţele pe care le strânsese la spate. 

- Acum vreo cinci ani, am fost la acest eveniment 
caritabil. Nici măcar nu voiam să merg, dar Lucian m-a 
convins să mă duc. Un surâs îi curbă uşor buzele. Și iat- 
o. Ani mai târziu, am revăzut-o acolo. 

- Ce s-a întâmplat? 

Cel mai bun și cel mai cumplit dintre lucruri, bănuia 
el. 

- Ne-am lăsat duși de val, știi? Am tot vorbit, şi am 
ajuns să ne petrecem weekendul împreună, dar ea avea 
propria viaţă în Baton Rouge și eu o aveam pe a mea. 

O expresie traversă chipul lui Nikki. 

- Baton Rouge? 

- Da, în orice caz, asta a fost. El se ridică, luând una 
dintre unelte și ducând-o spre masă. Am avut un 
weekend împreună, după care n-am mai auzit de ea. Am 
încercat să o sun, dar nu mi-a răspuns. Evident, ea nu 
dorea să revin în viaţa ei. A fost greu să accept asta, 
pentru că în acel weekend mi-am dat seama că încă o 


iubeam. El aruncă unealta pe masă. Şi apoi, mi-a sunat 
telefonul, acum trei luni. 

Nic rămase tăcută, atât de tăcută, încât el se răsuci spre 
ea. Nu se uita la el, ci fixa din priviri locul pe care îl 
ocupase el mai înainte. Părea înmărmurită ca o statuie. 

- Nu ea m-a sunat, spuse el. Capul ei se întoarse și 
ochii ei îi întâlniră pe ai lui. Ci tatăl ei. Emma avusese un 
accident de mașină și era în stare gravă. Era în comă, şi 
părinţii ei... au crezut că trebuie să ştiu și eu. 

Nic își duse mâna la gură. 

- Am mers acolo. Era în spital, în patul acela, și nu 
mai semăna cu ea. Simţi cum acidul i se acumulează în 
stomac. În timp ce stăteam lângă ea, și ea zăcea în patul 
ăla afurisit, nu mă puteam gândi decât la tot ce nu-i 
spusesem niciodată. Mi-am amintit cum înrăutățisem 
lucrurile când ea fusese în cea mai vulnerabilă stare. Am 
stat acolo urându-mă și... la naiba, urând-o că nu m-a 
sunat niciodată înapoi, pentru că nu urma să mai avem 
Vreo şansă. 

La drept vorbind, știuse asta înainte de a primi acel 
telefon. Ar fi putut să se împace? Nu se ştia, dar era puțin 
probabil. Nu după ce aflase secretul pe care ea i-l 
ascunsese. 

Unele lucruri nu se puteau ierta. 

Era, pur şi simplu, imposibil. 

- Era în comă când am ajuns acolo și... Expiră brusc, 
frecându-și centrul pieptului cu palma. Nu avea 
activitate cerebrală. S-au făcut atâtea teste. Nici unul nu 
ne-a dat vreo veste bună sau vreo speranţă. Intrase în 
moarte clinică, iar părinţii ei au fost nevoiţi să decidă 
dacă să o deconecteze de la aparate. Au făcut-o la vreo 
săptămână după ce am văzut-o. Apoi, spuse cuvintele pe 
care nu le rostise în aceste luni. Cuvintele care îl 
bântuiau, din cauza a tot ce rămăsese nespus între ei - 
din cauza acelor cinci ani dintre momentul de acum și 
ultima dată când o văzuse, din cauza a ceea a făcuse şi 
care îi îndepărtase. Emma e moartă. 


Nikki stătea în camera de zi a părinţilor ei, urmărind 
cum pieptul mamei se ridica şi cobora liniștit. Mama 


adormise pe canapea când ajunsese ea acasă, iar pe tatăl 
ei nu îl lăsase inima să o trezească. Acum, umbla încet 
prin bucătărie, făcând Dumnezeu ştia ce. Era cald în 
casă, dar mama ei stătea ghemuită sub câteva pături moi. 


Nikki citise că unul dintre nenumăratele efecte 
secundare ale chimioterapiei era senzaţia de frig. Nu o 
simţea toată lumea. Unii experimentau senzaţia doar 
atunci când făceau sesiunile de chimio, dar mama ei 
părea să aibă acest efect secundar, printre altele. 

Fa îşi întoarse privirea în timp ce se lăsă pe spate în 
fotoliul cel vechi, ridicând picioarele, astfel încât să-și 
strângă genunchii în piept. 

Emma murise. 

Fra un şoc pentru Nikki. Mereu își închipuise că 
Emma era în viaţă. Şi, când el pomenise despre Baton 
Rouge, ea își închipuise că de asta îşi căuta el un 
apartament acolo. 

Pentru că Emma era acolo. 

Dar Emma era... moartă. 

Înfăşurându-şi braţele în jurul picioarelor, își rezemă 
bărbia pe genunchi și închise ochii. Gabe și Emma se 
reîntâlniseră cu cinci ani în urmă. Cu un an înainte ca ea 
să plece la facultate - și, dacă stătea să se gândească bine, 
Gabe chiar fusese mai capricios în perioada aceea, stând 
acasă și bând mai mult. Singurele momente în care era el 
cel de odinioară erau cele în care lucra. 

Și, în dimineața de după noaptea în care Nikki se 
dusese la el, înainte ca el să se trezească pe deplin, îi 
spusese Emma. Fusese îndrăgostit de Emma și o parte 
din el era îndrăgostită de ea și acum. 

Nikki era... fericită că el avusese încredere să i se 
destăinuie. Era evident că Gabe trebuia să vorbească cu 
cineva, și aproape că nu-i venea să creadă că o alesese pe 
ea. Era extraordinar. Absolut extraordinar, și, să o ajute 
Dumnezeu, nu putea împiedica durerea care i se trezi în 
piept și nici nu reuşi să-și înăbușe senzaţia de 
dezamăgire. 

Și ştia că asta trezea în ea ceva ce o trimitea cu gândul 
la Gabe. Câţi ani petrecuse gândindu-se că el și Emma 


aveau să se împace până la urmă? Fa nu era chiar diferită 
de Gabe. Oricât părea de prostesc, de inutil şi lipsit de 
speranță, unei părți din ea... încă îi mai păsa de el mai 
mult decât ar fi trebuit. 

Dar nu era nimic nou. 

Dar discuţia de azi îi dovedise că trebuia să facă exact 
ce îi spusese Rosie - să fie atentă. 

Gabe nu mai era îndrăgostit de o femeie care nu îl 
dorea. Fra îndrăgostit de o fantomă, și nimeni nu putea 
concura cu o fantomă. 


CAPITOLUL 18 


Gabe o privea atent pe Nic. 

Din nou. 

Obișnuia să o facă foarte des în ultima vreme. Atât de 
des, că ea începuse să se întrebe dacă nu cumva avea o 
problemă. Era joi seară şi se făcea târziu. Ar trebui să 
plece spre casă curând, căci nu era ca şi cum ar fi locuit 
după colț. 

Poate că avea să înceapă să o aducă aici după muncă şi 
apoi să o lase în apropiere de casă, după ce terminau. Era 
mai sigur aşa. Mai inteligent. Sigur avea să îi propună 
asta. 

Se gândi la ce avea să creadă tatăl ei despre asta, şi, în 
loc să bată în retragere, gândul îl făcu să zâmbească larg. 

Ceva... ceva se schimbase înăuntrul lui Gabe după ce 
discutase cu Nic despre Emma. Oricât de banal suna, el 
se simţea mai uşurat. 

Lucian avusese dreptate când îi spusese că trebuia să 
vorbească despre Emma. În ultimele două nopţi, chiar 
dormise fără întreruperi. Un adevărat miracol. 

Nic se uita în jur, cu colțurile buzelor curbate în jos. 
Apoi, privirea ei se aținti spre rafturile peretelui din 
spate. Lăsând mărgelele şi dalta deoparte, se ridică şi își 
șterse praful de pe mâini. 

- Ai un fierăstrău acolo? 

Fa arătă spre raftul de sus. 

- Da. Ai nevoie de el? 

Ea traversă camera. 

- Mă descurc să-l iau. 


Înăbuşindu-și un râs, el se ridică. Era imposibil ca ea 
să ajungă la acel raft. Nu la cât de micuță era. 

Dar ea se ridicase deja pe vârfuri, încercând să apuce 
mânerul fierăstrăului în timp ce se ținea de unul dintre 
rafturile de jos. 

- O să ajungi să dărâmi totul peste tine. Gabe se 
apropie. Stai! 

El se întinse pe lângă ea chiar când Nic reveni pe 
picioare. 

Gabe nu știa ce se întâmplase. 

Întinse mâna spre  fierăstrău, și, în secunda 
următoarea, pieptul lui se lipi de spatele ei când ea se 
ciocni de el. 

- Ușurel, spuse el, și una din mâinile lui ajunse pe 
şoldul ei. 

Într-o clipă, aerul din jurul lor păru să ardă. Parcă 
pentru o veșnicie, nici unul din ei nu se mișcă, apoi Nic 
schimbă uşor poziţia şi se apăsă cu spatele în el. 

„Doamne sfinte.“ 

El încleștă maxilarul în timp ce o dorinţă sălbatică îi 
sfârâi prin vene. O făcuse intenționat? La naiba dacă mai 
conta! Cobori privirea spre ea, observând cum pieptul i 
se ridica și cobora în mișcări greoaie, împingându-se 
spre materialul cămăşii ei. El plecă ușor capul și inspiră 
adânc, simțind aroma de căpșună dinspre ea. 

Doamne! 

Corpul lui aproape îl învăluia cu totul pe al ei, dar 
simpla ei apropiere îl copleşea. Ar fi trebuit să se retragă. 
Sigur ar fi trebuit să-și ia mâna de pe şoldul ei. 

Nu făcu nici una, nici alta. 

Gândurile i se întunecară când o străbătu adierea unui 
fior. Gabe nu mai reuși să gândească. Mâna lui se strânse 
pe șoldul ei în timp ce braţul lui se îndoi pentru a o trage 
în spate cu cea mai delicată apăsare. La naiba! Sângele îi 
luase foc. I se potrivea perfect în brațe. Ba, mai mult, se 
simţea perfect lipită de el. 

Îi fu atât de simplu să-şi închipuie cum o întoarce și o 
apleacă peste bancul de lucru. Doar că nimic nu s-ar mai 


interpune între ei, când el şi-ar strecura mâna între 
coapsele ei și ar începe să exploreze... 

La naiba, direcţia în care o luaseră gândurile lui nu 
ajuta. Deloc. Dar ea îl putea simţi? Cât de tare era între 
fesele ei? 

Apoi, o simţi tremurând. Din cap până în picioare. 
Capul ei se întoarse într-o parte, iar el așteptă ca ea să se 
retragă sau să-l împingă. Să facă ceva. Nu făcu nimic. Nic 
rămase încremenită, în timp ce posteriorul ei îi apăsa 
penisul, lăsându-l să... 

Lăsându-l să facă ce anume? 

Să se frece de fundul ei? Gabe își înghiți un geamăt, 
pentru că ideea i se părea splendidă în clipa asta. Şi când 
se frecase ultima dată de o femeie? La naiba! În 
adolescenţă? Fir-ar, ştia că erau şanse mari să-și dea 
drumul făcând asta. 

O simţi cum trage aer în piept. 

- Ai... reușit să iei fierăstrăul? 

El închise ochii. Deci, urma să se poarte de parcă 
penisul lui nu era lipit de fundul ei? Bine. Putea să facă 
asta. Putea să se prefacă. 

- Nu încă. 

Fa își așeză mâinile pe raftul de jos și, da, el îşi dădu 
seama că nu era nevoie să o întoarcă. Se putea descurca 
foarte bine cu felul în care li se uneau trupurile acum. 

- Ai nevoie de ajutor? 

Da, avea nevoie de ajutor. 

Instinctul îi spuse că avea să îl lase să facă aproape 
orice în clipa asta, iar instinctul nu avea nimic de-a face 
cu trecutul lor. Absolut nimic. 

Soldurile lui Nic se mişcară din nou, de data aceasta de 
parcă ar fi conturat un cerc, şi el se întrebă dacă era 
măcar conștientă că o făcea sau de efectul pe care îl avea 
asupra lui. 

Trebuia să pună capăt acestui moment înainte de a-și 
da drumul în blugi. 

Mâna lui se încordă pe șoldul ei în timp ce se întinse şi 
apucă fierăstrăul de pe raftul de sus. Își permise să se mai 
bucure o clipă, să mai respire o dată aerul pe care îl 


respira și ea, apoi, începu să se poarte de parcă îi mai 
rămăsese un dram de bun-simt. 

- Îmi pare rău, rosti el printre dinţi, cu voce 
morocănoasă, în timp ce se trase înapoi. Mi-am pierdut 
echilibrul. 

- Nu-i nimic. Faţa îi era colorată în zece nuanţe 
diferite de roz când se întoarse spre el. Ea ridică mâna. 
Tremura. Mulţumesc! 

El încuviință din cap, întorcându-se şi revenind la 
bancul de lucru. Nu avea neapărat nevoie să se aşeze, dar 
o făcu oricum. 

La naiba! 

Nici măcar nu se mai putea preface - nu se putea 
minți singur. 

Nu se înflăcăra de fiecare dată când se afla în preajma 
lui Nic din cauza abstinenţei lui. Ci din cauza ei. 

Privirea îi țţâşni spre ea. 

Îndepărtându-şi o şuviţă de păr de pe faţă, ea se uită 
spre el şi îi trimise un surâs timid, în timp ce degetele 
strânse pe fierăstrău rămaseră neclintite. 

Surâsul îi reverberă până în penis. 

El nu zâmbi înapoi. Îi era imposibil să o facă. Își 
simţea tot corpul încordat la maximum. O dorea. Sub el. 
Pe el. În faţa lui. În genunchi. Se voia cu capul între 
coapsele ei. O dorea în toate felurile și în toate poziţiile, 
iar el avea o imaginație foarte bogată. 

Dorinţa era un drog puternic. 

O urmări cum se apucă să sculpteze din nou bucata 
mică de lemn. Avea să se lase atras în această poveste cu 
ea? 

Gabe nu avea nevoie să se mai întrebe asta. 

Ştia deja răspunsul. 


Mai târziu în acea noapte, Nikki stătea întinsă în pat, 
cu ochii aţintiți în tavan, neputând să doarmă. Trupul și 
mintea erau nişte trădătoare care nu făceau decât să reia 
la nesfârșit cele întâmplate în seara aceea. 

Doamne, ce se întâmplase între ei? 

Ceva se întâmplase. Nu avea cum să nege ce simţise în 
spatele ei. 


Simţi un gol în stomac, şi mai jos, mult mai jos, se 
încleștă în timp ce își ridică picioarele şi îndoi genunchii. 

Trecuseră ore bune, și Nikki încă îi simţea mâna pe 
șoldul ei. Era ca şi cum ar fi marcat-o cu atingerea lui. Şi 
felul în care mâna i se încordase şi o trăsese spre el? 

- Doamne, şopti ea, strângând coapsele. 

Gestul nu alină cu nimic durerea ce i se intensifica 
între coapse. De fapt, doar înrăutăţi senzaţia. Foarte 
mult. 

Gabe trebuia să fi știut ce făcea. Era imposibil să nu fi 
știut. La fel cum ea știuse că îi permisese să rămână în 
spatele ei și să se lipească de ea. 

Amândoi se prefăcuseră că nu se întâmpla nimic, dar 
el o dorise. Ea simțţise asta. Şi, o, Doamne, oricât de 
nesăbuită şi de nebună continua să fie, încă îl dorea. 

Nespus. 

Numai că acum măcar ştia ce însemna să-l dorească. 
Poate că făcuse sex doar cu el și cu Calvin, dar ştia cum 
putea fi. 

Sfârcurile se întăriră în timp ce închise ochii. 
Gândurile dispărură, şi ea reveni în atelier, împreună cu 
Gabe, masiv şi puternic, stând în spatele ei, apăsându-se 
în ea. 

Dacă ar fi împins-o și ar fi aplecat-o? Nikki trase aer în 
piept. L-ar fi oprit? Ştia răspunsul când mâna i se 
strecură pe sub aşternuturile strânse în dreptul 
mijlocului ei. Nu l-ar fi oprit. Şi-ar fi depărtat picioarele, 
la fel cum făcea acum, și l-ar fi lăsat... să facă tot ce voia. 

Degetele ei alunecară pe sub betelia pantalonilor. Era 
udă. Ştia deja când începu să se atingă. Fusese atât de 
umedă doar stând în faţa lui în această seară, lăsându-l 
să... 

Maxilarul lui Nikki se încleştă când îşi lăsă un deget să 
alunece înăuntrul ei și îşi apăsă o palmă peste mai 
sensibilă parte din corp. 

„Doar o fantezie.“ 

Ce făcea acum nu însemna nimic, și știa că nu exista 
cu adevărat nimic între ei, nu atunci când el era 
îndrăgostit de o femeie care nu mai trăia. 


„Doar o fantezie.“ 

În mintea ei, mâna lui Gabe o înlocui pe a ei. Era 
mâna lui cea de care se freca, degetele lui erau cele care o 
explorau, iar el stătea în spatele ei, împingându-și 
penisul tare spre ea în vreme ce o satisfăcea cu mâna. 

Nu dură mult. 

Muschii i se încleştară, şi tensiunea se adună în 
adâncurile feminităţii ei. Picioarele îi încremeniră în 
vreme ce degetele continuară să se miște din ce în ce mai 
repede. Se întoarse, apăsându-şi fața în pernă când își 
dădu drumul. 

Cu răsuflări întretăiate, se rostogoli pe spate pe saltea 
și deschise ochii. Trecură câteva clipe înainte de a-și 
retrage mâna. Picioarele îi erau molatice, dar continuă să 
simtă... golul dinăuntrul ei. 

Răsuflă încet. Aproape nu-i venea să creadă că făcuse 
asta. Nu era prima dată, dar nu-şi permisese niciodată să 
și-l închipuie pe Gabe. Nu după acea noapte. 

Dar era doar o fantezie, și nu era nimic greşit cu 
fanteziile. Erau un loc sigur. Chiar sănătos. Fanteziile nu 
erau reale. 


CAPITOLUL 19 


Fra vineri după-amiază când Gabe intră în bucătărie, 
cu precizia unui ceasornic. Ţinea în mână ceea ce părea 
să fie un smoothie de căpșune. 

- Hei! Aruncându-şi coada împletită peste umăr, ea 
închise ușa frigiderului şi puse pachetul de carne pe blat. 
Ăsta-i pentru mine? 

- Desigur. O întâlni lângă insulă şi îi întinse paharul. 
Este preferatul tău. Plictisitor. Dar fie... 

- Plictisitor este bine. Ea zâmbi în timp ce luă 
smoothie-ul de la el. Degetele li se atinseră ușor. Ale lui 
erau aspre și trimiseră un fior de-a lungul braţului ei. 
Nikki se trase înapoi. Avusese grijă să nu-l atingă după... 
incidentul de la atelierul lui. Mulţumesc! 

- Cu plăcere! EI cobori mâna și făcu un pas înapoi, 
sărind pe unul dintre scaune. Deci, ce avem la cină? 

- Chiar mănânci cu Devlin? 

El ridică dintr-un umăr. 

- Poate. 

Fa desfăcu hârtia de pe pai şi o aruncă la gunoi. Gabe 
nu mai coborâse la cină din prima săptămână a sosirii ei 
aici. Lucian şi Julia se mai alăturau din când în când, dar, 
când o făceau, își preparau singuri mâncarea. Nikki nu 
mai fusese invitată la nici o cină. 

- Miel. Aruncând o privire peste umăr la carne, ea se 
strâmbă. Bleah! 

- Mielul este gustos. 

El își depărtă coapsele, lipindu-și tălpile goale de 
fundul scaunului. 


Fa clătină din cap. 

- Mieii sunt prea drăguţi pentru a fi mâncaţi. 

Un rânjet apăru pe chipul lui în timp ce își scoase 
telefonul din buzunar și îl puse pe blat. 

- Şi presupun că vacile nu ţi se pare drăguţe, pentru că 
nu ai nici o problemă să mănânci carene de vită. Sau de 
pui. 

- Vacile şi puii sunt animale drăguţe, dar aleg să nu 
mă gândesc la ele în timp ce le mănânc. Când el îşi arcui 
o sprânceană, ea zâmbi. Nu pune la îndoială logica mea. 

- N-aş îndrăzni niciodată să fac asta. 

FI trecu un deget pe marginea blatului. 

- Deci, ai planuri mari pentru acest weekend? 

De fapt, chiar avea. 

Și nu era vorba despre intenţia de a termina mărgelele 
pentru brățara mamei ei. Şocant. Simţi că i se strânge 
stomacul de emoții. 

- O să mă duc să văd un apartament mai târziu. 

- Ai găsit unul? 

Un interes sincer se auzi în tonul lui. 

Fa încuviinţă din cap și îl puse la curent cu ultimele 
noutăți despre apartamentului ei. 

- Este frumos și situat într-o zonă bună, chiar în afara 
orașului. Sper să fie ce caut. Nu mă înţelege greșit. Îmi 
place să stau cu părinţii mei, dar să locuiesc cu ei nu e 
exact ce credeam că o să fac la 23 de ani. 

El zâmbi. 

- Fi bine, nu o să mă apuc eu să te judec. Noi încă 
locuim aici, la părinți. 

- E diferit. Locul ăsta este atât de mare, că s-ar putea 
muta o familie întreagă aici, și voi, băieți, nici n-aţi afla 
vreodată, replică ea și luă o gură din smoothie. În plus, 
aveţi propriile apartamente. Nu trebuie să vezi pe cineva 
decât dacă vrei, în vreme ce eu, dacă vin acasă după 
unsprezece seara, mă simt de parcă aş avea 16 ani și mă 
furişez în casă. 

Gabe râse. 

- Îţi țin pumnii. 

- Mulţumesc! 


- Mai ai şi altceva în plan? 

Avea. Întorcându-se dinspre Gabe, își puse smoothie- 
ul înapoi pe blat. 

- Am o întâlnire mâine-seară. 

Tăcere. 

Îşi spuse să nu o facă, dar nu ascultă vocea interioară și 
se uită peste umăr la Gabe. Expresia de pe chipul lui... 
vai! Chipul lui era aspru. O cam sperie. 

- Hmm, prietena mea Rosie mi-a aranjat o întâlnire. 

Mâna lui se opri brusc pe blatul din bucătărie. 

- Deci, este o întâlnire pe nevăzute? 

- Da. 

Fa se întoarse şi cobori un picior. Aplecându-se, 
deschise dulapul și scoase o tigaie mare. 

- Este sigur să faci asta? 

Lui Nikki i se păru o întrebare ciudată. 

- Rosie îl cunoaște, şi am încredere în ea. Nu mi-ar 
aranja o întâlnire cu un dubios. 

- Cum îl cheamă? 

Tonul lui era lipsit de orice expresie, de parcă nu 
credea ce îi spunea, ceea ce era ridicol, de altfel, pentru 
că nu o cunoscuse niciodată pe Rosie. 

Dar ideea ca Rosie să îl întâlnească pe oricare dintre 
fraţii de Vincent o făcu pe Nikki să zâmbească larg. Mai 
ales cu Devlin. 

- Gerald. Ea puse tigaia pe blat. Mă îndoiesc că-l 
cunoşti. 

- Gerald? EI râse copios. Ce fel de nume este? 

Fa se întoarse, cu sprâncenele arcuite. 

- Este un nume. 

Fl îi trimise un zâmbet compătimitor. 

- Sună a nume de bătrânel. 

- Tu eşti bătrânel, i-o întoarse ea. 

- Nu chiar atât de în vârstă ca să mă cheme Gerald. 

- Da, bine. Ea își dădu ochii peste cap. Mergem la 
Crescent City. 

- Crescent City? 

- Nu e nimic în neregulă cu Crescent City. Au fripturi 
extraordinare, şi îmi plac cartofii prăjiți. 


- Eu te-aş fi dus măcar la Morton. Ţi-ar plăcea cartofii 
lor prăjiţi. 

Ochii ei se îngustară. 

- Scuze! Morton nu intră în bugetul celor mai mulți 
oameni. În orice caz, doar luăm cina. Deci, nu contează. 

El tăcu pentru un moment. 

- Nu pari foarte entuziasmată de întâlnirea ta cu 
Gerald. 

- Sunt entuziasmată. 

Era adevărat. Oarecum. Era încântată să iasă și să se 
bucure de o cină plăcută. Și era încântată să cunoască pe 
cineva nou. Și după ce se întâmplase între ei la magazin, 
chiar avea nevoie să cunoască pe cineva. 

Pe oricine altcineva în afară de el. 

- Aha, bine. 

Scuturând din cap, ea se îndreptă spre dulapul cu 
condimente. Era timpul să schimbe subiectul. 

- Tu ce faci peste weekend? 

- Am de lucru. Nu schimba subiectul! Vreau să aflu 
mai multe despre geriatricul Gerald. 

- Doamne, râse ea şi se răsuci de tot. 

- Sunt absolut sigură că Gerald e de-o seamă cu mine, 
aşa că las-o baltă, bătrânelule! 

Ochii lui minunati erau scrutători în timp ce o fixau, și 
Nikki își dădu seama în acea clipă că ceva se schimbase. 
Nu reușea să spună exact ce anume, dar simţurile ei 
prinseseră viaţă. 

- Nu mi-am dat seama că îți dorești o relație. 

- N-am spus că-mi doresc. 

FI se îndreptă de spate. 

- Şi atunci, de ce ieși la o întâlnire? 

Fa se uită lung la el, oarecum fără cuvinte preț de o 
jumătate de minut. 

- De ce ies oamenii la întâlniri, Gabe? 

- Să şi-o tragă? răspunse el. 

Vai. Nu era tocmai lucrul pe care îl avusese în vedere, 
dar să audă acele cuvinte ieşind de pe buzele lui o făcu să 
se înfierbânte în locuri pe care nu trebuia să și le simtă 
înfierbântate. Deloc. 


- Urma să spun pentru a cunoaște oameni noi, dar mă 
gândesc că, dacă se întâmplă se întâmplă. 

Habar nu avea dacă avea să se întâmple asta, dar ştia 
că, pentru a face să se întâmple, trebuia să-i placă de 
Gerald şi spera să fie așa. 

El înclină ușor capul într-o parte. 

- Deci, cauţi o aventură de-o noapte? 

- Nu spun că aș căuta activ o aventură de-o noapte... 

- Dar ai fi de acord dacă ar fi şi Gerald de acord? 

- Credeam că căzut de acord să nu purtăm discuţia 
asta, îi aminti ea. 

- Nu ştiu ce crezi tu că am zis. E vreau să vorbesc 
despre tine şi Gerald. EI se ridică de pe scaun și traversă 
bucătăria, venind direct spre ea. Ştii măcar cum arată? 

- Da, Rosie mi-a arătat o poză. Mâna ei se strânse pe 
sticluta de chimion. Este drăguţ. 

- Drăguţ? 

Se opri în fața ei. 

Nikki lăsă capul pe spate. 

- Da. 

- Interesant. 

El făcu un pas în faţă, și picioarele lui goale îi atinseră 
ușor pantofii. 

Fa apăsă în blat, ţinând încă strâns sticluța aceea 
stupidă de condimente. 

- Nu sunt sigură de ce ți s-ar părea asta interesant. 

Punându-și mâinile de o parte şi de alta a şoldurilor ei, 
el cobori alene bărbia, și gura lui ajunse la același nivel cu 
a ei. Fa inspiră încet, în timp ce inima ei ameninţa să iasă 
din piept. 

- Ce faci? şopti ea. 

- Urmează să am o nouă conversaţie ciudată cu tine. 

- Și asta presupune să-mi invadezi spaţiul personal? 

- Da. 

Urma unui zâmbet îi curbă buzele. 

- Nu cred că este cazul. 

El îşi înclină uşor capul, și, când vorbi, răsuflarea lui 
dansă pe buzele ei, trimiţându-i fiori pe şira spinării. Îşi 
dădea seama de cât de aproape le erau gurile? 


Mai bine zis, o luase razna? 

- Ştii ce nu-mi pot închipui? întrebă el. 

- Presupun că o să-mi spui. 

Gene dese se lăsară în jos şi îi ascunseră ochii. 

- O să-ţi spun. Eşti pregătită? Nu mi te pot închipui 
într-o aventură de-o noapte cu un tip pe nume Gerald. 

Cât de mult se supăra dacă azvârlea tot chimionul în 
el? 

- Pentru că încă mă vezi ca pe micuța Nikki? 

- Sunt destul de convins că am încetat să te văd ca pe 
micuța Nikki acum vreo patru ani. 

Fa făcu ochii mari. Ce spusese? 

- Ca să revin la ideea mea. Ştii de ce nu mi te pot 
închipui într-o aventură de-o noapte cu un tip numit 
Gerald? 

- De ce? şopti ea. 

Gabe se aplecă, atingându-i uşor nasul cu al lui. 
Pieptul i se ridică brusc în timp ce trase aer în piept. 

- lată, spuse el. Felul cum ai inspirat adineauri. De aia. 

O înflăcărare dulce şi ameţitoare îi luă trupul cu asalt. 
Nu se mai putea gândi decât la clipele acelea din atelierul 
lui. El se lipi de ea, și mâna lui îi strânse delicat șoldul. 

Momentele acelea nu fuseseră doar rodul imaginaţiei 
ei. 

- Eu nu... Nu ştiu despre ce vorbești, spuse ea şi înghiţi 
în sec. 

- Ba da, știi. Nasul lui îl atinse din nou pe al ei, trezind 
un alt valvârtej înnebunitor de fiori prin tot corpul ei. 
Apoi, el se trase înapoi. Sigur vrei să ieși la întâlnire? 

Ce întâlnire? 

Răsuflând cu dificultate, ea îl privi cum se 
îndepărtează și se întoarce. Îi luă smoothie-ul şi sorbi 
lung din el. Nikki dădu să-l întrebe ce naiba avea de 
gând, dar sunetul unor tocuri îi atrase atenția. 

Afurisita de Sabrina intră în bucătărie. 

Existau puţine semnale de revenire la realitate mai 
puternice decât să o vezi pe Sabrina Harrington. Silueta 
ei subțire era de o eleganță impecabilă într-o rochie de 
un albastru-deschis care îi evidenția nuanţa pielii. Părul 


blond platinat era dat în spatele urechilor, dezvăluind 
cerceii cu diamante strălucitoare. 

Nikki își reaminti de ameninţarea lui Parker și se 
întoarse spre miel. Coborând privirea spre condimentul 
din mâna ei, se întrebă ce naiba avea să facă. 

- ÎL căutam pe Devlin, spuse Sabrina. 

- Nu ştiu de ce ai crede că Dev este în bucătărie. 

Gabe puse smoothie-ul pe blat. 

Cu coada ochiului, Nikki îl zări încrucișându-și braţele 
și sprijinindu-se de blat. 

- Păi, tu ești în bucătărie, nu-i aşa? 

Tonul Sabrinei era gutural și dulce ca melasa. 

- Locuiesc aici. 

Sabrina râse, dar Nikki nu înțelegea ce era atât de 
amuzant. 

- Și Devlin locuiește aici. Ar putea fi în bucătărie. 

- Evident nu-l cunoști dacă ai impresia că l-ai putea 
găsi aici. Tonul lui Gabe era indiferent, la fel cum fusese 
când o tachinase pe Nic pe tema întâlnirii. Ai nevoie de 
ajutor? 

Nikki îl ocoli pe Gabe și deschise frigiderul, scoțând 
cimbrul proaspăt pe care trebuia să-l taie. 

- Ce frumos din partea ta că întrebi! 

Vocea Sabrinei păru să se audă mai aproape. 

Dându-și ochii peste cap în timp ce ridică tocătorul, 
Nikki aruncă o privire spre Gabe. FI își arcui o 
sprânceană. Muşcându-şi buza ca să nu zâmbească, ea 
scoase ierburile din ambalaj. Ai fi zis că ea nici nu era de 
față, ceea ce era perfect pentru ea. 

- Chiar speram să mă poţi ajuta, spuse Sabrina. Am 
adus un tablou, pe care vreau să-l pună Devlin în biroul 
lui. Cum nu dau de el, mă poti ajuta tu? 

- Ai încercat să-l cauţi în biroul lui? 

- Desigur. Ea râse din nou - un sunet care îţi zgâria 
urechile. L-am căutat chiar și pe domnul Besson, dar 
trebuie să fie în pauză. 

Nikki ridică un cuțit. 

- Richard are după-amiaza liberă. Fl se îndepărtă de 
blat. Te ajut eu. 


- Eşti atât de amabil! 

Bratul lui Gabe îl atinse pe al lui Nikki în treacăt. 

- Terminăm discuţia mai târziu. 

Nikki nu spuse nimic în timp ce încuviinţă din cap, 
pentru că discuţia se încheiase deja, din punctul ei de 
vedere. 

Pentru că întâlnirea ei era ceva despre care nu avea să 
mai discute cu Gabe. 


Gabe abia dacă o asculta pe Sabrina vorbindu-i despre 
nu ştiu ce pictură pe care o avea în mașină în vreme ce 
jeșeau pe ușa din faţă, spre locul unde era parcat BMW- 
ul ei roșu. 

- E pe bancheta din spate, spunea ea. Este o surpriză 
pentru Devlin. Crezi că poţi să-l agăți pentru mine? 

- Îl las pe Dev să o facă. Este biroul lui. 

Avu grijă să păstreze o distanţă potrivită între ei. 

Sabrina deschise portiera din spate, iar Gabe privi 
înăuntru. Pe bune? Pictura avea vreo treizeci de 
centimetri lungime şi cam tot atât lăţime. 

- Nu puteai să duci tu asta? 

- Tabloul este mai greu decât pare. 

El se aplecă, ridicând cu o mână - şi fără nici un 
efort - tabloul învelit. Fără să spună un cuvânt, se 
întoarse și o porni înapoi spre casă. 

Sabrina se grăbi să-l ajungă din urmă. 

- Te rog să ai grijă! 

- Stai liniștită! Îl duc în biroul lui. Îl poţi aștepta într- 
una dintre camerele de zi. 

- Să-l aştept de parcă aş fi un musafir? Fa puse o mână 
pe braţul lui Gabe. Dragul meu, în curând, o să fiu 
cumnata ta. Nu trebuie să aştept în camera de zi, ca un 
musafir. 

Ferindu-se de atingerea ei, el deschise ușa de la intrare. 

- Până nu eşti măritată cu el, ești musafiră în casa asta. 

O porni spre scară, dar Sabrina se repezi în fața lui. 

- Cum avem putin timp la dispoziţie, m-am gândit că 
trebuie să vorbim despre ceva. 

- Nu cred că trebuie să vorbim despre nimic. Se chinui 
să păstreze un ton calm. Vrei să duc tabloul sus? Va 


trebui să te dai din drumul meu. 

Sabrina se uită în jur înainte de a face un pas în faţă, 
coborând bărbia, cu un aer pe care Gabe îl interpretă ca 
o încercare de a părea sfioasă. 

- Îţi mai aminteşti de facultate? Eram prieteni pe 
vremuri. 

- Noi n-am fost niciodată prieteni, Sabrina. 

- Nu este adevărat. Fa dădu să-și pună mâna pe 
pieptul lui, dar el se trase ușor înapoi, iar degetele ei 
atinseră doar aerul. Ei bine, presupun că am fost mai 
apropiată de Emma decât de tine. Ce tragic e ce i s-a 
întâmplat! 

El încleștă maxilarul. 

- De unde naiba ştii despre asta? 

Privirea calculată a Sabrinei se înălță spre a lui. 

- Oh, nu ţi-ai dat seama că ştiam ce a păţit? 

El nu mai putu face altceva decât să se uite lung la 
Sabrina. 

Ea țâţâi încet. 

- Cum îl chema? Oh. Îmi amintesc. Christopher 
Fitzpatrick. Mă întreb ce s-a întâmplat cu el. Ea lăsă ușor 
capul într-o parte. Nu a... dispărut? Cât de convenabil se 
întâmplă lucrurile cu cei care s-au pus cu cei din familia 
de Vincent sau cu cei de care le pasă acestora. 


CAPITOLUL 20 


Gabe trânti ușa lui Dev în urma lui. Fratele lui stătea la 
birou și se uita pe nişte documente chiar înainte de cina 
de vineri seara. 

- Ce naiba știe Sabrina despre Emma și Christopher 
Fitzpatrick? 

Arcuind o sprânceană, Dev ridică privirea. 

- Ce întrebare neașteptată! 

- Și știi ce altceva a mai fost neașteptat? Gabe înaintă 
cu pași hotărâți. Faptul că logodnica ta i-a menţionat 
adineauri pe Emma şi pe nenorocitul ăla. 

O ușoară încruntare traversă chipul lui Dev. 

- Sabrina n-ar trebui să ştie nimic despre Christopher. 

- Atunci, de ce ar pomeni despre el? 

- Chiar n-am un răspuns. Dev închise dosarul pe care 
se uita. Sabrina a cunoscut-o pe Emma. Se prea poate ca 
ea să-i fi povestit ceva. 

- Abia dacă se cunoșteau. Nu am idee dacă Emma i-ar 
fi spus Sabrinei ce i s-a întâmplat, dar știu al naibii de 
bine că nu i-ar fi zis niciodată ce s-a întâmplat cu 
Christopher. 

Dev rămase tăcut pentru o clipă. 

- Sabrinei îi place să vorbească de parcă știe multe. N- 
aș fi prea atent la ce spune ea. 

Gabe nu era atât de sigur de asta. Felul în care îi zisese 
Sabrina ce îi zisese îi dăduse de înțeles lui Gabe că ea știa 
că acel Christopher Fitzpatrick nu era doar o simplă 
persoană dată dispărută. 


- Din moment ce ești aici - Dev aruncă dosarul închis 
peste birou -, o să fii bucuros să afli că ancheta privind... 
moartea lui Lawrence a fost închisă oficial. 

Gabe luă dosarul și îl deschise, trezindu-se răsfoind 
copii ale raportului de poliţie înaintat de Troy şi ale 
raportului de după autopsie. 

- Acum, ei sunt de părere că zgârieturile de pe gât au 
apărut pentru că probabil s-a răzgândit, spuse Dev, 
lăsându-se pe spate și trecându-și un picior peste celălalt. 
Cum nu s-au constat răni sau leziuni, s-a declarat oficial 
că a fost sinucidere. 

Gabe închise dosarul şi îl azvârli pe birou. 

- Şi noul ofițer de poliţie ne-a transmis scuze pentru 
neplăcerile provocate de investigația legată de moartea 
lui, continuă Dev cu un zâmbet în colţul gurii. M-a 
asigurat că s-a închis definitiv cazul. 

- Chiar dacă Stefan continuă să facă presiuni? 

- Dacă Stefan vrea să poată spera la donațiile familiei 
Harrington, o s-o lase baltă. Dev se uită la ceas. E 
aproape ora cinei. Mănânci cu mine? 

Gabe încuviință din cap absent, cu mintea în altă 
parte. Nici el, nici Lucian nu credeau cu adevărat că 
Lawrence de Vincent se sinucisese, şi exista un motiv 
pentru care nu-și recunoscuseră suspiciunea de faţă cu 
Dev. 

Căci Gabe credea că o singură persoană ar fi putut să-l 
ucidă pe Lawrence - și nu era vorba despre sora lor, 
Madeline. 

Întrebându-se dacă nu cumva rămăsese pornit aerul 
condiționat în birou, Gabe se întoarse. Observă în treacăt 
tabloul pe care îl adusese mai devreme la etaj. Dev nu îl 
agățase încă, dar rămăsese sprijinit de bufet, despachetat. 

Era un tablou cu Sabrina. 

Un nud. 

Doamne! 

x 

Nikki nu-și mai amintea ultima dată când râsese atât 
de mult, dar aproape o durea burta de râs, şi nici măcar 
nu li se adusese mâncarea. 


Întâlnirea cu Gerald nu mergea deloc rău. 

În primul rând, Gerald chiar era la fel de drăguţ ca în 
fotografia pe care i-o  arătase Rosie. Contrar 
comentariilor sarcastice ale lui Gabe, Gerald nu era cu 
mult mai mare decât ea. Doar cu şase ani. Sigur nu se 
plasa în zona geriatricului Gerald. 

Era și teribil de amuzant și se pricepea de minune să 
povestească diverse întâmplări. 

Și primea o bilă în plus pentru că nu semăna deloc cu 
Gabe. Nu că Nikki s-ar fi gândit la Gabe în timpul 
întâlnirii cu Gerald - nicidecum. Gerald era blond şi 
avea părul tuns scurt. Nu era la fel de înalt sau de lat în 
umeri ca Gabe, dar era mai înalt decât ea. Ei bine, 
majoritatea oamenilor erau mai înalți decât ea, deşi 
probabil el îi ajungea lui Gabe doar până la umeri... 

Bine, se gândea puţin la Gabe. 

- Deci, zise el şi ridică paharul, Rosie îmi spunea că 
lucrezi pentru familia de Vincent, nu? Acea familie de 
Vincent? 

Fa făcu ușor ochii mari. El putea citi gândurile? Nu 
aveai de unde să știi când era vorba despre oamenii cu 
care umbla Rosie. 

- Pentru moment. Părinţii mei lucrează pentru familia 
de Vincent de ani de zile. 

- Mamă, pun pariu că ați văzut şi auzit nişte chestii 
grozave. 

Ea încremeni. 

- De ce crezi asta? 

- Mă iau după cum li se spune. Ce porecle folosesc 
revistele? Cum erau? Devil? Lucifer. Mai era unul - la 
naiba, nu-mi mai amintesc. 

- Demon, spuse ea cu un oftat. 

Lui Gabe i se spunea Demon. Simti o nevoie ciudată de 
a-i proteja. 

- Chiar nu se ridică la înălțimea poreclelor pe care le 
folosesc ziarele. 

- Nu? Fl păru surprins. E cam dezamăgitor. Pare 
interesant să ţi se spună Lucifer. 

Nu era atât de sigură că era de acord cu asta. 


- Este ciudat cum ziarele se concentrează mereu pe 
zvonuri și lucruri stupide, dar niciodată pe operele lor de 
caritate și pe milioanele de dolari pe care le donează. 

- Ei bine, oamenii preferă să citească despre 
scandaluri decât despre fapte bune. 

Trist, dar adevărat. 

- Şi familia de Vincent a avut partea ei de scandal. EI 
sorbi din băutură. Povestea recentă cu tatăl lor? Mare 
păcat. 

- Într-adevăr, murmură ea, dorindu-și să schimbe 
subiectul. Deci, îmi spuneai că Rosie vrea să investigheze 
locul în care lucrezi sau ceva de genul, nu? 

- Ah, da. El râse. Rosie m-a convins la un moment dat 
să o las să investigheze clădirea de birouri în care lucrez. 

- Oh, nu! Fa zâmbi și se apucă să-şi taie friptura. 
Crescent City Steaks dădea pe afară de lume sâmbătă 
seara, iar ospătarii se mișcau grăbiţi de colo-colo printre 
mese. Sunt sigură că povestea nu s-a terminat prea bine. 

- Nu. A apărut însoţită de un medium. Cineva pe 
nume Prinţesa Lunii... 

- Nu te cred, spuse Nikki cu un suspin. Sigur nu o 
chema așa. 

Fl îşi duse mâna la piept. 

- Pe onoarea mea de cercetaș. Exact așa o chema. 
Prinţesa Lunii. 

Râzând, ea luă o gură din vin. „Pe onoarea mea de 
cercetaș.“ Îi plăcea asta. Era ceva drăguţ. Totul la el era 
drăguţ. El era de-a dreptul perfect, dar... 

Zâmbetul lui Nikki dispăru. 

Dar, din clipa în care se întâlniseră afară, cât 
așteptaseră să fie conduși la masă, apoi comandară 
aperitivele şi felul principal, ea tot sperase să se aprindă 
scânteia. Atracția de netăgăduit care trecea dincolo de 
nivelul fizic. 

Scânteia nu se aprinsese. 

Încă. 

- Deci, Prinţesa Lunii s-a perindat pe la primul etaj și 
a făcut o citire a locului. A spus numaidecât că se afla 


acolo spiritul unei tinere care murise din cauza unei 
epidemii de gripă. Fantoma fetei o căuta... 

Telefonul ei sună în poșetă. Cum toţi cei care ar fi 
putut avea treabă cu ea ştiau că ieşise la o întâlnire, un 
fior de neliniște înflori înăuntrul ei. 

- Scuze! Se întinse după poșetă. Te superi dacă mă uit 
să văd cine sună? Mama a fost bolnavă, şi vreau să mă 
asigur că nu este o urgenţă. 

- Nu-i nici o problemă, răspunse el. E perfect în 
regulă. 

Cu un zâmbet, ea băgă mâna în poşetă şi scoase 
telefonul din buzunar. Îl întoarse, observând că era un 
număr cu prefix local, dar nu îl recunoscu. 

- Te sună ai tăi? 

Fa clătină din cap în timp ce puse telefonul înapoi în 
poșetă, trecând curelușa peste spătarul scaunului. 

- Nu. Nu recunosc numărul care m-a apelat. Trebuie 
să fie o greșeală. Să revenim la fata-fantomă. Ce voia? 

El zâmbi când luă paharul cu apă. 

- Aparent, căuta pe cineva cu care să se joace. 

- E cam trist. 

Nikki își auzi telefonul vibrând în semn că primit un 
SMS sau un mesaj vocal, dar nu îl mai luă în seamă. 

- Este, dar lucrurile au devenit foarte ciudate când 
Prinţesa Lunii a mers la etaj. A susținut că biroul din 
spate, cel în care lucrează șeful meu, este bântuit de o 
„femeie uşoară”. 

Fa țuguie din buze. 

- O prostituată? 

- Da. Şi se pare că era un spirit răzbunător, fiind ucisă 
de unul dintre clienţii ei. 

În timp ce Gerald vorbea, Nikki îşi termină friptura și 
se trezi uitându-se după chelner. Nu i-ar fi stricat încă un 
pahar de vin. Poate o ajuta să dea de scânteia care lipsea. 

Măcar pentru un timp. 

Nikki se lăsă pe spate, așezându-și un braț în poală în 
vreme ce cu cealaltă mână se juca absentă cu piciorul 
paharului. El era chiar drăguţ. Avea un zâmbet frumos. 


- ... Apoi, Rosie a decis că se poate rezolva cu o şedinţă 
de spiritism. Nici nu ştiu de ce am fost de acord cu aşa 
ceva. Chiar n-ar fi trebuit, pentru că șeful meu a apărut 
peste vreo cincisprezece minute... 

O umbră se ivi peste masa lor, şi Gerald se opri din 
povestit. Crezând că era chelnerul, ea se răsuci pe scaun. 
Primul lucru pe care îl simţi fu parfumul proaspăt al 
coloniei. Semnale de alarmă se aprinseră înăuntrul ei 
când înălță bărbia. 

- Ce Dumnezeu? 

Rămase mută de uimire când ridică privirea şi îl zări 
pe Gabe. Probabil avea vedenii, aşa că clipi o dată, apoi 
de două ori. Nu, el nu dispăruse. 

El se uita... nu, îl fixa pe Gerald cu o căutătură 
încruntată, de parcă mai avea puţin și-l smulgea de pe 
scaun. 

- Gabe? 

- Tu vorbești serios? întrebă Gabe. 

Nikki tresări când privirea ei se îndreptă spre Gerald. 
Nu îi înțelegea reacția. 

- Ce cauţi aici, Gabe? 

- Ăsta e tipul cu care ziceai că ieşi la întâlnire? întrebă 
el în loc să-i răspundă la întrebare. Gerald? 

- Gabe, ce... 

Gerald se lăsă pe spate în scaun. 

- Nu mă aşteptam să te văd în seara asta, Gabriel. 

Nikki se întoarse spre Gerald, și neliniștea își făcu cuib 
în stomacul ei. 

- Îl cunoşti pe Gabe? 

Nu era cu putință. Când îi pomenise despre familia de 
Vincent, nu vorbise despre frați de parcă ar fi fost la per 
tu cu el. 

- Nu-l cheamă Gerald! se răsti Gabe cu ochi aprinși de 
furie. 

Oamenii de la mesele din jur începură să întoarcă 
privirea spre ei. 

- Poftim? şopti ea, mai mult decât confuză. Nu-l 
cheamă așa? 


- Este al doilea prenume, răspunse Gerald, 
smulgându-și șerveţelul din poală și azvârlindu-l pe 
masă. Nu mint în privinţa numelui meu. 

- Oh, doar că ai uitat să menţionezi că numele tău este 
Ross Haid, nu? 

Numele nu însemna nimic pentru Nikki, dar ceva de 
rău augur plutea în aer. 

- Ross? 

- Ross Gerald Haid. 

Gerald Ross schiță un zâmbet. 

- Şi ţi-a scăpat să menţionezi că ești jurnalist la 
Advocate, nu? 

Nikki înlemni. 

- Jurnalist? Mi-ai spus că ești scriitor. Aşa mi-a zis 
Rosie. 

- Jurnalistul este un scriitor, sublinie Ross. 

Gabe puse o mână pe spătarul scaunului ei. 

- Da, un scriitor pentru Advocate, care lucrează la un 
material despre familia mea. 

Socul o zdruncină din toţi rărunchii. 

- Lucrezi la un material despre ei? 

- Da. Privirea lui se aţinti spre Gabe. Dar nu este 
motivul pentru care am vrut să ies cu tine, Nikki. 

- Aiurea, spuse Gabe cu voce joasă. Te-ai furișat ca un 
șarpe în ultimele câteva luni. Ai aflat că Nikki lucrează 
pentru noi și te-ai dus după ea. 

„Oh, Dumnezeule.“ 

Uluită, Nikki se sprijini de spătarul scaunului. Era 
imposibil ca Rosie să fi ştiut asta. Nu se putea. I se 
aranjase o întâlnire. Fusese atrasă într-o cursă. De aceea 
începuse el să vorbească despre familia de Vincent. Nu 
dintr-o simplă curiozitate. Recursese la Rosie ca să 
ajungă la ea şi, astfel, la familia de Vincent... 

Se simţi cuprinsă de un val de rușine când piesele de 
puzzle se îmbinară. Întâlnirea - prima ei întâlnire de 
femeie normală - era un dezastru de proporții 
apocaliptice. 

- Ticălosule! Gabe se aplecă în față și se sprijini cu 
cealaltă mână de masă. Dacă te mai apropii de Nikki... 


- Ce? Nu aveai cum să confunzi înflăcărarea din tonul 
lui Ross. Ţi-e teamă ca nu cumva să-mi spună ceva ce aș 
putea folosi? 

„Ceva ce aş putea folosi?“ 

Oh, nu. 

- Nu vrei să ştii ce o să se întâmple, îl avertiză Gabe. 

- Mă ameninţi? întrebă Ross. 

- Foloseşte-ţi imaginaţia ca să te prinzi dacă e o 
amenințare! 

În străfundurile minţii ei, Nikki își dădu seama că nu îl 
auzise niciodată pe Gabe vorbind așa, dar era prea 
enervată ca să mai ţină cu adevărat seama de asta. 

- O secundă. Umerii ei se îndreptară în timp ce privi 
peste masă. M-ai invitat să oraş sperând că o să scoţi de 
la mine informaţii despre familia de Vincent? 

- N-aş spune că a fost singurul motiv. 

Privirea lui se aținti spre ea. 

Gabe scoase un sunet care îi aminti teribil de un 
mârâit în toată regula. Fa îl apucă de braţ în timp ce se 
ridică de pe scaun. Își înșfăcă poșeta și întinse degetul 
din mijloc chiar sub nasul lui Ross. 

- Du-te naibii, băiatule! 

- Hei! Zâmbetul se şterse de pe chipul lui Ross. Eu 
vorbeam serios. Nu te-am invitat doar pentru că... 

- Taci! mârâi Gabe. 

Fl nu se clinti, și Nikki se văzu nevoită să-l tragă de 
brat. 

- Las-o baltă! spuse ea. Nu merită. Chiar nu merită. 

- Oh, ba eu cred că ar merita. Gabe îl privi de sus pe 
Ross. Cu vârf şi îndesat. 

Chiar dacă Nikki şi-ar fi dorit să-l vadă pe Ross lat la 
pământ, dacă era cu adevărat reporter, povestea asta nu 
se putea încheia bine pentru Gabe. Trebuia să-l scoată de 
aici înainte să facă o prostie. 

- Hai să mergem! șopti ea. Te rog! 

Privirea lui Gabe se întoarse spre ea, apoi el se împinse 
dinspre masă, făcând paharele să zornăie. 

- Vorbesc serios, Ross. Poate ai o problemă cu familia 
mea, dar stai naibii departe de Nikki. M-ai înțeles? 


Inima ei tresăltă în piept când Ross ripostă pe un ton 
acid: 

- Oh, înţeleg perfect. 

Nu-şi dădea seama dacă înțelegea cu adevărat, dar 
Gabe se întoarse și o luă de mână. Pe deplin conștientă 
de privirile îndreptate spre ei, Nikki rămase cu ochii 
ațintiți spre spatele lui Gabe şi nu mai spuse nimic cât 
timp el o conduse printre mesele pline de oameni, până 
ajunseră în aerul rece al nopții. 

Afară, Nikki îşi eliberă mâna din prinsoarea lui. Nici 
nu mai știa ce să spună când ridică privirea spre Gabe. 

- A fost atât de jenant. 

- Nic... 

- Voia să se folosească de mine ca să afle bârfe despre 
familia ta! Ea se întoarse, privind lung spre intrare, 
tentată să dea buzna înapoi și să-l pocnească pe Ross sau 
cum îl chema fix în față. Apoi, icni și se întoarse brusc 
spre Gabe. Nu i-am spus nimic. Nimic despre... 

- Ştiu. Maxilarul nu îi mai era încleștat. Ştiu că n-ai 
face asta niciodată. Nu m-am gândit la așa ceva nici 
măcar o clipă şi nu mă simt deloc jenat. Nu știai cine era. 
Tu n-ai greșit cu nimic. 

Umerii îi erau eliberaţi de o parte din tensiune, dar 
continuă să se simtă ca o fraieră cu acte în regulă. 

- Iar Rosie clar nu a ştiut care erau intenţiile lui. Nu 
mi-ar fi aranjat niciodată o întâlnire cu el dacă ar fi știut. 

- Te cred. 

Nikki răsuflă brusc. Ce... ușurare. 

- Apropo, arăţi fantastic. Gabe se întoarse spre ea, şi, 
în licăririle difuze ale restaurantului, ea observă cum o 
sorbea din priviri. Rochia... părul. Pantofii. Dumnezeule! 
EI chiar nu merita nimic din toate astea. 

Ea se îmbujoră când cobori privirea. Îi luase ceva timp 
ca să se pregătească pentru această seară. Purta o rochie 
sexy - simplă şi neagră. O rochie care îi învăluia sânii și 
mijlocul și devenea ușor evazată de la nivelul șoldurilor, 
unduindu-se în jurul coapselor ei. Îşi aranjase părul cu 
un ondulator, astfel că fața îi era încadrată de câteva 
onduleuri ample. Și știa că machiajul ales era pe măsură, 


pentru că își conturase cu atenţie ochii cu negru și 
nuanţe de cenușiu, iar buzele - cu roșu. 

Fa își drese glasul. 

- Hmm, mulţumesc! Ce s-a întâmplat... 

- Vreau să ştii asta, o întrerupse el. Eşti frumoasă, 
Nikki. Prea frumoasă pentru Ross, chiar dacă n-ar fi fost 
cine este. 

Fa nu știu ce să spună şi decise că era timpul să 
schimbe subiectul. 

- Cum ai ştiut că era el? 

- N-am știut. Nu înainte să-l văd. 

- Dar de ce ai venit la restaurant? întrebă ea. 

- Am încercat să te sun. 

Acela era numărul lui? De unde îi știa numărul de 
telefon? Ia stai! Cel mai probabil, îl găsise în contractul 
de angajare. 

Gabe dădu să se miște din loc. 

- Probabil o să te superi pe mine în primă fază, dar o 
să-mi multumesti mai târziu. 

- Poftim? 

Fa îl ajunse din urmă, ceea ce era mare lucru, având în 
vedere că era pe tocuri. 

- Habar n-aveam că Gerald era Ross. Aveam de gând 
să-ți întrerup întâlnirea şi să-ți spun că a apărut o 
urgență, zise el şi aruncă o privire spre ea. Un zâmbet 
pieziș îi curbă ușor buzele. M-am gândit să-ţi fac un bine 
și să te salvez. 

Pentru a mia oară, ea rămase fără cuvinte. 

- Glumești, nu? 

- Nicidecum. 

- Îmi spui că mi-ai fi întrerupt întâlnirea fără nici un 
motiv? 

- Ei bine, s-a dovedit că era un motiv al naibii de bun. 

- Dar nu știai cine era. Dacă nu era reporter... 

- Dacă, dacă, dacă... Astea sunt niște prostii, Nic. 

- Ba nu, nu sunt, nemernicule! Cineva care trecea pe 
lângă ei le aruncă o privire, dar lui Nikki nu îi păsa. Am 
impresia că-ţi baţi joc de mine. 

El rânjea - chiar rânjea la ea. 


- Nu-mi bat joc. Să spunem că nu era Ross, reporterul 
ticălos care a vrut doar să se folosească de tine. Dacă era 
doar Gerald? E penibil ca naiba, şi tu eşti mult prea sexy 
ca să-i stai alături. 

Nikki se opri în mijlocul trotuarului, se răsuci pe 
călcâie și îi dădu una în braţ - cu putere. 

- Au! EI râse din toată inima, chiar râse. Dând capul 
pe spate şi dezlănțuindu-se pur și simplu. Ţi-am spus. 
Ţi-am spus că o să te superi în primă fază. 

- Sunt furioasă, răbufni ea. Ce Dumnezeu se întâmplă 
cu tine? 

- Ai venit cu mașina? întrebă el, fără vreo urmă de 
tulburare în glas. 

- Nu. Am luat un taxi. Detest să conduc prin oraș 
sâmbătă seara. 

- Minunat! El o luă din nou la pas şi o conduse spre 
Toulouse Street. Te duc acasă. 

- Nu mă duci nicăieri! Fa se întinse după poşetă. Nu- 
mi vine te cred. Sincer... 

- Ce faci? 

- Comand un taxi, zise ea şi se opri. 

- Nu, nu comanzi nimic. 

- Oh, ba da! se răsti ea și continuă să caute în poşetă. 

Nici nu mai conta că tipul cu care se întâlnise în 
această seară era un afurisit de reporter. Gabe venise aici 
ca să-i strice întâlnirea, nu ca să o salveze. 

- Dacă nu te mişti, te iau pe sus și te duc în brațe până 
în parcare. 

- N-ai îndrăzni. 

El cobori privirea spre ea. 

- Ți se pare că glumesc? 

Oricât ar fi fost de enervant, el chiar nu părea să 
glumească. 

- Nu. 

- Așa mă gândeam și eu. Părea atât, dar atât de 
arogant. Dacă te porţi frumos și nu mă iei la bătaie, 
opresc şi-ţi iau un smoothie. 

- Dacă mă port frumos? Fa îi aruncă o privire 
ucigătoare. Nu sunt un copil, Gabe. 


- Ştiu că nu ești un copil. El încetini pasul ca să 
meargă în ritmul ei. Și, când spun să te porţi frumos, nu 
mă refer la ce crezi că mă refer. 

Fa nici măcar nu înțelese ce voia să spună. 

- O să-ţi aplic o lovitură de picior fix în ceafă. 

El râse când ajunseră la o intersecţie. 

- Nici măcar n-ai ajunge la ceafa mea. 

Uf. 

Era adevărat. 

Dar nu însemna că nu voia să încerce. 

Nikki își simţi inima îndoită între confuzia provocată 
de apariţia lui neașteptată și furie când traversară 
drumul. 

- De ce ai făcut asta? întrebă ea, ridicând privirea spre 
el. Dacă nu ştiai cine este Gerald cu adevărat, de ce ai 
făcut asta? 

Felinarele stradale trimiteau o strălucire delicată de-a 
lungul obrajilor lui. El rămase tăcut pentru o clipă. 

- Eram la atelier și stăteam, gândindu-mă la ce mi-ai 
spus vineri despre motivele pentru care ai vrut să ieși la o 
întâlnire. La faptul că nu cauţi o relaţie, dar ai fi 
interesată de o aventură de-o noapte dacă ar fi să se 
întâmple. 

Sprâncenele lui Nikki se arcuiră când ea se încruntă. 

- Sunt ferm convinsă că nu este exact ceea ce am spus 
eu. 

- Dar asta ai vrut să spui. 

Mâna ei se încleștă pe breteaua de la poșetă. 

- Și? 

- Și nu mi-a plăcut. 

Ea rămase ca trăsnită. Atât de uluită, încât nu mai 
scoase nici un cuvânt în vreme ce intrară în garajul tăcut 
și întunecat. Cum Gabe făcuse, probabil, un pact cu 
diavolul, reuşise cumva să găsească un loc de parcare la 
primul nivel. 

Tocurile ei răsunară pe ciment, învăluindu-i în ecouri. 

- Nu înţeleg nimic - nu te înțeleg. 

Pașii lui încetiniră. 


- Ba eu cred că înţelegi. Doar că nu vrei să recunosti 
asta. 

- Nu, spuse ea. Sincer, chiar nu înțeleg. 

El nu mai vorbi până nu ajunseră la mașina parcată 
chiar undeva în fundul garajului. 

- O să ne prefacem că nu s-a întâmplat nimic între noi 
la atelier? Asta o să facem? 

Fa se opri când el îi deschise portiera din dreapta. 

- Eu... nu știu despre ce vorbeşti. 

- Minti. 

Îi luă poşeta și o puse pe scaun. 

Nikki minţea tocmai pentru că îi era mai comod să 
pretindă că nu se întâmplase nimic. Era mai sigur așa. 

El se întoarse spre ea. 

- Ştiu ce ai simţit când stăteam în spatele tău. 

Obrajii i se aprinseră, și îi mulțumi lui Dumnezeu că 
era prea întuneric acolo pentru ca el să o vadă roşind. 

- Eşti bărbat. Vă excitaţi și atunci când bate vântul pe 
unde trebuie. 

Gabe râse. 

- Aș vrea să fie adevărat, dar nu este. Și știi asta — știai 
exact ce simțeam, pentru că și tu simțeai la fel. 

Inima începu să i se zbată în piept. Nu putea nici în 
ruptul capului să recunoască. Nu conta ce simţiseră. 

- Nu mai sunt interesată de tine. 

- Pe naiba! 

Nikki simți că nu mai are aer. 

- Aroganta ta chiar nu are limite. 

- Nu este aroganță. Se apropie de ea, forțând-o să se 
dea în spate până ce se lipi de maşina lui. Și nu are nimic 
de-a face cu ce s-a întâmplat între noi înainte să pleci la 
facultate. 

- Totul are de-a face cu asta! se răsti ea. Totul. 

El o privi lung. 

- Bine. Să spunem că are. Chiar și așa, asta nu schimbă 
un lucru. 

- Care anume? 

- Ai ieşit cu tipul ăla când ai fi preferat să fii cu mine. 


Ochii aproape că îi ieşiră din orbite de uimire. Mii de 
proteste îi stăteau pe vârful limbii, dar Gabe se mişcă atât 
de repede, încât, abia după ce o întoarse cu spatele şi o 
lipi de pieptul lui, Nikki înţelese ce avea de gând. 

— Ce faci? întrebă ea în timp ce el o cuprinse de mijloc. 

- Îţi dovedesc ce am spus. 

Privirea ei înnebunită cercetă garajul. 

- Nu trebuie să-mi dovedeşti nimic. 

- Oh, ba eu cred că trebuie. Şoldurile lui se împinseră 
uşor în spatele ei și, da, îl simţi. Nu avea cum să nege. 
Încă mă dorești. Probabil n-ai încetat niciodată să mă 
dorești. 

- Eşti beat? întrebă ea cu răsuflarea întretăiată. 

- N-am băut nimic toată ziua. Nu este ca în noaptea 
aceea. 

Implicaţiile spuselor lui o făcură să se cutremure. La 
fel și mâna care îi alunecă peste şold. 

- Gabe. 

- Spune-mi să mă opresc şi asta fac. 

Ea întredeschise buzele. Trebuia să-i spună să se 
oprească. Ştia că orice urma să se întâmple acum avea să 
schimbe totul între ei şi că, de data asta, nu aveau să mai 
poată repara răul care urma să le afecteze prietenia - şi 
poate chiar viaţa ei. 

Ce se întâmpla acum anula prea multe dintre regulile 
ei, şi, mai ales după ce aflase ce i se întâmplase Emmei, 
nu era o mişcare deloc inteligentă. Pentru că, orice ar fi 
fost, inima lui aparținea altcuiva, şi ea cu ce se alegea? 

Doar cu asta, orice ar fi însemnat asta. 

Încă nu îi spusese să se oprească. 

Respirația lui dansă peste tâmpla ei. 

- N-ai habar ce am vrut să fac când mi-ai spus că o să 
ieși la întâlnire. Ei bine, poate acum îţi faci o idee mai 
clară. Degetele lui ajunseră la tivul fustei. Şi poate că este 
o nebunie. Nu-mi pasă. 

- Ar trebui să-ţi pese, şopti ea, şi inima i se zbătu de 
să-i sară din piept. 

- Atunci, spune-mi să mă opresc. Buzele lui îi atinseră 
uşor tâmpla și o lăsară fără suflu. Încă nu mi-ai zis. 


Nikki nu îi spusese. 

Nu înţelegea cum de-şi începuse seara cu un tip și 
acum se lăsă încântată de mângâierile lui Gabe de 
Vincent într-o parcare. 

În repetate rânduri săptămâna trecută, nici măcar nu 
îndrăznise să-și permită să viseze la aşa ceva. 

Chicotul lui răsună profund şi reverberă înăuntrul ei. 

- Pentru că nu vrei să mă opresc, dar Ross? Chiar dacă 
nu ar fi fost un nemernic? 

Fa nu mai putu să respire când mâna lui se strecură pe 
sub rochie și îi pluti pe coapsă. Palma lui aspră o 
înnebuni. 

- Nici n-ar fi ajuns atât de departe cu tine. Degetele lui 
urcară spre banda subţire de material care i se odihnea 
pe șold. Nu crezi? 

Nu, nu ar fi ajuns atât de departe. 

- Răspunde-mi, Nic! 

El își strecură un deget pe sub lenjeria ei. 

Fa răsuflă tremurat. 

- Nu. N-ar fi ajuns atât de departe. 

Buzele lui trecură alene peste lobul urechii, 
trimițându-i un fior pe şira spinării. 

- Oare de ce? 

Gâtul îi era uscat. 

- Nu a fost nici o scânteie. 

- De ce? 

Fl trase cu putere de lenjeria tanga, și șoldurile ei se 
cutremurară când o smulse de pe ea. 

„Doamne!“ 

Gabe înlătură materialul subțire, și ea nu știu ce se 
alese de lenjeria ei distrusă. 

- De ce nu a fost nici o scânteie, Nic? 

Abia mai reuși să gândească în clipa în care mâna lui 
alunecă peste vintrea ei și începu să coboare, ajungând 
atât de aproape de locul în care pulsa de dorinţă. 

- Pur şi simplu, n-a fost. 

- Nu este ăsta motivul. Degetele lui se opriră. Spune- 
mi de ce nu a fost scânteie, și o să-ţi arăt eu ce este o 
scânteie. 


Pieptul îi tremură în timp ce înghiţi în sec. 

- El nu era... nu era tu. 

- Asta e fata mea. 

Degetele lui se furișară printre coapsele ei și îi tăiară 
respiraţia. 

Oh, Doamne, chiar se întâmpla. Gabe o atingea, și se 
aflau în mijlocul unei parcări. Oricine putea să treacă pe 
lângă ei, dar nici că-i păsa. Nu se mai putea concentra 
decât pe Gabe, pe senzațiile fierbinţi pe care el le ațâța 
înăuntrul ei și pe freamătul din piept. 

Îl dorea de atâta vreme. 

Îl dorea dintotdeauna. 

- La naiba, eşti atât de udă! mormăi el. 

Genunchii îi erau moi când dădu să-și strângă 
picioarele. 

- Nu. Nu face asta! El o muşcă uşor de ureche şi o făcu 
să răsufle întretăiat. Îmi place la nebunie. 

Își tinu picioarele depărtate. 

- Ştii ce voiam să fac în noaptea aia la atelier? Nu m- 
am mai putut gândi la altceva de atunci. El își lăsă 
degetul să exploreze intimitatea ei umedă, tachinând-o. 
Voiam să te aplec în față și să te iau atât de tare, încât să 
nu îți mai treacă prin minte să ieși la întâlnire cu alt 
bărbat. 

„Oh, Doamne!“ 

- Dar nu pot face asta. Desenă cu degetul cercuri 
leneșe în jurul clitorisului ei. Însă știi ce putem face? 

- Ce? şopti ea şi aruncă o privire furișă spre garaj. 

Gabe se depărtă de ea, și Nikki îi simţi mâna pe talie. 
Auzi cum deschide fermoarul, apoi se apăsă spre ea. 

Trupul lui Nikki se cutremură - chiar se cutremură. Îl 
simţi în spatele ei, tare, gros și eliberat. O sămânță de 
neliniște prinse rădăcini înăuntrul ei. 

- Prezervativul... 

- Nu facem sex, Nic. Şoldurile lui se mișcară pe fundul 
ei. Ai încredere în mine! 

Și, imediat după, degetul o penetră. 

Tot corpul lui Nikki se arcui în timp ce el alunecă până 
la capăt. Nu se asemăna nici de departe cu momentele 


când o făcea ea. La naiba, nu, acum era cu totul altceva. 

Înjurătura lui răsună ca o șoaptă mistuitoare la 
urechea ei, în timp ce pielea aspră a palmei lui dansă pe 
cea mai sensibilă parte din ea. Își legănă șoldurile în 
spatele ei, lăsându-și penisul să gliseze în sus și în jos pe 
fesele ei, şi mai adăugă un deget, adâncindu-și 
explorarea. Ea tresări și făcu ochii mari. 

Degetele lui Gabe se opriră. 

- Te doare? 

- Nu, icni ea. Doar că... a trecut ceva timp. 

- Îmi dau seama. 

Cum? Dar gândul dispăru când degetele lui începură 
să se mişte din nou. Se lăsă cu totul în voia lui în timp ce 
se prinse cu o mână de brațul lui, lăsându-și unghiile să 
sape în pielea lui și sprijinindu-se cu cealaltă mână de 
mașină. 

Gândurile i se învolburau în minte. Corpul i se 
încleştase. Nu mai putea rezista. Se împinse spre el, 
călărindu-i mâna aşa cum visase. 

- Asta e. Vocea lui răsună aproape gutural, un ton ce îi 
era necunoscut. Fă dragoste cu degetele mele! 

Cuvintele lui îi mistuiră pielea, și poate că, a doua zi, 
avea să se simtă jenată, dar, în seara asta, cuvintele lui o 
excitară. Sângele i se transformă într-o lavă 
incandescentă, şi fiecare celulă din corpul ei păru să se 
încleșteze brusc. Degetele lui continuară să o penetreze 
cu febrilitate, împingându-se spre fesele ei. Probabil 
simţi că urma să îşi dea drumul și înţelese că nu avea să 
își poată reprima gemetele. Îi acoperi gura cu o mână şi îi 
înăbuși strigătele când se lăsă purtată în mrejele 
năucitoare ale desfătării. 

Fiori de plăcere continuară să pulseze înăuntrul ei în 
timp ce Gabe scoase un geamăt prelung, venit parcă din 
adâncurile fiinţei. O strânse în brațe şi încremeni când 
trupul i se cutremură. Şi apoi, îl simţi, zvâcnind pe fesa ei 
în timp ce ea îşi lăsă capul pe pieptul lui. 

Nikki mai știa doar că amândoi își pierduseră minţile. 


CAPITOLUL 21 


Din fericire, Gabe avea o cămașă în plus pe bancheta 
din spate şi o folosi ca să o curețe cât mai bine pe Nic. Și, 
din cine știe ce motiv, era mai mult decât încântat că o 
ștergea de sperma lui. 

Odată ajunşi în mașină, el aruncă o privire spre ea. Se 
ținea de tivul fustei și privea fix înainte. Dacă nu ar fi 
văzut surâsul satisfăcut de pe buzele ei, chiar și-ar fi făcut 
griji. 

Dar tot îşi făcea griji. 

Lucrurile merseseră mult mai departe decât se 
așteptase. Nu era ca și cum, în clipa în care plecase de la 
atelier ca să pună punct întâlnirii ei stupide, plănuise să-i 
rupă chiloţii şi să o pătrundă cu degetele. 

Gabe apăsă butonul de pornire, şi motorul se trezi la 
viață. 

Pe cuvântul lui de onoare, nici măcar nu știa cum de 
totul evoluase atât de repede, dar, la naiba, nu era ca și 
cum ar fi putut să dea timpul înapoi. 

- Hei! Se întinse şi își așeză mâna peste a ei. Eşti bine? 

- Da. Fa își drese glasul. Da. 

Privirea lui cercetă fiecare centimetru al chipului ei, 
fără să știe exact ce căuta, apoi urma aceea de zâmbet se 
adânci. Fa îşi întoarse privirea, dar nu înainte ca el să 
vadă gropița din obrajii ei și îmbujorarea care căpătă 
nuanţe trandafirii. 

Noaptea asta era... diferită. 

Aproape că ucisese un bărbat într-un restaurant și 
avusese unul dintre cele mai extraordinare orgasme din 


viaţa lui într-o parcare, fără să facă sex cu adevărat. 

Nu era chiar o seară de sâmbătă obişnuită. 

- Ştii ce ar merge acum? întrebă el și dădu cu spatele 
în parcare. 

Fa îi trimise o privire. 

- Un pui de somn? 

El chicoti în timp ce traversa parcarea. 

- Ar fi frumos, dar nu la asta mă gândeam. Cred că ar 
merge un smoothie. 

Când aruncă o privire spre ea, o zări pe Nic zâmbind. 

- Da, ar merge și la mine unul. 

- Atunci, hai să ne luăm! 

Și făcură întocmai. 

Gabe opri la cel mai apropiat Smoothie King. Se duse 
înăuntru şi luă pentru ea un smoothie cu căpşune, iar 
pentru el unul cu afine la care ea sigur avea să strâmbe 
din nas. 

- Mulţumesc, spuse ea, luându-l de la el când Gabe se 
strecură pe scaunul șoferului. 

- Cu plăcere! Dădu să pornească mașina, dar se opri. 
În funcţie de trafic, nu-i lua mai mult de douăzeci de 
minute ca să o ducă acasă. Te superi dacă termin de băut 
înainte să o luăm din loc? 

- Normal că nu. 

Luă o înghițitură din smoothie-ul ei. 

El își aminti brusc de planurile despre care îi vorbise 
cu o noapte în urmă. 

- Ce s-a întâmplat cu apartamentul de care erai 
interesată? 

- Oh! Este perfect. Am completat actele și aştept să 
primesc răspunsul de la administratorul proprietăţii. 
Dacă primesc aprobarea, este al meu. 

- Minunat! 

- Mulţumesc! Ar trebui să aflu ceva săptămâna asta. 

- Atunci, trebuie să-ţi iei un câine sau ceva. 

Ea râse încet. 

- Poate o pisică. 

- Sau un tatu. 

- Un tatu? Poftim? 


Cu un zâmbet larg pe buze, el ridică un umăr. 

- Îmi aduc aminte că ai încercat să salvezi un tatu 
când aveai 13 ani. 

Fa rămase tăcută o clipă. 

- Doamne, nu pot să cred am uitat asta! Mama și-a 
ieșit din minţi pentru că încercam să-l ridic... 

- O reacţie de înţeles când îţi vezi copilul încercând să 
salte un tatu. 

- Nu mi-ar fi făcut nimic. Îi plăcea de mine. 

Gabe clătină din cap. 

- Încă le consider cele mai drăgălaşe creaturi din lume. 
Trecu o clipă, și ea aruncă pe furiș o privire spre el. Te 
holbezi la mine. 

- Nicidecum. 

Dar fix asta făcea. 

Fa întoarse capul spre el. 

- Nu? Te holbezi la mine în clipa asta. 

- Bine. Zâmbind pe după pai, el ridică privirea dinspre 
smoothie. Acum, nu mă mai holbez. 

- Dar te holbai. 

- Poate. 

Fa râse, dar râsul se risipi prea repede. 

- Gabe? 

- Da? 

Lăsându-și capul pe tetieră, el se uită la ea. Doamne, 
era... chiar nu avea cuvinte să o descrie. 

- Ce... ce facem? întrebă ea încet. 

Nu ştia cum să răspundă la întrebarea ei. Cât rămăsese 
în atelierul lui, cu privirea atțintită spre rafturile acelea 
afurisite, nu se putuse gândi decât că Nic ieşise la 
întâlnire. Înainte să ştie ce făcea, se trezise în mașină, o 
sunase și conducea spre Crescent City Steaks. O enervare 
aproape primitivă îl copleșise - şi, dacă era sincer până la 
capăt, îl mai traversase o emoție. O emoție care îi 
alimentase decizia de a-i distruge întâlnirea, lucru de 
care se bucura din mai multe motive, pentru că Ross 
sigur ar fi încercat să se strecoare pe sub fusta ei, cu sau 
fără investigarea familiei lui. Şi nu trebuia decât să te uiti 
la ea. Fra absolut superbă. 


- Nu știu, răspunse el, întâlnindu-i privirea. Sincer, 
chiar nu ştiu. Eu doar... Nu mi-a plăcut ideea de a te ști la 
întâlnirea aia. 

Sprâncenele ei se arcuiră în timp ce sorbi lung din 
smoothie. 

- Deci, nu ţi-a plăcut să mă știi la o întâlnire și te-ai 
gândit că ar fi cel mai bine să-mi oferi un orgasm într-o 
parcare? 

Incapabil să se abţină, Gabe râse. 

- N-ai fost singura. 

- Oh. Ştiu, răspunse ea sec. 

- Nu am plănuit asta. Şi era adevărul. Pur şi simplu... 
s-a întâmplat. 

Fa își cobori smoothie-ul și se uită lung la el. 

- Este cam greu ca așa ceva să se întâmple pur și 
simplu. 

- Ai dreptate. El îşi trecu degetele prin păr. Cred că am 
simţit nevoia de a dovedi cumva că şi tu mă placi la fel de 
mult cât te plac eu. 

- Mă placi? 

- Pari surprinsă. Gabe râse. Ce s-a întâmplat 
adineauri - să-mi dau drumul așa? Sunt mai mult decât 
convins că nu mi s-a mai întâmplat din liceu. 

- Oh. 

Fa băgă paiul în gură. 

El o privi o clipă, amuzat de reacţiile ei; şi se mai 
întâmpla ceva înăuntrul lui: se trezi un sentiment ciudat 
pe care nu-l mai simţise de ceva vreme. Tandreţe? 
Firește, simţise tandrete față de Nic. 

- În orice caz, când mi-ai spus că nu mai eşti 
interesată de mine, cred că am acceptat provocarea. 

Nic păru să se gândească o clipă. 

- Asta a fost ideea? Ai vrut să dovedești ceva sau ai 
luat totul ca pe o provocare? 

- La naiba! Nu. N-am vrut să spun asta. El luă o gură 
din smoothie, încercând să îşi descâlcească gândurile, 
însă fără succes. Nicidecum. 

Fa răsuflă sacadat, făcându-l să se uite la ea, după care 
întoarse iute privirea. 


- Regreti? 

Întrebarea ei răsună aproape ca o șoaptă, şi inițial lui 
nici nu-i veni să creadă că întreba una ca asta, din 
moment ce nu-i dăduse în vreun fel de înțeles că ar fi 
regretat. Dar apoi pricepu. Trecutul lor era ca o viperă 
între ei. 

- Nu. 

Întinzându-se, îşi puse degetele sub bărbia ei şi îi 
îndreptă privirea spre a lui. Ce simțea în legătură cu cele 
întâmplate şi ce simțea pentru ea erau ca o bilă de emoţii 
confuze rostogolindu-se în pieptul lui. 

- Nu ştiu ce a fost. Sau ce o să însemne mâine, dar ştiu 
un lucru, Nic. Nici o fărâmă din mine nu are nici urmă 
de regret. 


Soneria stridentă a telefonului lui Nikki o trezi în cele 
din urmă. Avea impresia că suna de ceva vreme. 


Cu un geamăt, se rostogoli pe o parte şi căută 
adormită pe noptieră până găsi afurisitul de telefon. 
Deschise un ochi. 

Rosie. 

Apăsă butonul de răspuns, apoi duse telefonul la 
ureche și gânguri: 

- Ce oră e? 

- Ora la care să-mi spui ce naiba s-a întâmplat aseară! 

Cele petrecute cu o noapte în urmă i se păreau ca un 
vis, deloc real la primele ore ale dimineţii. 

- Presupun că ai vorbit cu Gerald. Oh, stai, care este 
numele lui adevărat? Ross Haid, un reporter... 

- Ştiam că a scris din când în când pentru Advocate, 
dar nu credeam că o să fie o problemă. Mi-a scris aseară, 
dar nu i-am văzut mesajele decât azi-dimineață. Primul 
mesaj a fost, citez: „Gabriel de Vincent tocmai mi-a răpit 
partenera. La început, m-am gândit că glumește, spuse 
Rosie. Dar a urmat un mesaj în care mi-a explicat că 
scrie un articol despre familia de Vincent. Jură că nu de 
aia a vrut să iasă cu tine, dar o să-l ucid cu mâinile mele. 
Ce naiba s-a întâmplat, Nikki? 

Cum Dumnezeu să explice, când nici măcar ea nu era 
sigură că știa ce se întâmplase? 


- Ei bine, ai primit o versiune scurtă a celor 
întâmplate. 

- Deci, Gabe și-a dat seama că era Ross? 

Vocea lui Rosie se ridică şi o făcu pe Nikki să tresară. 

Cu un geamăt, Nikki se întoarse pe spate. 

- Nu. Habar n-avea până să ajungă acolo. Mi-a spus că 
a venit să mă salveze de la o întâlnire probabil 
îngrozitoare. 

- Serios? întrebă ea cu glas sec. 

- Da. Nikki își puse un braț peste ochi. Am fost 
surprinsă să-l văd şi să aflu cine era Gerald. A fost o 
nebunie. 

- Şi apoi, ce s-a întâmplat? întrebă Rosie. Te-a dus 
acasă și te-a băgat înăuntru cu forța? 

Nikki țuguie din buze. 

- Nu. 

- Și atunci, a ieșit pur şi simplu și te-a trimis acasă, și 
asta a fost? 

- Nu chiar, mormăi Nikki, în timp ce își lăsă braţul pe 
pat. 

- Am impresia că trebuie să purtăm discuţia asta față 
în față, decise Rosie. Trebuie să te trezesti... 

- Nu mă trezesc. 

- Atunci, trebuie să-mi spui ce s-a întâmplat aseară. 

O parte din ea nu-și dorea să-i povestească lui Rosie, 
pentru că avea impresia că astfel ar întina cele întâmplate 
între ei. Dar o cunoștea bine pe Rosie. O credea în stare 
să se înființeze la ușa ei, cerându-și răspunsurile. 

- Ceva s-a întâmplat între noi, spuse ea, aruncând o 
privire spre ușa închisă a dormitorului. Era ciudat să 
poarte această conversaţie în casa părinţilor ei. Nici nu 
știu cum s-a întâmplat. 

- Cum s-a întâmplat ce anume? 

Vocea lui Rosie era mai calmă, trecând de la un ton 
foarte nerăbdător la unul oarecum nerăbdător. Era un 
progres. 

- Ne... certam cumva. Cred? Pentru că el a vrut să-mi 
strice întâlnirea fără să ştie cine era cu adevărat Gerald, 
ceea ce, privind în urmă, este o ceartă ridicolă, dar în 


fine... Mi-a spus ceva cum că încă sunt interesată de el, 
iar eu am zis că nu este adevărat. Nikki se frecă la ochi. 
Apoi, mi-a cam dovedit că mințeam. 

- Am înţeles. O să am nevoie de mai multe detalii, 
spuse Rosie. Cum ţi-a dovedit că minţeai? 

Simţind cum i se aprind obrajii, Nikki clătină din cap. 

- Am făcut, cumva, sex. 

Urmă o clipă de tăcere. 

- Cum adică am făcut, cumva, sex? 

Fa oftă apăsat. 

- Închipuie-ţi că faci sex, dar fără să te săruți şi 
folosindu-se doar de degete. 

- La naiba! spuse Rosie cu răsuflarea întretăiată. 

- Da. 

- Degete? La plural? 

Nikki râse când se întoarse pe o parte. 

- Mda. 

- La naiba! repetă ea. 

- Stiu. Lucrurile s-au aprins destul de repede și... Și el 
îi oferise cel mai extraordinar orgasm din viaţa ei. Și nu 
știu. S-a întâmplat. După aceea, ne-am dus să ne luăm 
câte un smoothie. 

- Stai! Ce? 

- Ai auzit bine. Ne-am luat câte un smoothie. 

- Nici nu știu ce să mai spun, Nikki. Urmă o pauză. 
Aţi vorbit despre ce s-a întâmplat? 

- Da. Am vorbit. L-am întrebat ce se întâmplă între 
noi şi mi-a spus că nu ştie. Mi-a mai zis și că nu regretă. 
Nikki strânse din buze când se lăsă din nou pe spate. Îl 
cred. Nu cred că a plănuit să se întâmple asta și nu cred 
că a regretat. 

- Nikki, oftă Rosie. 

- Uite, știu că a fost o nebunie. La ce trecut avem, era 
chiar ultimul lucru pe care să-l facem, dar... 

- Dar încă ţii la el. 

- Nu aveam de gând să spun asta, dar, da, ţin la el. În 
mod evident. 

— Ştii la ce mă refer, răspunse ea. Ce voiai să spui? 

Nikki se încruntă. 


- Voiam să spun că nu-mi închipui mai mult decât a 
fost. N-am așteptări. 

- Scumpo. Glasul lui Rosie începea să redevină 
strident. După cum ţi-am spus data trecută, trebuie să 
începi să-i înţelegi acțiunile. Şi o să-ţi mai spun un lucru. 
Încetează să te mai minţi singură! 

- Nu mă mint singură. 

- Ba da. Te minţi. Ascultă, nu te judec. Evident. Nu-l 
cunosc pe Gabe și nu ştiu ce fel de om e, dar este ceva 
între voi doi. A fost ceva între voi, și nu știu dacă este 
bine sau rău, dar știu că este rău că te prefaci că nue 
mare scofală. E. 

Fa deschise gura ca să nege, dar Rosie avea dreptate. 
Nikki chiar se minţea singură. Ei bine, nu își dăduse 
neapărat şansa să proceseze totul pe deplin, dar ce se 
întâmpla între ei era important. Era fie un pas spre un 
viitor, fie un pas spre un dezastru, dar era un pas pe care 
ştia al naibii de bine că avea să îl facă. 

- Te urăsc! mormăi Nikki. 

Rosie râse. 

- Pot să te întreb ceva și să-mi răspunzi sincer? 

Oh, Doamne. 

- Spune! 

- Ai încetat vreodată să-l iubeşti? 

Nikki își ţinu respiraţia, fără a se îndoi de sensul 
întrebării lui Rosie. Nu întreba dacă mai era îndrăgostită 
de Gabe. Întreba dacă Nikki încetase vreo clipă să-l 
iubească, iar întrebarea o sfâşie. Un iureş de emotii se 
învolbură înăuntrul ei. Frică. Nerăbdare. Groază. 
Entuziasm. Doar pentru o secundă, se lăsă traversată de 
toate aceste senzaţii, şi era minunat și înspăimântător în 
același timp. 

Fra, oare, posibil să fi fost îndrăgostită de Gabe de 
când era mică? Să nu fi fost o pasiune copilărească? Și 
ceea ce simţea din nou, ce simţise cu o noapte în urmă în 
brațele lui, să nu fi fost doar pasiune? Că nu era doar 
dorinţă trupească? 

Nu putu să răspundă la întrebarea lui Rosie. 

Rosie oftă. 


- Mă gândeam eu. 


CAPITOLUL 22 


Un singur telefon îl ajută pe Gabe să afle ce voia 
duminică dimineaţa și, prin urmare, stătea acum în fața 
ușii de un maro ciocolatiu a uneia dintre casele mai noi 
din Pritchard Place. 

Bătu cu pumnul în ușă și aşteptă. Nu trebui să aştepte 
prea mult. Pași se auziră apropiindu-se de cealaltă parte, 
și uşa se deschise, lăsând la vedere jumătate din chipul 
lui Ross Haid. 

- Ce naiba? 

Ross clipi repede în timp ce deschise ușa pentru a 
dezvălui că nu purta decât un tricou alb și pantaloni de 
flanel. 

Fără să spună vreun cuvânt, Gabe se avântă înainte, 
forțându-l pe Ross să facă un pas în spate când intră în 
casa lui. Gabe puse mâna pe ușă şi o închise în urma lui. 

O doză sănătoasă de frică umplu ochii mari ai lui Ross. 

- Ce faci, omule? Stii cine sunt și pentru cine lucrez... 

Trăgând brațul în spate, își înfipse pumnul în 
maxilarul lui Ross şi îl făcu să dea capul pe spate. Ross se 
prăbuși pe podea ca un sac de cartofi și ateriză în fund 
chiar în timp ce îşi cuprindea falca în palmă. 

- Am vrut să fac asta aseară. Gabe descleștă pumnul în 
timp ce se aplecă peste Ross. A trebuit să-mi folosesc 
fiecare fărâmă de control ca să nu te nenorocesc acolo. 

- Fir-ar! Ross scuipă o gură de sânge. Cred că mi-ai 
crăpat un dinte. Ţi-ai ieşit din minţi? 

- Tu ar trebui să-ţi pui întrebarea asta, răspunse Gabe 
și se îndreptă de spate. N-ai decât să umbli după mine și 


după fraţii mei până nu mai poti, dar stai naibii departe 
de Nic. 

- La naiba! Ross se rostogoli pe spate. Ai fost foarte 
clar aseară. 

- Mă asigur să fie clar acum. Se bucurase de un 
moment de satisfacţie când îl pocnise pe Ross, dar voia 
să-l distrugă pentru că o pusese într-o situație 
stânjenitoare pe Nic și încercase să se folosească de ea. 
Pentru că data viitoare o să fie ultima. 

- Tu vorbeşti serios? Vii neinvitat în casa mea, mă 
lovești și apoi mă ameninţi? 

- Ştiu că nu o să sufli o vorbă. Şi vrei să ştii de ce? 
Pentru că nu eşti atât de prost. Dacă te duci să mă 
denunți, o să mă asigur că o să știe toată lumea de ce te- 
am lăsat lat. Eşti sigur şefii tăi de la Advocate îşi doresc 
genul ăsta de reclamă? Să te foloseşti de o femeie? întrebă 
Gabe. O să le dau eu material de scris - şi nu o să fie ce 
speri tu să publici. 

- La naiba! Ross scoase un râset fornăit. Şi eu care am 
auzit că tu ești fratele de Vincent calm și liniștit. Se pare 
că lumea s-a înșelat. 

- Sunt alt om când vine vorba despre cei la care ţin. 

- Şi ţii la Nikki? Fiica de 20 și ceva de ani a angajaților 
tăi? Ross râse din nou, iar Gabe se gândi că erau şanse 
mari să-l pocnească iar pe nemernic. Ross cobori mâna și 
se ridică într-un cot. Ce reprezintă ea pentru tine? 

Gabe ştia unde voia să ajungă cu acea întrebare. 

- Dacă văd pe undeva scris ceva despre ea, o să te 
consider responsabil pentru ce apare. 

- N-am de gând să scriu despre ea. Chiar îmi place de 
ea. 

- Nu trebuia să spui asta, îl avertiză Gabe. 

- Nu? Îndoi un picior. Încep să cred că teoria mea 
despre familia ta este corectă. 

- Nu-mi pasă de ceea ce crezi tu. 

- Ar trebui. Ross se ridică și îşi șterse o dâră de sânge 
care i se prelingea în colțul gurii. Nu cred că tatăl tău s-a 
sinucis. Cred că a făcut ceva, şi unul dintre voi... unul 
dintre voi l-a ucis pentru asta. 


x 


Nikki era asaltată de atâtea emoţii luni dimineața, 
încât trecu de două ori pe lângă congelator înainte de a- 
și da seama că se dusese în cămară ca să scoată fripturile 
pentru masa de seară. 

Nu mai ştia nimic de Gabe de când o lăsase acasă 
sâmbătă seara şi încă nu dăduse ochii cu el. Neștiind 
dacă asta însemna sau nu ceva, ea încercă să facă ordine 
în propriile gânduri împrăștiate şi să se apuce de treabă. 

Fra luni... ceea ce însemna că o aștepta ștersul nesfârșit 
al prafului de pe niște lucruri care nu erau folosite 
niciodată şi pe care probabil familia de Vincent habar nu 
avea că le deținea. 

Prinzându-și părul în creștet, se cufundă în muncă. 
Dezavantajul când venea vorba despre o activitate atât de 
monotonă era că mintea ei începea să o ia la goană şi să 
se gândească obsesiv la fiecare lucru mărunt care se 
întâmplase între ea şi Gabe sâmbătă seara. 

Chiar nu avea nevoie de asta. 

Și nici nu-şi dorea. 

Oricât se concentra pe cum avea să îşi decoreze 
apartamentul drăguţ pe care spera să-l obțină şi oricât 
încerca să hotărască dacă să caute un post de asistent 
social sau să se înscrie la şcoală, mintea îi revenea tot la 
Gabe. 

Pur și simplu, îi venea să-și tragă una. Tare. 

Cel mai bine era să se poarte de parcă nu s-ar fi 
întâmplat nimic. Nu avea să fie cea mai ușoară tactică, 
dar era cea mai inteligentă. În mod evident, el era atras 
fizic de ea. În mod evident, ea era topită după el... 
Diferenţa însă era că ştia prea bine că pentru ea nu ar fi 
doar ceva fizic. 

Ar deveni mai serios. 

lar ea nu putea să-şi asume un asemenea risc. 

Fra aproape amiază când Nikki dădea cu aspiratorul 
într-unul dintre dormitoare nefolosite, în aripa locuită 
de Lucian și de Julia. Cum covorul era practic imaculat, 
se descălțase de balerini şi îi lăsase pe hol. Fredona ceva 


în ritm cu vâjâiala aspiratorului, când aceasta se opri 
brusc. 

Încruntându-se, apăsă pe butonul de pornire/oprire, 
apoi se întoarse şi cercetă camera din priviri. Cablul era 
scos din priză. 

- Ciudat, murmură ea şi se îndreptă spre priză. 

Firul era lung, deci nu-l smulsese ea din perete. 

Ce casă dubioasă, posedată de spirite malefice. 

Băgă ştecherul din nou în priză, și aspiratorul prinse 
viaţă. Cu un oftat, ea se întoarse și scoase un țipăt speriat. 

Gabe stătea în pragul ușii, cu brațele încrucişate, 
rezemându-se de toc. 

- Probleme cu aspiratorul? 

- Tu l-ai scos din priză? întrebă ea și se apropie iute de 
aspirator ca să-l oprească. 

- Nu. De ce aş face asta? 

Fa îl privi cu ochii mijiţi. 

- Nu știu, dar s-a scos singur. 

- Fantomele. 

- Aveam impresia că nu crezi în fantome. 

El ridică dintr-un umăr. 

- Eu n-am văzut niciodată nimic, dar am auzit destule 
chestii ciudate în casa asta ca să-mi pun întrebări. 

Nu era sigură dacă el doar se juca sau nu cu ea, dar era 
absolut conștientă că erau singuri pe tot etajul, într-o 
cameră cu un pat. 

Nikki își drese glasul când își trecu mâna peste 
mânerul aspiratorului. 

- Ei bine, trebuie să mă întorc la treabă, aşa că... 

Gabe se încruntă. 

- Aşa o să fie lucrurile de acum încolo? 

- Nu înțeleg. Şi chiar nu înțelegea. Trebuie să dau cu 
aspiratorul în camera asta. Ştii, una dintre cele cinci 
camere de pe etaj care nu a fost folosită niciodată. Este 
foarte important să termin aici. 

Fl rânji. 

- Şi de ce, mă rog? 

- Îmi închipui că, dacă nu o fac, monstruleţii de praf 
de sub pat o să se înmulțească și o să pună stăpânire pe 


casă, iar Devlin o să aibă şocul vieţii lui. Nu putem 
permite să se întâmple una ca asta. 

Gabe râse. 

- Monstruleții de praf pot să mai aștepte. 

- Nicidecum. Ştii cum sunt monstruleţii de praf. Se tot 
adună, se înmulţesc și nu se opresc din făcut bebeluşi. În 
plus, este treaba mea. 

- Te căutam, spuse el fără să-i ia în seamă cuvintele. 

- Ei bine, m-ai găsit, dar, după cum vezi, sunt foarte 
ocupată... Fa făcu un mic pas în spate când el se 
îndepărtă de toc și pătrunse în cameră, oprindu-se să 
închidă ușa în urma lui. Ce faci? 

El încuie uşa, și inima ei începu să i se zbată de să-i 
sară din piept. Gabe nu spuse nimic în timp ce se apropie 
de ea cu pași leneși. Cu paşii unui animal de pradă, ca o 
felină care și-a zărit prada. 

- Gabe... 

- Te-ai ascuns de mine toată ziua? 

- Poftim? Nu. Am muncit... 

- Da, cum să nu! EI traversă spaţiul dintre ei. Când 
erai mică, obișnuiai să te ascunzi prin camerele astea de 
fiecare dată când Lawrence era pe aici. 

- Ei bine, nu-i plăcea toată gălăgia pe care o făceam... 

- Nu ai făcut niciodată multă gălăgie. Oprindu-se 
chiar în faţa ei, el o apucă de şolduri. Oricum, mă bucur 
că te-am găsit aici. 

Pulsul ei scăpă de sub control când ea înălță capul. 

- De ce? 

- Pentru că mi-am petrecut toată noaptea trecută 
gândindu-mă la un lucru. 

Îi era aproape frică să întrebe. 

- La ce anume? 

Mâinile lui pe talia ei se încordară și o ridicară. Ea nu 
mai avu cum să se împotrivească. Pentru o clipă, rămase 
în picioare, însă, în clipa următoare, spatele ei ateriză în 
centrul patului și el veni deasupra ei, ţintuind-o cu 
brațele și genunchii. 

„Oh... Dumnezeu...“ 

- Te-ai gândit la cum mă arunci pe pat? întrebă ea. 


El chicoti din nou, și sunetul o făcu să se înfioare. 

- Nu, nu m-am gândit la asta, dar a fost distractiv. 

- Pentru tine, poate. 

- Ţi-a plăcut. 

Bine, îi plăcuse, dar nu avea de gând să recunoască. 

Vreodată. 

- Ce faci? 

- Fac lucrul la care m-am gândit toată noaptea. Ţi-am 
spus. Cu un zâmbet larg, el își sprijini greutatea pe 
genunchi și se îndreptă de spate. Ţine pasul cu mine! 

- Să ţin pasul cu tine? Vii aici, mă arunci pe un pat, și 
eu ar trebui să ştiu ce ai de gând? Ea dădu să se ridice. 
Gabe... 

- Vrei să ştii la ce m-am gândit? întrebă el. 

- Nu chiar, răspunse ea. 

- O, ba da, o să vrei să știi. Mâinile lui îşi croiră drum 
spre talia ei, făcând-o să răsufle sacadat. Dar cred că o să- 
ti arăt. 

- Nu cred că... Gabe! icni ea în timp ce el își strecură 
degetele pe după betelia colanţilor negri. Ce faci? 

- O să vezi. Fl trase, și ea îl apucă de încheieturi. Și 
tind să cred că o să-ţi placă foarte, foarte tare. 

Pieptul ei se înălță şi cobori ca urmare a răsuflărilor 
precipitate. Habar nu avea cum ajunsese de la dat cu 
aspiratorul la momentul acesta. Totul se întâmplase atât 
de repede, încât se întrebă dacă îi rămăsese măcar vreun 
dram de autocontrol din clipa în care el îşi făcuse 
apariția. 

Sau dacă îşi dorea să se controleze. 

Strânsoarea ei slăbi. 

Rânjetul lui Gabe se adânci în timp ce el cobori genele 
lui dese. 

- Cum ţi-a fost ziua? 

Întrebarea o luă pe nepregătite. 

- Hmm, bună? O zi normală de luni. 

FI trase din nou, reușind să mai coboare colanţii un 
centimetru de pe șoldurile ei. 

- Ai primit vreun răspuns în legătură cu 
apartamentul? 


- Nu încă, spuse ea, părându-i-se că era cea mai bizară 
poziţie în care să poarte o conversaţie. 

- Am în depozit câteva piese care s-ar potrivi perfect 
în apartamentul tău, spuse el, trecându-şi degetul mare 
peste şoldul ei. O măsuţă de cafea, o comodă și o 
noptieră. Poţi să le iei. 

Surprinsă de propunerea lui, ea nu reuși decât să se 
uite lung la el. 

- N-ar fi corect. Lucrurile tale costă cât un semestru la 
(As 

- Nu-mi pasă. Vreau să le iei tu. Degetul lui se mişcă 
spre celălalt şold, alunecând peste vintrea ei. Sunt piese 
pe care nu le-am vândut niciodată şi le-am făcut cu mult 
timp în urmă. 

- Gabe... 

Privirea lui o străpunse pe a ei. 

- Eu decid la cine ajung, și te aleg pe tine. 

„le aleg pe tine.“ 

Oh, Doamne, cuvintele trimiseră un fulger în inima ei. 
El nu le rostise aşa cum le percepuse inima ei, și totuși... 

- Gândeşte-te la ele ca la un cadou de casă nouă, spuse 
el, de parcă nu ar fi vorbit despre un cadou care costa 
zeci de mii de dolari. Şi acum, ar trebui să mă întrebi 
cum a fost ziua mea. 

Fa strâmbă din nas. 

- Cum a fost ziua ta? 

Gabe râse. 

- Ai putea măcar să o spui de parcă îţi pasă. 

- Îmi pasă, comentă ea și își dădu ochii peste cap. 

- M-am trezit devreme şi n-am mai putut să adorm la 
loc. M-am gândit la sâmbătă seara, la cât de minunat mi 
se simţea penisul pe fundul tău. 

Doamne... 

Fa simţi cum i se cască un gol în stomac în timp ce 
fiori incandescenti i se învolburară prin vene. 

- Şi m-am mai gândit la cât de bine te-am simţit cu 
degetele când ai ajuns la orgasm, continuă el, şi cuvintele 
lui îi încinseră pielea. Ştii că m-am făcut tare ca naiba? 

- Nu, şopti ea când sângele îi izbucni în flăcări. 


El își mușcă buza în timp ce privirea lui pluti peste 
sânii ei și continuă să coboare. 

- Trebuia să fac ceva în privinţa asta. Nu a fost la fel de 
bine ca sâmbătă seara, dar a mers. Pentru o vreme. 

Fa făcu ochii mari când îi înţelese insinuările. 

Gabe trase din nou, coborându-i colanţii atât de mult 
încât să dezvăluie o colţișor din lenjeria ei intimă. Își 
înclină capul într-o parte. 

- Sunt fluturi? 

- Taci din gură! 

Fa se îmbujoră. 

- Drăguţ. Vreau să-i văd cu totul. 

Privirea ei ţâșni spre uşa închisă. 

- Ai luat-o razna? Fa se tinu bine de mâinile lui. Dacă 
intră cineva... 

- Nu o să ne găsească nimeni. Am încuiat ușa. Fl trase 
din nou, revendicând încă un centimetru. Și camera asta 
este mult mai intimă decât o parcare. 

Își simţea pielea mistuită de un alt soi de căldură. 

Apoi, el trase din nou, iar Nikki nu mai putea să se 
mintă singură. Nu încercă să-l oprească, pentru că în 
acest moment îi lipsea, fără îndoială, o doagă. Toate 
gândurile de mai devreme, care îi spuneau că orice făcea 
cu Gabe era prea riscant, zburară frumos pe cea mai 
apropiată fereastră când el se așeză pe pat și îi scoase 
pantalonii. 

Nikki abia mai putea să respire în timp ce el își lăsă 
mâinile să urce peste picioarele și partea exterioară a 
coapselor ei. Îi prinse chiloţii între degete. 

Nu era ca sâmbătă seara. 

Deloc. 

Dacă îl lăsa să facă asta, ea rămânea dezgolită în faţa 
lui, așa cum nu i se mai întâmplase de multă vreme cu 
nimeni. 

Nikki nu îl opri. 

Gabe scoase un sunet gutural în timp ce ea își înălță 
fundul, ajutându-l să i-i scoată. EI îi trase lenjeria peste 
picioare şi o făcu să zboare cine știe pe unde. Apoi, 


mâinile lui urcară peste picioarelor ei, plutind alene pe 
coapsele ei. 

Simţi că rămâne fără aer când se sprijini în coate. 
Pielea îi luase foc, dar nu putea să-şi întoarcă privirea de 
la ochii lui care rămaseră aţintiţi spre cea mai intimă 
parte din trupul ei. 

- Eşti frumoasă. EI îşi lăsă un deget să alunece în sus 
peste coapsa ei şi făcu același lucru și pe celălalt picior. 
Perfectă. 

- Noi... probabil n-ar trebui să facem asta. 

Privirea lui se ridică spre a ei. 

- De ce nu? 

Ea se chinui din răsputeri să-și amintească toate 
motivele foarte bine întemeiate pentru care ce făceau 
acum era o nebunie, în timp ce el îi depărtă picioarele și 
o deschise. Instinctul de a-și strânge picioarele nu duse 
nicăieri. Nu când el îi puse un picior peste umărul lui şi 
cobori între coapsele ei. 

- De ce n-ar trebui să fac asta? întrebă el. 

Un oftat sugrumat îi întredeschise buzele, în timp ce 
răsuflarea lui dansă peste pielea ei încinsă. 

- Sâmbătă seara am spus că nu ştiu ce facem, unde o 
să ne ducă povestea asta. El întoarse capul, sărutându-i 
interiorul coapsei. Pielea aspră a maxilarului lui o 
înnebunea. Asta nu însemna că nu vreau să mă 
aventurez pe drumul ăsta, ca să aflu unde duce. 

Nici măcar nu o atinsese, și ea simţea că nu-și mai 
încăpea în piele. Simţurile îi erau năucite, și ele erau de 
vină pentru următoarea prostie care îi scăpă printre 
buze. 

- N-ai sunat și n-ai scris ieri. M-am gândit... Ea se 
opri. Adică, mi-am închipuit că ai decis să uiţi ce s-a 
întâmplat. 

Privirea lui o găsi din nou pe a ei. El nu spuse nimic în 
timp ce își plimbă maxilarul peste coapsa ei. Se scurse o 
secundă, și ea se blestemă în gând. EI o sărută iar pe 
coapsă. 

- Nu o să uit că s-a întâmplat. Şi nici n-am de gând să- 
ți mai dau impresia asta. 


- Oh, spuse ea, pentru că habar nu avea cum altfel să 
răspundă la cuvintele lui. 

Și apoi, nu se mai gândi la nimic, pentru că gura lui 
Gabe intră în scenă. O sărută chiar sub buric, apoi mai 
jos. Buzele lui plutiră peste sexul ei, trimițându-i un fior 
înflăcărat prin tot corpul. 

Nikki se cutremură când mâinile lui o explorară, 
strecurându-i-se între picioare, deschizând-o şi mai 
mult, pentru a-și apăsa mai apoi gura pe pielea ei. 

- La asta.... Limba lui îi dezmierdă centrul feminităţii. 
La asta m-am gândit. Ce gust ai. Trebuia neapărat să 
aflu. 

Nikki strigă în timp ce el făcu întocmai. O gustă. Cu 
limba. Cu buzele. Linse. Supse. Aventurându-se în 
adâncurile ei. Apoi, se retrase. Orice rezerve pe care le-ar 
mai fi avut se pierdură într-un iureș de senzații pure. 
Corpul ei preluă controlul când se simţi cuprinsă de o 
dorință absurdă de a se abandona complet în braţele 
pasiunii. Își îngropă mâinile în cuvertură, în timp ce 
șoldurile începură să i se miște parcă din proprie voinţă, 
legănându-se sub gura lui pe măsură ce răsuflarea 
întretăiată lăsă locul gemetelor. 

Fl știa exact ce făcea. 

Gabe își strecură mâinile pe sub spatele ei şi o ridică. 
Se înfruptă din ea. O devoră. Așa se simțea. Nu avea cum 
să scape de senzațiile sălbatice pe care le trezea înăuntrul 
ei cu fiecare asalt al limbii lui, nu că şi-ar fi dorit. Apoi, 
gura lui se închise peste mugurul înfiorat, și Nikki simţi 
că explodează. 

Lăsă înnebunită capul pe spate arcuindu-şi spinarea, 
iar umerii i se îngropară în pat când strânse febril între 
mâini cuvertura. Avu impresia că se pierde când valuri 
peste valuri de plăcere o prinseră în învolburarea lor. 
Piciorul ei alunecă de pe umărul lui când el se îndepărtă, 
înălțând capul pentru a apăsa un sărut pe pielea de sub 
buricul ei. 

- Ai un gust mai bun decât mi-am închipuit. 

Vocea lui răsună aspru, în timp ce îi mușcă ușor 
pielea, făcând-o să tresară. 


Străduindu-se să deschidă ochii, ea cobori privirea 
spre el. Buzele lui străluceau. Ea se înfioră. Privirile li se 
întâlniră, în timp ce răsuflarea ei încetini. Sprijinindu-se 
cu mâinile în saltea, el se împinse în sus și se sprijini pe 
genunchi. Privirea ei cobori. Îi vedea penisul întărit 
împingând în materialul blugilor. Simţi un gol în stomac 
când întredeschise buzele. Își dorea să facă acelaşi lucru. 

Probabil el îi citi gândurile, pentru că mâinile lui 
alunecară spre catarama de la curea. Cu degete abile, se 
descheie repede, apoi trase fermoarul. Îşi scoase 
pantalonii, la pachet cu boxerii negri. Membrul i se 
dezvălui liber, gros şi tare. 

Fa îşi umezi buzele. 

- Vreau să te gust. 

- lată noile mele cuvinte preferate. 


- Pari incredibil de înfumurat azi. 

Gabe ridică din umeri în timp ce îşi încrucişă gleznele, 
odihnindu-și picioarele pe canapeaua dintr-una dintre 
încăperile mai mici de la parter. Dotată cu televizor, era 
camera ce semăna cel mai mult cu o sufragerie. Îi plăcuse 
dintotdeauna această încăpere. Probabil pentru că îi 
amintea de mama lor. Ea prefera să-şi petreacă serile aici, 
alături de băieți şi de Madeline. Aici, obișnuiau să se uite 
la filme. 

Fra groaznic că senatorul se afla acum în aceeași 
încăpere. 

Dar nici măcar apariţia lui neașteptată de marţi nu 
avea cum să strice dispoziția lui Gabe. O femeie 
frumoasă care îţi explorează penisul cu înflăcărare și 
entuziasm era cea mai bună apărare a naturii împotriva 
nemernicilor. Douăzeci și patru de ore mai târziu, Gabe 
continua să zâmbească. 

Și, Doamne, încă îi simțea gustul pe vârful limbii. Era 
dulce ca ambrozia. 

Nu mai făcuse aceeași greşeală ca duminică. La drept 
vorbind, trecuse atât de mult timp de când nu-și mai 
făcuse griji pentru o femeie cu care să fi fost, în orice 
sens al cuvântului, după ce-și încheiaseră socotelile, că, 


atunci când îi trecuse prin minte să o caute, renunţase la 
idee din obişnuinţă. 

Neinspirată mișcare. 

Lui Gabe îi păsa de lucrurile pentru care își făcuse Nic 
griji după aceea. Aşa că îi trimisese un mesaj cu o seară 
în urmă, pentru că luase cina cu părinţii ei şi nu se 
dusese la atelier. Și îi mai trimisese un mesaj de bună 
dimineața astăzi. 

Acum, avea să o lase pe ea să-l caute. Era pe undeva 
prin casă. Decise să îi dea timp. 

- Am venit să-l văd pe Dev. Stefan se aşeză pe fotoliul 
de lângă Gabe. Dar e cu Sabrina. 

Gabe nu-şi putu ascunde expresia de dezgust de pe 
faţă, iar aceasta nu trecu neobservată de unchiul lui. 

- Nu-ţi place de domnişoara Harrington, nu-i aşa? 
remarcă el. 

Gabe zâmbi. 

- Cui îi place? 

- Fratelui tău. 

EI râse. 

- Nici nu cred că o place atât de mult. 

- Ei bine, îmi închipui că nu trebuie să-ţi placă de 
cineva ca să te căsătorești cu el, comentă Stefan, 
încrucişând un picior peste altul. Degetul lui bătu 
darabana pe braţul fotoliului. Același lucru s-ar putea 
spune despre mama ta şi Lawrence. 

El privi cu ochii mijiţi spre Stefan. Nu era un secret 
pentru nimeni că părinții lui nu se înţeleseseră. Faptul că 
Lawrence se dovedise a nu fi tatăl lui și al lui Dev era un 
argument grăitor în acest sens. 

- Presupun că Lucian o să fie primul care rupe 
tradiţia, continuă Stefan, vorbind ca să se afle în treabă, 
după cum bănuia Gabe. Căci se însoară cu o asistentă. 

- Nu este nimic în neregulă cu Julia sau cu faptul că 
are, în esență, nişte competenţe, ripostă Gabe. Şi chiar nu 
cred că un bărbat care a fost căsătorit de trei ori şi 
divorţat de tot atâtea ar trebui să facă vreun comentariu 
despre relații. 

- Touché, murmură Stefan. 


Scuturând din cap, Gabe îşi întoarse privirea chiar în 
clipa în care Nic intră în cameră, purtând o tavă cu un 
pahar pe ea. Enervarea izbucni ca un vulcan. Nu-i plăcea 
să o vadă că îl servea pe unchiul lui cel nemernic. 

Fa luă paharul și îl așeză pe măsuţa de lângă fotoliu. 
Nic îi trimise în treacăt un zâmbet când se întoarse și îi 
aruncă o privire, şi, când el îi făcu cu ochiul, tot chipul ei 
se coloră într-un trandafiriu adorabil. Ea ieşi valvârtej, și 
Gabe se strădui din răsputeri să nu se ducă după ea. 

Nu știa ce însemna Nic pentru el, dar era ca o 
dependenţă afurisită. 

- Văd că unele lucruri nu se schimbă niciodată. 

Se uită brusc la Stefan. 

- Adică? 

Stefan ridică din umeri, însă nu răspunse. Probabil un 
lucru bun, pentru că, după nici un minut, Sabrina intră 
în încăpere. 

Chiar în spatele ei se afla Parker. 

Sabrina îl văzu, și buzele ei roșii se curbară într-un 
zâmbet atât de larg, încât Gabe avu impresia că tinerei 
avea să i se crape faţa. 

- Gabe, ce surpriză plăcută! 

Fir-ar să fie! 

Nu avea de gând să o lase pe această femeie să-i strice 
starea de spirit. Dădu să se ridice. 

- Ia uite ce ai făcut, Sabrina! Stefan zâmbi din spatele 
paharului. Îmi alungi nepotul. 

- N-am făcut aşa ceva. 

Obrajii i se înroşiră. Gabe se ridică și se îndreptă de 
spate. Se uită atent la frați, apoi se concentră asupra lui 
Parker. 

- Mi se pare ciudat că ai apărut așa des aici în ultima 
vreme, spuse Gabe. Mă întreb de ce. 

Parker ridică din umeri. 

- Caut să-mi cunosc mai bine viitoarele rude. 

Din fotoliu se auzi un pufnit zeflemitor. 

- Sunt sigur că nu are nimic de-a face cu micuța 
menajeră sexy care umblă pe aici. 

Gabe strânse din dinți. 


- Ar fi bine să nu aibă. 

- Fireşte că nu are. Sabrina păru de-a dreptul uluită de 
acea insinuare. E cel mai prostesc lucru pe care l-am 
auzit pe ziua de azi. 

Gabe susţinu privirea lui Parker. Nemernicul îl privi 
înapoi cu impertinenţă. 

- Pari ciudat de îngrijorat de această posibilitate, 
comentă Parker. 

- Aproape că face parte din familie. Gabe făcu un pas 
în față, zâmbind când Parker făcu un pas în spate. Spre 
deosebire de cei de față. 

Sabrina trase apăsat aer în piept. 

Senatorul râse. 

- Hai să stăm puţin de vorbă, Sabrina! Povesteşte-mi 
despre evenimentul caritabil la care lucrezi. Despre ce 
este vorba? Pentru vreo congregaţie sau alta? 

Gabe cercetă încăperea din priviri, întrebându-se ce 
Dumnezeu puneau la cale cei trei, pentru că nu era 
prima dată când petreceau timp împreună. 

Orice ar fi fost, își dorea să stea cât mai la distanță. 

Lăsându-i pe cei trei împreună, se duse să o caute pe 
Nic. La naiba cu aşteptatul să vină ea după el! O găsi în 
bucătărie, uitându-și lung la o bucată de hârtie. Stătea cu 
spatele, dar îl auzi. 

Privind peste umăr, ea zâmbi. O arcuire timidă a 
buzelor, şi, nu ştia de ce, dar se simţi traversat de o 
dorință de a o proteja pe care nu și-o putea explica. 

- Bună, spuse ea, revenind spre hârtie. Ghici ce? 

Gabe ştia că nu ar fi trebuit să facă ce era pe cale să 
facă. Nu când casa era plină de membrii familiei 
Harrington și tatăl ei hoinărea pe undeva prin apropiere, 
dar nu erau astea motive care să îl oprească. 

Gabe merse în spatele ei şi îi puse mâinile pe șolduri. 

- Ce? 

Simţi reacția lui Nic la atingerea lui. Fa fu străbătută 
de un fior în timp ce el o lipi cu spatele de pieptul lui. 

- Am primit un telefon acum vreo oră de la 
administratorul apartamentului care mă interesa. 

- Și? 


FI își lăsă mâinile să alunece peste abdomenul ei. 

Trandafiriul de mai devreme reveni în obrajii ei. 

- Am obținut apartamentul. 

- Este o veste minunată! El o întoarse cu fața spre el. 
Serios. 

- Ştiu. Ea tinu bucata de hârtie între ei. Sunt foarte 
încântată. 

- Când ai de gând să te muţi? 

- Nu știu. Un zâmbet larg și frumos îi lumină chipul. 
Mă cunoşti. Mor de nerăbdare, deci probabil de îndată 
ce apartamentul este liber. 

El râse. 

- Da, eu cred că te muţi în cel mult două săptămâni. 

- Deci, lucrurile despre care mi-ai spus... 

- Sunt ale tale. 

Ea râse. 

- Chiar ar trebui să te plătesc pentru asta. 

- Poţi. Privirea lui ateriză pe gura ei. Buzele ei nu erau 
singurele din care nu gustase încă. Nu gustase nici din 
sânii ei. Acum, nu erau nici momentul, nici locul pentru 
a face una sau alta. Lasă-mă să te scot la cină, pentru a 
sărbători! 

- Serios? întrebă ea, cu surprindere în glas. 

- Da. El îi zâmbi. Vineri. la cina cu mine! 

Fa se uită la el o clipă, apoi aruncă o privire peste 
umărul lui. 

- Nu-ţi faci griji de ce o să creadă lumea? 

- leșim la cină. Nu ne apucăm să jefuim un magazin. 

Nic își înclină ușor capul într-o parte în timp ce își 
arcui sprâncenele. 

- Dacă lumea ne vede, o să înceapă să vorbească. 

- Lumea vorbește mereu când vede un de Vincent, 
răspunse el. Nu-mi pasă. Ţie îți pasă? 

Îi luă o clipă să răspundă, suficient de mult încât să-și 
facă griji reale, dar o licărire malițioasă îi lumină 
privirea. 

- Oamenii o să creadă că iau cina cu un frate mai mare 
sau aşa ceva. 

Fl scoase un chicot uşor. 


- Frumos, Nic. 

Ea râse. 

- Glumesc. Nu-mi pasă de ceea ce cred oamenii. O să 
lau cina cu tine. 

- Așa te vreau, spuse el, îndepărtându-şi mâinile 
înainte să facă vreo prostie. 

Fa se trase în spate, uitându-şi la el pe sub genele 
lungi. 

- Ar fi bine să fie restaurantul acela foarte scump 
despre care mi-ai pomenit. 


CAPITOLUL 23 


- Să bem de casă nouă! 

Bree îşi ridică Margarita. 

Cu un zâmbet larg, Nikki își ridică cocktailul, şi la fel 
s1 Rosie. 

- Noroc! 

Era marţi seara, şi li se alăturase fetelor pentru seara 
lor cu Taco și băuturi, ca să celebreze închirierea 
apartamentului. Plecase de la reşedinţa de Vincent şi se 
dusese direct la complexul rezidenţial, ca să semneze 
contractul de închiriere. 

- Nu-mi vine să cred că te muţi weekendul viitor. Bree 
clătină din cap. Mie mi-ar trebui cel puţin o lună ca să- 
mi strâng lucrurile şi să împachetez totul cum trebuie. 

— Asta pentru că tu ești puţin obsedată, sublinie Rosie. 

- Adevărat. Bree ridică din umeri. Îmi place ca 
lucrurile să fie în ordine. Nu este nimic în neregulă cu 
asta. 

- Eu n-am atâtea de împachetat. Nikki luă ce îi mai 
rămase din tăcu. Cele mai multe lucruri din facultate 
sunt în depozit. 

- Şi, ai auzit? Rosie se întoarse spre Bree. Gabe îi 
mobilează apartamentul cu lucruri făcute de el. 

Bree rămase mută de uimire, şi Nikki ar fi putut să 
jure că îi scăpă o frunză de salată. 

ser 

- Ba nu. Ea îi aruncă lui Rosie o privire întunecată. 
Doar mi-a oferit câteva piese. 

Bree îşi cobori încet paharul pe masă. 


- Lucrurile lui costă... 

- Ştiu cât costă. Nikki își ridică băutura. Sunt lucruri 
vechi pe care le are de ceva vreme. 

Bree se uită lung la ea. 

- Oh, și o scoate la întâlnire, să sărbătorească, adăugă 
Rosie. Să nu uităm asta. 

- Nu este o întâlnire, ripostă ea, chiar dacă inima îi 
tresăltă fericită în piept. Doar ieşim la cină pentru a 
sărbători. 

- Nikki, nu te face că plouă! comentă Rosie, iar Nikki 
strâmbă din nas. Ştiu că nu sunteți doar prieteni. Nu uita 
că ştiu lucruri. 

- Ce lucruri știi? întrebă Bree. 

Nikki se lăsă pe spate și își savură băutura, în timp ce 
Rosie îi povesti lui Bree ce se întâmplase între ea și Gabe 
în noaptea întâlnirii eşuate cu Gerald. Slavă Domnului că 
nu-i spusese lui Rosie nimic despre ce se întâmplase mai 
nou. 

Când Rosie termină, Nikki miji ochii. 

- Nu-ţi mai spun niciodată nimic. 

Rosie râse. 

- Nu-mi vine să cred că nu mi-ai zis. Bree se aplecă 
înainte, cu ochii mari. Trebuie să-mi spui. Are suc... 

- Putem să schimbăm subiectul? întrebă Nikki. 
Sărbătorim aici noul meu apartament. Nu ieșirea mea la 
cină. 

- Deci, este o ieșire în doi, interveni Rosie. 

Bree izbucni în râs în timp ce Nikki aruncă un praf de 
sare spre Rosie. Din fericire, trecură la alt subiect. 

- Oh, să nu uit. Rosie îşi băgă mâna în poșetă și scoase 
un săculeț din catifea roşie. Asta este pentru brățara la 
care lucrezi. Una dintre prietenele mele care are un 
magazin de vindecare axat pe cromoterapie... 

- Cromoterapie? Bree se încruntă. Ştii ce? Nici n-am 
nevoie să știu ce este asta. 

Rosie o ignoră. 

- În orice caz, îmi spunea că roșul ajută la stimularea 
energiei şi a vitalității. 


- Și eu care mă gândeam că roșul ar avea ceva de-a 
face cu sexul, mormăi Bree. 

- Normal. 

Rosie clătină din cap. 

Nikki se aplecă și luă săculeţul. 

- Mulţumesc! O să fie perfect pentru brățară. Fa nu 
știa dacă funcționa în vreun fel cromoterapia, dar nu 
avea ce rău să facă. Nu mai am decât să o pictez. Acum, 
știu ce culoare să aleg. 

leșind în aerul rece al serii, Nikki își luă rămas-bun de 
la prietenele ei și se îndreptă spre locul în care parcase. 
Își strânse braţele peste talie și înteţi pasul. Era perioada 
aceea ciudată din an în care ziua era caldă și umedă, iar 
seara se înregistrau temperaturi surprinzător de scăzute. 
Stia că oamenii din nord n-ar fi spus că era frig, dar 
Nikki și-ar fi dorit să se fi gândit să își ia un pulover cu 
ea. 

Mai făcu doi paşi și cobori de pe trotuar, atentă la 
trafic în timp ce se apropie de maşină. Când apăsă 
telecomanda cheii, ca să deschidă portiera, simţi un val 
de furnicături la baza gâtului, o senzaţie de profundă 
conștientizare, care îi făcu pielea să se înfioare. 

Se simțea de parcă... o urmărea cineva. Era aceeași 
senzație care o încercase în noaptea când plecase de la 
Cure. 

Aruncând o privire peste umăr, cercetă parcarea în 
lung și-n lat. Erau oameni în jur, dar, la fel ca în trecut, 
nimeni nu îi acorda atenţie. Nu-și dădea seama de ce, 
dar, când deschise portiera mașinii, sentimentul nu o 
părăsi. 


Mușcându-și buza ca să nu urle, Nikki nu părea în 
stare să rămână tăcută. Şi cum să poată? Acum, când el o 
mai penetră cu un deget, în timp ce continuă să o sugă 
adânc şi tare. Fu străfulgerată de un orgasm tulburător, și 
s-ar fi prăbuşit dacă nu ar fi fost el ca să o ţină de şolduri. 

Doamne, era foarte, foarte bun la asta. 

- Chiar ai purtat intenţionat fustă azi, nu-i aşa? 


FI îşi trecu gura peste interiorul coapsei ei. 


Ţinându-se de blatul din spatele ei, ea ridică dintr-un 
umăr. 

- Poate. 

- Ca să ajung mai uşor la tine? întrebă el, lăsându-se 
pe spate și îndreptându-i fusta, ca să-i alunece la loc 
peste picioare. Dacă da, susţin pe deplin acest plan. 

Fa râse în timp ce el se ridică. O găsise joi după- 
amiază într-una dintre băile de la al doilea etaj şi, chiar 
dacă riscau să fie prinși în plină acţiune, ideea nu îi 
oprise. 

Nu avea să o oprească. 

Punându-și mâinile pe pieptul lui, ea se strecură dintre 
el și blat. Îl împinse spre locul pe care îl ocupase ea mai 
devreme. 

O sprânceană se arcui în sus. 

- Ce ai de gând să faci? 

- O să vezi! Fa întinse mâna între ei și găsi nasturele 
blugilor lui. Ochii lui se aprinseră când ea îl descheie la 
pantaloni şi trase fermoarul în jos. Cred că începi să-ţi 
dai seama. 

- Da. 

Vocea lui răsună adânc, aspru. 

Cu un zâmbet larg, ea îl apucă de pantaloni și îi trase 
în jos. Gabe nu purta nimic pe dedesubt azi, şi penisul 
tare și gros țâșni eliberat din pantaloni. Ştia din noaptea 
aceea de demult că avea să o umple și să ajungă până în 
adâncul ei, şi, dacă nu ar mai fi făcut sex înainte, şi-ar fi 
dat seama în clipa în care îi zări mădularul. 

Fa cobori în genunchi în timp ce își înfășură mâna la 
baza penisului lui. $oldurile lui se cutremurară, şi el 
răsuflă întretăiat. Era fascinată de efectul pe care îl avea 
atingerea ei asupra lui. 

Nikki ştia că el o privea în timp ce se aplecă, trecându- 
și limba peste vârful strălucitor. Ştia că nu își luă ochii de 
la ea când se întinse și îi strânse părul, ținându-l pe spate, 
în timp ce îşi lăsă limba să alunece de la vârf spre bază și 
făcu mai apoi cale întoarsă, dezmierdând mica 
adâncitură. Și, când îl cuprinse în gură, ştia că toată 
atenţia lui era concentrată pe ea şi numai pe ea. 


- La naiba! gemu el. 

Mâna din părul ei se încordă, strângându-i-se printre 
șuvițe, și, cu cea mai delicată apăsare, el o îndemnă să-l ia 
cât mai adânc, ceea ce nu era chiar uşor. Ea îşi folosi 
mâna pentru a-și sincroniza mișcările cu gura. 

- O să mă omori, spuse el. 

Nu făcuse de multe ori sex oral în viaţa ei, dar începea 
să-şi dea seama că, dacă un tip era interesat de tine, 
aproape că nu aveai ce să faci greşit. Şi, în plus, îi plăcea 
la nebunie să facă asta pentru el. Își dădea seama că 
putea să compenseze astfel lipsa de experienţă. 

- La naiba, Nic, mârâi el. O tinu nemișcată în timp ce 
șoldurile i se mișcară, preluând controlul. Uită-te la tine! 
Doamne. 

Fra ceva excitant în asta - să-l vadă cum preia 
controlul, cum preia frâiele. Nu îi era teamă să se 
dezlănţuie. El se mişcă în mâna ei, în gura ei, iar felul în 
care făcea dragoste cu gura ei o făcu să-și încordeze 
coapsele ca să aline durerea care începe să prindă din 
nou viaţă în zona ei intimă. 

Mişcările lui se intensificară, iar ea simţi pulsația 
înnebunită din venele lui. El gemu, și ea deschise ochii, 
dorindu-și să vadă clipa în care își dădea drumul. 

Į se părea frumos. 

Chipul lui uluitor se încordă în timp ce lăsă capul pe 
spate, dezvăluindu-şi gâtul. Cine ar fi zis că un gât putea 
să fie atât de sexy, dar muşchii și venele încordate erau 
incredibil de ațâțătoare. 

Gabe își dădu drumul, și Nikki nu mai avu ocazia să se 
retragă, căci mâna lui o ţinu nemișcată. Dar nici nu își 
dori să se retragă. Voia să-l guste până la capăt, și făcu 
întocmai, savurând tot ce se putea, sugând până când, în 
cele din urmă, el începu să se înmoaie și se trase în spate. 

Nu îi dădu drumul imediat. Mâna îi era încă încleștată 
în păr când își cobori bărbia și o privi. Pentru un 
moment, nu mai rămase loc de cuvinte între ei. El îi 
cuprinse obrazul cu cealaltă mână, trecându-și degetul 
mare pe sub buza de jos, pe care și-o simţea umflată. 


- Par un nemernic de zile mari dacă recunosc că vreau 
să te țin aşa? În genunchi și pregătită pentru mine? 

- Da. Pari, spuse ea cu un zâmbet în timp ce își 
întoarse obrazul în mâna lui. Dar nici pe mine nu m-ar 
deranja să te țin în genunchi, deci, cu ce drept aș vorbi? 

Gabe scoase un sunet, în parte geamăt, în parte râset, 
în timp ce o trase în picioare și o strânse la piept. Își 
înfăşură celălalt braţ în jurul taliei ei şi cobori spre gâtul 
ei. 

- O să mă omori. O sărută și o făcu să se înfioare. Ştii 
asta, nu-i așa? 

- Pentru că ești bătrân și o să faci infarct? îl tachină ea. 

- Scumpo, aş putea să fiu de vârsta ta, și tot m-aş simţi 
de parcă îmi dau duhul când mă sugi. 

- Nu sunt sigură dacă ar trebui să mă simt flatată de 
asta. 

- Ar trebui. O sărută din nou pe gât. O să mă omori cu 
zile. 

Nikki închise ochii în timp ce inima îi tresăltă în piept 
la gestul lui. Nu era chiar sigură că asta avea să se 
întâmple. Avea senzaţia că urma să fie exact invers după 
ce se termina totul. 

Pentru că avea să se termine, nu? 

Gândul îi strică tot cheful cu eficiența unui duș rece. 
Nici nu ştia de unde apăruse, poate doar pentru că 
încerca să salveze o parte din ea de el și, încet, dar sigur, 
eșua lamentabil. 

Pentru că știa că se îndrăgostea de el. 

Se îndrăgostea din nou de el, iar de data asta căderea 
avea să fie mai lungă și mai dureroasă. Putea să-i spună 
lui Rosie cât voia că avea lucrurile sub control, dar Nikki 
știa prea bine adevărul. 

Nu deţinea deloc controlul. 

Și... nu se sărutaseră. Nici măcar în noaptea aceea, în 
urmă cu patru ani, și nici măcar o dată de când 
începuseră... orice se întâmpla acum între ei. Se simțea 
stupid că dădea atâta importanţă unui sărut, dar asta nu 
însemna ceva? Nu era sigură dacă era o idee prostească 
sau un semnal de alarmă. 


- Hei! Buzele lui se mișcară în treacăt pe gâtul ei 
înainte să se îndrepte de spate. Ea deschise ochii și îl găsi 
urmărind-o atent. Unde ţi-a zburat mintea? 

- Nicăieri. 

Ochii lui îi cercetară pe ai ei. 

- Eşti sigură? 

- Da. Fa se chinui să zâmbească. Dar trebuie să mă 
întorc la muncă. 

Braţul lui se strânse în jurul ei în timp ce își retrase 
mâna din părul ei. Trebuia să găsească o perie cât de 
curând. 

— Și dacă vreau să te ţin aici? 

Îi plăcu prea mult ideea. 

- Nu cred că nu o să se observe la cină. 

- Adevărat. El oftă. Îşi înclină capul şi îi apăsă un sărut 
pe obraz, iar ea simți o strângere de inimă. Nu putem să- 
] lăsăm pe Dev nemâncat. 

- Ar fi o tragedie de proporţii colosale. 

Fa se eliberă din strânsoarea lui și ieși din baie. 

El o ajunse din urmă în timp ce ea încercă să-și 
aranjeze părul cu mâinile. 

- Încă arăţi de parcă ţi-ai tras-o. 

Obrajii lui Nikki luară foc. 

- Doamne! Îţi mulţumesc! 

Gabe chicoti în timp ce se întoarse spre ea. 

- Dar îmi place cum îţi stă. 

- Sunt sigură, răspunse ea sec în vreme ce își trecu 
degetele prin părul încurcat. Trebuie să pleci. 

- Nu uita că luăm cina împreună mâine-seară. 

Fa îl împinse cu o mână. 

- N-am uitat. 

El abia dacă se clinti din loc. 

- Cred că ar trebui să luăm cina în seara asta, dar să 
sărim peste cină și să trecem direct la... 

- Fugi! spuse ea și îl goni. 

El se întoarse, zâmbind spre ea în timp ce merse cu 
spatele, izbucnind în râs când se lovi de perete. Ea chicoti 
și se răsuci, clătinând din cap. 

Gabe era... Doamne, nici nu știa ce să spună. 


Revenind în baie, căută să-şi aranjeze părul până reuși 
să nu mai arate ca și cum tocmai făcuse sex. 

Mai ales că nu făcuse sex în adevăratul sens al 
cuvântului. 

Mulțumită, închise uşa de la baie și ieşi din dormitor, 
închizând ușa în urma ei. Traversase cam jumătate din 
hol când auzi scârțâitul lent al unei uşi care se deschise în 
spatele ei. 

Inima lui Nikki tresăltă când se întoarse. Nu era 
nimeni pe hol, dar ușa de lângă cea în care fuseseră ea și 
Gabe era întredeschisă. 

- La naiba! şopti ea. 

Nu prea îi venea să verifice, dar îşi impuse să o facă. I 
se înfioră pielea pe braţe în timp ce aruncă o privire în 
dormitor. Nu zări pe nimeni. 

Totuşi, în cameră era frig ca într-un frigider. 

I se făcu pielea de găină, furnicăturile gâdilându-i 
ceafa. Aceeaşi senzaţie pe care o mai experimentase. 
Senzaţia care îi spunea că cineva sau ceva o privea... şi se 
afla chiar în spatele ei. 

Ţinându-şi respiraţia, se răsuci încet. 

Nu era nimeni pe hol. 

Dar ușa care ducea spre verandă era deschisă, 
draperiile străvezii se unduiau în adierea vântului. 

lar ușa aceea fusese închisă cu câteva clipe în urmă. 


CAPITOLUL 24 


Fra târziu când Nikki decise să încheie ziua și să plece 
acasă. Gabe încă muncea, cu mâinile acoperite de un 
strat fin de praf, trecând mașina de șlefuit peste 
scândură. 

Fa pierdea vremea prin cămăruţa pe care o făcuse el 
pentru ea, fără să știe cum să-și ia rămas-bun. Trebuia 
doar să-i facă cu mâna? Să se ducă la el şi să-l 
îmbrățișeze? Nu-i venea să creadă că-şi făcea atâtea griji, 
dar apele erau foarte tulburi între ei. Da, îi oferise 
orgasme uimitoare și mâinile şi gura lui exploraseră 
aproape fiecare colțişor ascuns din trupul ei, dar nu era 
iubitul ei. 

Nikki nu știa ce însemna el pentru ea, așa că rămase 
acolo, muşcându-și buzele și întrebându-se cum era cel 
mai bine să-și ia rămas-bun. Ca o nătângă. 

Îndreptându-se de spate, Gabe îi aruncă o privire peste 
umăr. Colțurile buzelor lui se curbară în sus. 

- Pleci? 

- Da. 

- Şi veneai să-ţi iei rămas-bun? 

- Da. 

Nic își dădu seama că nu mai putea să stea lângă ușă, 
așa că se apropie cu pași nesiguri de el, simțind cum i se 
înroşesc obrajii. Deschise gura ca să spună ceva, dar el 
lăsase unealta deoparte și se răsuci acum spre ea. 

Înainte ca Nikki să apuce să zică vreun cuvânt, el o 
cuprinse cu un braţ și o ridică pe vârfuri. O lipi de el, 


coborând ușor capul, şi Nikki simţi cum inima i se zbate 
în piept. Avea să o sărute? 

Gura lui trecu peste obrazul ei, apoi ea îi simţi buzele 
pe pielea delicată de sub ureche. Se înfioră, şi umbra 
unui zâmbet îi înflori pe buze când el înălță gura și o 
sărută pe frunte. 

- Ne vedem mâine! 

Încercând să nu fie dezamăgită că nu o sărutase, ea îi 
zâmbi când îi dădu drumul. 

- Ne vedem mâine, Gabe! 

Fa se trase în spate și flutură ușor o mână înainte de a 
se întoarce şi a se îndrepta spre ușă. Aproape ajunsese în 
dreptul ușii, când el o strigă. Fa se întoarse. 

Chipul îi era luminat de zâmbetul acela afurisit, cel 
care o răvășea în cele mai încântătoare feluri. 

- Îmi faci o favoare? 

- Sigur. 

- Porţi o rochie frumoasă pentru mine mâine-seară? 

Cuvintele lui o făcură să izbucnească în râs. 

- Pot să fac asta. 

- Ai face bine, pentru că o să fac să merite efortul. El 
ridică maşina de șlefuit. Noapte bună, Nic! 

- Noapte bună! murmură ea, simțindu-se puţin 
îimbujorată când ieși în aerul nopţii. 

El nu-și luase rămas-bun cu un sărut, ci în stilul lui - 
în stilul Gabe. 

Scoţându-și cheile, Nikki se îndreptă spre restaurantul 
în dreptul căruia parcase. Își zări maşina sub felinarul 
stradal, și era gata să coboare de pe trotuar, când își auzi 
numele. 

- Nikki? 

Încruntându-se la auzul acelei voci oarecum familiare, 
ea se răsuci și încremeni, uimită. 

- Tu vorbesti serios? 

Ross Gerald Haid venea spre ea. Încetini pasul şi ridică 
mâinile. 

- Nu sunt aici să-ți fac probleme. 

- Chiar așa? Nu? Nu mai înghit aşa ceva. 


- Ai toate motivele să fii suspicioasă, dar îţi jur că nu 
vreau decât să vorbim câteva clipe. Fl își băgă mâinile în 
buzunarele de la blugi. Am încercat să obțin numărul tău 
de la Rosie, ca să-mi cer scuze, dar este supărată... 

- Normal că este supărată. Te-ai folosit de ea ca să 
ajungi la mine, ca să-ţi scrii povestea stupidă despre 
familia de Vincent. Da, ea este supărată, și la fel de 
supărată sunt și eu. Nikki strânse cheile, ca să nu i le 
arunce în față. Și de unde ai ştiut că sunt aici - ah, stai, 
ești reporter. Dintr-odată, se gândi la senzaţia pe care o 
simţise când ieşise din bar și la Cure - în prima noapte 
când lucrase la reşedinţa de Vincent și fusese aproape 
convinsă că era urmărită de o maşină. La naiba, el 
fusese? M-ai urmărit? 

- Sunt reporter. Nu vreun obsedat. 

Fa nu îl crezu nici o clipă. 

- Pentru mine, sunt cam tot aia. 

El încleștă maxilarul. 

- Voiam doar să-mi cer scuze, Nikki. M-am simţit 
bine la cină. Mi-ar fi plăcut să mai ies cu tine... 

- Eşti nebun! Furia o mistuia pe dinăuntru. Gabe este 
chiar acolo, iar dacă iese... 

- Nu o să fie prea bucuros. Ştiu. Ross își ținu mâinile 
în buzunare. Dar îmi asum riscul, ca să-mi cer scuze. Îţi 
sunt dator cu asta. 

- Îmi eşti dator cu un singur lucru! se răsti ea. Să nu te 
mai văd în viaţa mea. 

- Pot să fac asta, spuse el, coborând vocea când un 
cuplu trecu pe lângă ei. Dar simt că-ţi sunt dator cu mai 
mult de atât. 

- Cu niște scuze? N-ai decât să ţi le iei şi să ţi le bagi 
în... 

- Cu un avertisment, o întrerupse. Pari o tipă de 
treabă, şi Rosie te iubește. Deci, simt că trebuie să-ţi spun 
asta. Ştii familia de Vincent de multă vreme şi ai 
impresia că-i cunoști pe fraţi, dar nu-i cunoşti, Nikki. 
Nu-i cunoşti deloc. 

Fa se simți traversată de o nevoie aprigă de a-i proteja. 

- Și tu îi cunosti? 


- Ştiu destule încât să înțeleg că oamenii buni suferă în 
preajma lor, iar tu pari un om bun, spuse el, și privirea 
lui o întâlni pe a ei în lumina difuză de pe stradă. Şi nu 
mi-ar plăcea să te văd suferind. 


Gabe privi cum lumina lumânărilor juca pe chipul lui 
Nic în timp ce ea duse paharul cu vin spre buzele-i 
senzuale. Doamne, când el intrase în restaurant și o 
văzuse acolo, aproape că o luase pe sus, ca să o scoată din 
Firestones ca un adevărat om al peșterilor. 

Nu avusese niciodată în viața lui o reacţie atât de 
viscerală. Nic arăta splendid. Părul prins într-un coc 
simplu îi sublinia pomeţii înalţi și ochii uluitor de 
expresivi. Nu-şi dăduse seama până în clipa aceea de cât 
era de elegantă curbura gâtului ei. lar rochia? La naiba! 
Fra ca un al doilea strat de piele de un albastru regal. Cu 
umerii goi și cu un decolteu suficient de adânc încât să 
dezvăluie o idee din ceea ce se ascundea sub rochie. 

lar faptul că mai mulţi bărbați îmbrăcați pentru ceea 
ce părea a fi o cină de afaceri o sorbeau insistent din 
priviri nu potoli cu nimic dorința lui primitivă de a o 
duce departe și de a o ascunde de toată lumea. 

Îşi dorise să o ia de acasă în seara asta, dar ea insistase 
să se vadă direct la restaurant. Se lăsase înduplecat doar 
pentru că i-ar fi fost greu să le explice lui Richard şi 
Liviei de ce o scotea pe Nic la cină. 

Și ce să le spună? 

Era o întrebare bună. O întrebare care îl chinuise toată 
ziua. La naiba, aceeaşi întrebare care nu-i dăduse nici o 
clipă de pace în ultima săptămână. Dacă aflau ce făcea el 
cu fiica lor? Nu-i plăcea să știe că le ascundea asta. 

Că și Nic făcea acelaşi lucru. 

lar acum, își mințea și propria familie. Lucian îl 
întrebase ce planuri avea pentru această seară, dacă voia 
să li se alăture lui și Juliei la cină. Gabe refuzase și fără să 
ofere o explicaţie rezonabilă. La drept vorbind, era 
conştient de faptul că mulți oameni de aici îl puteau 
recunoaște, dar nu știau cine era Nic. 

Simţea că o ascundea pentru că, ei bine, chiar o 
ascundea. O ascundea de tot ce conta. Și nu era deloc 


împăcat cu idee asta. 

Nimic din toate astea nu schimba ceea ce făcea. 

Sau ce-și dorea. 

Acum, stăteau într-un separeu care le oferea o 
oarecare intimitate. Cina lor se apropia de final. Nota 
fusese deja plătită, și el se gândea la toate hotelurile din 
apropiere. Avea ea să accepte să petreacă noaptea cu el 
într-unul dintre ele? 

Doamne, spera din toată inima. 

- Iar te uiţi lung la mine, spuse Nikki și puse paharul 
deoparte. 

- Da. 

Ea zâmbi, coborând ușor bărbia. 

- E puţin enervant. 

- Da? 

Nic încuviinţă din cap. 

- De ce? 

Ea ridică dintr-un umăr. Pielea ei părea să 
strălucească. 

- Sunt sigură că oricine e enervat când este privit așa. 

- Dar mie îmi place când te uiţi lung la mine. 

Privirea ei zbură spre a lui. 

- Ei bine, tu nu eşti oricine. 

Gabe chicoti. 

- Asta e adevărat. 

Fa își întoarse privirea, mușcându-și buza. Fra prima 
pauză în conversaţie de când începuse cina. Vorbiseră 
vrute şi nevrute, de la vacanțele care urmau să înceapă 
cât de curând până la cursurile lor preferate din facultate. 
Se simţise de parcă ar fi vorbit despre o perioadă din altă 
viață, dar îi fusese atât de ușor să-și amintească toate 
astea în discuţia cu ea. 

Ceea ce îi aminti că era ceva despre care nu 
discutaseră. 

- Te-ai mai gândit dacă faci masteratul? 

- Da. Se jucă cu piciorul paharului ei. Dacă decurge 
totul bine cu tratamentul, mama crede că o să se poată 
întoarce la muncă la începutul anului viitor. Cu normă 


redusă la început, până când o să-și revină complet, dar 
nu o să mai fie nevoie de mine. 

Gabe era bucuros să afle că Livie avea de gând să 
revină la serviciu, dar nu era chiar încântat să știe că nu 
urma să o mai poată vedea aproape oricând pe Nic. 

Stai! 

Se gândea atât de departe? Era vorba despre ceva ce 
avea să se întâmple peste luni de zile. Luni. 

- Deci, acum, că mi-am găsit apartament, mă gândesc 
că ar fi de dorit să mă apuc să lucrez în domeniul meu. 
Așa câștig bani și experiență. Apoi, după ce mă pun pe 
picioare, o să mă apuc şi de masterat. Pot să le fac pe 
amândouă. 

- Cred că este o alegere înţeleaptă. 

- Da? întrebă ea, cu sinceritate. 

El încuviinţă din cap. 

- Să te muţi singură și să te apuci de muncă o să te 
ajute mai mult decât să faci cursuri după cursuri. Nu că 
a-ți continua educaţia ar fi un lucru rău, dar cred că... 
Cred că o să fii mai fericită dacă începi să lucrezi. 

Un surâs i se ivi pe buze. 

- Este adevărat. 

- Totuşi, o să fie greu să le faci pe amândouă. 

- Ştiu. Ea oftă. Nu pot să spun că mor de nerăbdare, 
dar omul trebuie să facă ce trebuie. 

- Corect. EI se lăsă pe spate. Cu riscul de a vorbi ca un 
adevărat bătrânel, sunt teribil de mândru de tine. 

Nic zâmbi. 

- Eşti bătrân. 

El pufni. 

- Dar vorbesc serios. Ai fost prima din familia ta care 
s-a dus la facultate şi a absolvit. Ai făcut asta în timp ce 
lucrai cu jumătate de normă. Nu este ușor, iar tu ai făcut 
asta şi ai mai şi fost şefă de promoție. 

- De unde... Fa se opri brusc. Mama sau tata ti-au 
povestit despre asta? 

- Amândoi. Erau mândri. Şi tu ar trebui să fii mândră. 

- Cu lingușeala ajungi unde vrei, îl tachină ea. 

Gabe zâmbi larg. 


- Şi, când familia ta a avut nevoie de tine, ai venit aici, 
fără a şovăi o clipă. 

- Ei bine, nu e ceva de care să fii mândru, spuse ea şi 
puse în farfurie șervetul pe care îl avusese în poală. Dar 
sunt lucruri pe care le faci pentru familie. 

- Nu toată lumea. EI se uită la ceas. Vreau să-ți arăt 
ceva. Asta dacă nu ai alte planuri? 

- Nu mai am altă cină planificată imediat după asta. 

- Sper că nu. Ridicându-se, el ocoli masa și îi întinse o 
mână. Vii cu mine? 

Nic nu șovăi. 

luându-și poşeta, ea îşi puse mâna într-a lui. El o 
conduse afară din separeu, spre uşa marcată cu 

- Ai fost vreodată pe acoperișul de la Firestones? 

- Nu. 

Fa râse când el împinse ușa şi o conduse prin 
bucătăria forfotind de lume. 

El îi făcu cu ochiul când îi văzu mirarea. Îşi aminti 
când el și Lucian o aduseseră pe Julia aici. 

- Presupun că nu este o problemă să fim aici, nu? șopti 
ea şi își trecu cealaltă mână pe după brațul lui. 

- Nu. Fl o trase pe Nic din calea unui chelner care 
purta deasupra capului o tavă cu mâncare aburindă. 
Accesul pe acoperișuri este privat. Doar câțiva oameni au 
cheile de la lift. 

Nic studie atent liftul străvechi de care se apropiau. 

- Deci, aceasta este una dintre comorile ascunse ale 
New Orleansului? Cum Dumnezeu de n-am auzit de 
locul ăsta? 

- Este foarte ascuns. 

Dându-i drumul la mână, el căută portofelul și scoase 
cardul care activa liftul. 

- Ce special eşti tu, spuse ea în timp ce uşile se 
deschiseră cu un scârţâit. 

Luând-o din nou de mână, el o trase în lift. 

- E puţin șubred, doar ca să ştii. 

O sprânceană se arcui când ușile se închiseră cu 
zgomot şi liftul se puse în mișcare. 


- Chiar nu vreau să mor în liftul ăsta, spuse ea și privi 
în jur. 

Chicotind, el o trase aproape, permițându-și, în sfârşit, 
să o atingă. Îi eliberă mâna din prinsoare și o lăsă pe a lui 
să alunece pe şoldul ei, peste conturul șoldului și peste 
curbura taliei. Simţi fiorii dulci care o traversară când 
mâna i se opri chiar sub un sân. 

- Apropo, îmi place foarte mult rochia asta. 

Fa schiță un zâmbet pieziș. 

- Mă gândeam eu. 

Liftul se opri. Aer rece pătrunse de afară când ușile se 
deschiseră. Înfăşurându-și din nou braţul în jurul ei, el o 
conduse pe acoperișul cufundat într-o lumină difuză. 

Trecând pe lângă mai multe zone împrejmuite cu 
perdele care se legănau în briza serii, el o îndrumă spre 
balustradă. Ea se desprinse de el și o luă înainte. 

- Doamne! spuse ea cu răsuflarea tăiată, punându-și 
mâinile pe balustradă în timp ce privea lung luminile 
scăpărătoare ale clădirilor și ale maşinilor de dedesubt. 

- Îţi place? 

El se apropie de ea şi se propti cu un șold de 
balustradă. 

- Da. Zâmbetul ei îi opri inima în piept. Cât timp am 
locuit aici, n-am văzut niciodată oraşul de sus. 

- Serios? 

Ideea îl surprinse. Priveliștea de aici era unică, oferind 
o panoramă spre Cartierul Francez într-o parte și Mid 
City în cealaltă, dar el îşi închipuise că, la un moment dat 
sau altul, ea ajunsese să vadă orașul noaptea. 

Fa încuviinţă din cap. 

- De fiecare dată când am venit aici noaptea, n-am 
ajuns niciodată atât de sus încât să văd aşa ceva. Este 
foarte frumos! 

- Da. El urmări o șuviţă de păr ce îi atingea obrazul. 
Este. 

Nic aruncă o privire spre el. 

- Îmi imaginez că ai adus o mulţime de femei aici. 

- Doar una, recunoscu el. Şi aceea a fost Julia. 

Fa îşi întoarse uşor corpul spre al lui. 


- Simt că am nevoie de mai multe explicaţii în privinţa 
asta. 

El chicoti. 

- Lucian era cu noi. 

- Poate trebuia să începi cu asta. 

- Bine punctat, încuviinţă el şi înclină capul. E prea 
frig aici? 

- Nu. Este perfect. Privind peste umăr, ochii ei se 
plimbară peste baldachinele albe care fluturau ușor. Ce e 
acolo, în spate? 

- Vrei să vezi? 

- Da. Fa ridică privirea spre el. Chipul ei ușor înălțat 
era minunat în razele argintii ale lunii, iar el știu în clipa 
aceea că avea să-i fie foarte greu să-i refuze vreodată 
ceva. Da, vreau. 


Deşi Nikki crezuse că priveliștea era ceva care să te lase 
fără cuvinte, aura de supranatural din spatele draperiilor 
albe făcea toţi banii. 

Gabe dăduse una dintre draperii laoparte pentru ca ea 
să intre, şi atunci observă Nic pentru prima dată 
canapelele și șezlongurile albe din pluș dispuse în jurul 
unui șemineu pe gaz făcut din marmură albă, care oferea 
atâta căldură încât să ţină la distanță răcoarea de dincolo 
de draperii. Și, după ce Gabe cobori perdelele, izolându-i 
în intimitatea spațiului restrâns, ai fi zis că nici nu se 
aflau pe un acoperiș. 

Privirea lui Nikki ţâşni spre canapea, și prin minte îi 
trecură tot felul de idei indecente când se întrebă ce 
obișnuiau să facă oamenii în spatele acestor perdele. Nu 
erau chiar groase, dar ofereau destulă intimitate încât să 
se zărească doar contururile și nimic mai mult. 

= Ce zici? 

Gabe trecu pe lângă ea în timp ce ocoli şemineul și se 
aşeză în centrul canapelei. 

- Îmi place. Ea se uită în jur. Îmi imaginez că nu este 
prea confortabil în timpul verii. 

- Se ridică baldachinele atunci și sunt aduse nişte 
ventilatoare industriale uriașe. Tot cald ca naiba, dar mai 
este şi o piscină pe cealaltă parte. 


- Ah, am avut eu impresia că simt miros de clor. 

El se lăsă pe spate, întinzându-şi un braț peste spătarul 
canapelei. Aroganța gestului i se păru nespus de sexy lui 
Nikki. Cămaşa albă pe care o purta era descheiată la gât, 
lăsând la vedere o piele de culoarea lutului. Părul îi era 
desprins şi vârfurile şuvițelor alunecau peste linia 
puternică a maxilarului. 

- Acum, tu te uiţi lung la mine, spuse el cu o privire 
blândă. 

- Da. 

- Şi îmi place. 

Poate era din cauza vinului pe care îl băuse la cină. Un 
vin scump pe care ea nici măcar nu ştia să-l pronunţe și 
de care probabil că nu avea să mai bea niciodată. Poate 
era din cauza cinei uluitoare. Poate din cauza priveliştii 
fabuloase. Poate doar din cauza că erau ea şi Gabe. 
Oricare ar fi fost explicația, Nikki se simţea un pic 
sălbatică şi un pic îndrăzneață. 

Ocolind focul, ea își lăsă poșeta lângă el pe canapea şi 
se urcă în poala lui, așezându-şi genunchii de-o parte și 
de alta a picioarelor lui. 

Mâinile lui zburară într-o clipită pe șoldurile ei. 

- Ce faci, Nic? 

- Începeam să obosesc tot stând în picioare. 

- Ei bine, iubito, ori de câte ori te plictiseşti să stai în 
picioare, ești mai mult decât binevenită să te aşezi în 
poala mea. Fl o trase mai aproape şi o aşeză astfel încât 
să-l simtă apăsându-se spre ea. Oricând. 

Fa se îmbujoră în timp ce își lăsă mâinile să se 
odihnească pe umerii lui. 

- Mulţumesc pentru cină! 

- Nu e cazul să îmi multumesti. 

- Chiar a fost uimitoare friptura, spuse ea, și i se tăie 
răsuflarea când mâinile lui se furişară în sus peste 
mijlocul ei. 

El chicoti în timp ce urmări cu degetul mare conturul 
sânului ei. 

- Încep să cred că ai acceptat să ieși cu mine doar ca să 
te mai bucuri de o friptură. 


- Poate. 

- Nu mă deranjează să fiu folosit. 

Degetul urcase, dezmierdând molcom centrul sânului 
ei. Sfârcurile ei se întăriră imediat. 

Rochia avea una dintre acele brasiere încorporate care 
îți oferă suficient sprijin încât să nu mai porţi sutien. 
Astfel, când se întinse și își încrucișă braţele în timp ce 
apucă mânecile minuscule, nu-și mai permise să se 
gândească la ce făcea. 

Mai târziu, când avea să fie singură şi urma să se 
întrebe dacă o făcuse cu adevărat, avea să dea vina pe vin. 

Conștientă că privirea lui Gabe era aţintită asupra ei, 
își lăsă mânecile să coboare. Simţi că materialul cedează 
și alunecă de pe piept, strângându-se chiar sub sâni. 

Gabe trase apăsat aer în piept. 

Aerul rece luptă împotriva îmbujorării fierbinţi care i 
se strecură pe gât și peste piept, în timp ce ea rezistă 
impulsului de a se acoperi. În schimb, își puse mâinile pe 
pieptul lui și îl lăsă să se delecteze. 

Și el se delectă. 

Fa nu era chiar foarte înzestrată. Probabil era normală 
când venea vorba despre mărimea sânilor, dar el o privi 
de parcă ar fi descoperit un fel de comoară. 

- Frumos, spuse el şi îi întâlni privirea. 

Fa îşi mușcă buza și avu impresia că lui îi tremurară 
mâinile când le ridică pentru a-i cuprinde sânii. Tot 
corpul ei se cutremură. 

- Nu-mi amintesc asta. Din noaptea aceea, spuse el, și 
Nikki tresări. Nu mai vorbiseră despre noaptea aceea din 
prima zi în care el îi adusese smoothie-ul. Am frânturi de 
imagini, dar nu-mi amintesc de sânii tăi. 

Nikki fu incapabilă să scoată vreun cuvânt în timp ce 
el îi dezmierdă sfârcurile cu degetele. 

- Nu-mi aduc aminte cum arătau. Imaginaţia mea este 
foarte bogată. Nu mă înţelege greşit. El o ciupi uşor de 
un sfârc şi o făcu să scoată un geamăt ascuţit. Nu-mi 
amintesc însă cum se simțeau, iar imaginaţia mea nu mă 
poate ajuta în acest sens. 


- Ei bine, sper că se ridică la înălțimea a ceea ce a ţi-a 
oferit imaginaţia. 

Genele dese se ridicară, iar privirea lui intensă o găsi. 

- Îmi depăşesc cu mult imaginaţia. 

Gabe își lăsă mâinile să plutească peste coastele ei, apoi 
o ridică ușor și o aduse mai aproape, aplecându-se spre 
ea. Senzaţiile explodară când spatele ei se arcui. 

- Am făcut asta? În noaptea aceea? întrebă el cu voce 
răgușită. 

- Nu, şopti ea. 

Fl ciupi pielea sensibilă. 

- M-am grăbit cu tine. Asta îmi amintesc. Se grăbise. 
O să îndrept asta. 

Limba lui se răsuci peste sfârcul ei în timp ce îl prinse 
pe celălalt între degete. Fa lăsă capul pe spate, 
legănându-și șoldurile peste ale lui. 

Golul îndurerat dinăuntrul ei se trezi la viaţă. Îşi dorea 
ca el să-și îndeplinească promisiunea de a îndrepta 
noaptea aceea chiar acum. Nu-i păsa că se aflau aici, pe 
acoperiș. Avea nevoie de el, îl dorea atât de mult, încât... 

- Gabe? Eşti aici? 

Vocea lui Devlin se auzi brusc, răsunând pe acoperiş. 

Lui Nikki i se tăie respiraţia când Gabe încremeni sub 
ea. Pentru o clipă, nu reuși să reacționeze în vreun fel, 
nici nu mai putu să gândească, apoi creierul ei urlă: 
„Devlin este aici!“ Iar ea stătea pe Gabe, cu rochia trasă 
în jos Și cu sânii expuși. 

Era înmărmurită, ştiind că perdelele baldachinelor te 
ascundeau doar vag de privirile indiscrete. Nu când focul 
strălucea blând în șemineu. 

Fi bine, Devlin era pe cale să vadă cu ochii lui ce făcea 
Gabe aici, și era şi ea implicată în treaba asta. 

Nu voia ca lucrurile să iasă astfel la iveală. Însemna că 
avea să fie nevoită să le spună părinţilor ei, pentru că nu 
se aștepta ca Devlin să tacă. Şi, chiar dacă ar fi păstrat 
secretul, ştiind că cineva atât de apropiat aflase secretul 
lor, trebuia să le mărturisească totul. 

Gândul nu o îngrozi atât de mult pe cât și-ar fi 
închipuit. Urma să fie teribil de stânjenitor, dar un 


zâmbet larg îi răsări pe buze când simţi că stătea să 
izbucnească în râs. Aveau să fie surprinși aici ca doi 
adolescenţi în călduri. Ridicol. 

Gabe se trase înapoi şi... şi totul la el se schimbă într-o 
clipită. 

- La naiba! mormăi el, apucându-i corsajul rochiei și 
trăgându-i-l la loc peste piept. Chicotul muri pe buzele ei 
când el o apucă de şolduri și o ajută să se dea de pe el. La 
rândul lui, Gabe se ridică iute, cu privirea aţintită spre 
deschizătura din perdele, apoi se întoarse spre ea. Dacă o 
iei pe acolo, poți să ocolești toată zona asta și să ajungi la 
lift fără să te întâlnești cu el. Îi distrag eu atenţia. 

Zâmbetul larg dispăru când Nikki se întoarse, reuşind 
cu greu să înțeleagă ce îi spunea. Voia ca ea să plece 
înainte ca Devlin să-i vadă... împreună. 

„Credeam că nu contează cine ne vede, nu?“ 

Întrebarea îi înflori pe buze, dar nu mai apucă să o 
exprime. Simţi cum i se pune un nod în gât în timp ce 
lacrimi stupide o făcură să clipească rapid. Nu ar fi 
trebuit să fie surprinsă. De ce era surprinsă? 

- Fugi! Gabe o sărută pe obraz și o bătu ușor peste 
șold. Îți trimit un mesaj mai târziu! 

Amorţită, Nikki făcu întocmai. 

Se întoarse și plecă, luând-o în direcţia menţionată de 
Gabe şi întrebându-se ce Dumnezeu făceau. 

Ce era în capul ei? 


CAPITOLUL 25 


Înjurându-şi fratele şi pe sine, privi cum Nic se 
strecoară printre perdele și se face nevăzută. Ce naiba 
căuta Dev aici? 

El se aranjă, pentru că ultimul lucru de care avea 
nevoie acum era să-şi întâlnească fratele cu o erectie 
înnebunitoare și mai mult decât evidentă, apoi dădu 
perdelele la o parte. Păşind sub cerul nopţii, cercetă 
acoperişul şi îl descoperi pe fratele lui lângă una dintre 
plantele înalte. Avea o băutură în mână. 

- Ce cauti aici? întrebă el și traversă acoperișul cu paşi 
mari. 

- Aici erai. Dev se întoarse spre el. Mi s-a spus că ai 
venit aici cu o doamnă foarte frumoasă. El se încruntă, 
privind în jur. Eram curios. 

- N-ai înțeles bine. 

Privirea lui Dev reveni din nou spre a lui. 

- Mi se pare ciudat că n-am înțeles bine. 

El nu răspunse, fiind şanse mari să-i dea fratelui său o 
scatoalcă serioasă pentru că întrerupsese unul dintre cele 
mai frumoase momente din viaţa lui. 

- Dacă nu erai cu cineva, atunci, ce făceai? 

Gabe răsuflă pe nas. 

- Mă bucuram de singurătate. În mod evident, nu prea 
mi-a ieșit. 

- Chiar aşa? Răspunsul fratelui lui răsună sec. Mi se 
pare neinspirat să vii la restaurant ca să cauţi singurătate. 

- Am luat cina, răspunse Gabe, apoi m-am gândit să 
urc aici. 


Fratele lui zâmbi afectat în timp ce sorbi din băutură. 

- Interesant. 

Nimic din felul în care rosti acel cuvânt nu îl făcu pe 
Gabe să creadă pentru o secundă că vorbea sincer. 

Dev îi confirmă suspiciunile o clipă mai târziu. 

- Chelnerul care mi-a pomenit despre tine zicea că ești 
cu o doamnă foarte tânără. 

Gabe înțepeni, și nu era de bine. 

- Mi-a zis că este foarte frumoasă, cu ochi mari căprui, 
continuă Dev. Mi-a amintit de o cunoștință comună. 

- Tu cunoşti o mulțime de doamne frumoase. 

- Într-adevăr. El se uită la Gabe. Dar nu le-ai aduce pe 
multe dintre ele aici. Mie îmi vine în minte doar una. 

Gabe nu spuse nimic. 

Tăcerea se așternu între ei, apoi Dev întrebă: 

- Ce faci, Gabe? M-aş fi așteptat la așa ceva de la 
Lucian - ei bine, înainte să o cunoască pe Julia. Nu mi- 
am făcut niciodată griji că o să ajungi să-ţi petreci serile 
Cu O... 

- Ai grijă cum îţi închei fraza! îl avertiză Gabe. 

- Deci, este adevărat? Dev se întoarse spre el. Nici nu 
te obosi să mă minti. Ai avut obiceiul ăsta ridicol de a-i 
lua apărarea lui Nikki încă de când era o puștoaică și 
intra în tot felul de belele. 

Gabe nu spuse nimic. 

- Ce e în capul tău? Stai. Înţeleg. Are 22 de ani şi este 
frumoasă. Ce bărbat n-ar fi interesat, nu? Dar tu, dintre 
toți oamenii, ar trebui să știi mai bine. Să ţi-o tragi nu 
înseamnă... 

- Gata! mârâi Gabe și făcu un pas spre fratele lui. Nic 
nu este subiect de discuţie cu tine. Nici acum. Nici 
vreodată. 

Fratele lui înclină capul. Se scurse o clipă. 

- Sunt aici cu câțiva dintre membrii consiliului de 
administraţie. Cum pare că nu mai întrerup nimic, de ce 
nu ni te alături? Măcar să bem ceva? 

Maxilarul lui Gabe se încleștă. Să se alăture fratelui său 
era ultimul lucru pe care și-l dorea. Ar fi preferat să se 
ducă după Nic. Se simţea ca un nemernic pentru că o 


făcuse să plece aşa, dar ea nu avea nevoie ca Dev să-i fi 
descoperit astfel. 

Dev aşteptă. 

- Cobor într-o clipă, spuse el. 

- Te așteptăm. 

În timp ce își privea fratele plecând, Gabe scoase 
telefonul din buzunar. După ce se gândi ce naiba să 
spună, îi trimise un scurt mesaj lui Nic. 


Îmi pare rău pentru asta! Scrie-mi când poți. 


Gabe se uită la mesaj pentru o clipă, apoi înjură. O luă 
din loc şi se duse să i se alăture fratelui său. 

Nic nu răspunsese nici când el își găsi fratele la masă, 
aproape ţinând o prelegere, şi, pe măsură ce minutele se 
transformară în ore, răspunsul ei continuă să se lase 
aşteptat. 


Nikki se simtea... scârbitä. 

Nu ca şi cum îi era rău, ci de parcă făcuse ceva rău și 
trebuia neapărat să se spele. Se mai simţise așa înainte, cu 
patru ani în urmă, şi vineri seara se simţise la fel. 

Şi, dacă senzaţia asta nu era o trezire la realitate, nu-și 
închipuia ce altceva putea să fie. 

Când reporterul acela idiot vorbise despre oamenii 
buni ca ea care ajungeau să sufere, nu o spusese în acest 
sens, dar avusese dreptate. 

Inima ei suferea. 

Și o înfuria pentru că ajunsese de bunăvoie în povestea 
asta. Chiar de bunăvoie, pentru că la ce naiba se gândise 
când se încurcase cu Gabe? 

De ce naiba își închipuise că inima ei nu se va implica 
in poveste? 

Nici măcar nu ştia de ce era surprinsă sau dezamăgită 
că el nu-şi dorise ca Dev să-l vadă cu ea. Chiar dacă 
pretindea că nu-i păsa, îi păsa. 

Și ei îi păsa că oamenii aveau să afle, pentru că ea... nu 
voia să simtă că trebuia să ascundă ce se întâmpla între ei 
doi. Dar adevărul era că ea era ascunsă. 


Astfel că Nikki ignoră mesajul lui Gabe sâmbătă, 
ascunzându-se în camera ei şi concentrându-se să 
strângă puţinele lucruri pe care le avea și pe care nu le 
păstrate în depozit. Apoi, termină brățara și o pictă în 
roșu, pentru a se potrivi cu săculețul pe care i-l dăduse 
Rosie. O așeză pe o bucată de carton și o lăsă să se usuce. 

După ce făcu un duş rapid, își luă poșeta şi cobori 
scările. Mama ei era în sufragerie, răsfoind o revistă. 
Începea să prindă din nou culoare în obraji. 

- Merg să mai iau nişte cutii. Ai nevoie de ceva? 

Mama ei ridică privirea şi clătină din cap. 

- Nu, dar mulțumesc de întrebare! 

Nikki se apropie de ea şi o sărută pe obraz. 

- Arăţi bine astăzi. 

- Mă simt bine. Mama ei zâmbi când Nikki se 
îndreptă. Mă gândesc să ies în curtea din spate şi să mă 
ocup puţin de buruieni. 

- Și ce o să spună tata despre asta? 

Mama ei pufni. 

- Dacă ştie ce e bine pentru el, nu o spună decât „Fă-ţi 
de cap, draga mea“. 

Nikki râse, ştiind că nu asta ar spune tatăl ei. 

- Ne vedem mai târziu. 

Cerul era acoperit de nori când Nikki se apropie de 
vechiul ei Ford. Spera ca ploaia să nu o prindă pe mama 
ei afară. Răceala se putea transforma în pneumonie 
atunci când sistemul imunitar era aproape anulat din 
cauza chimioterapiei. 

Nikki ştia un loc cu o mulțime de cutii goale - și locul 
acela era atelierul lui Gabe. Se îndoia serios că el avea să 
fie acolo la ora asta, atât de aproape de cină. Nu că l-ar fi 
evitat, pentru că, sincer, avea să dea ochii cu el luni. Pur 
și simplu, nu ştia ce să-i spună în acest moment. 

Din cauza traficului, drumul până la atelierul lui dură 
mai mult decât de obicei, dar se simţi uşurată când reuși 
să găsească un loc de parcare pe aceeași stradă. 

Descuind ușa de la intrare, trase adânc aer în piept și 
aruncă o privire înăuntru. Parterul era cufundat în 
întuneric. Se simţi uşurată. Închizând repede ușa în 


urma ei, o încuie și o luă în grabă spre holul din spate, ca 
să ajungă în cameră mică în care știa că ţinea Gabe 
cutiile. 

Traversă parterul fără șovăială. Voia doar să ia cutiile 
și să plece cât mai repede. Ajunsă în hol, aruncă o privire 
spre ușa închisă aflată la câțiva metri distanţă, cea care 
ducea la biroul lui Gabe. 

Scuturând din cap, întinse mâna spre cealaltă ușă și o 
deschise. Nikki făcu un pas în spate şi simţi cum inima îi 
sare în gât în clipa în care se deschise uşa de la birou. 
Gabe ieşi pe holul îngust. 

La naiba! 

Era singurul lucru la care se mai putu gândi. La naiba! 

Trecură câteva secunde în care se priviră unul pe 
celălalt. 

- De ce mi-ai ignorat mesajele? întrebă el - ba nu, îi 
ceru un răspuns. 

Fa se îndreptă de spate. 

- Ce cauţi aici? 

O sprânceană se arcui. 

- Este atelierul meu. 

- Da, dar toate luminile erau stinse și tu eşti în biroul 
tău, cu ușa închisă și... toate cele. 

Ultima parte răsună jalnic chiar și în propriile urechi. 

- Sunt în birou fiindcă trebuia să găsesc o comandă 
pentru care m-a sunat cineva. Luminile erau stinse 
deoarece nu aveam de gând să lucrez, răspunse el. Iar tu 
nu mi-ai răspuns la întrebare. De ce mi-ai ignorat 
mesajele? 

- Nu ţi-am ignorat textele, minţi ea. Am fost ocupată. 
De fapt, încă sunt foarte ocupată. Cu strânsul lucrurilor. 
Am venit aici să mai iau nişte cutii. 

- Aiurea! EI făcu un pas în față și, cum holul nu era 
chiar atât de mare, ajunse foarte aproape de ea. Ţi-am 
scris de cinci ori. 

- Nu, spuse ea. Mi-ai scris... 

- De trei ori azi şi de două ori aseară, iar ultima dată 
când am verificat eu, trei plus doi făceau cinci. 

Ochii ei se îngustară. 


- Credeam că te referi la ziua de azi, deșteptule. 

- Nu e nimeni atât de ocupat încât să nu răspundă la 
un amărât de mesaj. 

Era adevărat. 

- Mă rog. Am doar nevoie să iau niște cutii... Ea dădu 
să se întoarcă, dar el o prinse de mână. Privirea ei ţâșni 
spre a lui. Serios. Nu vreau decât să iau cutiile și să plec. 

Umerii lui se încordară. 

- Eşti supărată. 

Nikki fu cât pe ce să nege, dar apoi, îi spuse pur și 
simplu tot ce avea pe inimă. Toate sentimentele urâte 
care clocoteau înăuntrul ei după cele întâmplate cu o 
seară înainte izbucniră cu forța unui vulcan. 

- Aseară, m-ai făcut să mă simt ca un rahat, spuse ea și 
își smulse mâna dintr-a lui. De parcă aș fi ceva ce trebuie 
ascuns, cu care să-ți fie ruşine... 

- Nu mi-e ruşine cu tine, Nic. EI făcu ochii mari. Cum 
ai putut să crezi una ca asta? 

- Serios? Fa râse. Pur și simplu, m-ai ridicat de pe tine 
și mi-ai spus să-mi iau tălpășiţa ca să nu ne găsească 
Devlin. Cum ar fi trebuit să mă simt? 

- Chiar voiai ca Dev să ne găsească așa? întrebă el. 
Dev? 

- Evident că nu voiam să fiu găsită cu sânii la vedere... 

- Mă bucur că suntem de aceeași părere la capitolul 
ăsta. 

Fa ignoră remarca lui. 

- Dar nici nu-mi place să simt că trebuie să mă 
ascund, şi exact asta a trebuit să fac. 

Ochii lui îi cercetară pe ai ei. 

- N-am vrut să te simți aşa. 

- Ei bine, aşa m-am simtit. Ea își încrucișă brațele, 
clătinând din cap, în timp ce frustrarea dinăuntrul ei se 
amplifică. Ce naiba facem, Gabe? 

Fl tăcu. 

Pieptul ei se înălță cu o răsuflare îndurerată. 

- Vreunul din fraţii tăi ştie despre asta? Orice ar fi 
asta? Nu știe. Nu știu nici părinții mei. Pentru că nu 
suntem într-o relație, îmi închipui, nu? 


Gabe își întoarse privirea, și un mușchi zvâcni în 
maxilarul lui. 

- Deci, nici măcar nu ştiu de ce sunt supărată sau 
dezamăgită, pentru că nu este ca şi cum am fi vorbit 
despre ce naiba se întâmplă. 

- Vorbim acum. 

Râsul lui Nikki răsună aspru. 

- Da, ei bine, e cam târziu pentru asta. 

- Da? Privirea lui se întoarse spre a ei. Cum de este 
prea târziu, când abia acum vorbim despre asta? 

- Pentru că vorbim abia acum despre asta! Fa trase 
încet aer în piept, ca să se liniştească. De parcă aseară 
nici nu am fi ieșit la o întâlnire, ci la o cină pentru a 
sărbători că mi-am găsit un apartament, dar... 

- Şi cum nu a fost o întâlnire? ripostă el. Am ieșit. Am 
luat cina. Te-aş fi luat eu de acasă, dar tu ai fost cea care a 
refuzat. 

Fa întredeschise gura. Fi bine, la naiba. Aici, avea 
dreptate. 

- Şi eram pe punctul de a ajunge la partea care chiar să 
sublinieze că era o întâlnire înainte să fim întrerupți. 

- Adică, atunci când mi-ai cerut să mă car de acolo, ca 
să nu ne găsească fratele tău? 

Nările lui se lărgiră uşor. 

- Uite, înțeleg că m-am purtat aiurea, și, da, m-am 
simţit ca un nemernic după aceea. Am încercat să te 
protejez. 

- Serios? Sau ai încercat să te protejezi pe tine? 

Maxilarul lui Gabe se încleștă. Trecu o clipă. 

- Cred că încercam să ne protejez pe amândoi. 

Fa se uită lung la el, neștiind ce să simtă la auzul 
răspunsului lui. 

- N-am vrut să ai de-a face cu Dev. Ştii cum este. Ar fi 
spus ceva incredibil de jignitor, pentru că așa este el, 
continuă Gabe. Dar n-ar fi trebuit să-ţi zic să pleci. A fost 
greşit din partea mea, pentru că nu încerc să te ascund. 

- Nu? 

Į se puse un nod în gât. 


- Situaţia nu e ușoară, Nic. Şi ştii asta. El își trecu o 
mână prin păr și clătină uşor din cap. Tot ce ştiu este că... 
la naiba, mă gândesc întruna la tine. Când nu eşti în fața 
mea, mă întreb unde ești și ce faci. Și, când ești lângă 
mine, trebuie să mă chinuiesc din răsputeri să nu te 
ating. Știu că te vreau mai mult decât mi-am dorit 
vreodată pe cineva în viaţa mea. 

El se retrase de parcă propriile cuvinte l-ar fi șocat. 

Ce spusese... Doamne! Mai mult decât pe oricine 
altcineva în viaţa lui? Mai mult decât pe Emma? Pentru 
că, dacă era așa, era extraordinar, dar ce se întâmpla între 
ei... avea legătură doar cu dorința. Cu sexul. Nu cu 
romantismul. Cu siguranţă, nu cu dragostea. 

Dragoste? 

Unde intervenea dragostea în toate astea? 

Fa își îndreptă umerii. Nu voia să se mai mintă 
singură. Era vorba despre dragoste, pentru că, dacă o 
duruseră atât de mult cele întâmplate cu o seară în urmă, 
o duruse pentru că inima ei bătea pentru el. 

- Tu spui toate lucrurile astea, replică ea. Dar nici 
măcar nu m-ai sărutat, Gabe. 

- Poftim? 

El păru confuz. 

- Să mă săruțţi. Pe buze, explică ea și îşi dădu ochii 
peste cap. Aşa că nu-mi spune mie că... 

El se mișcă atât de repede, încât Nikki se întrebă dacă 
avea puteri speciale. Înainte să mai apuce să răsufle, el îi 
cuprinse obrajii în palme și îi înclină uşor capul pe spate. 

Și gura lui se apăsă pe a ei. 


CAPITOLUL 26 


Era doar un sărut - primul lor sărut -, dar, în clipa în 
care gura lui o atinse pe a ei, Nikki știu că nu fusese 
niciodată sărutată așa. 

Buzele lui le revendicară pe ale ei, și nimic nu era 
blând şi dulce în acest sărut. Oh, nu, acest sărut o 
însemnă în câteva secunde. Gura lui dansă peste gura ei, 
în timp ce degetele lui i se jucară pe obraji. 

Toate lucrurile pentru care se certaseră cu câteva 
secunde mai devreme dispărură ca prin minune, și nu 
mai rămăsese decât el care o săruta, în sfârșit. Trupul lui 
Nikki, inima ei și fiecare bucăţică din ea preluă controlul. 
Ridicându-se pe vârfuri, îl cuprinse de gât în timp ce îi 
răspunse la sărut. 

Gabe se cutremură, iar Nikki își spuse că avea toate 
şansele să-şi dea duhul aici şi acum. Cu mintea năucită şi 
toate simțurile trezite la viață, ea tremură când sărutul se 
adânci şi se pierdu cu totul în învolburarea plăcerii când 
vârful limbii lui îl dezmierdă pe al ei. 

Și avusese dreptate. Nu mai fusese niciodată sărutată 
așa - de parcă el se înfrupta din ea şi o poseda. Un sunet 
aproape primitiv răsună de undeva dinăuntrul ei. 

FI înălță capul, cu răsuflarea întretăiată. 

- Ai dreptate. Nu te-am sărutat. N-ar fi trebuit să 
aştept atât de mult. 

Și o sărută din nou. 

Pentru o fracțiune de secundă, Nikki își spuse în 
treacăt că nu era o mișcare prea inspirată. Inima ei, oh, 
Doamne, inima ei era pe deplin implicată în poveste, şi 


ea ştia prea bine ce însemna asta. Fa... îl iubea, iar ceea ce 
îi spusese Gabe nu însemna că simţea și el același lucru, 
dar nu se putea opri. 

Nikki își dorea mult prea mult asta. 

Îşi dorise dintotdeauna. 

Gabe îşi lăsă mâinile să alunece de pe obrajii ei și să îi 
plutească peste braţe, până la șolduri. O ridică, şi 
instinctul preluă controlul. Înfășurându-şi picioarele în 
jurul taliei lui, ea se ţinu bine de el în timp ce Gabe se 
întoarse, lipind-o de peretele din spatele lor. Simţi cum i 
se cască un gol în stomac, de parcă se afla pe cea mai 
înaltă culme a unui roller-coaster. 

El înclină capul, adâncind sărutul şi împingându-şi 
şoldurile spre ale ei. Fa își împleti degetele printre 
şuviţele fine ale părului lui, gemând pe gura lui. Inima îi 
bătea de să-i sară din piept și pulsul i se zbătea nebunește 
în timp ce strânse picioarele în jurul lui. 

El se mută într-o parte, şi se loviră de ceva sprijinit 
acolo. O mătură? Nu era sigură. Obiectul ateriză cu un 
zăngănit pe podea, iar Gabe râse şi continuă să o sărute 
pe măsură ce o îndepărta de perete. El îşi cobori mâinile 
spre fesele şi strânse când se puse în mişcare. Un iureş 
înnebunitor de senzaţii se dezlănțui înăuntrul ei în timp 
ce el o ţinea în braţe, devorând-o pe măsură ce se 
îndrepta spre birou. 

Nikki mai fusese doar o dată acolo, știa că înăuntru se 
aflau o masă, câteva scaune şi o canapea. Fa intuise că 
spre birou o ducea și era încântată de idee. 

Se prăbuşiră pe spate, pe canapea, fără ca buzele să li se 
despartă când se cufundară între pernele moi. 
Întinzându-se, el o cuprinse de coapse, mâna 
încleştându-i-se şi descleștându-i-se, apoi, îi ridică 
piciorul şi îl trecu peste talia lui. Gura continuă să i-o 
revendice pe a ei, în timp ce îşi legănă şoldurile, 
apăsându-se pe locul care fremăta pentru el. Ea îşi 
înclină şoldurile, căutând ceea ce îşi doreau amândoi. El 
răspunse cu un geamât aspru. 

Buzele lui le ardeau pe ale ei în timp Gabe ce își 
strecură mâna sub cămașa ei, pielea aspră mistuindu-i 


pielea. Să-l simtă apăsându-se pe ea era aproape prea 
mult, dar niciodată de ajuns. Strânsoarea în care îi era 
prinsă coapsa deveni aproape dureroasă pe măsură ce 
trupurile lor dansară împreună, mâinile ei împletindu-se 
în părul lui, el dând laoparte cu mișcări febrile cupa 
sutienului şi cuprinzându-i în palmă sânul chinuit de 
dorinţă. 

Gura lui o părăsi pe a ei, lăsând o dâră de săruturi 
fierbinţi pe gâtul ei. Ajunse la gulerul cămășii ei în timp 
ce îi frământă ușor sfârcul între degete. 

- Gabe. 

Fa își arcui spatele şi urlă. 

El se trase brusc înapoi și scoase mâna de sub cămașa 
ei. Pentru o secundă de dezamăgire, ea se temu că avea să 
se oprească. 

- Cămașă. Scoate-o! Acum! 

Bun, sigur nu avea de gând să se oprească. 

Înainte ca ea să apuce să se miște, el îşi scoase cămașa 
peste cap şi o azvârli. Fa făcu ochii mari când mâinile lui 
coborâră spre nasturele de la blugi. 

- Ține pasul cu mine, scumpo! spuse el. 

Nikki se ridică atât cât putu şi dădu să-și scoată 
cămaşa, doar că păru să nu se miște suficient de repede, 
pentru că el aproape că o smulse de pe ea. 

La naiba! 

El o prinse înainte ca ea să se întindă la loc, 
cuprinzându-i ceafa în mână, și o tinu nemişcată, în timp 
ce gura lui se apăsă iar peste a ei. Cealaltă mână a lui era 
pusă pe rele, găsind închizătoarea sutienului. Nu încăpea 
îndoială că era expert în domeniu, pentru că i-l desprinse 
în câteva secunde. Cu o mână. Bretelele îi alunecară pe 
brațe. El întinse mâna între ei şi prinse între degete 
centrul sutienului. Trase, şi sutienul ajunse într-o clipită 
pe podea. 

Apoi, îi dădu drumul. 

Fa se lăsă pe spate, sprijinindu-se în coate, cu buzele 
umflate, și îl urmări cum o privea lung - cu o privire 
intensă ce se simţea ca o atingere. 


- Te doresc! La naiba, Nic! Te doresc atât de mult, 
spuse el, ochii scăpărându-i când îi întâlni pe ai ei. N-am 
nici un prezervativ la mine, dar sunt în regulă. 

Inima ei se zbătu atât de repede şi de tare în piept, 
încât se gândi că avea să i se oprească la propriu. 

- lau anticoncepţionale. 

- Slavă Cerului! Se aplecă deasupra ei și își sprijini o 
mână de o parte a capului ei. Muşchii brațului i se 
încordară. Vrei asta? Dacă nu vrei să mergem atât de 
departe, ne putem opri. În clipa asta. Zi-mi doar. 

- Da. Vreau. Fa nu șovăi. Nici măcar o secundă, și 
probabil avea să regrete cumplit mai târziu, dar nu acum. 
Te vreau. 

Gabe păru să murmure un soi de rugăciune, apoi se 
ridică valvârtej de pe canapea. Fa se întoarse, incapabilă 
să nu se uite în timp ce el își scoase pantalonii, cu tot cu 
boxeri, și rămase în fața ei complet dezbrăcat. Ea își 
aținti privirea spre erecţia lui, mușcându-şi buza de jos. 

- Dacă o să te uiţi așa la mine, o să se termine totul 
înainte chiar să începem. 

„Oh, Doamne!“ 

Fa se chinui să ridice privirea spre a lui. 

- Ar fi dezamăgitor. 

- Exact. Chipul îi era încordat. Ridică-te! 

Se simţi cutreierată de urma unui fior în vreme ce se 
conformă cererii lui. Gabe o apucă de pantaloni și o 
dezbrăcă într-un timp record. La modul serios. Dacă ar fi 
fost un sport olimpic, el ar fi obținut medalia de aur. 

Fa începu să râdă, dar el o sărută din nou și o ajută să 
se lase pe spate, așezându-se între picioarele ei. Îl simtea, 
tare pe cea mai delicată parte a ei. 

Nikki se încordă, pregătindu-se ca el să o pătrundă 
brusc, ca în noaptea aceea, dar nu se întâmplă asta. 

Gabe o sărută din nou, dar sărutul acesta era... era 
diferit. Lent. Dulce. Tandru. O sărută ca şi cum ar fi 
prețuit-o şi continuă să o sărute până când ea simţi că se 
relaxează. 

Și abia atunci gura lui o părăsi pe a ei. 


Sărutându-i și mușcându-i delicat pielea, el cobori 
alene de-a lungul gâtului ei. Vârfurile părului lui fin îi 
dezmierdară sânii şi o făcură să-și piardă cumpătul. Gabe 
îi prinse sfârcul în gură în timp ce își strecură mâna 
liberă între coapsele ei, și fiecare părticică din corpul ei 
prinse viaţă. Plăcerea se dezlănțui înăuntrul ei în timp ce 
își lăsă unghiile să se afunde în părul lui. Răsuflarea 
întretăiată a lui Nikki se transformă într-un geamăt când 
el o penetră cu un deget. Șoldurile aproape i se 
desprinseră de pe canapea când atenţia lui se mută pe 
sânul ei și îl apucă mai adânc în gură. 

Trupul ei se încleștă în jurul mâinii lui pe măsură ce 
fiorii fierbinți și incandescenti o nimiceau. O înnebunea, 
mişcându-și mâna încet și chinuind-o cu gura și cu 
limba. 

Nikki îi rosti numele cu un geamăt în timp ce îşi mișcă 
șoldurile pe mâna lui. 

Un zâmbet mulțumit întredeschise buzele lui Gabe în 
vreme ce îşi înălță capul. 

- La naiba! Îmi place la nebunie să te aud spunându- 
mi numele când am degetul în tine. Plăcerea se înteți 
când mai strecură un deget înăuntrul ei. Doamne, ești 
atât de udă. Degetul lui dezmierdă mugurul încordat al 
sexului ei, făcând-o să îşi simtă trupul inundat de o 
căldură umedă. Eşti pregătită pentru mine. 

- Da. Fa îşi încleștă pumnul în părul lui și îi aduse din 
nou gura peste a ei. Se simțea de parcă un fulger îi sfârâia 
prin vene. Acum, spuse ea pe gura lui. Te vreau acum. 

El scoase din nou geamătul acela în timp ce își retrase 
degetele, apoi, Nikki îl simţi din nou, tare și fierbinte pe 
intimitatea ei. Braţul care se sprijinea în canapea se 
cutremură când el întrerupse sărutul, apăsându-și 
fruntea pe a ei. Se împinse încet înăuntrul ei. 

- Oh, Doamne! spuse ea cu respirația tăiată, 
strângându-l de braţe în timp ce el continuă să alunece și 
să o deschidă. Durerea mușcătoare se împleti cu plăcerea 
într-o învolburare de senzații. 

FI se opri. 

- Eşti bine? 


- Da. Fa îi dădu o şuviţă pe spate. Doar că a trecut 
ceva timp. Foarte mult timp. 

Gabe se cutremură. 

- Ştiu că par un nemernic, dar habar n-ai cât de mult 
vreau să ţi-o trag după ce am auzit asta. 

Nikki se înfioră. 

- Mai mult ca înainte? 

- Nu credeam că se poate. El o sărută. Dar se poate. 

Fa îşi lăsă cealaltă mână să alunece pe braţul lui, și 
degetele i se încolăciră în jurul antebraţului lui. 

- Atunci, fă-o! 

Fl înălţă capul, și ochii verzi ca marea erau scăpărători. 

- Ce să fac, Nic? 

Nu mai rostise niciodată aceste cuvinte, dar acum o 
făcu fără nici o urmă de stânjeneală: 

- Trage-mi-o! 

Șoldurile lui se împinseră înainte aproape din reflex. 
Ochii lui Gabe se închiseră în timp ce el scoase un 
geamăt. Se împinse înăuntrul ei, şi ea îl primi, ridicând 
genunchii şi prinzându-și picioarele în jurul taliei lui, pe 
măsură ce el se afundă până la capăt. 

Vreme îndelungată, nici unul din ei nu se mai mișcă. 
Corpurile le erau înfierbântate, şold la şold, piept la 
piept. Îl simţea pulsând în adâncurile ei; apoi, el începu 
să se miște. 

Corpul lui masiv se cutremură în timp ce se retrase 
încet și se avântă din nou înainte, făcând ca spatele lui 
Nikki să se arcuiască. 

- Doamne, gemu el. Te simt... Doamne, te simt atât de 
bine! 

Și ea. Își dori să i-o spună, dar era dincolo de cuvinte 
în acel moment, complet pierdută, în timp ce el impuse 
un ritm lent care o conduse până aproape de culmile 
plăcerii, dar nu dincolo de limită. Gura lui o găsi din nou 
pe a ei. Înclinându-și şoldurile, ea îi întâmpină fiecare 
penetrare adâncă şi categorică, până când nu mai putu să 
reziste, până când ritmul se înteți şi corpul lui îl prinse ca 
într-o capcană pe al ei. 


Obrazul lui Gabe se lipi de al ei, în vreme ce canapeaua 
scârţâia sub ei și se lovea în perete. Îl simţea umflându-se 
şi încordându-se cu fiecare respiraţie. Tensiunea se 
amplifică în adâncurile ei, înfingându-şi călcâiele în 
spatele lui, îndemnându-l să se mişte mai repede și mai 
tare, iar el răspunse. 

Simţea că fiecare muşchi din corpul ei se încleşta, şi 
încordarea care clocotea adânc în interiorul ei se 
dezlănțui într-un ritm ameţitor. Nu ajunse la orgasm 
treptat. Penetrările în forță o trimiseră dincolo de limită. 

Urlând pe când cea mai intensă plăcere o traversă în 
valuri năucitoare şi fierbinţi, nu mai reuşi să facă altceva 
decât să îl strângă în braţe în vreme ce şoldurile lui 
continuară să se împingă spre ea într-un tempo 
zdrobitor. 

- Gabe... oh, Doamne, nu pot... 

Lăsă capul pe spate, în timp ce Gabe îşi trecu un braț 
pe sub umerii ei şi o trase aproape. Nu-şi dădea seama 
dacă avea un alt orgasm sau dacă primul încă îi șuiera 
prin vene. Fa se prăbuși pe spate, cu ochii închiși şi 
trupul moleșit. 

Numele ei răsună aspru pe buzele lui în timp ce el se 
retrase în ultima secundă, împingându-i erecţia pe 
abdomenul ei când își dădu drumul, pulsând pe ea. 

Gabe se sprijini cu toată greutatea într-un braţ, cu 
şoldurile încă zvâcnindu-i când ea îl simţi că o sărută pe 
umăr. După o clipă, o sărută în colțul gurii. 

Nikki încercă să-şi recapete suflul. 

- Asta a fost... un sărut pe cinste! 


Gabe privi lung în tavan, ascultând cum ploaia bătea 
în acoperiş, în timp ce îşi trecu degetele peste brațul lui 
Nic. Respirația ei caldă dansă pe braţul lui. Era întinsă pe 
spate, ghemuită între el și spătarul canapelei, iar el stătea 
pe o parte, cât pe ce să cadă de pe canapea. Bratul lui se 
odihnea sub umerii ei, şi ea îi folosea bicepsul pe post de 
pernă, dar nu-i păsa. Nu se simţise mai bine în toată 
viața lui. 

Și sexul nu mai fusese niciodată aşa. 

Nici măcar cu Emma. 


Fu puţin uimit de faptul că gândul nu îl străfulgeră ca 
un bici șfichiuitor. Era pur și simplu acolo. Un gând. Un 
trecut. Nimic mai mult. Nimic mai puţin. 

Gabe își întoarse privirea de la chipul ei. O curăţase cu 
cămașa lui, dar nici unul din ei nu era acoperit. Sânii ei 
se ridicau și coborau sub efectul răsuflărilor profunde și 
lente. Îi plăceau la nebunie sfârcurile ei umflate. Simti 
cum penisul i se trezeşte la viață în timp ce privirea îi 
alunecă spre locul unde i se împreunau coapsele. Era 
aproape complet epilată în zona inghinală. Se vedea doar 
o brumă de păr. Fl știa deja asta. Dar să o vadă întinsă 
lângă el, simțindu-se în largul ei, era cu totul altceva. 

Privirea lui își croi drum înapoi spre sânii ei. Pielea 
mai înfiorată și mai rozalie a sfârcurilor ei îl făcu să 
saliveze. 

- Te holbezi la sânii mei? întrebă ea cu voce blândă. 

El zâmbi larg și își ridică privirea spre chipul ei. Avea 
capul întors în cealaltă parte, dar el vedea că își ţinea 
ochii închişi. 

- Poate. 

- Eu cred că asta făceai. 

- Nu era singurul lucru la care mă holbam. 

Fa întoarse capul spre el. Genele i se depărtară, și el îi 
întâlnii ochii căprui frumoși. 

- Eşti un bătrânel pervers. 

- Fii sigură de asta! 

Îşi apăsă penisul în coapsa ei. 

Ochii ei se măriră uşor. 

- Eşti tare? 

- Aproape. Îşi ridică o mână spre obrazul ei. O femeie 
frumoasă goală lângă mine. O să fiu tare de-a pururi. 

Ea râse încet. 

Privind peste umăr la ceasul de perete, el oftă. 

- Trebuie să te duci undeva? 

- Nu, dar probabil ar trebui să-i trimit un mesaj 
mamei, spuse ea cu un căscat. I-am zis că plec după cutii. 

- Vrei să-ți aduc telefonul? Cred că poșeta ta zace 
undeva pe podea. 


- Nu încă, spuse ea. Pentru că ar însemna să te mişti, 
și ești cald, iar eu mă simt bine așa. 

Bun. Nici el nu voia să se miște. 

La naiba, Gabe nu voia să o lase să plece. 

Gândul parcă apăru de undeva din senin, dar nu era 
nicidecum așa. Îl ignoră. 

- Ţi-e foame? 

Ea scoase un sunet indescifrabil și ridică dintr-un 
umăr, ceea ce îi făcu sânii să danseze în faţa lui, și penisul 
lui se făcu tare ca piatra. Minunat! 

Nic închise din nou ochii. El urmări linia buzei ei de 
jos. Probabil trebuiau să discute. Fra sigur că nu 
stabiliseră nimic, dar cum să stabilești aşa ceva printr-o 
simplă discuţie? 

Avea senzația că discuţia doar ar înrăutăți lucrurile, 
pentru că ea fusese pe punctul de a întreba ce era între ei, 
iar el nu avea un răspuns. 

În mintea lui era o harababură de nedescris când 
venea vorba despre această femeie. 

Gabe închise ochii, simțindu-se copleșit de o senzaţie 
acută de disperare. Îi era greu să se descotorosească de 
sentimentul că la un moment dat avea să se încheie tot ce 
se întâmpla între ei - cu ei... 

Se gândi la ce îi spusese Dev cu o seară în urmă. Ce era 
în capul lui? Ar fi trebuit să se concentreze pe găsirea 
unei case în Baton Rouge și să înceapă o viaţă nouă cu 
fiul lui. 

Nu pe asta - nu să-şi înceapă viaţa cu Nic. 

Gabe nu avusese vreo clipă de gând să-l îndepărteze pe 
William de bunicii lui. Şi tocmai de aceea căuta o casă în 
Baton Rouge. Îşi dorea ca fiul lui să locuiască împreună 
cu el la un moment dat, dar era nevoie de timp. De mai 
mult de trei luni, și problema era că poate nu avea să fie 
vreodată suficient timp pentru ca familia Rothchild să 
poată renunţa la copil. 

Dacă soţii Rothchild decideau să se judece cu el şi să 
ajungă în instanţă, nu ar fi dat bine dacă Gabe se întâlnea 
cu o femeie mult mai tânără. Gabe ştia asta - știa că 
oamenii erau dispuși să facă lucruri îngrozitoare pentru 


a-i proteja pe cei dragi. La naiba, chiar el făcuse lucruri 
îngrozitoare pentru a-i proteja pe alţii. 

Dar el nu era Dev. Aveau puterea și banii necesari 
pentru a se asigura că nu aveau să apară probleme cu 
custodia, dar el nu-i putea face una ca asta fiului său. Nu 
avea să le facă aşa ceva părinților Emmei, care își 
pierduseră deja propriul copil. 

Era o situaţie foarte încurcată. 

O arsură i se culcuși în piept. Ce făcea nu era drept 
fată de Nic. Gabe o dorea, dar ştia că nu avea cum să o 
păstreze alături, pentru că ea avea să vrea mai mult. 
Merita mai mult, iar el nu avea ce să-i ofere. 

Se întrebă dacă avusese vreodată cu adevărat ce oferi, 
chiar și în relația cu Emma. 

Avea să fie nevoit să renunte la ea. 

Deschise brusc ochii când simţi atingerea limbii ei pe 
degetul mare. Privirile li se întâlniră în vreme ce ea îi 
prinse degetul în gură și supse atât de tare, încât reuși să 
trimită un iureş de dorinţă înnebunitoare în penisul lui. 

La naiba! 

Toate gândurile îi dispărură pe dată. 

El se sprijini într-un cot, cu privirea aţintită spre locul 
în care buzele ei pline erau înfăşurate în jurul degetului 
lui. 

- Am să ţi-o trag, spuse el. 

Ochii lui Nic se închiseră când ea gemu pe degetul lui. 
La naiba! De mult nu mai văzuse şi nu mai auzise ceva 
mai sexy. 

Cu mâna pe bărbia ei și cu degetul în gura ei, o 
întoarse pe burtă. O apucă de șold şi o îndemnă să înalțe 
fesele alea dulci. 

- Nu te mișca, spuse el şi, după ce se asigură că se 
poziţionase bine, își prinse penisul și îl îndreptă spre cel 
mai frumos loc al trupului ei. 

Îşi scoase degetul din gura ei și își încolăci braţul în 
jurul umerilor ei, ca să o ţină nemișcată. 

Îşi aminti cât fusese de strâmtă, astfel că, atunci când o 
penetră, o făcu încet, lăsându-i timp pentru a se obişnui 


cu mărimea lui. Apoi, ea își legănă fundul şi se împinse 
spre penisul lui. 

FI trase adânc aer în piept. 

- Parcă ţi-am spus să nu te mişti. 

- Nu mă pot abţine, spuse ea, desenând alene un cerc 
cu şoldurile. Te simt prea bine. 

Gabe rămase nemișcat în timp ce ea se legănă în spate, 
glisând pe penisul lui. Privind cum își mișcă fundul... da, 
nu avea să dureze mult. Deloc. 

Folosindu-şi mâna, îi ţintui şoldurile și îşi cobori gura 
la urechea ei. 

- Am să ţi-o trag acum. Tare, iubito. O să ţi-o trag 
tare. 

Nic se cutremură. 

lar el se tinu de cuvânt. 

Nu permise senzaţiilor să se acumuleze încetul cu 
încetul. Nu își luă timp pentru a o seduce lent. O 
pătrunse cu forță, o penetră adânc, lăsându-se călăuzit de 
felul în care spatele ei se arcuia şi gemetele ei blânde 
inundau încăperea. 

Ştia că ar fi trebuit să o ia mai încet. Fa îi spusese că 
trecuse ceva vreme, dar îi era imposibil. Sângele i se 
învolbura clocotitor prin vene, și o simţea al naibii de 
bine, încleștându-se și strângându-se pe el. Gabe se 
întinse și îi găsi clitorisul, jucându-se cu ea, în timp ce 
continuă să o pătrundă înnebunit. 

Urletele ei deveniră mai puternice când își împinse 
șoldurile spre el, răspunzând cu aceeași înverșunare cu 
care o penetra ea. Canapeaua risca să facă o gaură de 
toată frumuseţea în perete, dar Gabe nu se putea opri. 

„O vei pierde.“ 

Un fior i se prelinse de-a lungul şirei spinării. 

Gabe pierdu orice urmă de control când îi simți 
spasmul. Retrăgându-şi mâna, el o ținu nemișcată, cu o 
mână pe spatele ei şi cealaltă ridicându-i şoldurile. O 
pătrunse iar şi iar, simțind că își iese din minti în timp ce 
se lăsă în voia eliberării. 

Simţind că pierde puţin din propria fiinţă. 


CAPITOLUL 27 


Nikki fusese cu nervii la pământ când îi trimisese un 
mesaj lui Gabe duminică dimineață şi îl întrebase dacă 
voia să se vadă cu ea la adăpost. Aproape se așteptase ca 
el să-i refuze invitaţia, dar nu fusese aşa. Primise 
răspunsul imediat, iar acum stăteau în faţa lui Ned 
Rivers, și li se ofereau lese. 

Ned era unul dintre supraveghetorii voluntari de la 
adăpostul de animale, un bărbat mai în vârstă care 
crescuse în oraș și o apucase pe o cale greșită în tinerețe, 
petrecând o vreme în închisoare. Cât îşi ispăşise 
pedeapsa, participase la un program care îşi propunea să 
salveze câinii, şi de atunci îşi dedicase viaţa acestei a 
doua şanse pe care i-o oferise destinul. 

lată despre ce era acest la adăpost. 

A doua şansă. 

Părea ciudat de potrivit ca Nikki să fie aici cu Gabe. 

Chiar acum, Ned îi arunca lui Gabe o privire 
scrutătoare. Nikki era convinsă că nu avea nimic de-a 
face cu faptul că Gabe se afla aici pentru prima dată, ci 
mai degrabă cu cine era. Foarte puţini localnici nu știau 
cine era familia de Vincent. 

- Mulţumesc, Ned! Nikki luă lesa în timp ce bărbatul 
în vârstă îl privi pe Gabe. Cine are nevoie de mișcare azi? 

- În afară de mine? glumi Ned și îi zâmbi. Fusion și 
Diesel. Aruncă o privire în direcţia lui Gabe. Sunt namile 
în toată regula. Crezi că te descurci cu ei? 

Gabe schiță un zâmbet pieziș. 

- Aşa sper. 


- O să te descurci. Nikki îşi ascunse un zâmbet când 
luă lesa de la Ned. Fusion și Diesel sunt doar niște 
bebeluşi mai mari. 

- Numele lor nu lasă această impresie, comentă el. 

Ned pufni, luând un dosar de pe birou, dar își ţinu 
gura. Nikki îl apucă de braţ pe Gabe şi îl trase spre ușa 
din față. 

- Nu cred că tipul mă place, spuse Gabe în timp ce 
ocoleau clădirea, apropiindu-se de câinii care lătrau. 

- Nu te cunoaște. 

Nikki își eliberă brațul în timp ce se apropiară de 
gardul înalt de sârmă care împrejmuia canisa. Dacă 
familia de Vincent nu ar fi fost atât de celebră în toată 
țara, ar fi arătat ca orice voluntar normal, îmbrăcat în 
pantalonii de trening cenușii largi și un tricou simplu. 

Doamne, îi stătea bine îmbrăcat așa. Ochelari de soare 
cu rame argintii, părul prins la ceafă într-un coc îngrijit. 
Dar, oricum, el arăta aproape mereu bine. 

- Mulţumesc că ai venit! spuse ea şi se opri în faţa 
porții. 

Unul dintre muncitori se grăbi să o descuie. 

- Cu plăcere! Eram treaz şi nu aveam prea multe în 
plan. 

Nikki îi zâmbi muncitorului, care îi aruncă o privire 
bănuitoare lui Gabe. 

- Nu te duci la atelier? 

- Mai târziu. Își puse o mână pe spatele ei în timp ce 
trecură prin poarta deschisă. Tu? 

Fa ridică dintr-un umăr. 

- Poate. 

- Ar trebui. 

Mâna lui trecu peste şoldul ei și o făcu să se înfioare. 

Nikki îşi muşcă buza în timp ce se plimbară de-a 
lungul caniselor. 

- Există vreun motiv pentru care crezi că ar trebui să 
fac asta? 

- O mulţime de motive. 

Oprindu-se să mângâie un Golden Retriever, ea se uită 
peste umăr la Gabe. 


- Unul dintre aceste motive implică o canapea? 

Ochelarii de soare îi ascundeau ochii, dar îi simțea 
privirea înflăcărată. 

- Se poate. Dar mai este şi un birou, care cred că s-a 
simţit singur aseară. 

Fa râse în timp ce mângâie Retrieverul sub bot. După 
câteva clipe, ea își retrase mâna, şi animalul scânci. 

- Tu te-ai plimbat deja, scumpete! Îmi pare rău! 

Strângerea de inimă pe care o simţi când se îndepărtă 
de bietul câine nu era ceva nou. Se întâlni cu muncitorul 
în dreptul ultimelor două canise, şi, peste câteva clipe, 
Diesel şi Fusion erau prinşi în lese, fluturându-și voioși 
cozile în timp ce adulmecau pantofii lui Gabe. 

- Sper că asta înseamnă că mă plac. 

FI privi lung spre ei. 

- Le place mai toată lumea. Câinii din adăposturi sunt 
prietenoși, spuse ea, conducându-i spre zona cu iarbă. 
Chiar dacă au o reputaţie proastă. 

Gabe zâmbi spre câinele lui cu pete albe şi negre. 

- F] cine este? 

- Diesel. 

- Este al naibii de puternic. 

Diesel trăgea entuziasmat de lesă, aparent adulmecând 
fiecare fir de iarbă, în timp ce Fusion țopăia, ca de fiecare 
dată când era încântat. 

- Îmi închipui că nu îţi e uşor să fii voluntară aici, 
comentă Gabe, atrăgându-i atenţia. Cred că ai adopta 
toți câinii. 

- Aș vrea să pot. Își îndepărtă o şuviță de păr de pe 
față. Dacă aș avea o grămadă de bani, mi-ar plăcea să am 
propriul adăpost. 

Gabe chicoti. 

- Zici că eşti Julia. Și ea spune același lucru. 

- Pentru că Julia este un om bun. Ea zâmbi. Vreau să- 
mi iau un câine, dar, stând într-un apartament, ar trebui 
să-mi iau unul mic și leneş. Băieţii ăștia ar înnebuni la 
bloc. 


Gabe rămase tăcut pentru o clipă. 


- Lucian şi-a dorit mereu un câine de genul ăsta în 
copilărie. 

- Tatăl tău ar fi avut o cădere nervoasă... Fa făcu ochii 
mari. Scuze! Lawrence ar fi avut o cădere. 

- Nu-i nimic. F] zâmbi larg. Lawrence chiar a fost tatăl 
meu, chiar dacă nu prin ADN. Este singurul tată pe care 
l-am cunoscut. Și ai dreptate. Ar fi fost imposibil să ne 
lase pe vreunul dintre noi să avem un animal de 
companie. 

- Pentru că ar fi făcut prea mult zgomot, comentă ea, 
gândindu-se la vremurile când senatorul trăia și se afla la 
reședința de Vincent. Şi ar fi lăsat păr de câine peste tot. 

- Aproape că am convins-o pe mama la un moment 
dat. De fapt, Madeline a convins-o. Își dorea un cățeluș. 
Genul care te muşcă de glezne. El îngenunche lângă 
Diesel şi îl mângâie. Câinele se lăsă numaidecât pe o 
parte și își etală burtica, pentru a fi mângâiat. Gabe îi 
făcu pe plac. Cred că era un Yorkshire Terrier sau ceva 
de genul. 

Din câte își amintea Nikki despre Madeline, şi-o putea 
prea bine închipui pe fata deseori ursuză plimbând un 
asemenea câine. Îl privi pe Gabe cum îl mângâie pe 
Diesel pe burtă. 

- Şi cum de mama ta nu i-a luat? 

- Nu ştiu. Ea și mama aveau o relație ciudată. A 
evoluat de la faza în care mama făcea absolut orice 
pentru Madeline până la etapa când aproape că nici nu-și 
mai vorbeau. El îşi lăsă degetele să hoinărească pe pieptul 
câinelui, iar Diesel mișcă din coadă în iarbă. Dar ştii cum 
s-a terminat povestea asta. 

Fa ştia, şi încă nu-i venea să creadă. 

- Îmi pare foarte rău că a trebuit să treceţi prin asta! 

El își împinse bărbia în sus, şi urma unui zâmbet îi 
înflori pe buze. 

- Te face să te întrebi dacă nu cumva blestemul 
familiei de Vincent este adevărat, nu? 

Blestemul avea o legătură cu femeile. 

Se spunea că pământul pe care era construită casa era 
întinat. Aparent, fusese folosit ca zonă de carantină în 


timpul nenumăratelor epidemii mortale de gripă ce 
afectaseră New Orleansul. Legenda spunea că patriarhul 
familiei de Vincent fusese avertizat să nu construiască o 
casă acolo, dar nu voise să asculte, ceea ce mâniase 
spiritele tuturor celor morţi pe acele pământuri. Treaba 
ciudată la blestem, dacă credeai în asemenea lucruri, era 
că ura se revărsa asupra femeilor. Cu femeile de Vincent 
se întâmpla unul din două lucruri. Ori... înnebuneau. 

Ori mureau. 

Și exista o istorie lungă şi foarte uşor de verificat care 
susținea aceste două lucruri. 

- Tu crezi în blestem? întrebă ea, mângâind câinele în 
spatele urechii, în timp ce aruncă o privire spre el. 

Mâna lui Gabe încremeni pe şoldul câinelui, ṣi trecu 
un moment lung înainte ca el să răspundă: 

- Pe vremuri, credeam că este doar o poveste 
interesantă pe care ne-o spunea bunica, dar uneori mă 
întreb dacă nu există ceva adevăr în ea. Nici măcar nu 
este nevoie să numeri toate decesele bizare din familia 
noastră de-a lungul secolelor, ştii? Este de ajuns să te uiţi 
la ce s-a întâmplat în ultimii doi ani. Mama. Emma. Sora 
noastră. Julia ar fi putut să moară în noaptea aceea pe 
acoperiş. Deci, poate blestemul este real. Pare că tot ce 
atingem... toți cei pe care îi atingem ajung să se 
molipsească. 

- Nu chiar toţi şi toate. Ea se întinse şi îi atinse brațul, 
simțind o strângere de inimă pentru el - pentru familia 
lui. Eu nu. 

Fl o studie o clipă, apoi zâmbi. 

- Tu nu. 


Nikki era, probabil, cea mai mare nebună din istoria 
omenirii, dar nu-și putea înăbuși zâmbetul larg de pe 
faţă când luă teancul de prosoape luni după-amiază și 
porni să le ducă la etaj. 

Devlin îi dăduse vinerea liberă ca să se ocupe de 
mutat, anunţând-o acest înainte să plece la Houston. 
Astfel că nu numai că putea să înceapă să se mute mai 
devreme, dar nici nu trebuia să se ocupe de cină pentru 


restul săptămânii, fiindcă el revenea abia sâmbătă după- 
amiază. 

Ceea ce însemna şi că, din moment ce Devlin nu era 
acasă, nici Sabrina, nici Parker nu aveau ce să caute pe 
aici. 

Victorie. Victorie. 

Zâmbetul prostesc ce nu îi mai dispăruse de sâmbătă 
seara nu era legat doar de gestul lui Devlin sau de 
absenţa lui. Ci mai ales de ce se întâmpla între ea şi Gabe. 
Și asta chiar avea un rol major. 

Doamne! 

Gabe părea... cu adevărat nesătul. 

Se îmbujoră când revăzu în minte, pentru a suta oară, 
ce făcuseră în weekend. Sâmbătă seara fusese... uimitor, 
dar duminică după-amiaza și seara? O reluare a zilei de 
sâmbătă şi un bonus. El se asigurase ca biroul lui să nu se 
mai simtă singur, sprijinind-o pe margine şi 
înfruptându-se din ea înainte să o ridice şi să o întoarcă 
pentru a o apleca în față. Când o luase pe la spate, ea se 
simţise mai încântată ca oricând - și clar nu mai fusese 
posedată vreodată cu atâta pasiune. 

Descoperise că îi plăcea foarte, foarte mult. 

Gabe nu se oprise aici. Comandase prânzul de la 
restaurantul din apropiere, cum făcuse și sâmbătă seara, 
și se dusese să ridice comanda, apoi o trăsese în poala lui, 
şi făcuseră sex din nou. 

Ultima dată... fusese diferit. 

O luaseră mai încet, şi fusese cumva mult mai intens. 
De parcă ar fi făcut dragoste. 

Și vorbiseră - vorbiseră despre toate și orice. Despre 
mutatul ei, şi Gabe îi mai spusese o dată că trebuia să-și 
ia un câine, ceea ce adusese iar în discuție povestea 
despre tatu. Nikki nu se împotrivea ideii de a-și lua un 
câine, dar știa că trebuia să mai amâne. Nu voia să-şi ia 
un câine și să mai mereu plecată, pentru că mergea și la 
lucru, şi la școală. 

Și vorbiseră despre mutarea lui Lucian și despre cât de 
ciudat urma să fie în casă fără el. Gabe vorbise mai mult 
despre sora lui - despre ce făcuse și despre cum îi 


afectase totul pe el şi pe fraţii lui. Vorbiseră chiar și 
despre cine ar putea fi tatăl lui, dar Gabe chiar nu avea 
nici cea mai vagă idee. După cină și ultima dată când 
făcuseră sex, rămăseseră întinși unul lângă altul, și totul 
fusese atât de firesc, atât de bine. 

Fusese real şi profund. Fusese... aşa cum se simte 
dragostea. 

Oprindu-se pe hol, închise ochii și trase adânc aer în 
piept. Nu trebuia să se lase în voia acestor gânduri, dar 
nu se putea abține. Inima îi tresălta în piept de fiecare 
dată când se gândea la cum o sărutase de rămas-bun, de 
parcă n-ar fi vrut să o lase să plece. 

Nici ea nu-și dorise să plece. 

Un mic semnal de alarmă îi făcu stomacul să freamăte, 
precum un șarpe abia trezit din somn. Vorbiseră despre 
toate, mai puțin despre ce erau ei. Și, chiar dacă sexul 
fusese uimitor, nu rezolvase nimic. 

Nu răspundea la nici una dintre întrebările care nu îi 
dădeau pace. 

Deschizând ochii, se întrebă unde era Gabe. Nu 
dăduse cu ochii de el. Probabil era la atelier, dar bănuia 
că avea să se întoarcă acasă curând. Mereu îi aducea câte 
un smoothie cam pe la ora asta. 

Se grăbi să traverseze holul înainte să o lase braţele. 
Când o luă pe după colț, aproape se ciocni de Julia. 

- Hai! Femeia se întinse imediat spre prosoape. Lasă- 
mă să te ajut! 

- Nu trebuie. 

- Ştiu. Cu un zâmbet, luă jumătate dintre prosoape. 
Dar detest să văd cum oamenii fac diverse sarcini, când 
eu sunt mai mult decât capabilă să dau o mână de ajutor. 
Unde vrei să le ducem? 

Nikki își aminti iar cât era de diferită Julia de Sabrina. 

- În apartamentul lui Lucian. 

- Numai bine, răspunse ea și porni alături de Nikki. 
Cum se mai simte mama ta? 

- Chiar bine. Aproape își termină tratamentul, așa că 
ținem pumnii ca investigaţiile să arate că a dispărut 
cancerul. 


- Sper din inimă să fie așa. 

- Cum merg renovările la casă? întrebă Nikki în timp 
ce se apropiau de camerele lui Lucian. 

- Aproape am terminat. Cred că o să ne mutăm 
înainte de sărbători, aşa că sunt tare nerăbdătoare, spuse 
ea. Ştii, să poată veni în vizită părinţii mei. Chiar nu-mi 
doresc să vină aici la cină... Ea făcu ochii mari. Probabil 
n-ar fi trebuit să spun asta. 

Nikki râse. 

- E în regulă. Înţeleg perfect de ce nu ţi-ai dori ca 
părinţii tăi să-și petreacă Ziua Recunoștinței la masa 
familiei de Vincent. Ar fi probabil cea mai stranie și mai 
tensionată cină din toate timpurile. Crede-mă! Am 
asistat la câteva reuniuni când erau în viaţă părinţii lor. 

- Tot uit că ştii cum este această familie, spuse Julia și 
aruncă o privire spre uşa închisă de la camerele lui 
Lucian. Nu cred că oamenii din afară ar înțelege. 

- N-ar înţelege, încuviinţă ea, gândindu-se la Ross. 

Nu-i spusese lui Gabe că se întâlnise cu el, gândindu- 
se că nu era cazul ca el să știe. Dar oamenii ca Ross nu 
înțelegeau familia de Vincent. Credeau și bănuiau mereu 
ce era mai rău despre membrii ei. 

- Nici părinţii mei n-ar înțelege. Pe Lucian și pe Gabe? 
Fără îndoială. Julia mută prosoapele în cealaltă mână. 
Dar pe Devlin și Sabrina? Pe senator? Nu. Ar fi ceva de 
genul „Ce naiba e cu oamenii ăştia“? 

Nikki zâmbi larg. 

- Cred că este o întrebare pe care și-o pune multă 
lume în fiecare zi. 

Râzând ușor, Julia reveni cu privirea spre ea. 

- Dar tu aproape faci parte din familie, deci înţelegi 
bine toate astea. Ştii că băieţii par să lupte mereu pentru 
ce este mai bine pentru ei, pentru ce-şi doresc cu 
adevărat. Lupta asta îi determină să facă şi să spună o 
grămadă de prostii. Ea făcu o pauză. Sunt convinsă că ştii 
și asta. Pari foarte apropiată de Gabe. 

Nikki încremeni, neștiind cum să reacționeze. 

- Gabe a fost mereu... bun cu mine. Se gândi imediat 
la weekend și roşi. Fl nu fusese chiar bun atunci. 


Amândurora ne place să lucrăm cu lemnul. 

- Sunt convinsă, spuse Julia, cu un zâmbet larg pe 
buze. 

Ochii ei se făcură mari. 

- Nu voiam să spun ca... 

- Ştiu. Julia râse. Oricum, da, sper să ne mutăm de aici 
până la sărbători. Abia aştept ca părinţii mei să ne vadă 
noua casă. Cred că Lucian vrea să-i ducă în niște tururi 
ciudate de oraş sau așa ceva. 

Ușurată că discuţia se îndreptase spre subiecte mai 
sigure, Nikki îşi lăsă zâmbetul să se stingă ușor, 
simțindu-se cuprinsă de un val de invidie. Tururi cu 
părinţii. Sărbători cu ei. Un viitor fericit din care să facă 
parte oamenii dragi. Indiferent de ce ar fi simţit pentru 
Gabe, ea nu era atât de naivă încât să viseze la un 
asemenea viitor pentru ei. 

Şi era... Ei bine, era un lucru trist. 

Nikki așeză prosoapele la locul lor și dădu să coboare 
la parter după ce se despărți de Julia, dar se opri pe 
culoar. Picioarele ei refuzară să se miște din loc când ea 
înțelese pe deplin realitatea situației. 

Fra îndrăgostită de Gabe. 

Nu era de mirare. Era îndrăgostită de el încă de când o 
salvase din piscină. Dragostea aceea o împinsese să facă 
lucruri stupide - lucruri la care luase parte şi Gabe. 

Dar ea nu se apucase să umble după el când se 
întorsese. Se străduise să păstreze distanţa, și el era cel 
care venise la ea, susținând că îşi dorea să fie prieteni. El 
îi distrusese întâlnirea și făcuse prima mișcare. Gabe era 
cel care umbla după ea. 

lar asta trebuia să însemne ceva. 

] se treziră în gând spusele Juliei: „Știi că băieţii par să 
lupte mereu pentru ce este mai bine pentru ei, pentru ce- 
și doresc cu adevărat“. 

Gabe o dorea. I-o dovedise de nenumărate ori, dar nu 
era ușor. Mai erau şi fraţii lui la mijloc. Trecutul lor. 
Părinţii ei. Diferența de vârstă. Nimic din toate acestea 
nu conta pentru ea. Îl iubea, și o părticică din inima ei îi 
spunea că era foarte posibil ca Gabe să simtă la fel. 


La urma urmei, nu era ca şi cum ducea lipsă de 
companie feminină. Putea să iasă oricând şi să găsească 
pe cineva dacă ar fi fost interesat doar de sex - și i-ar fi 
mai ușor să facă asta. Nu ar fi existat toate aceste 
complicaţii. Putea să se bucure de sex fără obligaţii şi fără 
stres. 

Exista un motiv pentru care el o căutase, şi Nikki nu 
putu să nu se gândească la ce îi spusese Rosie când îi 
povestise despre încăperea pe care i-o amenajase Gabe la 
atelier. Ce zisese Rosie? Poate că Gabe își petrecuse 
ultimii patru ani detestându-se tocmai pentru că o dorise 
atunci la fel cum o dorea acum. 

Nu doreai pe cineva atât de mult timp fără să nutreşti 
sentimente puternice pentru acea persoană. 

Nikki ştia ce trebuia să facă. 

Trebuia să-i spună lui Gabe ce simţea. 

Picioarele ei începură să se miște. Nu se duse la parter. 
Cum tatăl ei își încheiase treaba și plecase, ea cedă 
impulsului. leşi degrabă afară și o luă pe drumul cel mai 
scurt spre cealaltă aripă a casei, traversând veranda. 
Tremură când vântul trimise spre ea picături de ploaie. 
Urcând scările din aripa dreaptă, se îndreptă spre etajul 
al doilea și spre intrarea exterioară de la apartamentul lui 
Gabe. 

Sovăi când ajunse în fața ușii şi ciocăni. Uşa se 
deschise. Fusese lăsată descuiată. Simţi că i se cască un 
gol în stomac. Gabe ar fi trebuit să fie acasă. Intră în 
camera de zi din apartamentul lui. Luminile erau stinse 
și ușa dormitorului era deschisă. Auzea curgând apa de 
la duș. 

Îndreptându-se spre dormitor, pătrunse în încăperea 
spațioasă. 

Se gândi să-l ia prin surprindere şi să se dezbrace 
pentru a i se alătura în duș, apoi îşi dădu ochii peste cap. 
Încă nu avea curajul să facă asta - şi, pe deasupra, dacă o 
făcea, riscau să nu mai discute despre nimic. 

Nikki se uită prin dormitorul lui. Nu mai intrase în 
apartamentul lui din noaptea aceea. Nu venise nici 
măcar o dată să facă ordine aici, iar el nu mai adusese 


vorba despre asta din ziua în care discutaseră în sala de 
antrenament. 

Acum, că se afla aici, își dădea seama că se 
schimbaseră foarte puţine lucruri. Locul era foarte mare. 
Un pat uriaș trona în mijloc. O noptieră. Pe care se 
odihnea o carte uzată, lângă ceea ce părea să fie o poză 
înrămată. Era prea întuneric în cameră ca să desluşească 
cine era în fotografie. Un dulap mare se vedea vizavi de 
pat - unul făcut de Gabe. Modelul elaborat cu iederă se 
desfăşura pe toată lungimea frumoasei piese de mobilier. 
Nikki inspiră, surprinzând parfumul proaspăt și curat al 
coloniei lui. 

Privirea ei călători de-a lungul dulapului. Aproape că 
nu îl zări, pentru că se potrivea atât de bine în peisaj. Se 
mai uită o dată și deschise gura. 

- Nu se poate, spuse ea cu suflarea tăiată și se apropie 
de dulap. 

Luă colierul, recunoscând numaidecât şnurul subțire 
și ieftin din piele. I se tăie respiraţia când îşi trecu degetul 
mare peste medalionul pe care îl cioplise pentru el. Era 
destul de simplu și cam rudimentar. Un cerc cu o sabie și 
o daltă cioplite în lemn. Nu știa de ce, dar sabia i se 
păruse cel mai inspirat lucru la care se gândise vreodată. 
Părea cam stupid acum - treaba cu dalta care era mai 
puternică decât sabia -, dar Gabe... 

În toţi acești ani, Gabe îl păstrase. 

Lacrimile îi înţepară ochii când îşi strânse degetele 
peste medalion. Păstrase colierul pe care ea i-l adusese în 
noaptea aceea, cu patru ani în urmă. Nu îl ascunsese pe 
undeva. Îl agăţase pe dulapul lui, unde îl putea vedea în 
fiecare zi. 

În fiecare zi timp de patru ani. 

Mai tulburată decât şi-ar fi putut imagina că ar putea 
fi, duse colierul la piept chiar când auzi că apa de la duș 
oprindu-se. Fiindu-i imposibil să înăbușe zâmbetul care 
îi luase cu asalt chipul, se răsuci spre baie. Trecură câteva 
clipe, și uşa se deschise. Fuioare de aburi se rostogoliră 
din baie în timp ce... la naiba! 


Sabrina Harrington ieşi din duşul lui Gabe, cu trupul 
ei zvelt înfășurat doar într-un prosop. 

Nikki rămase mută de uimire. 

- Ce naiba? 

Femeia tresări şi făcu ochii mari. Păli atât de repede, 
încât Nikki se gândi pentru o clipă că avea să leșine. 

- Ce cauţi în camera lui Gabe? 

Sabrina își reveni şi ripostă: 

Serios? Chiar îi punea o asemenea întrebare. 

- Ce cauţi tu în dușul lui? 

Buzele ei se răsuciră într-un zâmbet afectat, strângând 
locul în care prosopul era îndoit, deasupra sânilor. 

- De ce crezi că folosesc dușul lui? 

Nikki râse - râse pur şi simplu. Îi fu imposibil să se 
abţină, pentru că înțelegea insinuarea Sabrinei. 

- Ai atâtea rahaturi în tine, că nu-ți mai rămâne loc şi 
de creier în capul ăla al tău. 

Ea se trase înapoi, cu gura căscată. 

- Poftim? 

- E imposibil ca Gabe să ştie că eşti aici, în dușul lui, 
femeie nebună ce ești! Dacă te-ar găsi aici, te-ar da afară 
ca pe o măsea stricată. Nikki râse din nou - o reacţie 
provocată de şoc. Nu-i venea să creadă. Era mai mult 
decât straniu că Sabrina făcea un duș în baia lui Gabe. 
Fra sigură că văzuse obsedaţi făcând asta pe canalul TV 
unde erau difuzate povești despre crime. Doamne 
fereşte! 

- Ce ştii tu? ripostă Sabrina, și mâna liberă i se încleştă 
în pumn. 

- Ştiu că nu te suportă. Toată lumea știe asta, așa că nu 
îndrăzni să te porți de parcă el ar avea habar că te afli 
aici. Nikki se tinu tare pe poziţii. Şi ce chestie că ești aici, 
când Dev e plecat la Houston. Ai venit sperând să-l iei pe 
Gabe prin surprindere? Doamne! Ce e în neregulă cu 
tine? Serios. 

- Dar tu ce cauţi aici, netrebnico? Îi faci curat prin 
cameră și cotrobăi prin lucrurile lui? 

Sprâncenele lui Nikki se arcuiră când dădu să se 
întoarcă. Trebuia neapărat să îl găsească pe Gabe. 


Povestea asta cu Sabrina întrecuse orice limită. 

- Eu chiar am un motiv să fiu aici. Spre deosebire de 
tine, dubioaso. 

- Oh, ştiu de ce eşti aici. Știu totul despre tine și Gabe. 
Ţi-o trage, nu? Nu-i așa, Nicolette? Sabrina aşteptă până 
Nikki se întoarse spre ea. Nu că te-aș condamna pentru 
asta, dar, pentru binele tău, sper că-ţi dai seama că este 
vorba doar despre asta. Ţi-o trage şi nimic mai mult. O 
privi cu un rictus orgolios. La urma urmei, numai la asta 
sunt bune femeile ca tine. 

- Femeile ca mine? În fine... Nici nu vreau să ştiu de ce 
crezi... 

- De ce cred că vi-o trageţi? Pentru că v-am auzit când 
erați împreună săptămâna trecută. Eraţi într-unul dintre 
dormitoare, spuse Sabrina. Zici că ești o târfă când îi 
strigi numele. 

Socul o străfulgeră. Chiar fusese cineva pe hol în ziua 
aceea. Pusese ușa întredeschisă pe seama ciudăţeniilor 
care erau la ordinea zilei în această casă, dar fusese opera 
Sabrinei. Furia înlocui într-o clipită șocul. Îi urmărea? |i 
asculta? 

- Măcar mie mi-o trage, răbufni ea, prea furioasă ca să 
se abţină. Pun pariu că asta te scoate din minţi, nu-i așa? 
Îl doreşti de atâta vreme, și nu poţi decât să faci un duș 
în baia lui, ca o obsedată, nu? 

Sabrina scoase un țipăt sufocat. Un țipăt care o tulbură 
pe Nikki. Trebuia să fi plecat de mult de aici ca să se ducă 
să-l caute pe Gabe. Femeia aceasta chiar avea probleme 
grave. 

- Ştii că este îndrăgostit de o altă femeie, nu? spuse 
Sabrina. 

- Vorbești despre Emma? Stiu totul despre ea. 

- Vorbesc despre mama copilului lui, zise Sabrina. 

Totul încremeni înăuntrul lui Nikki când un fior ca o 
săgetă de-a lungul şirei spinării. Crezu că nu auzise bine. 

- Mama copilului lui? Gabe nu are nici un copil. 

Un zâmbet larg explodă pe buzele Sabrinei. 

- Oh, ba da, are. Îl cheamă William și locuiește în 
Baton Rouge cu bunicii lui. 


Nikki se cutremură. Baton Rouge. Gabe își căuta un 
apartament acolo - nu, era imposibil. Sabrina mintea, 
pentru că, după toate lucrurile despre care vorbiseră ea și 
Gabe, după toate câte împărtășiseră, era imposibil să nu-i 
fi menţionat că avea un copil. 

- Nu știai asta, nu-i așa? Sabrina vorbi cu aroganță. 
Pentru că doar ţi-o trage, Nikki. Nu-și împărtășește viaţa 
cu tine. 

Cuvintele ei pline de venin loviseră la ţintă. Ea clătină 
din cap şi se trase înapoi, continuând să strângă colierul 
în mână. 

- Eşti nebună! 

- Nu sunt nebună. Doar mai informată. 

- Dacă ai impresia că Gabe o să înghită asta... 

Sabrina se năpusti înainte şi o apucă pe Nikki de braț. 

- Dacă ştii ce este bine pentru tine, o să-ţi ţii gura. 

Fa cobori privirea spre mâna cu care Sabrina o ținea 
de braţ. 

- Nu ești în toate minţile dacă ai impresia că nu o să-i 
spun nimic lui Gabe - lui Devlin. Logodnicul tău trebuie 
să știe... 

- Dacă sufli o vorbă, o să mă asigur că nu mai vorbeşti 
niciodată. Ochii șterşi ai Sabrinei străluciră glacial. Nu 
mă subestima, Nikki! Familia de Vincent nu este singura 
care ştie cum să facă oamenii să dispară. 

Neîncrederea o traversă pe Nikki. 

- Chiar te apuci să mă ameninţi? 

- Spui că ştii totul despre Emma? Sabrina zâmbi. 
Bănuiesc că nu ştii că fraţii l-au ucis pe cel care a atacat- 
o, nu-i așa? Lucian și Gabe. Îl chema Chris. L-au omorât 
în bătaie. 

Nikki simţi că îi îngheață inima în piept. Nu pentru că 
auzea ce auzea. Crescuse în reședința de Vincent. Ştia 
prea bine de ce erau în stare fraţii. Ceea ce o îngrozea era 
că Sabrina știa ceva atât de periculos. 

- Dă-mi drumul! spuse Nikki, susținând privirea 
Sabrinei. 

- O să-ţi ţii gura? 


Un gând i se trezi în minte în timp ce se uita lung la 
Sabrina. Se gândi la ziua în care căzuse pe trepte. Sabrina 
era în casă atunci. Nikki se gândise serios la posibilitatea 
ca Sabrina să o fi împins, dar respinsese ideea, pentru că 
trebuia să fii nebun de legat ca să faci una ca asta. Se 
gândi şi la ziua în care fusese spart geamul maşinii lui 
Gabe în timp ce ea se afla pe scaunul din dreapta. Să fi 
fost implicată Sabrina şi în povestea aceea? 

Acum, nu i se mai părea atât de nebunesc. Se putea ca 
Sabrina să o fi văzut cu florile în brațe, să fi încuiat uşile 
holului și să o fi așteptat afară. Să-l fi urmărit pe Gabe - 
să o fi urmărit pe ea - şi să fi descoperit unde locuia? 
Nikki se gândise iniţial la Ross, dar dacă fusese Sabrina? 

Doar pentru că îşi închipuise că avea să se întâmple 
ceva între Nikki și Gabe. Doamne! 

- Tu ai fost? întrebă Nikki, şi neliniştea dinăuntrul ei 
se amplifică. Tu m-ai împins pe scări în ziua când am 
căzut cu florile? 

Sabrina îi trimise un zâmbet glacial. 

- Te-aş fi putut ucide dacă aş fi făcut una ca asta. Eu 
nu sunt un om râu. 

Răspunsul ei nu o făcu pe Nikki să se simtă mai bine. 
Fa îşi eliberă brațul cu o smucitură. 

— Stai departe de mine! 

leşi din dormitor cu spatele şi apoi se răsuci, 
îndreptându-se grăbită spre ușa interioară. 

Sabrina o urmă până în salon. 

- O să-ţi doreşti să nu fi pus niciodată piciorul în 
camera lui Gabe. 

Nikki simțea deja asta. 


CAPITOLUL 28 


Gabe traversă parterul, cu smoothie-ul de căpșune în 
scobitura brațului, căutându-și telefonul în buzunarul de 
la spate. Cutreierase fiecare colțişor de la parter ca să o 
găsească pe Nic. Unde Dumnezeu era? E drept că el se 
întorsese acasă ceva mai târziu, dar, de obicei, ea era în 
bucătărie la ora asta. 

Era cât pe ce să o sune, când se deschiseră ușile care 
dădeau spre scara din spate și persoana pe care o căuta 
apăru valvârtej, arătând de parcă ar fi văzut o fantomă. 

- Eşti bine? întrebă el şi se apropie de ea. 

- Da. Aşa cred. Te căutam. Aruncă o privire peste 
umăr. Trebuie să vorbesc cu tine. 

O senzaţie de neliniște puse stăpânire pe el. 

- Ce s-a întâmplat? 

Fa clătină din cap în timp ce îl apucă de braţ și îl trase 
într-o cameră din apropiere... cea în care obișnuiau să se 
uite la filme cu mama lor. Fa închise ușa în urma lor și se 
lipi de cadrul din lemn. 

Neliniștea fu înlocuită încetul cu încetul de îngrijorare. 

- Bine. Chiar începi să mă îngrijorezi. Îi cuprinse 
obrazul în palmă și îi îndreptă privirea spre a lui. 
Vorbeşte cu mine, scumpo! Ce s-a întâmplat? 

- Îmi pare rău! Doar că mi s-a întâmplat cel mai 
nebunesc lucru cu putinţă. 

Fa se dezlipi de ușă şi o luă spre canapea. 

Când se întoarse, el observă ceva ce atârna de mâna ei 
stângă. 

- Ce ai în mână? 


Nic clipi nedumerită și cobori privirea. 

- Oh. Doamne, nici nu mi-am dat seama că încă îl ţin 
în mână. 

Obrajii i se colorară într-un roșu aprins când răsfiră 
degetele. 

Gabe se apropie ea şi puse smoothie-ul pe măsuţa de 
cafea. 

= E Sea e 

Era. Ea ţinea colierul pe care i-l oferise cu mulți ani în 
urmă. Îl găsise pe dulapul lui. 

- Ai fost în dormitorul meu? 

- Am mers sus, să te caut. Uşile de la verandă s-au 
deschis când am bătut. Am crezut că eşti înăuntru, aşa că 
mi-am permis să intru. Fa se uită stăruitor la colier, apoi 
ridică privirea spre a lui. Am auzit apa la duș curgând. 

Sprâncenele lui se arcuiră în sus. Apa curgând în baia 
lui? 

- Mda, nu eram eu. 

- Ştiu. Ea dădu să se așeze pe canapea, dar se opri. Am 
găsit-o pe Sabrina în camera ta. Era în baie și făcea duș. 

Era imposibil să fi auzit bine. Se uită lung la ea. 

- Ce naiba? 

- Cam asta a fost şi reacţia mea când a ieşit din baie 
înfășurată doar într-un prosop, răspunse Nic. 

- Mai este acolo acum? 

- Nu știu. Eu tocmai am plecat. 

Gabe nici măcar nu-i văzuse mașina parcată afară. 
Furia începu să ardă înăuntrul lui ca un acid. 
Întorcându-se, o porni spre uşă. Avea de gând să o dea 
pe femeia aceea afară în șuturi. Se săturase până peste 
cap de mizeria asta... 

- Stai! Nic făcu un pas pe lângă măsuţa de cafea. Ştie 
despre noi. 

Gabe se întoarse spre ea. Fra atât de supărat, că nici nu 
pricepu. 

- Ce vrei să spui? 

- Ne-a auzit săptămâna trecută, când eram într-una 
dintre camerele de sus. 

Nic înghiţi în sec. 


La naiba! 

Nu era cea mai grozavă veste, dar, cum Dev bănuia 
deja adevărul şi Gabe nu făcuse prea multe ca să nege, 
faptul că Sabrina ştia ce se întâmpla între el şi Nic îl 
deranja doar în măsura în care putea să o afecteze pe 
Nic. Femeia aceea era suficient de sărită de pe fix încât să 
se ia de Nic din cauza unui soi de gelozie bolnăvicioasă. 

- Cred că, nu ştiu, ne-a urmărit prin casă. Nic se 
cutremură. E dubios tare. 

Dubios nu era cuvântul potrivit pentru a descrie aşa 
ceva. 

- A încercat să insinueze că ştiai că era acolo, dar 
ştiam eu mai bine. Femeia asta e dusă cu pluta, Gabe. Nic 
își ridică bărbia, întâlnindu-i privirea. Nu ştiu de ce nu i- 
ai spus nimic lui Devlin, dar ceva trebuie spus cât mai 
repede. Chiar m-a ameninţat, ca să-mi ţin gura și să nu 
spun că am descoperit-o în camera ta. Nu e în toate 
mințile. 

Nimeni nu rostise vreodată cuvinte mai adevărate. Lui 
Gabe nu-i venea să creadă că Sabrina ajunsese să facă un 
asemenea lucru. Ce căutase în apartamentele lui? Îl 
așteptase să vină acasă? Credea sincer că avea vreo şansă 
reală să-l seducă? 

- Cred că... Ştiu că sună nebunesc, dar cred că ea m-a 
impins în ziua în care am căzut pe scări, spuse Nic. Am 
întrebat-o, şi nu a părut să nege categoric, Gabe. 

Un fior îi traversă coloana vertebrală. 

- Ce a răspuns? 

- Că ar fi putut să mă ucidă dacă ar fi făcut asta și că 
ea nu este un om rău, îi spuse Nic. Nu este chiar cel mai 
liniştitor răspuns. Cred... Doamne, cred că ea m-a 
împins, Gabe! 

La naiba! 

- Şi mai ţii minte când ţi-a fost spart geamul de la 
maşină? Știu că pare o nebunie, dar dacă a fost implicată 
şi în asta? Adică, s-a spart chiar pe partea mea. 

Gabe se strădui din răsputeri să nu arunce cu ceva prin 
cameră. Nic ar fi putut să-și rupă ceva sau chiar mai rău 


în ziua în care căzuse pe scări. Era o adevărată minune că 
nu fusese rănită mai grav. La fel și atunci, în mașină. 

Și se putea ca totul să se fi întâmplat din cauza lui? Pe 
atunci, încă nu era nimic între el şi Nic, dar totul se 
întâmplase după cina la care Nic vărsase şampanie pe 
Sabrina. EI își petrecuse toată seara sorbind-o pe Nic din 
priviri. 

Sabrina nu avea cum să nu fi observat. 

- Îmi pare rău că ai trecut prin asta! spuse el. O să mă 
asigur că nu o să... 

- Nu este singurul lucru pe care mi l-a spus. Nic își 
trecu mâna prin păr în timp ce întoarse privirea. A mai 
spus... a mai spus că ai un copil. 

Fiecare mușchi din corpul lui Gabe încremeni. Nu se 
putea. Sabrina nu avea cum să știe de William. Dev nu i- 
ar fi dezvăluit niciodată asta. Doar dacă nu cumva femeia 
chiar îl urmărea... 

Dumnezeule mare, sigur îl urmărea. 

Pentru ca Sabrina să ştie de William, trebuia, fără doar 
și poate, să-l fi urmărit. Dezgustat și furios, Gabe rămase 
la propriu fără cuvinte. În tot acest timp, nu spusese o 
vorbă despre Sabrina, pentru că îndrăgosteala ei sau ce 
naiba simțea pentru el fusese ceva inofensiv. Ceva de 
care ştia că Dev era conştient, tocmai pentru că toată 
lumea din univers știa, dar de astă dată - mersese mult 
prea departe. 

- Nu este adevărat, nu? întrebă Nic, apropiindu-se mai 
mult de el, cu șnurul colierului atârnând încă între 
degete. Nu ai un copil. 

Pentru o fracțiune de secundă, Gabe se gândi să mintă, 
și ideea îl îngrozi până în străfunduri. El nu încerca să 
ascundă existenţa lui William. Nu era dispus să facă una 
ca asta, dar știa că, în clipa în care avea să-i dezvăluie 
adevărul lui Nic, totul urma să se schimbe între ei. Nu 
pentru că ar fi crezut că ea nu ar fi interesată de un 
bărbat care avea un copil. 

Ci pentru că afla așa. 

Sentimentul de disperare care îl mistuise sâmbătă 
seara se trezi din nou la viață în timp ce privi lung în 


ochii ei căprui frumoşi. Simţi. Refuzul ei categoric de a 
crede că Sabrina îi spusese adevărul. 

Gabe nu putu să se uite la ea. 

- Am un fiu. 


Nu. 

Fra imposibil. 

Preţ de câteva momente, Nikki fu prea uluită ca să mai 
gândească, pentru că nu era cu putință ca Gabe să aibă 
un copil și să nu-l fi pomenit măcar o dată. 

- Nu e amuzant, Gabe. 

Mâna ei se strânse pe colier. 

El continuă să își ferească privirea. 

- Nu e o glumă, Nic. 

Gura ei se întredeschise, dar își dădu seama că 
rămăsese fără cuvinte. Făcu un pas în spate, lovindu-se 
de măsuța de cafea. 

- Tu... ai un copil... un fiu? Cu Emma? 

Umerii lui se ridicară când inspiră adânc. 

- Da. Îl cheamă William. Are cinci ani. 

Cinci ani? Însemna că... toate lucrurile se potriveau. 

- Când v-aţi întâlnit? Ea a rămas însărcinată. De aceea 
te duci la Baton Rouge... și cauţi un apartament acolo. 

- Aşa ar fi corect, răspunse el, pe un ton atât de rece și 
de detașat, încât Nikki tresări. 

- Tu... i-ai povestit Sabrinei despre asta... despre fiul 
tău? 

Vocea îi deveni umilitor de stridentă. 

În cele din urmă, el întoarse capul spre ea și o privi. 

- Nu i-am povestit nimic Sabrinei. Singurii oameni 
care ştiu despre asta sunt frații mei și poate părinții tăi. 
Se poate ca ei să fi auzit ceva, dar eu nu i-am spus nimic 
femeii ăsteia. Şi nici Dev nu i-ar fi zis. 

Nikki nu mai știa ce să creadă. 

- Atunci, de unde a știut când... 

- M-a urmărit. El scoase un râset sugrumat. Numai 
așa se poate explica. Dumnezeule, trebuie să mă fi 
urmărit cu adevărat. 


Avea sens. Nikki aflase pe propria piele cât de nebună 
era, dar nu se explica de ce Gabe nu îi spusese nimic. 

- Nu mi-ai spus niciodată despre el. 

Un mușchi zvâcni pe maxilarul lui Gabe când își feri 
din nou privirea. 

- Cum... cum de nu l-ai menţionat nici măcar o dată? 
Mi-ai vorbit despre Emma... despre ce i s-a întâmplat. Ai 
fi putut să-mi spui atunci. Inima îi bătea atât de repede, 
încât avu impresia că avea să i se facă rău. Adică, este un 
lucru important. Să ai un copil este un lucru foarte 
important. 

- Da, este. 

Trăsăturile lui păreau sculptate în piatră. 

- Atunci, de ce nu mi-ai spus? Adică, am vorbit o 
grămadă. Am împărtășit multe... 

- Am ieşit. Am făcut sex. Ne-am petrecut timpul 
împreună. Asta am făcut! se răsti Gabe. De ce să-ţi fi 
povestit despre el? În curând, nici nu o să mai locuiesc 
aici. 

Nu se putea să fi spus ceea ce tocmai spusese. 

Oh, Doamne, era imposibil să-i fi spus asta. 

Nikki se trase înapoi cu pași împleticiţi, simțindu-se 
de parcă ar fi primit o palmă. Simţi un nod greu în gât în 
timp ce rămase cu privirea aţintită spre chipul unui 
bărbat care devenise un străin pentru ea. 

Sabrina avusese dreptate. 

„Doar ţi-o trage. Nu-și împărtășește viaţa cu tine.“ 

Nikki simţi că i se frânge inima în piept. Adevărul 
acestor cuvinte fusese mereu în faţa ochilor ei. Probabil 
dintotdeauna, dar ea fusese mult prea naivă ca să vadă. 

- La naiba! Gabe își trecu o mână prin păr. Eu... 

- O singură dată în viața mea m-am mai simţit atât de 
proastă și de naivă, iar asta a fost acum patru ani, când 
m-am trezit şi mi-ai spus Emma. 

Ochii lui se măriră ușor. 

- Nu-ţi mai amintești asta? Mi-ai spus Emma. Buza de 
jos începu să tremure în timp ce marginile medalionului 
i se apăsară în palmă. Atunci, am știut că încă erai 
îndrăgostit de ea. 


- Nu. Vocea lui răsună aspru. Nu-mi amintesc asta. 

- Firește. Ea râse, şi sunetul se auzi firav şi plin de 
durere. Ai zice că este genul de lucru care să-mi fi rămas 
bine întipărit în minte. Care să mă fi împiedicat să mă 
îndrăgostesc din nou de tine. 

Gabe păli. Se făcu alb ca varul în timp ce o fixă din 
priviri. 

- Dar cum să mă îndrăgostesc de tine, când eu sunt 
îndrăgostită de tine de la 16 ani, de când m-ai scos din 
piscină, spuse ea și trase adânc aer în piept, fără a putea 
respira cu adevărat. De aceea m-am dus să te caut astăzi. 
Trebuia să-ți spun, pentru că m-am gândit... Ea se opri, 
căci era atât de idioată. Nu mai contează acum. Nu ştiu 
ce ai simţit pentru mine. Asta dacă ai simţit ceva, dar e al 
naibii de sigur că nu simţi ce simt eu. Vocea i se frânse 
odată cu inima. M-am făcut de râs acum patru ani. lar 
acum, ţi-ai bătut joc de mine. Nu o să mai existe o a treia 
ocazie. 

Fa deschise mâna, lăsând colierul pe care i-l dăruise cu 
patru ani în urmă să alunece pe măsuţa de cafea. Se 
îndreptă spre ușă, încercând cu disperare să nu se piardă 
cu firea. 

- Nic... 

- Stai departe de mine! îl avertiză Nikki şi ridică o 
mână. Dacă îți pasă măcar un pic, o să stai departe de 
mine. 


CAPITOLUL 29 


Gabe urcă  năucit scările care duceau spre 
apartamentul lui, cu colierul strâns în mână. 

O dăduse în bară. 

O simţea până în măduva oaselor. O dăduse în bară. 

Deschizând ușile de la verandă, se opri brusc când o 
văzu pe Sabrina la bar. Măcar avea haine pe ea, dar era 
evident că tocmai ieșise de la duș. Părul ud îi aluneca pe 
spate, şi, pentru prima dată, nu avea nici măcar o urmă 
de machiaj pe față. Șocul făcu loc furiei. 

- Pe bune? întrebă el, îndreptându-se spre ea. 

Fa ridică o mână. 

- Știu că ești supărat... 

- Ieşi naibii din apartamentul meu şi din casa asta sau 
jur pe ce am mai sfânt... 

- Şi dacă nu, ce? Buzele ei se întredeschiseră. O să mă 
dai afară personal? O să-i spui lui Devlin? Nu cred. 

- Ţi-ai ieşit din minți. 

- Nu. Nu mi-am ieșit din minţi. Obrajii i se înroșiră. 
Spui asta doar pentru că sunt o femeie care luptă pentru 
ce vrea... pentru ce merită. Dacă aş fi bărbat, m-ai 
aplauda. 

- Dacă ai fi bărbat, te-aș dat afară în șuturi. El se 
strădui să nu-și piardă cumpătul. De unde naiba ai aflat 
despre fiul meu? 

Fa zâmbi. 

- Am metodele mele. 

- Nu-mi servi mie aiureli din astea, Sabrina! M-ai 
urmărit? 


Sabrina pufni. 

- Tu spui că te urmăresc, eu spun că ţin socoteala. 
Serios, Gabe, nu mi-a fost greu să aflu că Emma avea un 
copil. Nu când ai început să te duci la Baton Rouge 
aproape în fiecare săptămână. Nu trebuia decât să văd ce 
faci... 

- Ai pus pe cineva să mă urmărească? 

Fa ridică un umăr. 

- Am văzut o poză cu el și am știut că este copilul tău. 
Arată ca un de Vincent. 

Dumnezeule, Gabe ştia că Sabrina era capabilă de 
aproape orice, dar ce auzea acum întrecea orice 
imaginație. 

- Ai face bine să nu te apropii de fiul meu. 

- Nu-mi pasă de fiul tău, dar știi cui este posibil să-i 
pese? Lui Nikki. Probabil i-ar fi păsat, dar nu părea să 
ştie de el. 

Gabe tresări. 

Zâmbind, ea își trecu un picior suplu peste celălalt. 

- 'Ţi-am făcut o favoare. Ar trebui să-mi multumesti. 

- Poftim? 

- Te-am scăpat de Nikki. Haide, n-aveai cum să ai 
intenții serioase cu ea! Am făcut din nou treaba murdară 
în locul tău. 

Nu reuși decât să se uite lung la ea. 

- l-ai spus lui Nikki să nu se mai vadă cu mine? 

- Să fim sinceri, nu este ca și cum vă vedeaţi cu 
adevărat. Ţi-o trăgeai cu ea. Atâta tot. Nu este ca şi cum 
le-ai povestit fraţilor tăi despre ea sau ai numit-o iubita 
ta, comentă ea. Fa nu este Emma cea perfectă. 

Oricât de mult detesta să admită, cuvintele ei atinseră 
o coardă sensibilă. Așa simțea Nic în legătură cu 
povestea asta - cu felul în care gestionase el lucrurile cu 
ea? La naiba, da. Asta simțea. 

Doamne! 

Gabe clătină din cap şi se strădui să se concentreze. 

- Tu ai împins-o pe Nic în ziua aceea? Tu ai împins-o 
pe scări? 

Sabrina îşi înclină capul într-o parte. 


- Ar fi o mişcare prea ieftină. Eu am mai multă clasă. 

El nu o crezu nici o secundă. 

- O să încetezi în secunda asta! Stai departe de Nic. 
Stai departe de... 

- Sau ce? Știu că nu o să spui nimic. Adică, dacă tu îi 
spui ceva fratelui tău, eu o să mă asigur că Nikki are cel 
mai mare ghinion din lume. Dacă scapi fie şi doar un 
cuvințel la Devlin, știi prea bine că o voi face. 

Mâinile lui Gabe se încleștară în pumni. Știa că ar 
încerca. 

- O să-i distrug viața. O să-mi fac din asta o misiune și 
O să... 

Gabe se mișcă atât de repede, încât nici măcar nu-și 
lăsă timp să se mai gândească la ce făcea. Mâna i se 
încolăci pe gâtul ei şi exercită suficientă presiune încât ea 
să înțeleagă că nu glumea. 

- Dacă îndrăznești și să te uiţi urât la Nic, nu o să mă 
opresc până nu te distrug. Mă înţelegi, Sabrina? M-am 
săturat de mizeriile tale. M-am săturat să te bagi în viața 
mea. M-am săturat să-ți bagi nasul unde nu-ți fierbe 
oala. M-am săturat până peste cap de asta. 

Buzele ei se curbară ușor. 

- Oh, şi ţie îți place dur, ca lui Devlin? Ea alunecă de 
pe scaun. Pun pariu că ţi-o tragi la fel de dur... 

- Nu te vreau, spuse el, susținându-i privirea. Nu te- 
am dorit niciodată. Doamne, femeie, ce am făcut ca să 
trăieşti cu impresia asta? 

- Nu ţi-ai permis niciodată să mă vrei. Ea își umezi 
buzele uscate. Mai întâi, a fost din cauza Emmei, iar 
acum este din cauza lui Nikki... 

- Nu a fost niciodată din cauza lor. A fost întotdeauna 
din cauza ta, răbufni el. Poate ești tu vreo frumusețe la 
exterior, dar ești al naibii de urâtă și de putredă până în 
adâncul oaselor. Nu există nimic la tine care să merite. 

Sabrina tresări. 

- Trebuie să-ţi intre bine asta în cap, adăugă el şi o 
împinse deoparte înainte de a face ceva ce poate nu ar 
regreta. Şi, dacă o mai ameninţi vreodată - o singură 


dată - pe Nic, te omor cu mâna mea. Înţelegi? Știi că asta 
nu este o ameninţare. 

Sabrina păli. Lui Gabe i se păru că vede cum ochii-i 
încep să scânteieze înainte ca ea să se îndrepte de spate. 

- Nu l-am vrut niciodată pe Devlin. 

- Atunci, de ce naiba te măriţi cu el? 

- Pentru că n-am de ales, șopti ea şi făcu ochii mari. 

Tot sângele păru să i se scurgă din obraji. 

- Ce naiba vrea să însemne asta? 

Sabrina clătină din cap în timp ce păru să se adune. 

- O să mă mărit cu Devlin. Şi o să fac orice ca să mă 
asigur că o să se întâmple. 

Gabe o privi lung și clătină încet din cap. Femeia asta 
nu era întreagă la minte. 

- Cară-te naibii de aici şi stai departe de mine și de fiul 
meu! 

Sabrina era suficient de rațională ca să-și ia tălpăşița 
din apartamentul lui, şi, abia după ce trânti ușa în urma 
ei, Gabe deveni conştient de ceea ce îi spusese Sabrina 
mai devreme. 

„Am făcut din nou treaba murdară în locul tău.“ 

Din nou? 

Ce Dumnezeu voise să spună cu asta? 


Sabrina nu era singura femeie care se cărase din casă 
în acea luni după-amiază. 

La fel făcuse şi Nic. 

Plecase, şi Gabe bănuia că era bine că Dev nu era acasă 
în perioada asta, dar ea revenise marți. Nu că ar fi căutat 
să o vadă, dar ştia că era acolo. O zărise în treacăt 
dimineaţă, în sufragerie, cu o cârpă în mână. 

Se intersectaseră o singură dată marți. La bucătărie. El 
doar... la naiba, se trezise pur şi simplu acolo, și era și ea, 
aranjând cumpărăturile la locul lor. 

Dar, când Nikki își dăduse seama că el se afla în 
bucătărie şi o privea în tăcere, plecase numaidecât. 
Plecase pur şi simplu, lăsând cumpărăturile pe blat, în 
pungi. Nu îi adresase nici măcar un cuvânt și abia dacă îi 
aruncase o privire. 

Gabe terminase de pus cumpărăturile la loc. 


Acum, stătea pe marginea patului lui, cu privirea 
ațintită spre colierul pe care îl ţinea în mână. Voia să 
discute cu ea. Voia să-i explice de ce nu-i povestise 
despre William. 

Voia să-şi ceară scuze, pentru că era greşit ce Îi 
spusese. Fa era mai mult decât o aventură de câteva 
nopţi, mai mult decât o femeie cu care doar își pierdea 
vremea. Nic nu însemna asta pentru el. Nici măcar nu 
înțelegea de ce îi spusese asta. Sau poate nu era sincer cu 
sine. 

O spusese pentru că se simţea vinovat... vinovat că îi 
ascunsese povestea, ruşinat că i-l ascunsese pe William. 
Și se luase de Nic la fel cum tatăl lui obişnuia să se ia de 
mama lor de fiecare dată când făcea el ceva greșit și se 
simţea încolțit. 

Gabe nu era cu nimic mai bun. 

Dar, la naiba, îi era dor de ea. 

Îi era dor de zâmbetul ei. De felul în care râsul ei îi 
risipea din minte toate problemele și grijile. Îi era dor de 
felul în care putea să stătea lângă el la atelier în tăcere şi 
să fie fericită. De cum lucrau împreună și de cum îl făcea 
să se simtă, de parcă era demn de atenţia și de timpul ei. 
Îi era dor de cum putea să discute cu ea despre orice. 

Despre orice, mai puţin despre cel mai important 
lucru din viaţa lui. 

La naiba! 

De ce nu-i spusese nimic? 

Motivele pe care le născocise nu erau suficient de 
bune. Cel mai groaznic lucru era că scuzele lui nu o 
puneau într-o lumină bună pe Nic. Ştia că ar fi ascultat 
de ce nu era cel care îl creștea pe William. El ştia că era 
tânără şi probabil nu se gândise nici măcar în treacăt la 
ideea de a avea grijă de un copil, dar îi spusese... 

Îi spusese că îl iubea. 

Că fusese îndrăgostită de el. 

El închise ochii în vreme ce își apăsă mâna - colierul - 
pe frunte. Îl durea pieptul, de parcă cineva ar fi luat un 
pumnal tocit și i l-ar fi împlântat în inimă. Cel mai 
cumplit lucru era că singur mânuise cuțitul. 


Fl ştia de ce se simtea aşa. 

Nu era prima dată când i se întâmpla. 

Nu ştia cum să rezolve lucrurile cu Nic. Nici măcar nu 
era sigur că avea cum, dacă ar fi găsit puterea să o facă. 
Soarta le era potrivnică. Şi și-o făcuse cu mâna lui. 

Dar trebuia să facă un lucru. 

Trebuia să vorbească cu Dev de îndată ce revenea 
acasă. Nu era genul de discuţie pe care să o porţi la 
telefon. Ci o discuţie ce trebuia purtată faţă în față şi care 
ar fi trebuit să aibă loc de foarte mult timp. 

Mizeria asta cu Sabrina trebuia să se termine. 


Nikki flutură o mână în semn de rămas-bun după ce 
Bev aduse hainele de la curățătorie. Strângând 
număratele sacouri învelite în saci de plastic, toate ale lui 
Devlin, ea o luă spre apartamentele lui din aripa dreaptă 
a clădirii. 

Devlin părea să fie singurul care îşi trimitea regulat 
hainele la curățătorie. Se întâmpla rareori pentru Lucian, 
iar Gabe... nu purta niciodată ceva care să aibă nevoie de 
un asemenea tratament. 

Simti o durere în piept în timp ce inspiră tremurător. 

Nu-şi dorea să fie aici, în casa în care fiecare lucru 
afurisit îi amintea neîncetat de Gabe. Ar fi preferat să fie 
în patul ei, sub pături groase, mâncând gogoși şi chipsuri 
de porumb până ajungea în comă alimentară. 

Durerea pe care o simţea acum făcea ca senzațiile 
trăite cu patru ani în urmă să pară o dragoste 
neîmpărtăşită. Se simţea absolut distrusă. 

Clipind ca să-și înăbușe lacrimile, descuie camera lui 
Devlin şi îi aranjă în grabă costumele. Nu ştia de ce, dar 
el prefera să le lase în husa de plastic. leşi din încăpere și 
încuie uşa. 

În casă domnea o liniște ciudată când ea reveni la 
parter. Tatăl ei plecase, iar Lucian era cu Julia la noua lor 
casă, trecând în revistă ce modificări mai erau necesare. 

Habar nu avea unde era Gabe, dar nu credea că era 
acasă. Nu-l mai văzuse de ieri, din bucătărie. El intrase şi 
o privise lung, de parcă ar fi vrut să-i spună ceva, dar 
Nikki nu se simţise în stare să facă faţă. Așa că plecase, şi, 


din fericire, Gabe avusese decența de a aranja 
cumpărăturile înainte să se strice. 

Gabe chiar nu avea ce să-i spună în acest moment. Îi 
zisese totul, cu vorbe şi fapte. 

Apucând aspiratorul, se îndreptă spre încăperea cu 
televizor, o cameră mică după standardele familiei de 
Vincent. Însă încăperea era mare față de sufrageriile pe 
care le găseai în cele mai multe case. 

Nikki se pregătea să bage aspiratorul în priză când 
auzi pași pe hol. Simţi un gol în stomac când ridică 
privirea şi se dădu înapoi, crezând că era Gabe. 

Nu era pregătită să-l vadă. Sub nici o formă. Nu credea 
că avea să fie vreodată pregătită... 

Parker se ivi în prag, și i se puse un nod în stomac din 
cu totul alt motiv. Muschii gâtului i se încordară. 

- Ce faci aici? 

Buzele lui se strânseră într-o linie subțire. 

- Doamne! Îmi dau seama că ultima dată când ţi-am 
spus că trebuie să-mi vorbeşti cu respect ţi-a intrat pe o 
ureche şi ţi-a ieşit pe cealaltă. 

Nikki nu uitase de amenințarea lui și, după 
confruntarea cu Sabrina, își făcea griji în privința 
părinţilor ei. Dar nu-și putea închipui că, după ce făcuse 
Sabrina, Gabe nu avea să discute cu Devlin. 

- Nu încerc să fiu nepoliticoasă, spuse ea - și era doar 
parțial adevărat. Dar cum ai intrat în casă? Tata nu este 
aici ca să îţi fi deschis. 

FI îşi înclină capul într-o parte. 

- Dacă nu vreţi să intre lumea în casă, poate ar trebui 
să Încuiați uşile. 

Oamenii nu ar fi trebuit să intre la întâmplare în case 
în care nu locuiau, dar nu asta era ideea. Nikki era mai 
mult decât sigură că toate cele douăsprezece miliarde de 
uşi erau încuiate. 

- Am venit să-l văd pe Devlin, spuse Parker și păşi în 
încăpere. 

- Nu e acasă. 

Neliniştea înflori în ea ca o iarbă rea. Cum de nu știa 
că Devlin nu era acasă? 


Trebuia să fi ştiut. 

Nikki nu îl crezu nici o clipă. Un fior îi alunecă pe șira 
spinării. Ce căuta aici? 

- Chiar așa? spuse Parker gânditor, îndepărtând o 
scamă imaginară de pe cămașa bleumarin. De fapt, pare 
să nu fie nimeni acasă. Doar tu. 

Neliniștea se adânci, în timp ce Nikki făcu un pas într- 
o parte, ca să nu fie captivă între televizor și unul dintre 
scaune. 

- Gabe este aici. 

- Da? 

Nu era sigură, dar spera să mai fie cineva acasă. 
Încuviinţă din cap. 

- Mișto. O să-i fac o vizită. El se uită prin încăpere, 
apoi, ochii de un albastru-deschis se fixară asupra ei. Dar 
mă bucur că am dat de tine, mai ales acum. 

Fa înghiţi în sec în timp ce aruncă o privire spre uşă. 
Parker o făcea să se simtă agitată şi în alertă. 

- Voiam să te văd, spuse el, întinzându-se şi închizând 
uşa în urma lui. Între patru ochi. 


CAPITOLUL 30 


Inima lui Nikki începu să i se zbată nebunește în piept 
în timp ce lăsă să-i cadă din mână cablul de la aspirator. 
Acesta ateriză cu o bufnitură înăbușită pe covor. 

- Sora mea chiar nu te place. Parker descheie nasturele 
de la manşeta stângă a cămășii. Chiar nu te place de nici 
o culoare. 

- Mi-am... cam dat seama, răspunse ea. 

- Da? Dar nu cred că înţelegi ce se întâmplă când 
surorii mele nu-i place de cineva. Parker își suflecă 
mâneca până la cot. Îmi spunea că, de curând, ai înţeles 
greșit o anumită situaţie. 

Singura situaţie recentă fusese când Sabrina umblase 
dezbrăcată prin dormitorul lui Gabe, dar era ferm 
convinsă că nu înțelesese greşit nimic din ce văzuse. 

- Şi își face griji că o să-i spui ceva logodnicului ei. Se 
descheie la nasturele de la cealaltă mânecă. O suflecă și 
pe aceasta. I-am spus că n-ai îndrăzni să faci una ca asta, 
dar mi-a zis că ai vorbit deja cu Gabe. 

Inima îi urcă în gât. 

- Ea era în dormitorul lui... 

- Şi îl aștepta ca să discute cu el despre logodna cu 
fratele lui. Parker își lăsă brațele de-o parte și de alta a 
corpului în timp ce schiță un zâmbet. Să discute despre o 
petrecere în cinstea evenimentului. Voia să se consulte 
cu Gabe despre şampania pe care să o comande. 

Nikki era şocată, dar nu putu să nu răspundă. 

- Şi trebuia să discute după ce a făcut duș în baia lui? 
Voi chiar nu glumiti? Este un fel de glumă? 


- A vărsat o băutură pe cămașă și a făcut un duș. Gabe 
nu era acolo. Parker ocoli măsuța de cafea. Dar tu erai. 

- Crezi că Gabe nu o să spună nimic? întrebă ea uluită. 
După episodul ăsta? 

- Nu o să spună nici un cuvânt, răspunse el încrezător. 

Fa îl privi înmărmurită. Era la fel de nebun ca sora lui. 

- Ce căutai în apartamentele private ale lui Gabe, 
Nikki? întrebă el. 

- Lucrez aici. Motiv pentru care... 

- Fi, hai, Nikki, nu erai în dormitorul lui pentru că 
lucrezi aici. El îşi ţuguie din buze. Ei bine, dacă nu 
cumva plănuiai să lucrezi puţin pe spate. Ştii, mă simt 
oarecum jignit. 

Ea icni. 

- Te simți jignit? 

- Te porţi cu mine de parcă nu m-ai putea suferi. De 
fiecare dată când mă apropii de tine, te uiţi la mine de 
parcă mai am puţin şi sar pe tine, spuse el şi o urmări 
cum se mută de cealaltă parte a măsuţei. El râse. Faci 
exact la fel şi acum. 

- Pentru că mă cam sperii, Parker. 

- Ce ţi-am făcut eu ca să fii speriată de mine? întrebă 
el. 

Sprâncenele ei se arcuiră. 

- În afară de ce faci acum, intrând în casă ştiind că n- 
ar trebui să fii aici? Ce zici de povestea de la piscină? 

El își încleștă maxilarul. 

- Nu s-a întâmplat nimic în ziua aia la piscină. 

- Pentru că a apărut Lucian. Simti sloiuri de gheață în 
stomac. Tu nu voiai să pleci, chiar dacă eram acolo 
acoperită doar cu un prosop, și ai încercat să-l smulgi de 
pe mine... 

- lar tu n-aveai nici o problemă să te fâţâi cu sânii și 
fundul la vedere de fiecare dată când era Gabe prin 
preajmă, aşa că n-ai decât să mă dai în judecată pentru că 
am crezut că nu aveai o problemă dacă îi vedeam. 

Nikki trase brusc aer în piept. 

- Nu arătam nimănui părțile astea din corpul meu 
când aveam 17 ani, dar, chiar dacă aș fi făcut asta, era 


alegerea mea. După cum este tot alegerea mea când vine 
vorba despre persoana cu care vreau să fac acest lucru 
acum. 

- Ah, ce feministă micuță și drăguță! El pufni. 
Realitatea este că nu ţi-am făcut nimic. Nu ti-am făcut 
niciodată altceva decât să te invit la penthouse-ul meu. 

- Da, mersi, dar aş prefera să-mi smulg fiecare fir de 
păr de pe corp cu o pensetă ruginită decât să-ţi accept 
invitația! se răsti ea. 

O privire necruțătoare se furişă în ochii lui. 

- Eşti o târfuliță care trebuie pusă la locul ei. 

Nikki se apropie de marginea măsuţei. 

- Şi care este locul meu? 

- Încă nu știu sigur, răspunse el. 

- Trebuie să pleci, spuse ea, păstrând un ton calm. 
Trebuie să pleci acum. 

Parker izbucni în râs. 

- Nu sunt sigur că Devlin o să fie încântat de cât de 
nepoftit îl faci să se simtă viitorul lui cumnat. 

Oscilând între teamă şi uimirea că Parker şi Sabrina 
credeau că avea să existe în continuare o logodnă după 
cele întâmplate luni, aproape că nu reuși să emită o frază 
coerentă. 

- Bine, hotărî ea și se îndreptă spre ușă. Dacă nu pleci, 
mă duc la poliţie şi te raportez pentru violare de 
domiciliu. Ajunsă la uşă, o deschise și ieşi pe hol, 
conștientă că Parker venea pe urmele ei. Fa se întoarse, 
nedorind să-l ştie în spatele ei. Îţi dau zece secunde să... 

- Și chemi poliţia? El râse. Ce dur jucăm! 

- Mai ai cinci secunde. Ea căută telefonul în buzunarul 
de la spate. Şi o să... 

Parker o apucă de braţ și o strânse tare. 

- Să chemi poliţia chiar ar fi o idee foarte proastă, 
Nikki. 

- Dă-mi drumul! îi ceru ea, încercând să-şi elibereze 
brațul. 

Degetele i se apăsară în carne și o făcură să simtă că i 
se tăia respiraţia de durere. 


- Mai ştii ce am spus despre părinţii tăi? Pot să mă 
asigur că rămân fără loc de muncă... 

- Chiar încep să cred că amenințarea ta este egală cu 
zero când șansele ca Devlin să se însoare cu Sabrina sunt 
practic nule. Ea îi susținu privirea, chiar dacă inima îi 
bătea nebunește în piept. Acum, dă-mi drumul! 

În ochii lui luci furia când o trase în faţă şi o lipi de 
pieptul lui. 

- Dacă Devlin încheie logodna cu sora mea pentru că 
te-ai dus cu bârfa la el sau la Gabe, o să-ţi dorești să fi 
tăcut. 

Simti că o trec fiori pe partea corpului care se atingea 
de el. Încercă să se smucească din prinsoarea lui. 

- Dă-mi drumul chiar acum! 

- Altfel, ce o să faci? 

Parker cobori vocea când o trase din nou spre el. 

- Altfel, o să-ţi smulg mâna cu care o atingi. 

Uşurarea o traversă pe Nikki atât de repede, încât avu 
impresia că avea să leşine când Parker făcu ochii cât 
cepele la auzul vocii lui Gabe. EI îi dădu drumul, și ea se 
trase înapoi cu paşi împleticiţi în vreme ce Parker se 
întoarse într-o parte. Nikki îl zări pe Gabe înaintând 
hotărât. 

Trăsăturile lui uluitoare se desenau în linii severe. La 
vederea lui, se simţi inundată de sentimente amestecate, 
dar era fericită că mai fusese cineva în casă. 

- Gabe. Parker îşi lipi un zâmbet exersat pe buze. 
Chiar te... 

Nikki scoase un scâncet când Gabe îi reteză lui Parker 
ce minciună avea de gând să rostească punându-și o 
mână în jurul gâtului lui. Îl izbi pe bărbatul mai slab de 
perete. 

- Dă-mi un motiv bun pentru care să nu te strâng de 
gât acum, zise Gabe cu o voce mult prea calmă. Mă 
îndoiesc sincer că mi-ai putea oferi unul, dar mă simt 
generos. 

Cum nu îl mai văzuse niciodată pe Gabe așa, Nikki se 
trase înapoi spre peretele opus. Își aminti brusc ce îi 


spusese Sabrina despre bărbatul care o atacase pe Emma. 
Uitase detaliul acesta în toate nebunia care urmase. 

Parker amuţi când Gabe îl strânse mai tare. 

- Încă aştept un motiv bun. Unul singur. 

Nikki îi văzu adevărata faţă în clipa aceea. O fi fost el 
fratele considerat de toţi cel mai echilibrat, dar vedea 
acum ce se ascundea sub imaginea de faţadă. Îşi dori să o 
sperie sau să o determine să-l privească altfel. 

Dar nu era așa. 

Cu fața roşie, Parker se împinse în mâna lui Gabe. 

- De ce te ținea, Nic? întrebă Gabe, pe acelaşi ton 
neutru. 

Fa îşi mută privirea de la unul la altul, mulțumită în 
secret de privirea rugătoare pe care i-o aruncă Parker. 

- l-am spus că, dacă nu pleacă, sun la poliţie. 

- Și de ce nu pleca? 

- Nu ştiu. Ar trebui să-l întrebi. 

- Sunt sigur că are un răspuns pe care nu vreau să-l 
aud. Ce căuta aici? 

Nikki își încrucișă braţele. 

- A spus că a venit să-l vadă pe Devlin. 

FI își înclină capul într-o parte. 

- Aiurea, Parker! Ştii că Dev se întoarce abia sâmbătă. 
Deci, ce cauţi aici cu adevărat și cum naiba ai intrat? 

Parker nu prea avea cum să răspundă, nu când Gabe îl 
strângea de gât. Chipul lui devenea, din roșu, purpuriu. 

Nikki decise să vorbească deschis. 

- Cred că a venit aici ca să-mi spună să nu suflu o 
vorbă despre ce am văzut luni. 

- Chiar așa? 

Gabe îi dădu drumul lui Parker. 

Parker alunecă pe perete, tuşind în timp ce se chinuia 
să respire. 

- Doamne, izbucni el cu voce răgușită, frecându-și 
gâtul. Mai aveam puţin şi mă sufocam. 

- Nu, zău? Gabe se aplecă și își cobori faţa la același 
nivel cu a lui. Te-a trimis Sabrina să o ameninţi pe Nic? 
Probabil nu o să răspunzi sincer, așa că nici nu te mai 
deranja. 


Parker dădu să întoarcă privirea, dar Gabe îl apucă de 
păr și îl obligă să se uite în ochii lui. 

- Vreau ca tu şi sora ta să înțelegeţi niște lucruri - 
credeam ca i-am zis clar Sabrinei luni, dar o să repet. 
Stați departe de Nic! Nu vă uitaţi la ea! Nici măcar nu 
îndrăzniți să respiraţi în prezenţa ei. Dacă tu sau sora ta 
nu ascultați ce vă spun, ați dat de naiba. Înţelegi ce zic? 

Parker nu răspunse. 

Retrăgându-şi mâna, Gabe îl izbi pe Parker cu capul de 
perete. 

- Încă o dată. Înţelegi ce zic? 

- Înţeleg, bălmăji Parker. 

- Bun. Următorul lucru este un mesaj pentru Sabrina. 
Spune-i că o să vorbesc cu Dev. Asta o să se întâmple de 
îndată ce se întoarce acasă. Sabrina a dat-o în bară şi 
trebuie să se împace cu ideea. Exact cum trebuie să faci și 
tu. 

Parker înghiţi în sec. 

- Dacă Devlin nu se însoară... 

- Nu-mi pasă. Deloc. Dar chiar deloc, sublinie Gabe, 
schițând cel mai înfricoșător zâmbet pe care îl văzuse 
Nikki vreodată. M-ai înţeles? 

- Da, gemu Parker. 

- Perfect. Gabe îi dădu drumul, și bărbatul se rezemă 
de perete, respirând cu dificultate. Încă un lucru. 

Parker ridică bărbia. 

Cu un surâs, Gabe își duse un braţ în spate. Se mișcă 
iute, cu viteza unui fulger. Pumnul i se înfipse în 
maxilarul lui Parker, şi bărbatul se prăbuşi lat la pământ. 

- Doamne! 

Nikki își acoperi gura cu o mână. 

Gabe se năpusti spre Parker. 

- Ridică-te și pleacă naibii din casa asta înainte să 
păţeşti ceva mai rău! 

Parker nu protestă. Se ridică şi o luă la fugă - o luă la 
fugă pe hol şi aproape smulse din balamale ușa din față 
de cât era de disperat să o deschidă. Nu se mai uită 
inapoi. 

Și ea rămase singură cu Gabe pe hol. 


- E ceva în neregulă cu familia Harrington, murmură 
ea. 

- Clar. EI oftă, flexându-și degetele de la mână. Este a 
doua oară când lovesc un om din cauza ta. 

Nikki se întoarse încet spre Gabe. 

- Poftim? 

- Eşti bine? întrebă el, în loc să răspundă. 

- Da. Ea îşi încrucișă braţele la piept. Nu știu cum a 
intrat. Am încuiat ușile. 

- Nu-mi place să-ţi spun asta, dar eu tocmai am intrat 
prin antreu. Uşa de acolo nu era încuiată. 

- Poftim? Lui Nikki nu îi venea să creadă. Încuiasem și 
acolo. Sunt sigură de asta. 

Gabe clătină din cap în timp ce înainta. 

- Ţi-a făcut Parker ceva? Se apropie de ușa din faţă și o 
încuie. Eşti sigură că nu te-a rănit? 

- Nu. M-a speriat, dar nu m-a rănit. 

Acum, că efectele adrenalinei începeau să se risipească, 
se simțea încercată de o cu totul altă neliniște. 

Gabe se întoarse cu faţa spre ea şi cobori privirea spre 
mâna lui. 

- l-am mai spus o dată să stea departe de tine. Este 
limpede că are o problemă cu ascultatul. 

- Da? 

- Lasă-mă să-ţi văd braţul! 

El dădu se apropie de ea. 

Nikki se trase înapoi. 

- N-am nimic la brat. 

- M-aş simţi mai bine dacă m-ai lăsa să mă uit. 

- De ce-ţi pasă? rosti apăsat în timp ce se retrase. 

- De ce-mi pasă? repetă el încet. Îşi întoarse privirea, 
muşcându-și buza. Nic, trebuie să vorbim... 

- Nu, nu trebuie să vorbim, pentru că o să-mi spui 
„Normal că-mi pasă de tine“, şi lucrurile o să devină 
foarte ciudate şi foarte dureroase. Pentru că este evident 
că nu-ți pasă de mine în felul ăla. 

El întoarse capul spre ea. 

- Nic... 


— Ştii la ce mă refer. Felul care te face să împărtășești 
detalii cu adevărat importante din viața ta. Nodul care 
nu-i dădea pace i se puse din nou în gât. Precum faptul 
că ai un fiu. Și nu poţi nega asta. Chiar nu poti. 
Închizând ochii, ea răsuflă cu năduf, străduindu-se să nu 
se cedeze nervos. Mulţumesc că ai vorbit cu Parker! Că l- 
ai lovit. În fine... Dar tot nu vreau să discut cu tine. Ea 
deschise ochii, detestând faptul că îi vedea chipul 
încețoşat. Nu vreau să te văd. 


Nikki nu fusese niciodată mai recunoscătoare că 
trebuia să se mute și că asta avea să îi țină mintea 
ocupată. Nu se mai gândea la Gabe cât era ziua de lungă 
și nu o mai apuca groaza de fiecare dată când se gândea 
la Parker sau la Sabrina. 

Azi era prima zi în care nu avea doar chef să stea în pat 
și să plângă, de parcă ar fi avut iar 18 ani. Să 
despacheteze cutii şi să aranjase lucrurile la locul lor avea 
darul ciudat de a-i goli mintea de toate gândurile. 

O ajutase și faptul că părinții ei îşi petrecuseră o parte 
din zi cu ea, la fel și Rosie, care tocmai despachetase 
ultimele prosoape și le lăsase pe patul ei. 

Când Rosie ieşi pe holul scurt şi îngust, privirea lui 
Nikki ateriză pe mica insulă care despărțea bucătăria de 
sufragerie. În dreapta era un spaţiu pentru o masă de 
bucătărie. 

Încă nu primise una. 

Privirea ei pluti peste trusa de sculptură pe care i-o 
oferise Gabe. Rămăsese deschisă după ce Rosie căutase 
înăuntru ceva ascutit cu care să deschidă o cutie. 

O adusese la apartament pentru că refuza ca povestea 
cu Gabe să distrugă ceva ce îi plăcea să facă. 

O durea să vadă trusa, dar nu voia nici în ruptul 
capului să se oprească. 

- Eşti bine? întrebă Rosie, ştergându-și fruntea cu o 
palmă. 

- Da. Fa ridică mâinile deasupra capului şi își destinse 
spatele. Doar puţin pierdută în gânduri. 

- Nu uita ce ţi-am spus. Fa își aranjă eșarfa care îi 
împiedica buclele să îi alunece în față. Dă-l naibii! 


- Nu uit. Nikki îi povestise lui Rosie tot ce se 
întâmplase cu câteva zile în urmă. Avea încredere că 
Rosie nu urma să spună nici un cuvânt despre faptul că 
Gabe avea un copil, dar nu îi menţionase ce zisese 
Sabrina despre bărbatul care o rănise pe Emma. Era ceva 
ce Nikki nu ar putea repeta vreodată. Dă-l naibii! 

„Dă-l naibii“ devenise noua deviză a lui Rosie. 

Rosie îşi înfăşură un braţ peste umerii lui Nikki. 

- O să devină mai uşor cu timpul. 

- Știu. Ea înghiţi și zâmbi. Am mai trecut prin asta cu 
el. 

Prietena ei o sărută pe obraz și se rezemă de insula din 
bucătărie. 

- Eu tot cred că motivul pentru care nu ţi-a spus 
despre fiul lui este mai complicat. Sunt sigură că o să îţi 
explice până la urmă. 

- Nu contează. Nikki inspiră şi încercă să ignore 
durerea care îi străpungea pieptul. Faptul că nu mi-a 
împărtăşit ceva atât de important, care îi afectează 
viitorul - care ar fi afectat viitorul nostru împreună - îmi 
dă de înțeles că nu s-a gândit niciodată atât de departe. 

Rosie nu spuse nimic. 

- În final, eram doar... cineva cu care îşi petrecea 
timpul. A spus-o chiar el, Rosie. O să plece de aici. 

- Bărbaţii spun mereu lucruri stupide, care nu 
înseamnă nimic. 

- Şi, uneori, spun lucruri care înseamnă ceva. Fa trase 
aer în piept, dar aceasta i se blocă în nodul care o gâtuia. 
Doamne, nu-mi vine să cred că încă îl iubesc! Sunt o 
proastă. 

- Nu eşti o proastă. Sunt ferm convinsă că el este 
prostul. 

Fa îi zâmbi prietenei ei. 

- Mulţumesc mult că mă ajuţi azi! Chiar apreciez. 

- Cu plăcere! Mi-aş dori să mai pot sta şi să te ajut mai 
mult, dar îl înlocuiesc pe Randy azi. Este toamnă, şi știi 
cât de căutate sunt tururile cu fantome prin Cartierul 
Francez. 

Nikki zâmbi larg, dorindu-și să i se alăture. 


- Nu-i nici o problemă. Ai făcut deja atât de multe. 

După ce Nikki îi promise că Rosie era prima căreia 
avea să îi gătească în noul ei apartament, își luară rămas- 
bun, şi Nikki se trezi singură. 

Fra prea liniște. 

Porni imediat televizorul, fericită că se conectase la 
cablu în acea dimineaţă. Avea nevoie de un zgomot de 
fundal. 

Lăsând telecomanda deoparte, se opri și se uită lung la 
măsuța de cafea pe care fusese așezată telecomanda. 
Îndurerată, simţi o strângere de inimă. Un camion 
apăruse chiar în acea dimineață, imediat după tipul de la 
cablu. Iniţial, nu avusese idee ce se afla în el; abia după ce 
bărbaţii se apucaseră să care lucrurile înăuntru, își 
dăduse seama că erau piesele pe care i le promisese Gabe. 

Simţind o arsură în capul pieptului, întoarse privirea şi 
strânse din buze. 

Nikki trase tremurător aer în piept. De fiecare dată 
când se gândea la ei doi, la ce împărtăşiseră și la ce îi 
spusese el, i se frângea din nou inima. 

Îşi dorea să fie în stare să-l urască. 

Doamne, ar fi fost mult mai uşor dacă i-ar fi fost cu 
putinţă. 

Ducându-se în bucătărie, scoase cutia cu spaghetele pe 
care i le pregătise tatăl ei. O puse în cuptorul cu 
microunde și își petrecu următoarele minute mâncând 
absentă. 

Mai avea atât de multe de făcut. 

După ce aranjase cărţile pe rafturile mici, se întoarse în 
dormitor, să se ocupe de grămada de prosoape, chiar 
când se înserase. 

Îi plăcea la nebunie apartamentul. Nu era mare, 
probabil mai mic decât apartamentul pe care îl avea 
Gabe în reședința de Vincent, dar era perfect pentru ea. 
Și-ar fi dorit doar ca experienţa să nu fie întinată de 
durerea din inima ei. 

La naiba, dacă era să fie sinceră până la capăt, şi-ar fi 
dorit ca el să fie aici cu ea, să bea o sticlă de vin în cinstea 
mutării și să rupă patul. 


Nimic din toate astea nu avea să se întâmple. 

Fornăind, îşi folosi umărul ca să şteargă lacrima 
stupidă care i se prelingea pe obraz în timp ce mai 
impături un prosop. Avea să treacă și peste asta și nu 
avea să îi ia de patru... 

Clic. 

I se tăie respiraţia și încremeni când auzi că se 
deschide uşa apartamentului. 


CAPITOLUL 31 


Nikki simţi fiori la ceafă şi scăpă prosopul pe care îl 
împăturea pe patul ei. Corpul i se înfierbântă și îi îngheţă 
într-o clipă când ea se întoarse spre uşa deschisă de la 
dormitor, cu inima zbătându-i-se haotic în piept. 

Cineva tocmai intrase în apartamentul ei. 

Nu încuiase uşa? 

Se îndepărtă de pat ca să arunce o privire pe hol. Un 
singur om ar fi fost atât de arogant încât să intre 
neanunţat în apartamentul ei, dar nu putea să fie el. Nu 
după toate câte se întâmplaseră. 

Totuşi, se agăţă de fărâma aceasta de speranţă şi se 
strecură spre uşa dormitorului, străduindu-se să vadă pe 
hol. Nu auzi decât zumzetul scăzut al televizorului pe 
care îl lăsase pornit în sufragerie. Vedea doar braţul 
canapelei şi insula care separa bucătăria de sufragerie. 

- Gabe? strigă ea, încleştând și descleştând mâinile de 
o parte şi de alta a corpului. 

Trecu o secundă, şi un bărbat se ivi în faţa ei. Un 
bărbat care sigur nu era Gabe decât dacă se micşorase și 
slăbise într-un timp record. 

Şi decisese că o mască neagră de schi devenise un 
accesoriu la modă. 

Pentru o secundă înspăimântătoare, Nikki nu reuși să 
se mai miște, nici măcar să respire, în timp ce se uita 
stăruitor la bărbatul din capătul holului. Ca un animal 
împietrit în faţa farurilor, ea încremeni în timp ce corpul 
ei se grăbi să reacționeze la comenzile creierului. 

Bărbatul începu să traverseze holul. 


O groază glacială explodă în adâncul ei când, în cele 
din urmă, instinctul preluă controlul. Punându-se în 
mișcare, ea se avântă înainte și puse mâna pe ușă. O 
trânti și răsuci încuietoarea jalnică. 

- La naiba! La naiba! 

Se răsuci pe călcâie, căutându-și telefonul. Măştile 
negre de schi erau semn rău, foarte rău. Se năpusti spre 
pat și înșfăcă prosopul. Nici urmă de telefon. 

Ceva greu se izbi în ușa dormitorului, zguduind 
peretele. Un țipăt îi despărţi buzele în timp ce se întoarse 
brusc. Telefonul ei... Doamne, telefonul ei era în 
sufragerie! 

Bărbatul lovi din nou în ușă. Lemnul se crăpă pe 
mijloc, iar Nikki se trase înapoi împleticindu-se. Pieptul i 
se ridică şi cobori iute când partea centrală a ușii cedă și 
lemnul se fărâmiță. O mână înmănușată se întinse și găsi 
încuietoarea. 

Doamne, nu-i venea să creadă că se întâmpla una ca 
asta. Un bărbat necunoscut... un bărbat necunoscut cu 
mască şi mănuși se afla în apartamentul ei, iar Nikki 
urmărise destule episoade din Forensic Files ca să ştie că 
lucrurile nu puteau avea un final fericit. 

Privirea ei înnebunită cercetă dormitorul și poposi pe 
ușile din sticlă de la balcon. Instinctul îi spuse că nu avea 
să ajungă la timp, nu când uşile erau încuiate şi bara de 
protecţie era la locul ei. 

O armă - avea nevoie de o armă. 

Răsucindu-se, înșfăcă lampa, singurul lucru greu pe 
care îl avea în dormitor. Ușa se deschise, şi ea se întoarse, 
smulgând ștecherul din perete. 

- Nu te apropia! strigă ea și tinu lampa ca pe o bâtă de 
baseball. 

Bărbatul o porni spre ea. 

„La naiba!“ 

Nikki nu șovăi nici o secundă. Îşi luă avânt, cu gândul 
de a-l nimeni pe individ în cap. Doar că nu se întâmplă 
așa. 

Nikki flutură lampa haotic, în vreme ce bărbatul se 
aplecă și se repezi spre ea. Umărul lui o lovi puternic în 


abdomen, făcând să i se taie suflul. Un suspin de durere 
îi depărtă buzele când el se întinse, smulgându-i lampa 
din mâini și azvârlind-o pe podea. Lampa ateriză pe 
covor în vreme ce Nikki se îndreptă de spate. Se repezi 
într-o parte, cu intenţia de a ajunge pe hol. 

Nu reuși. 

El o cuprinse de talie. Acum, stătea în picioare şi, în 
clipa următoarea, simţi cum se prăbușește. Se lovi rău de 
pat, simțind că rămâne fără aer. Tresări doar pentru o 
secundă, și o costă scump. 

Răsucindu-se din talie, ţipătul îi fu înăbușit în timp ce 
el se năpusti peste ea, acoperindu-i gura cu o mână în 
vreme ce se urcă peste șoldurile ei, ţintuindu-i picioarele. 

Panica îi încremeni mușchii când bărbatul se aplecă și 
cobori capul spre al ei. Ochii lui... 

Mâna lui i se apăsă peste gură, rănindu-i buzele, în 
timp ce cealaltă mână ateriză pe umărul ei, apoi îi 
alunecă peste un sân. 

O strânse tare, făcând-o să scoată un strigăt ascuţit 
care nu ajunse la urechile ei. 

O groază reînnoită explodă înăuntrul ei în timp ce ea 
ţipă sub palma lui. Acest bărbat... oh, Dumnezeule! 

O teroare pură alimentă adrenalina care i se învolbura 
prin vene. Zbătându-se, încercă să-l dea jos de pe ea, dar 
el se apăsa cu toată greutatea. Durerea îi arse pieptul, dar 
o ignoră, în timp ce ea se strădui să încordeze mâna cât 
mai bine şi să-l izbească în cap cu pumnul. 

Cu o smucitură, bărbatul își trase capul pe spate, și 
strânsoarea de pe gura ei slăbi. Ea îl lovi din nou, de data 
aceasta în maxilar. O explozie de durere îi mistui 
degetele. FI se lăsă pe spate atât cât Nikki să reușească să 
se ridice puţin, eliberându-și un picior. Fa se răsuci și se 
întinse spre marginea patului. 

O mână i se înfipse în păr și îi trase capul pe spate. O 
durere chinuitoare îi vibră de-a lungul scalpului când el 
o răsturnă pe spate. 

- Târfă proastă, mormăi el cu o voce care îi făcu pielea 
de găină pe tot corpul. 

Vocea aceea. Vocea aceea. Ea știa că... 


Pumnul lui i se înfipse în maxilar. Durerea se 
dezlănțui crudă și înfiorătoare. Focul se împrăștie pe tot 
chipul ei. Un gust metalic îi umplu gura. Sânge. Sânge. O 
lovi iar. 

O altă explozie de durere radie dinspre ochiul ei - 
ochiul stâng - şi îi întunecă vederea în timp ce se prăbuși 
pe pat. Gândurile erau... brusc, erau total incoerente. 
Nikki încercă să se ridice, dar își simțea capul ciudat, 
prea greu. 

Durea. 

- Rămâi acolo. 

O mână o izbi în stomac și o făcu să se zvârcolească. 
Ceva - simţi că se rupe ceva. O coastă? 

Se prăbușşi, năucită și pierdută într-o mare înfiorătoare 
de durere și neîncredere. „De ce se întâmplă asta?“ 
Întrebarea se repetă iar și iar în mintea ei. Secunde 
prețioase pierdute în timp ce el o apucă de un picior şi o 
trase spre marginea patului. Se așeză între picioarele ei în 
timp ce tavanul de deasupra clipea intermitent. 

„De ce se întâmplă asta?“ 

Cu câteva minute în urmă, aranja rufele, încercând cu 
disperare să nu plângă, să nu se piardă în învolburarea de 
emoții când se gândise că făcuse patul împreună cu Gabe 
și că urma să doarmă în el. Cu doar câteva minute în 
urmă... 

Degete i se înfipseră în pielea abdomenului şi o 
apucară de betelia colanţilor. Simţi cum îi alunecă 
pantalonii de pe ea. 

Furia, o furie fierbinte și înăbușitoare, amestecată cu 
groază, o împinse dincolo de durere, dincolo de confuzia 
dată de ce se întâmpla. Gândurile i se limpeziră. 

Își înălță șoldurile, și poate că tipul avu impresia că îl 
ajuta, pentru că se trase în spate și îi eliberă piciorul. 
Nikki îl izbi cu toată puterea de care era în stare, 
înfigându-și piciorul în burta lui. 

El mormăi şi se prăbuși pe spate, în fund. 

Fa nu pierdu vremea. 

Coborând buimacă din pat, o luă la fugă. Mișcările îi 
erau lente și sacadate, încetinind-o în timp ce ajunse pe 


hol. 

„Trebuie să ajungi ușă. Ţipă. Cineva o să te audă. 
Țipă.“ Nikki ţipă - ţipă cât o ţinură plămânii, dar vocea îi 
era slăbită. 

Greutatea i se izbi în spate și o dobori. Bărbia i se lovi 
de podea, trimițând o străfulgerare de durere de-a lungul 
șirei spinării. Nu se opri - nu se lăsă răpusă nici o 
secundă de durere. Nici măcar când el îi dădu un pumn 
în spate, în zona rinichilor. 

- La naiba cu asta! 

El o întoarse brusc şi o izbi cu ceafa de podea. 

Fa mai inspiră o dată ca să ţipe, dar mâna lui se 
încolăci peste gâtul ei și o lăsă fără suflu înainte de a 
conștientiza că nu avea să mai poată lua o gură de aer. 

Nimic nu ar fi putut-o să o pregătească pentru senzația 
aceea care îi electrocută fiecare nerv. Corpul i se zvârcoli 
în timp ce se chinuia să tragă aer în piept, dar mâna de 
pe gâtul ei nu voia să slăbească strânsoarea. 

Avea să moară. Știu în clipa aceea că el avea să o 
omoare. Toată viața i se desfăşură în fața ochilor într-o 
fracțiune de secundă. Își revăzu părinţii. Le revăzu pe 
Rosie și pe Bev. Îl revăzu pe Gabe. 

„Nu.“ 

Nu avea cum să sfârșească așa. 

Braţele i se zbătură, şi se repezi la singura zonă expusă 
de piele pe care o vedea. Pielea din jurul ochilor lui. Îşi 
înfipse unghiile, mai întâi în ochiul drept, în timp ce 
plămânii intrară în convulsii. 

El urlă şi îi eliberă gâtul pentru a o apuca de mână, dar 
ea nu-i dădu drumul. EI se smuci înapoi, dar degetele ei 
se prinseră în masca de schi. El își suci capul, 
retrăgându-se în spate pe mâini. Masca se blocă pentru o 
secundă și apoi alunecă. Nikki smuci în direcţia opusă, 
trăgând cu lăcomie aer în piept în timp ce sânge și salivă 
îi picurau din gură. 

Ridicându-se în genunchi, își dădu seama că masca era 
rămăsese la ea în mână. Cu o respiraţie șuierătoare, se 
ridică în picioare, căutând să o lovească, ratând şi 


izbindu-se cu cizma în perete. Fa înaintă năucită şi se 
uită peste umăr. 

- Parker, spuse ea cu răsuflarea tăiată şi aruncă masca. 

Capul lui se întoarse brusc spre ea. Sângele i se 
prelingea pe o parte a feţei - o faţă contorsionată de 
durere şi furie. Clătinându-se, el se ridică. 

- I-am spus că ar trebui să jucăm aceeași carte ca la 
cealaltă târfă a lui, dar n-a vrut să mă asculte. A zis că 
două accidente de mașină ar părea suspecte. Trebuia să 
te fi scos din schemă în prima noapte în care te-am 
urmărit. 

Înțelegerea se furişă în toţi porii fiinţei ei, urmată 
îndeaproape de groază. 

- Emma? Tu ai provocat accidentul Emmei? 

Cuvintele ei răsunară ciudat, nedeslușite, dar Parker 
păru să le înțeleagă, pentru că scoase un răcnet care îi 
trimise lui Nikki un val de frică nebunească de-a lungul 
spinării. 

Nikki se răsuci pe călcâie, forțându-și picioarele să se 
mişte cât de repede posibil. Holul părea nesfârșit. O parte 
din ea, o parte concentrată numai pe supraviețuire, ştia 
că nu avea să ajungă la ușă oricât ar fi încercat. Știa că, 
dacă o mai dobora o dată, nu avea să se mai ridice. 

Mintea i se decuplă în vreme ce se îndreptă spre insula 
din bucătărie. Simţul supravieţuirii era cel care o mâna 
acum, îndrumându-i mâna spre locul în care se afla trusa 
deschisă de sculptură. Apucă dalta cea mai mare și se 
întoarse. 

Nikki nu știa cum se întâmplă, ci doar că se întâmplă. 

inu atât de strâns de daltă cu ambele mâini, încât, 
după ce pieptul lui se izbi în pumnul ei, ea tot nu îi dădu 
drumul. Nici măcar când ochii lui se făcură mari din 
cauza șocului. Nici măcar când mâinile și degetele lui îi 
loviră fața, zgâriind-o în timp ce alunecau. Nici măcar 
când simţi lichidul cald care i se prelinse pe mâini. Nici 
când genunchii lui cedară şi bărbatul se prăbuși în față, 
smulgându-se din daltă. 

Căzu înainte, mai întâi cu fața, apoi cu trupul... se 
zvârcoli de câteva ori şi încremeni. 


Nikki încă ţinea dalta. 

Trecură câteva secunde în care rămase paralizată, apoi 
se întâmplă cel mai ciudat lucru. Logica începu să miște 
rotiţele din mintea ei. 

Trebuia să sune la poliţie. Da. Asta trebuia să facă. 

Ducându-se în sufragerie, se mișcă fără să se mai 
gândească până îşi găsi telefonul pe măsuţa de cafea. Îl 
ridică. Telefonul era alunecos în mâinile ei. 

Amorțită. 

Fra atât de amortită. 

Nikki sună la Urgenţe, și nu știa exact ce zisese, dar i 
se spuse că poliţia era pe drum, şi se gândi că poate i se 
ceruse să nu închidă, dar trebuia să-l sune pe Gabe. 

Îşi dădu seama că el și fraţii lui trebuiau să ştie că 
Parker se afla în apartamentul ei şi că era mort. Că era 
aproape sigură că Parker recunoscuse că avusese de-a 
face cu accidentul de mașină al Emmei. Era important, 
pentru că... în poveste avea să fie implicată și familia de 
Vincent. Poliţie. Întrebări. Scandal. 

Devlin avea să fie așa... dezamăgit. 

Nu ştia ce avea să creadă Gabe. 

Undeva în adâncul ei, știa că nu gândea lucid când îl 
sună pe Gabe. Nu gândea deloc în timp ce se dădea în 
spate, cu telefonul sunându-l în ureche. Se lovi cu spatele 
de perete și se lăsă să alunece pe el. 

Telefonul sună și tot sună, iar Gabe nu răspunse. 

Încă ţinând dalta, strânse telefonul la piept, uitându-se 
pierdută spre hol, urmărind cum sângele se prelingea 
încet prin pardoseală. 


CAPITOLUL 32 


Gabe se întinse după telefonul din buzunar parcă 
pentru a suta oară de când văzuse apelul lui Nic. 

Fusese şocat să-i vadă numele pe ecran. După ultima 
lor conversaţie, își dăduse seama că ea ar fi preferat să-l 
lovească la nesfârșit între picioare decât să-l sune. 

Oare ce voia? 

Probabil voia ca el să-şi ia înapoi mobila pe care i-o 
trimisese mai devreme. Îl putea uri, dar lucrurile erau ale 
ei. Îi aparţineau. 

Își auzi telefonul sunând din nou, dar băgă mâna în 
buzunar şi îl puse pe silențios, fără să se mai uite cine era. 

Orice ar fi fost trebuia să aștepte până se calma drama 
din casa lui atât cât să se strecoare afară şi să vadă ce voia 
Nic. Dev venise acasă devreme, şi Gabe îl luase direct la 
discuţii. 

Dev bău pe nerăsuflate al treilea pahar de whisky. 

- Stiam. 

- Poftim? spuse Gabe surprins. 

Tocmai îi povestise lui Dev totul despre Sabrina, și 
acesta era răspunsul fratelui său? 

- Stiam că se ţinea după tine. Şi mai ştiam și că este 
nebună de legat când vrea să fie. Dev îşi ocoli biroul şi 
luă sticla de whisky pentru a-și umple iar paharul. Am 
sperat însă că o să se sature şi că o să-i treacă. Am sperat 
că este... mai isteață de atât. 

F] rămase cu gura căscată. 

- Tu vorbeşti serios? 


Dev reveni la scaunul lui. Se așeză și puse paharul pe 
birou. 

- Arăt de parcă aș glumi? 

Gabe mai că sări ca ars de pe scaun. 

- Ştiai că umblă după mine, că-mi distruge viața... 

- Nu știam asta. La ultima parte mă refer, îl întrerupse 
Dev. Dacă aș fi ştiut, lucrurile s-ar fi schimbat. Aş fi pus 
capăt poveștii. 

- Da? 

Privirea glacială a fratelui său se aţinti spre el. 

- Da. Familia este pe primul loc. Familia întotdeauna. 

- Şi atunci, ce ai de gând să faci în privinţa asta? 
întrebă Gabe. Nu poți să te mai însori cu ea. 

- Normal că nu. S-a terminat. Cel mai probabil, s-ar fi 
încheiat chiar dacă nu mi-ai fi spus tu sau dacă Nikki ar 
fi păstrat tăcerea. El îşi luă paharul. Nu-mi doresc chiar 
atât de mult imperiul familiei Harrington. 

Gabe se lăsă pe spate, frecându-și încet capul cu mâna. 
Se simţea atât de ușurat, că mai că îi venea să-l pupe pe 
fratele lui. 

- Ei bine, îmi pare rău că logodnica ta... 

- Să nu-ți pară! Nu am iubit-o niciodată. Abia dacă o 
toleram. 

- Şi despre ce a fost vorba? Se simţea ros de 
curiozitate. Dacă ştiai că încearcă să se bage în patul meu 
de mai bine de zece ani, de ce ai rămas cu ea? Nu se 
poate să-ţi fi dorit atât de mult firma ei. 

- Mi-am făcut iluzii că o să mă descurc cu ea. Fl își 
roti băutura în pahar. Că o să-mi fie mai ușor să stau cu 
ochii pe ea dacă eram căsătoriți. 

- Nu are nici un sens. 

Dev ridică dintr-un umăr. 

- Ea ştie niște lucruri. Lucruri în privinţa cărora n-am 
fost chiar sincer cu tine. 

Gabe înțelese numaidecât. 

- Vorbeşti despre Christopher Fitzpatrick. Ai spus... 

- Nu i-am zis niciodată ce s-a întâmplat cu el, 
interveni Dev. Fa știa deja. N-am de unde să ştiu dacă i-a 


spus sau nu Emma. Era extrem de important să o ţin 
aproape, ca să nu-mi pună familia în pericol. 

- Fir-ar să fie! Gabe era şocat și uluit în timp ce se uită 
lung la el fratele lui, parcă văzându-l cu adevărat pentru 
prima dată în ultimii ani. Ai fost cu ea ca să protejezi... 

- Am fost cu ea pentru că am ales să fiu cu ea. Și aleg 
să nu mai fiu cu ea. Este atât de simplu. 

Gabe clătină încet din cap. Când erau mai tineri, Dev 
încasase mereu - mereu - greul pedepselor când fraţii 
intrau în belele. La naiba, uneori, ai fi zis că aproape se 
oferea voluntar. Stătea mereu în preajma tatălui lor, și 
Gabe se întrebase adesea de ce, pentru că bărbatul nu era 
bun cu Dev. Însă, abia după ce mai crescuse, Gabe îşi 
dăduse seama de ce rămânea Dev de bunăvoie lângă 
Lawrence. 

Îl împiedica să le acorde prea multă atenţie lui Gabe, 
lui Lucian și lui Madeline. Dev îi protejase atunci. 

Şi continua să o facă. 

Doamne! 

Gabe își drese glasul. 

- Dar chiar crezi s-a terminat? Crezi că Sabrina o să 
accepte despărţirea fiind cât de cât rezonabilă? 

- O să accepte. El rămase cu privirea pierdută în 
pahar. Pot fi foarte convingător. 

Gabe îşi studie fratele. 

- Uneori, mă sperii. 

Unul dintre zâmbetele acelea rare şi autentice se ivi pe 
buzele lui. 

- Uneori, mă sperii și pe mine. 

Sprâncenele lui Gabe se arcuiră în sus. 

- Apropo, spuse Dev și sorbi din pahar. Ce ai de gând 
să faci cu Nikki? 

Schimbarea de subiect fu neașteptată. 

- Ce vrei să spui? 

— Ştii ce vreau să spun. Ai fost cu ea. 

Gabe miji ochii. 

- După cum ţi-am spus data trecută, ea nu este un 
subiect de discuţie între noi. 

Dev ridică dintr-un umăr. 


- Sper că te gândești la... complicațiile pe termen lung 
ale continuării unei poveşti cu Nikki. Fa este cu aproape 
zece ani mai mică decât tine, tocmai a terminat facultatea 
și lucrează pentru familia noastră. 

- M-am gândit la asta, Dev. 

- Ştiu că am mai spus asta, dar merită să repet. Ce 
crezi că o să se întâmple dacă familia Rothchild decide să 
inițieze un proces pentru custodie? întrebă el. Tu și 
iubita ta de 22 de ani. Sunt convins că judecătorului nu i 
s-ar părea ideal. 

- Poate că Nic este cu zece ani mai mică, dar este 
responsabilă, matură şi un adult mai bun decât jumătate 
dintre noi, spuse el, cu inima strânsă, pentru că tot ce 
spunea era adevărat, iar el îşi bătuse joc de ea. William 
este fiul meu. Aş vrea să văd un judecător care ia o 
decizie împotriva mea dacă se ajunge acolo. 

Dev urmări cu un deget marginea paharului. 

- Atunci, ar trebui să ne asigurăm că nu se ajunge 
acolo. 

Gabe îi aruncă o privire lui Dev. 

- Nic ar fi... Aș avea încredere în ea cu William. Fără 
discuție. 

În clipa în care cuvintele îi zburară de pe buze, știu că 
spunea adevărul. Era un adevăr greu de digerat, din 
moment ce îl conștientiza mult prea târziu. 

O rănise din nou, dar știa că, de data asta, rănile 
provocate erau mult mai adânci decât orice se 
întâmplase cu patru ani în urmă. 

- Trebuia să-mi imaginez că, în cele din urmă, o să 
pună ghearele pe tine. Pe chipul lui Dev tremură urma 
unui zâmbet posac. Dacă ar mai fi trăit Lawrence ca să 
vadă asta. 

- Nu sunt prea sigur ce să zic la asta. 

- El ar fi avut multe lucruri de zis. 

- Sunt convins. 

- Numai că nu s-ar fi mulțumit doar să gândească 
aceste lucruri, continuă Dev. De ce crezi că nu-mi plăcea 
ca Nikki să alerge de colo-colo în afurisitele alea de 


costume de baie? Nu din cauza ta. Un mușchi zvâcni în 
maxilarul lui. Ci din cauza tatei. 

Nimic nu ar fi putut să-l uimească mai mult pe Gabe. 

- Poftim? 

- N-ai observat niciodată cum o privea? Buzele i se 
curbară de dezgust. Eu da. Am văzut. 

Gabe clipi lent. 

- Ce vrei să spui? 

Fl nu răspunse o vreme. 

- Tu nu-l cunoșteai, Gabe. Nu ca mine. Numai eu 
știam de ce era în stare nemernicul. De ce chestii a 
scăpat. 

Gabe simți că toate încremenesc înăuntrul lui când își 
privi fratele. Interiorul îi deveni ca de gheaţă. 

- A... Se opri. Nu. Nic i-ar fi spus ceva, mai ales după 
ce vorbise cu ea despre Emma. Dar ideea nu-l linişti mai 
deloc, din moment ce nu-i dezvăluise incidentul cu 
Parker de la piscină până nu o întrebase el. Ce a făcut? 

- Mai bine întrebi ce nu a făcut. Dădu pe gât restul de 
băutură, și buzele îi formară o linie subţire când strânse 
din dinți. Nu cred că am fost vreodată mai fericit decât în 
clipa în care am aflat că nu era tatăl meu. Că sângele lui 
blestemat nu curge prin venele mele. Întoarse privirea de 
la Gabe. Crede-mă, Gabe, noi doi suntem norocoşii! 

Fl apucă brațele scaunului. Ce știa Dev? O întrebare 
ieși la suprafață. Una care nu-i dădea pacea. 

- Tu ai făcut-o? Tu l-ai ucis? 

Privirea lui Dev reveni spre Gabe. EI nu răspunse. 

Trecu un moment, apoi Gabe se lăsă pe spate în scaun. 
Apucându-se de podul nasului, înjură în barbă. Sincer, 
nu-și dorea ca Dev să răspundă la acea întrebare. Nici 
măcar nu era sigur de ce întrebase. 

Gabe își lăsă mâna să coboare pe brațul scaunului. 

- Ştii, Sabrina a mai spus ceva. Mi-a zis că face din nou 
treaba murdară în locul meu. Habar n-am ce a vrut să 
spună, dar părea să se refere la ceva ce mai făcuse. 


Privirea lui Dev se ascuţi. 
- Nu cred... 


Uşa de la birou se deschise brusc. Gabe aruncă o 
privire peste umăr când Lucian intră în încăpere. Faptul 
că Lucian dăduse buzna fără să bată îl făcu să intre în 
alertă. Nici paloarea chipului lui nu era de mare ajutor. 

Instinctul lui Dev trebuia să urle același lucru ca al lui 
Gabe, pentru că fratele lui se aplecă în faţă şi întrebă: 

- Vreau să știu? 

Fratele lor mai mic se uită la Gabe, clătinând încet din 
cap în timp ce strângea telefonul în mână. 

- Este vorba despre Nikki. 

Gabe simţi sloiuri de gheață în tot trupul. Se mișcă 
înainte de a-și da seama de ceea ce făcea, băgă mâna în 
buzunar şi scoase telefonul. Văzu un apel pierdut, și 
inima i se opri în piept. Nu era Nic cea care sunase a 
doua oară. Ci Troy. Întoarse capul spre Lucian. Se 
ridicase, dar nu simţea podeaua sub picioare. 

- Ai vrea să detaliezi? întrebă Dev, părând calm - prea 
calm -, când Gabe simțea că se învârtea toată camera cu 
el. 

- Tocmai am vorbit cu Troy. Mi-a zis că Nikki a fost 
atacată în apartamentul ei... 

Fu singurul lucru pe care îl auzi Gabe - tot ce avea 
nevoie să audă în acel moment. 

- Este bine? 

Lucian deschise gura. 

- Nu... nu știu. 

Lumea lui Gabe încremeni când o senzaţie cumplită 
de dejă-vu îl luă cu asalt și îl zdruncină până în 
adâncurile fiinţei. Nu se putea. Nu Nic. Nu putea să 
piardă... 

Se opri brusc, fără să îi mai ofere acelui gând 
îngrozitor șansa de a căpăta un pic de coerenţă. 

- Unde este? 

- La Spitalul Universitar, răspunse Lucian. 

Gabe se îndreptă spre ușă. 

- Stai! N-ai auzit totul. Lucian se întoarse spre Dev. A 
fost Parker Harrington. 


Nikki tresări când tânărul doctor trecu lumina peste 
ochiul stâng. 


- Îmi pare rău pentru asta! El își înclină capul și se 
trase înapoi, stingând lumina. Sigur o să aveţi vânătăi și 
se va umfla, dar nu pare să existe vreo leziune gravă la 
nivelul ochiului sau al orbitei oculare. 

Fa fu tentată să încuviințeze din cap, dar decise că era 
mai înțelept să nu, din moment ce-și simțea tot corpul ca 
pe o mare rană deschisă. 

- Ar trebui să primim în curând radiografiile, dar cred 
că doar o să ni se confirme ce știm deja. Aveţi o contuzie 
pe partea stângă a cutiei toracice, dar nu cred să aveţi 
vreo coastă ruptă. O să vă doară, probabil o săptămână 
sau două, dar sunteţi o tânără foarte norocoasă. 

Chiar era norocoasă. 

Nikki o simţea cu toate oasele ei îndurerate. Parker 
fusese... Doamne, fusese hotărât să o ucidă. Nu doar atât, 
dar... 

Fa trase adânc aer în piept. 

Doctorul schiță un zâmbet. 

- Vrem să vă mai ţinem internată câteva ore, probabil 
peste noapte, ca să ne asigurăm că nu aveți vreo contuzie 
cerebrală. Ati fost lovită serios la cap. 

Privirea ei zbură peste umărul doctorului și se 
îndreptă spre pragul uşii. Simţi un gol în stomac. Un 
poliţist în uniformă se oprise acolo. 'Troy trecuse pe aici 
mai devreme, dar nu-l mai văzuse după ce revenise de la 
radiografii. 

Spera din inimă că nu îi sunase pe părinții ei. 

- O să vă administrăm ceva pentru durere în scurt 
timp, spunea doctorul. Şi-ar fi dorit să-și poată aminti 
numele lui. O să vă dea și o ușoară stare de somnolenţă, 
așa că nu vă faceți griji dacă simţiți că vă ia somnul, bine? 

- Bine. 

Vocea ei era răgușită şi avea dureri de fiecare dată 
când vorbea. O amintire înfricoşătoare a clipei în care 
fusese la un pas să-și piardă viaţa. 

Și nici măcar nu voia să se gândească de ce, dar nu 
reușea să se oprească. Era singurul lucru la care se putea 
gândi. 


Parker o ameninţase - ameninţase slujba părinţilor 
ei — şi o pusese în gardă în privința Sabrinei, dar el era 
Parker. O speriase în ziua în care îl pocnise Gabe, dar nu 
s-ar fi gândit niciodată, nici într-un milion de ani, că s-ar 
putea întâmpla una ca asta. 

Dar, câtă vreme rămăsese în apartament, așteptând să 
apară polițiștii, pusese cap la cap toate piesele de puzzle, 
și poate că se înșela, dar se îndoia serios că era cazul. 

Privirea ei reveni spre poliţist. Cum ochiul stâng părea 
să i se umfle foarte repede, nu putea distinge trăsăturile 
poliţistului. Erau neclare. În timp ce se uită lung la 
spatele lui, se gândi la... Sabrina. 

Parker venise după ea din cauza surorii lui. 

Nu crezuse niciodată că erau în stare de așa ceva, dar 
Parker era fratele Sabrinei. Era. Parker... nu mai era 
acum. 

Oh, Doamne! 

Buza de jos începu să-i tremure şi i se simţea ca naiba, 
pentru că era spartă și o durea cumplit. Era surprinsă că 
nu își pierduse nici un dinte. 

- Sunteţi sigură că nu vreţi să sunăm pe cineva? 
întrebă doctorul, atrăgându-i atenţia. 

- Am sunat-o pe prietena mea. 

Nu era chiar adevărat, dar avea de gând să o sune pe 
Rosie când se apropia momentul externării. 

Doctorul o privi stăruitor o clipă, apoi încuviinţă din 
cap. 

- Bine, atunci. O asistentă o să vină în curând să vă 
dea niște pastile pentru durere. 

- Mulţumesc, spuse ea şi îl urmări cum iese. 

Apoi, rămase singură, doar cu polițistul care aștepta 
alături. Ce căuta el aici? Poate pentru că Troy nu crezuse 
nici măcar o secundă că ea nu avea habar de ce voise 
Parker să-i facă rău. 

Dar, dacă i-ar fi spus motivul, ar fi trebuit să explice ce 
văzuse, şi, ei bine, asta însemna să-i implice şi pe frații de 
Vincent în poveste. O parte din ea nici măcar nu 
înțelegea de ce se străduia să-i protejeze. Poate era ceva 


ce moștenea de la părinţii ei. Oricum ar fi fost, nu avea 
de gând să spună nimic nici unui poliţist. 

Închizând ochiul zdravăn, încercă să-şi găsească locul 
în pat, dar, de fiecare dată când se mişca, trupul ei 
protesta. Pătura era subţire, şi lui Nikki îi era... atât de 
frig. 

Respiră tremurător, simțindu-se gâtuită de lacrimi. 

Omorâse un om. 

Si... nu ştia cum să se simtă în privinţa asta, pentru că, 
deşi era bucuroasă că trăia, să ucizi pe cineva era... 

Se simțea detașată de toate astea. De parcă plutea 
undeva deasupra propriului corp, legată de viață prin 
firicele subţiri şi fragile ce se puteau rupe în orice 
moment. Habar nu avea ce urma să se întâmple când 
aveau să se rupă cu adevărat. 

Asistenta veni şi o întrebă cum se simţea, în vreme ce 
îi administră medicamentele pentru durere. Le simţi 
când îi intrară în organism, amorţindu-i simţurile şi 
luându-i cu asalt gura. 

Nikki închise ochii și aşteptă ca medicamentele să-i 
alunge durerea și, odată cu ea, amintirea ochilor măriți 
de şoc ai lui Parker. 


CAPITOLUL 33 


Gabe era conștient că Lucian îl urmărea îndeaproape 
în timp ce traversa holul spitalului, îndreptându-se spre 
locul în care i se spusese că se afla Nic. Cu inima parcă 
oprită undeva în gât, o luă după colţ şi dădu peste Troy. 

- Aţi ajuns, spuse Troy. Trebuie să vorbim. 

- Discuţia poate să aștepte. 

Dădu să-l ocolească pe Troy. 

- Nu. Troy îl apucă de brat și îl opri. Nu poate. 

Gabe cobori privirea spre brațul lui Troy. 

— Ştii că te respect sincer și te consider ca un frate, dar, 
dacă nu-mi dai drumul, lucrurile o să iasă urâte ca naiba. 

Troy nu-i dădu drumul. 

- Ascultă, ştiu că vrei să o vezi, şi o să o vezi. Este chiar 
în capătul holului, trăieşte şi respiră, dar trebuie să-mi 
acorzi câteva minute. 

- Gabe. 

Lucian se ivi lângă el şi îşi puse o mână pe umărul lui. 

Ochii lui îi întâlniră pe ai lui Lucian. 

- M-a sunat, şi eu nu i-am răspuns. 

- Dar acum, eşti aici, și o vei vedea cât de curând. 
Lucian îl strânse pe Gabe de umăr. Dă-i lui Troy câteva 
minute! 

Înjurând, se întoarse spre detectiv. 

- Spune repede! 

- Parker Harrington a fost, zise el, vorbind în şoaptă. 
El a intrat în apartamentul ei... 

- Ştiu asta, șuieră Gabe printre dinți. 


- Dar ceea ce nu știm este de ce ar fi făcut una ca asta. 
Stii că nu sunt vreun fan de-al lui Parker, dar să bată o 
fată și să încerce să o omoare? Nu pare ceva ce i-ar fi stat 
în fire. 

Din nou, Gabe ajunse să nu mai simtă podeaua sub 
picioare în timp ce cuvintele lui Troy se strecurară 
înăuntrul lui. Dacă nu ar fi fost mâna lui Lucian pe 
umărul lui, ar fi făcut ceva nebunesc. Ştia că ar fi făcut 
ceva nebunesc. 

- Unde este Parker? întrebă Gabe, gândindu-se că ar fi 
fost bine să fie închis undeva, ca să nu poată ajunge el la 
nenorocit. 

Troy aruncă o privire între fraţi, și, când vorbi, vocea îi 
era joasă. 

- Parker este mort. 

- Poftim? izbucni Lucian. 

Gabe încremeni. 

- Nikki l-a ucis. Cu o daltă, spuse Troy, şi mintea lui 
Gabe se goli de orice gând - şi se umplu de furie. 
Polițistul a fost nevoit să-i smulgă dalta din mâini când a 
ajuns acolo. Troy aruncă o privire spre hol. L-a nimerit 
pe nemernic chiar în piept. 

- Doamne! 

Gabe se întoarse și se eliberă de sub mâna lui Lucian, 
trecându-și degetele prin păr. 

- A fost legitimă apărare, spuse Lucian. 

Troy înclină capul într-o parte. 

- Stim. Este evident, dar nu ştim de ce, iar Nikki nu 
vrea să vorbească. 

- Cum adică nu vrea să vorbească? întrebă Gabe. 

- A spus că nu știe de ce ar fi vrut Parker să-i facă 
vreun rău, iar eu nu cred rahatul ăsta. Troy îi întâlni 
privirea direct. Aș putea să pun pariu că nu ne spune tot 
ce ştie, și singurul motiv pentru care îmi închipui că nu 
vrea să facă asta este pentru că povestea are ceva de-a 
face cu unul dintre voi. Şi, cum sora lui Parker este 
logodnica lui Dev, nici nu trebuie să fii vreun mare 
geniu. 


Gabe înlemni. Nemernica de Sabrina. Se întoarse spre 
fratele lui. Privirile li se întâlniră, şi el ştiu în clipa aceea 
că Lucian se gândea la același lucru. 

Lucian făcu un pas într-o parte. 

- Trebuie să-l sun pe Dev. 

- Oh, nu, nu trebuie. 

Troy se întoarse spre Lucian. 

Sătul de această discuţie, el ignoră strigătele lui Troy 
care răsunară în urma lui în vreme ce străbătea holul. Îi 
fu uşor să găsească salonul ei, pentru că un poliţist stătea 
de pază. Acesta privi peste umărul lui, și probabil Troy îi 
făcuse semn, pentru că ofiţerul se dădu la o parte. 

Să pătrundă în acel salon era ca și cum ar fi înaintat pe 
nisipuri mișcătoare. Senzaţia că mai trecuse prin asta mai 
că îi făcu genunchii să cedeze. Nu mai conta că Troy îi 
spusese că Nic respira și era în viaţă. 

Să respiri şi să fii în viaţă nu însemna nimic. 

Gabe știa prea bine asta. 

Trăgând uşor aer în piept, dădu perdeaua laoparte şi o 
văzu - ei bine, îi văzu spatele. 

Nic stătea ghemuită pe o parte, cu spatele la ușă. Zări o 
perfuzie şi doar câteva monitoare. Ceea ce era bine, dat 
fiind contextul. 

Dar ea părea atât de mică în patul acela, prea mică. 

Gabe se apropie de patul îngust, disperat să 
întâlnească ochii ei căprui frumoși. Și apoi, chiar o văzu. 

Inima i se frânse în piept. 

Faptul că auzise de la Troy ce făcuse Parker nu îl 
putuse pregăti pentru ceea ce văzu. Nu păreau să existe 
mai mult de câţiva centimetri din chipul ei care să nu fi 
primit vreo lovitură. Buza îi era roșie și inflamată. Pe 
maxilarul ei se formau vânătăi de un roşu aprins, care 
căpătau nuanţe de violet pe margini. Ochiul stâng îi era 
umflat, cu vânătăi albastre și purpurii. Avea zgârieturi pe 
singurul obraz pe care îl putea el vedea. 

Simti că i se înmoaie genunchii. 

Gabe și-ar fi dorit ca Parker să mai fi fost în viață din 
mai multe motive. Mai întâi, pentru că Nic nu ar fi 
trebuit niciodată să facă ce făcuse. Fa era mult prea bună 


ca să poarte o asemenea povară. Dar cel mai egoist 
motiv? Și-ar fi dorit să-l omoare el în bătaie pe nemernic, 
să-l facă să plătească pentru fiecare vânătaie, pentru 
fiecare secundă de durere pe care o simţea ea. 

Se așeză pe scaunul gol din fața ei, întrebându-se unde 
Dumnezeu erau părinţii ei. Sprijinindu-și coatele pe 
genunchi, își trecu o mână peste față. 

La naiba, ea chiar nu merita asta. Nu merita nimeni, 
dar ea chiar nu merita asta. 

Ochii lui... îşi simţi ochii umezi. 

Ar fi trebuit să anticipeze una ca asta. Ideea că Sabrina 
și fratele ei erau nişte bătăi de cap inofensive se dovedise 
falsă în clipa în care înțelesese cât de multe ştia Sabrina 
despre el. Ar fi trebuit să se aștepte ca unul din ei să se 
ducă după Nikki. Nici Sabrina, nici Parker nu crezuseră 
vreodată că Gabe avea să fie cel care să îi dezvăluie totul 
lui Dev. Fl știa asta, așa că ar fi trebuit să fie acolo pentru 
ea. 

Dumnezeule! 

Nic tremură, ceea ce îi atrase atenția. Gabe răsuflă 
apăsat, aruncând o privire spre pătură. Îi alunecase spre 
talie. Cu grijă, se aplecă și i-o trase până peste umeri. 

Ea se mişcă ușor, cu o tresărire. Gabe o cercetă din 
priviri. Ce altceva era în neregulă? Ce nu reușea să vadă? 
Îl traversă un fior. 

Nic se mişcă din nou, şi apoi i se deschise un ochi. 
Expresia de pe chip dădu de înţeles că îl recunoscuse. 

- Gabe? 

- Îmi pare atât de rău! Vocea îi era groasă. Atât de al 
naibii de rău. 

Fruntea ei se încruntă, încercând să se ridice. 

Sec, 

Nic trase brusc aer în piept. 

El se întinse spre ea, dar mâna îi încremeni în aer, 
neștiind unde să o atingă pentru a nu-i face rău. 

- Cum să te ajut? 

Buzele lui Nic se strânseră în timp ea ce se lăsă pe 
spate. 

- Ce faci aici? 


Întrebarea îl surprinse. 

- Unde altundeva să fiu? 

Fa nu răspunse, ci își întoarse privirea. Gâtul ei. Fir-ar 
al naibii! Observă vânătăile de pe gâtul ei, vânătăi care 
păreau lăsate de degete. 

- Doamne! mârâi el. 

Mâna lui Nic înlemni. 

- Arăt așa rău? 

El îşi dădu seama că avea pumnii încleștați. 

- Eşti frumoasă. 

Fa scoase un râset răgușit și sufocat. 

- Cred că... ai probleme cu vederea. 

- Ba văd foarte bine. Fl încleștă și descleştă pumnii. 
Unde sunt părinţii tăi? 

Ochiul ei se închise. 

- Încă nu i-am sunat. 

- Nic. 

- Nu vreau să mă vadă aşa. S-ar speria la culme... iar 
mama nu are nevoie de asta acum. 

Lui Gabe nu-i venea să creadă că își făcea griji să nu-și 
necăjească părinții. 

- Scumpo, tot te vor vedea până la urmă. 

- Ştiu. Ea înghiţi în sec și apoi tresări. Dar nu trebuie 
să mă vadă chiar acum. 

- M-ai sunat, spuse el după o clipă, cu voce aspră. Şi 
n-am răspuns. Vorbeam... 

- Nu-i nimic. Nu contează. 

- Contează, Nic. 

Ea rămase tăcută un moment. 

- Te-am sunat după. Nu gândeam limpede. M-am 
gândit că Devlin... ar trebui să știe. 

Nu îl sunase ca să o ajute - și, Doamne, cuvintele ei îl 
răniră până în străfunduri. Când ea avusese cel mai mult 
nevoie de el, Gabe crease o situaţie care să nu-i permită 
să-i fie alături - în care ea să nici nu se fi gândit să îl 
sune. 

Nu era un lucru pe care să şi-l ierte prea uşor. 

Nic ridică o mână și își atinse încet buza. 

- Au! 


Un zâmbet crispat se desenă pe buzele lui, și el se 
aplecă, apucând-o uşor de încheietură și îndepărtându-i 
mâna. 

- Nu o atinge! 

Privirea ei o întâlni pe a lui și se feri imediat. După o 
clipă, el îi eliberă încheietura. Doamne, voia să o strângă 
în brațe și să nu-i mai dea drumul niciodată. 

- Ştii dacă au... hmm, dacă au luat deja cadavrul? 
întrebă ea. 

- Nu ştiu, dar pot să aflu. 

Buza îi tremură. 

- Era foarte mult sânge. Probabil a distrus... 

- O să mă ocup eu de asta. Și avea să se ocupe. Fa nu 
trebuia să mai vadă nimic din toate astea. Nu vreau să-ți 
faci griji pentru asta. O să mă asigur că totul este cum era 
inainte. 

- Mulţumesc! şopti ea. 

- Nu trebuie să-mi multumesti. Ar fi trebuit ca eu... 

- Ce ar fi trebuit? 

Să fi fost acolo. Ar fi trebuit să-i fi fost alături, ca să o 
protejeze. Ar fi trebuit să rezolve altfel lucrurile cu ea. Ar 
fi trebuit să-i povestească despre William și ar fi trebuit 
să... ar fi trebuit să-și permită să simtă ce simţea, nu să fie 
un nătărău încuiat la minte, îngrozit de ceea ce începea 
să simtă pentru ea. 

Ar fi trebuit să-și permită să o iubească. 

Lucrurile ar fi stat altfel. Totul ar fi fost mai ușor. În 
loc să intre într-un salon de spital, ar fi putut să se ducă 
la o morgă și la o înmormântare. La fel cum se 
întâmplase cu Emma, nu ar fi avut o a treia şansă ca să 
îndrepte lucrurile. 

Și trebuia să îndrepte lucrurile. 

Era amuzant cum, în asemenea momente, înțelegeai ce 
contează cel mai mult și cum orice altceva este doar 
zgomot de fundal. 

Nic rupse tăcerea. 

- O să... o să sun la Rosie şi o mă duc la ea. Nu pot să 
mă întorc acolo până nu se face curat. 


- O să vii acasă cu mine, spuse el încruntat. Şi o să 
rămâi cât este nevoie. 

- Nu cred... că este o mișcare inteligentă. 

- De ce naiba n-ar fi? 

Fa îl privi lung o clipă, apoi își întoarse privirea. EI 
trebuia să-i spună la ce se gândise și ce simțea, dar nu era 
momentul potrivit acum. 

Gabe ridică mâna lui Nic. Articulațiile îi erau roşii şi 
umflate. Avea sânge uscat sub unghii, între degete. Tot 
ce vedea îl scotea din minţi, dar nu putea să nege că fata 
lui era o luptătoare. 

Fata lui. 

Cele două cuvinte i se părură la fel de potrivite ca 
prima dată când le gândise, doar că, de această dată, își 
permise să le primească în inima lui, să le simtă. 

- Vrei să-mi spui ce s-a întâmplat? întrebă el după o 
clipă. 

- Nici n-am ştiut că este el la început, spuse ea cu voce 
blândă. Purta o mască de schi și s-a apropiat de mine. 
Am rămas blocată în dormitor, şi el... 

Fu cutremurată de un fior. 

Fiecare mușchi al lui se încordă când își încrucișă 
ambele mâini peste ale ei. Troy nu menţionase nici un fel 
de... de agresiune sexuală, dar un val cu totul nou de 
furie și groază se dezlănţuia în interiorul lui. 

- F] ce, scumpo? 

- Cred că încerca, știi tu, să mă violeze. Ochii ei erau 
închiși, şi slavă Cerului că era așa, pentru că Gabe era 
sigur că nu avea cum să ascundă furia ucigașă pe care o 
simţea gata să răbufnească. Am ripostat, și cred că a decis 
să renunţe la ideea asta şi a încercat să... încheie povestea. 

FI o strânse uşor de mână. 

- Ţi-a spus ceva? 

- Da. Fa trase tremurător aer în piept. A zis ceva ce 
nici nu știu cum să-ți spun. 

- Îmi poţi spune orice. 

Îi sărută articulațiile degetelor, şi ochiul ei bun se 
deschise. 

Se scurseră câteva clipe. 


- Mi-a spus că a venit la mine din cauza Sabrinei. Ea... 
este periculos de obsedată de tine. Nu știu de ce ar fi 
făcut Parker ce a făcut pentru ea, dar, Gabe, a spus că... 

El simţi un nod în stomac. 

- Ce a spus, Nic? 

Nic scoase o răsuflare tremurată. 

- A spus că el voise să rezolve lucrurile așa cum făcuse 
și înainte, dar Sabrina i-a zis că două accidente de 
maşină ar da de bănuit. 

Gabe înmărmuri. 

- Cred... Doamne, cred că vorbea despre Emma. Știu 
că sună nebunesc, dar nu încape îndoială că sunt nebuni. 
Nu știu cum s-a petrecut accidentul de mașină al Emmei, 
dar, Gabe, cred că trebuie investigat. 

Gabe nici măcar nu mai simţea mâna pe care o ţinea. 
Nu o mai vedea pe Nic și nici nu mai auzea bipurile 
constante ale monitorului. Când trase aer în piept, nu 
surprinse mirosul pătrunzător de dezinfectant nelipsit 
din spitale. Era în salon cu Nic, dar parcă nici nu era 
acolo. 

Sabrina și Parker avuseseră ceva de-a face cu 
accidentul Emmei? 

Fra posibil. Din câte ştia despre accident, Emma 
pierduse controlul mașinii la doar câţiva kilometri 
distanță de casa părinților ei. Se dusese să-l ia pe William 
de la ei. Intrase cu maşina într-un copac. Oare cineva - 
acel cineva fiind Parker - o scosese de pe drum? 

Era mai mult decât posibil. 

„Am făcut din nou treaba murdară în locul tău.“ 

Sabrina practic recunoscuse acest lucru. 

Se simţea zdruncinat până în adâncul fiinţei, dar ştia 
că nu se mișcase - nici măcar nu clipise. Furia 
nimicitoare reapăru la suprafaţă, şi, la naiba, era ca și 
cum i-ar fi luat foc pielea. 

- Gabe, şopti Nic. 

O auzi, dar parcă nici o auzi. Rămăsese blocat pe 
cuvintele ei. Moartea Emmei nu fusese un accident. 
Fusese o crimă, pentru că femeia aceea era obsedată de 


el. Nu reușea să înțeleagă, nu reușea nici să se gândească 
la asta. 

- Îmi pare rău! spuse Nic încet. Îmi pare atât de rău! 

Tot corpul lui tresări la auzul scuzelor ei murmurate și 
privirea lui se concentră asupra chipului ei vătămat și 
învineţit. Nic era cea care stătea întinsă pe patul de spital. 
Nu Emma. O răpiseră pe Emma de lângă fiul lor, dar nu 
reușiseră să o răpească pe Nic de lângă el. 

Ridicându-i din nou mâna la gură, el îi sărută palma și 
închise ochii. Pierduse o parte din Emma în noaptea în 
care fusese agresată și o pierduse definitiv în noaptea în 
care se răzbunase. Se întâlniseră o singură dată în ultimii 
cinci ani, şi întâlnirea aceea i-l oferise pe fiul lui, dar 
Gabe acceptase că totul se terminase între ei cu mult 
înainte de a afla despre accidentul Emmei. Era dincolo 
de capacitatea lui de înțelegere de ce decisese Sabrina să 
se ducă după ea, după tot acest timp. 

- Eşti bine? întrebă Nikki. 

Era? Nicidecum. Mânia, îmbinată cu neputinta, putea 
să explodeze într-un haos primejdios, dar reuşi să se 
adune. Trebuia să se adune. Pentru ea. Grija ei îl zgudui 
până în adâncul ființei. Nu trebuia să-și facă griji pentru 
el acum. 

- Sunt bine. Deschise ochii. Sunt bine, scumpo. 

Fa tăcu o clipă. 

- Nu le-am spus lui Troy și poliţiştilor nimic despre 
ce... mi-au zis Sabrina şi Parker. 

FI îi ridică mâna la frunte. 

- Dev o să-ţi fie recunoscător pentru asta, dar mie nu 
mi-ar fi păsat dacă le-ai fi spus. Nu trebuia să minți ca să 
eviți un scandal. Nici n-ar trebui să-ţi faci griji pentru 
asta. 

Ea nu spuse nimic pentru câteva momente. 

- Ce o să se întâmple? 

- Nu știu. Orice urma să se întâmple nu avea să fie 
prea frumos. Am vorbit cu Dev azi. A venit acasă 
devreme. I-am spus totul. 

- Serios? 

- Da. Se desparte de ea. 


Un râs aspru îi întredeschise buzele. 

- Deci... Sabrina l-a făcut pe Parker să mă reducă la 
tăcere degeaba? Sau doar din furie ori gelozie? 

El o subestimase pe Sabrina. Se putea să o fi făcut din 
gelozie, dar nu aveai cum să nu te întrebi de ce ar fi riscat 
Parker atât de mult pentru sora lui? 

- Nici... măcar nu mai contează, spuse ea. Pentru că 
oricum i-ai zis lui Devlin. Parker a făcut toate astea 
degeaba. A murit... 

- Mă doare în cot de el. A primit ce a meritat. Îmi 
doresc doar ca tu să nu fi trecut niciodată prin situația 
asta. Să nu fi trebuit să lupti... 

Rămase fără glas. 

Nu reuși să termine. 

- Gabe? 

El clătină din cap, continuând să o ţină de mână. 

- N-ar fi trebuit să treci prin nimic din toate astea. 

- E în regulă, spuse ea încet. Totul o să fie bine. 

- Încerci să mă liniştești tu pe mine? 

- Nu ştiu. Cred? 

Gabe clătină uluit din cap. 

- Eşti... Chiar nu ştiu ce să spun. 

Fa încercă să-și elibereze mâna, dar el nu-i dădu 
drumul. Nu avea să îi mai dea niciodată drumul. 

- Cred că ai spus deja destule, replică ea. 

O merita. 

Trecu un moment în timp ce ea își ridică privirea de la 
mâna lui aflată peste a ei. 

- De ce ești aici? 

- Trebuie să vorbim. Nu acum. EI îşi cobori gura şi 
mai sărută o dată dosul mâinii lovite, reducându-i 
protestele la tăcere. Dar o să vorbim mai târziu. 


CAPITOLUL 34 


Gabe rămase cu Nic până ce ea atipi și îi fu nespus de 
greu să plece chiar şi atunci. Dar trebuia să le vorbească 
fraţilor lui. 

Îi găsi într-una dintre camerele private de pe hol, Dev 
aflat în picioare în colțul micii încăperi, cu braţele 
încrucişate la piept, Lucian aşezat pe canapea. Lângă el 
era Julia. Din fericire, Troy plecase. Închise uşa în urma 
lui în timp ce Julia se ridică. 

- E bine? întrebă ea, şi îngrijorarea i se citi limpede în 
privire şi în încordarea buzelor. 

- Este plină de vânătăi, dar o să fie bine. Cel puţin, 
fizic. Vocea îi sună răguşit când vorbi din nou: Se 
odihneşte acum. 

Lucian răsuflă apăsat şi se lăsă pe spate pe canapeaua 
incomodă. 

- Doamne! Își frecă faţa între mâini când Julia se așeză 
din nou, atingându-i brațul. Unde sunt Livie şi Richard? 

- Nu-și doreşte ca ei să o vadă așa, explică el. Și trebuie 
să respectăm asta. Privirea lui o găsi pe a lui Dev. Bine? 

- Bine, murmură el, apoi spuse mai tare: Ai vorbit cu 
ea despre Parker? 

Gabe nu putea sta jos, așa că se opri în mijlocul 
încăperii. 

- Da. S-a dus după ea din cauza Sabrinei, dar asta nu e 
tot. 

- Nu? 

Lucian își cobori mâinile şi se întinse să le ia pe ale 
Juliei. 


- Nici pe departe, spuse el mânios. 

Privirea lui Dev alunecă spre canapea. 

- Poate că Julia ar trebui... 

- Nu, îl întrerupse Lucian, privind peste umăr. Julia 
face parte din familia asta, aşa că trebuie să știe nu doar 
părţile bune, ci și părțile urâte. Rămâne. 

În mod înțelept, Dev închise gura și nu mai spuse 
nimic. 

Pe de o parte, Gabe ar fi preferat ca Julia să nu audă 
asta, dar nu pentru că nu ar fi avut încredere în ea. 

- Parker a insinuat că el şi Sabrina au avut ceva de-a 
face cu accidentul Emmei. 

Lucian păli și păru să rămână fără cuvinte, dar nu 
reacţia lui fu ceea ce îl șocă pe Gabe. Ci reacția fratelui 
lor mai mare. Mai ales pentru că Dev nu avea niciodată 
vreo reacție la ceva. 

Dar acum, reacţionă. 

Se albi la față în timp ce făcu împleticit un pas înainte, 
apoi păru să-și dea seama de ceea ce făcea și desfăcu 
braţele. 

- Eşti sigur? întrebă el cu o voce pe care Gabe abia o 
recunoscu. Ce ţi s-a spus? 

Gabe repetă cele spuse de Nic. 

- Are sens. Mai ales dacă te gândești ce mi-a spus 
chiar Sabrina. 

- Doamne sfinte! şopti Julia. 

Dev susținu privirea lui Gabe pentru o clipă, apoi se 
uită în altă parte, cu buzele lipite într-o linie severă. Un 
mușchi zvâcni în maxilarul lui. 

- Trebuie să o găsim pe Sabrina, spuse Gabe. 

Fratele lui încuviință scurt din cap. 

- Mai întâi, o să-i fac o vizită lui Stefan, apoi merg la 
familia Harrington acasă. Nimeni nu poate să o ascundă 
de noi. 

Gabe răsuflă întretăiat. 

- O să fie trasă la răspundere pentru asta. 

- O să se întâmple mai mult de atât. 


- Trebuie să dormi în pat, Nikki. Serios. 


Rosie stătea în fața unei mese vechi de șah ce fusese 
transformată în măsuţă de cafea. 

În apartamentul prietenei ei găseai o mulțime de 
lucruri ciudate. Perdele din mărgele despărțeau camera 
de zi de dormitor. Afișe cu locuri bântuite din New 
Orleans se aliniau pe pereți lângă tablouri care păreau să 
aparțină unui muzeu. Lumânări în formă de om se 
înşirau de-a lungul rafturilor de cărți aproape pline cu 
relatări adevărate despre fenomene paranormale și, în 
mod ciudat, cu cărți de bucate. Lumânări normale se 
înşiruiau frumos în fața unui televizor surprinzător de 
mare. 

Nikki se așeză cu grijă pe canapea. 

- Pe canapea o să fie perfect. Trase de brățara de spital 
și oftă când își dădu seama că nenorocirea de plastic nu 
voia nicicum să cedeze. Cu ce le lipeau? Mulţumesc că ai 
venit după mine! 

- Dacă îmi mai mulțumești o dată, o să mă apuc să 
urlu. Rosie stătea lângă ea, şi îngrijorarea îi era întipărită 
pe chip. Aruncă o privire spre telefonul lui Nikki. Chiar 
trebuie să-i suni pe ai tăi. 

- O să-i sun. Ea oftă și își îndepărtă o șuviță de păr de 
pe faţă. Am timp. Mă îndoiesc sincer că o să mi se 
menţioneze numele când o să apară la știri. 

- Scumpo, a apărut deja la știri, îi spuse Rosie. A 
apărut la toate ştirile locale de dimineață. Parker 
Harrington? Este o chestie importantă. 

Nikki simţi un gol în stomac. 

- Dar nu mi-au spus numele, nu? 

- Nu. În mod bizar, au speculat că ar fi vorba despre o 
problemă între el şi o femeie cu care se vedea. 

- Doamne! Ea se lăsă pe spate, sperând să mai ia din 
greutatea care i se apăsa pe coaste. Vreau doar ca părinții 
mei să nu se sperie. 

- O să se sperie teribil. Nu încerc să te stresez, dar fiica 
lor aproape a fost ucisă și arată ca după o luptă pe viață și 
pe moarte. 

Nikki tresări. 

- Nu mă ajuti. 


- Ştiu că nu te ajut, dar nu este ca și cum ai putea să 
tragi un pui de somn o să te trezești arătând de parcă nu 
s-ar fi întâmplat nimic. Părinţii tăi o să se supere când o 
să-şi dea seama că ai așteptat atât de mult până să îi 
anunti. 

Fa știa prea bine. 

- O să-i sun puţin mai târziu. 

- Bine. Rosie se ridică şi se apropie de locul în care 
perdelele permiteau lumina dimineţii să se strecoare 
înăuntru prin uşile din sticlă de la balcon. Telefonul lui 
Nikki sună. De unde stătea, văzu cine era, şi Rosie ghici 
și ea. Este Gabe? 

- Da, șopti Nikki. Era a treia oară când suna. l-am 
trimis un mesaj și i-am spus că vin aici. 

- Dar voia să te duci la el, nu? 

Fa trase draperiile, și camera se cufundă în întuneric. 

Când, în cele din urmă, Gabe plecase de lângă ea, la 
primele ore ale dimineţii, ca să se vadă cu fraţii lui, Nikki 
iși lansase planul de evadare. În sfârșit, norocul fusese de 
partea ei. Rosie îi răspunsese la telefon, și fusese 
externată din spital înainte să revină Gabe. 

- Da, dar n-ar fi fost cea mai inspirată decizie. Nikki 
își trecu mâna peste genunchi și se concentră să respire 
adânc. 

- Sunt sigură că s-a gândit la toate când ţi-a propus. 

Nikki nu putu să nu își aducă aminte cum o ţinuse de 
mână, cum o sărutase. Cum păruse să i se umezească 
ochii și cu câtă reticență plecase de lângă ea. Îi spusese că 
trebuiau să vorbească, dar ea știa că tot ce simţea sau 
gândea era denaturat de cele întâmplate. 

- Nu contează. Ea închise ochiul zdravăn. Nu vreau 
decât să dorm. Bine? 

- Bine. Te las în pace dacă fugi în patul meu şi dormi 
acolo. Când Nikki deschise gura ca să protesteze, Rosie 
ridică o mână. Eu sunt deja trează, și, dacă dormi aici, nu 
o să te odihnești. De asemenea, nu sunt o prietenă de doi 
bani. Tu dormi în pat. Așa că ridică-te și fugi acolo! 

Urma unui zâmbet îi înflori pe buze. 


- Tu nu eşti o prietenă de doi bani. Fa se ridică, 
ignorând zvâcnirea de durere. O să mă bag în pat. 

Și făcu întocmai. Și nu doar asta, dar reuşi să se 
schimbe într-o pereche de pantaloni scurți şi un tricou 
larg, care i se potriviră suficient cât să se simtă în largul 
ei. În acest moment, ar fi pus orice pe ea doar ca să nu 
mai poarte hainele alea. 

Nu voia să mai vadă niciodată colanţii sau cămașa, iar 
Rosie păru să fi simţit asta, pentru că, în timp ce Nikki se 
făcu comodă, prietena ei scoase hainele din dormitor. 

Avu nevoie de ceva timp ca să-și găsească o poziţie 
confortabilă, renunțând, în cele din urmă și întinzându- 
se pe spate. Era atât de linişte, încât se întrebă dacă Rosie 
mai era în apartament. Dar liniștea o scotea din minţi, şi, 
când închise ochii, auzi respiraţia sacadată a lui Parker, îl 
simţi deasupra ei şi îi văzu ochii măriţi de șoc. 

Nikki strânse din buze şi ignoră durerea pe care i-o 
provocase mișcarea. Emoţia îi urcă de-a lungul gâtului. 
Lacrimile îi arseră ochii. Nu voia să plângă. Pe lângă că 
avea să o usture ca naiba ochiul umflat, îi era teamă că 
nu avea să se mai oprească dacă începea. Nu prea 
curând. Se întâmplaseră prea multe. Prea multe, și nu 
știa cum avea să facă față. 

La tot ce se întâmplase. 


- Eşti sigur că prietena ei e cea care locuieşte aici? 
întrebă Dev în timp ce urcau scările metalice spre un 
apartament de la etajul doi, deasupra a ceea ce părea să 
fie un magazin cu specific voodoo. Sau vreo preoteasă 
gata să învie morţii? 

Gabe ignoră comentariul. 

- Nu trebuia să vii. 

- Ba da, trebuia. Dev îşi aranjă ochelarii de soare pe 
care îi purta. Nikki a fost rănită din cauza relației mele cu 
Sabrina. 

Amândoi se simțeau responsabili. Gabe ar fi trebuit să 
spună ceva despre Sabrina mai devreme, iar Dev ar fi 
trebuit să încheie povestea cu ani în urmă. 

Nimic din toate astea nu mai conta acum. 


Gabe se opri în fața uşii pe care părea să atârne un fel 
de cruce celtică din lemn. Iscusința sculpturii îi atrase 
atenţia, ceea ce era al naibii de ciudat. 

Spera să fie locul pe care îl căuta. Fusese nevoit să facă 
muncă de cercetare şi o sunase pe Bev, pentru că știa că 
Nic era prietenă cu fiica ei. Bree îi spusese unde locuia 
Rosie. 

Bătu la ușă în timp ce Dev i se alătură pe palier. O 
secundă mai târziu, ușa se întredeschise. Bingo. Trebuia 
să fie Rosie, pentru că se potrivea perfect cu descrierea 
lui Bree. Fa scoase capul, având părul prins la spate cu o 
eșarfă violet cu... cranii? 

Da, erau cranii. 

- Mă gândeam eu că o să apari. Ea se uită peste 
umărul lui și se încruntă. Sunt surprinsă să-l văd pe el 
aici. 

Dev făcu un pas în lateral. 

- Poftim? 

Femeia îl ignoră. 

- Ai venit după Nikki? 

- Da. Mă laşi să intru? 

Ea se puse în ușă. 

- Depinde. Ai de gând să faci ce trebuie față de 
prietena mea? 

- Cine este această femeie? întrebă Dev. 

- Prenume „Nu-i“, nume de familie „Treaba Ta“! se 
răsti ea, fără a-și întoarce vreo clipă privirea de la Gabe. 

În ciuda situaţiei, Gabe se chinui să-și înăbușe râsul. 

- O să încerc. 

- Să încerci nu este de ajuns, amice. Nu mai este, 
răspunse Rosie, luându-l pe Gabe prin surprindere. 
Încercările tale se aseamănă cu încercările mele de a nu 
mânca ultimele negrese din frigider. N-au cine știe ce 
succes. 

- Bine. O să fac ce trebuie. De aceea mă aflu aici, spuse 
Gabe. Mă lași să intru? 

Fa păru să se gândească, apoi făcu un pas în spate şi 
deschise ușa. 

- E în dormitor. 


Gabe intră. 

- Mulţumesc! 

- Nu mă face să regret, spuse ea cu voce joasă. Pentru 
că nu o să-ţi placă dacă ajung să regret asta. 

El zâmbi, incapabil să se abţină. 

- Nu o să te fac să regreți. 

- Bun. 

Gabe o ocolea pe femeia asta care îi cam dădea fiori 
când îl auzi pe Dev întrebând: 

- Aceea chiar este o perdea din mărgele? 

- Ai o problemă cu asta? replică ea. Nu sunt pe gustul 
tău sau nu se ridică la nivelul? 

- Sunt ferm convins că celor mai mulți oameni care au 
trecut de doisprezece ani li se par lipsite de gust. 

- Poartă-te frumos! îi spuse Gabe lui Dev și îl lăsă în 
cameră cu prietena lui Nikki. 

Se strecură printre mărgele şi intră în încăperea 
întunecată. Avu nevoie de un moment ca să i se 
acomodeze privirea, dar o zări întinsă în mijlocul 
patului. 

Când se întorsese în camera de spital și văzuse că ea 
nu mai era, fusese copleșit între dorinţa de a înjura şi 
aceea de a izbucni în râs. Era semn bun faptul că ea se 
chinuia să facă exact opusul a ceea ce-și dorea el. 

Apropiindu-se de pat, se aşeză. Chiar în întunericul 
din cameră, își dădea seama că vânătăile arătau mai rău. 
Strânse din dinţi în timp ce întinse mâna, prinzând cu 
grijă între degete o șuviţă de păr. I-o îndepărtă de pe faţă. 

- Nikki, spuse el. 

Sprâncenele i se încruntară și ochiul drept se deschise. 
Se concentră asupra lui, și Gabe observă cum somnul i se 
risipește de pe chip. 

- Bună dimineaţa! 

El zâmbi. 

Fa îl privi lung o clipă. 

- Unde este Rosie? 

- În sufragerie. 

- Cum m-ai găsit? 


- A trebuit să fac ceva muncă de investigaţie, răspunse 
el. Nu credeai că o să vin după tine când am văzut că ai 
plecat? Când nu mi-ai răspuns la telefon? 

- Mă gândeam... Ea îşi întoarse privirea. Mă gândeam 
că o să-mi dai puţin spaţiu. 

- Nu de asta ai nevoie acum. 

- De unde ştii tu? 

- Pentru că ştiu, răspunse el și îi observă umerii 
încordaţi. Uneori, să dai spaţiu nu este mereu ce trebuie. 
Și acum, ai nevoie ca eu să-ţi fiu alături. Sunt aici. 

- Eu nu sunt Emma. 

- Ştiu. 

Fa răsuflă apăsat. 

- Stiu că te simţi vinovat şi probabil crezi toate 
lucrurile astea, dar nimic nu este real, știi? Nimic din 
toate astea nu o să mai fie peste o săptămână sau o lună, 
așa că putem să nu facem asta, te rog? 

- După cum spuneam mai devreme, trebuie să 
vorbim, şi acum nu este momentul potrivit pentru asta, 
dar o să-ţi spun așa. Habar n-ai ce cred sau dacă este real, 
spuse el, aşezându-şi mâna de cealaltă parte a picioarelor 
ei. Tot ce știu este că am dat-o rău în bară cu tine. Ar fi 
trebuit să-ți povestesc despre William și sigur n-ar fi 
trebuit să spun toate prostiile pe care ţi le-am zis. Ştiu al 
naibii de bine că ai fi extraordinară cu el. L-ai accepta. El 
te-ar accepta. Mi-am petrecut ultimele două zile ros de 
regrete, întrebându-mă dacă pot să repar lucrurile, 
întrebându-mă dacă merit măcar. Dar văzându-te în 
patul acela de spital... văzându-te acum? Știind că ai fi 
putut muri, m-am trezit din nou în aceeași situație, 
așteptând să apară a treia şi a patra șansă, fără ca eu să 
fac ceva ca să le merit, în timp ce mă concentram pe 
prostii. Mi-am dat seama că nimic din toate astea nu 
contează când vina vorba despre noi doi. Nimic. 

Nikki nu se mișcă. Gabe se întrebă dacă măcar mai 
respira. 

- Sunt aici pentru că nu există alt loc în care ar trebui 
să fiu. Sunt aici pentru că ai nevoie de mine, spuse el şi o 


sărută pe creștet. Şi sunt aici pentru că mi-am dat seama 
de ceva înainte să fii rănită. 

- De ce? şopti ea. 

- De ceva despre care o să discutăm mai târziu, bine? 
În clipa asta, nu vreau decât să te duc acasă şi să te ţin în 
brațe ca să mă asigur că ești bine... că o să fii bine. 

Fa nu răspunse, iar după o clipă chipul i se 
schimonosi. 

- Oh, Doamne! 

— Scumpo. 

El veni mai aproape şi se întinse spre ea. 

Fa încercă să se ridice în timp ce îşi apăsa mâinile pe 
față. Felul în care se mișcă, felul în care încercă să-şi 
ascundă lacrimile îl distruseră. 

Gabe reacționă. Se urcă lângă ea în pat și o strânse în 
brațe, având grijă să nu o rănească. Dar, după felul în 
care îi tremurau umerii sub greutatea suspinelor, se 
îndoia că îl putea simţi în vreun fel. 

Însă el era acolo. 

O cuprinse în brațe şi o ţinu în îmbrăţişarea lui în 
timp ce ea se apăsă în pieptul lui, şi degetele i se 
deschiseră și închiseră în aer. O tinu în brațe, încercând 
să o aline cu vorbe care nu prea aveau sens. Apoi, decise 
doar să o ţină în braţe și o lăsă să se descarce, pentru că 
așa era cel mai bine pentru ea. Trebuia să fie. 

La un moment dat, își dădu seama că Rosie veni să o 
verifice, dar nu spuse nimic și plecă, lăsându-i în pace. 

Nu ştia cât timp se scurse până când suspinele se 
liniștiră și sunetele înnebunite se stinseră. Ea îşi trase 
nasul în timp ce se dădu în spate și lăsă un mic spațiu 
între ei. 

- Scuze! Vocea ei suna mai rău ca înainte. N-am vrut 
să te umplu de lacrimi. 

- Nu-i nimic. Își tinu braţele în jurul ei. Funcţionez 
foarte bine ca batistă. 

Fa scoase un râset tremurător. 

- Doar că... m-a luat din senin. 

- De înţeles. 

Fa se șterse cu grijă la ochi. 


- Chiar... vrei să mă întorc la tine acasă? 

- Da, și probabil ar trebui să plecăm cât mai curând, 
de îndată ce eşti pregătită, spuse Gabe, permițându-și un 
rânjet. Dev este în cealaltă cameră cu prietena ta. 

- Poftim? Ea păru uluită. Ai lăsat-o pe Rosie cu el? 

EI îşi înăbuși un zâmbet. 

- Nu cred că trebuie să-ţi faci griji pentru prietena ta. 
Eu sunt mai îngrijorat pentru Dev. 

Fa se aplecă și aruncă o privire spre perdelele din 
mărgele. 

- Nu e de bine. 

- Probabil, încuviinţă el. Hai acasă cu mine, Nikki! 
Lasă-mă să-ți fiu alături. Lasă-mă să-mi repar greșelile. 

Privirea lui Nikki se întoarse spre el, și, pentru o clipă, 
Gabe se temu că ea avea să refuze. Dar avea de gând să o 
implore. Era pregătit şi să o ia pe sus ca să o scoată de 
aici. 

- Bine, spuse ea și se eliberă din strânsoarea lui. În 
regulă. 


CAPITOLUL 35 


Gabe privi cum Richard ieși din salon, lăsându-și fiica 
în dormitor cu mama ei. Bărbatul părea să fi îmbătrânit 
cu zece ani între momentul când intrase în cameră și 
acum. Şi Gabe se simțea la fel. Ultimele douăzeci și patru 
de ore nu fuseseră deloc ușoare. 

O adusese pe Nic aici, şi ea nu se împotrivise când o 
dusese direct în apartamentul lui. Adormise după ce 
reușise să mănânce vreo jumătate de castron de supă, dar 
nu dormise mult. 

Coşmarurile o chinuiau, şi Gabe nu putea face nimic 
altceva decât să o ţină în brațe până treceau, amintindu-i 
că nu mai era în apartament şi că era cât se putea de vie. 

De dimineaţă, se simţise, în sfârșit, pregătită să-i sune 
pe părinţii ei. Trebuia să se simtă în stare, pentru că 
Richard urma să vină a doua zi la muncă. Vizita nu 
fusese ușoară. 

Detesta să o vadă pe Livie plângând. 

Detesta să vadă şi cât de mult o afecta pe Nic. 

- Vrei să bei ceva? întrebă el. 

- Da. Richard își drese glasul, cu ochii aţintiți spre ușa 
închisă. O băutură mi-ar prinde bine. 

- O să fie bine. Gabe se apropie de micul bar aflat 
lângă bucătăria privată. E puternică. La fel ca Livie. 

Bărbatul mai în vârstă încuviință din cap. Trecură 
câteva momente. 

- Şi ce o să se întâmple cu Sabrina? 

În mod deloc surprinzător, Sabrina dispăruse - şi nu 
din cauza lor. 


- Dev are oameni care o caută. O să ne ocupăm de 
asta. 

- În stil de Vincent? 

Gabe turnă două pahare de coniac. Richard lucra 
pentru familia lor de foarte mult timp. 

- Chiar vrei să-ţi răspund? 

- E singurul meu copil, spuse Richard, întorcându-se 
spre Gabe. Nicolette a mea este o fată bună. Are un suflet 
bun. Într-o bună zi, o să facă mai bună viaţa altora. 
Vreau ca femeia aia să plătească pentru ce s-a întâmplat 
cu fata mea. 

Gabe își înclină capul în timp ce îi întinse băutura lui 
Richard. 

- Vrem aceleaşi lucruri. 

Bătrânul luă băutura și bău jumătate de pahar dintr-o 
înghiţitură. Puse paharul pe bar. 

- Am grijă de tine de când erai de-o șchioapă şi ştiu 
multe despre familia ta... multe despre tine. 

- Da. 

- Te-am respectat mereu, v-am văzut pe tine și pe 
fraţii tăi ca pe copiii mei. Își puse mâinile pe bar, 
susținând neclintit privirea lui Gabe. Mereu aveți motive 
întemeiate ca să faceţi ce faceţi. Înţeleg, și, chiar și atunci 
când ați făcut lucruri care sunt absolut contrare 
convingerilor mele, am continuat să ţin la voi de parcă 
ați fi fost ai mei. 

Umerii lui Gabe se încordară. Richard știa multe. 
Văzuse multe. Chiar mai multe decât Livie. 

- Şi ştiu că ne respectați pe mine şi pe soția mea, aşa că 
mă aştept la un răspuns direct la întrebarea mea, 
continuă el. Fiica mea este în dormitorul tău, în patul 
tău, şi ştiu că aţi petrecut mult timp împreună. Nu ca pe 
vremuri. Vreau să știu care sunt intenţiile tale. 

Gabe nu șovăi și nu minți. 

- O iubesc. 

Maxilarul bătrânului se încleștă. 

- Tocmai ai aflat că femeia pe care ai iubit-o în ultimii 
zece ani şi ceva a murit și ţi-a ascuns faptul că ai un fiu... 


- Ştiu unde vrei să ajungi. Înţeleg de ce te-ai gândi la 
Emma, dar ce simt pentru Nic nu are nimic de-a face cu 
Emma. O parte din mine o va iubi întotdeauna. Fl trase 
aer în piept. Dar partea care o iubeşte pe Nic este cu mult 
mai mare. 

O expresie de uimire se aprinse pe chipul lui Richard, 
apoi bărbatul ridică paharul și își termină coniacul. 

- Eşti cu zece ani mai mare decât ea. 

- Nu se simte așa. Poate o să se simtă într-o bună zi, 
când o să fiu de vârsta ta, dar nu acum. Şi corectează-mă 
dacă mă înşel, dar tu nu ești cu opt ani mai mare decât 
Livie? 

- Când ne-am întâlnit, lucrurile stăteau altfel. 

- Când v-aţi întâlnit, ea avea doar 18 ani, nu? 

- După cum am spus, lucrurile stăteau... 

- V-aţi iubit, sublinie Gabe. Asta e tot ce a contat. Și 
acum, uită-te la voi, de cât timp sunteți căsătoriţi? 

Richard arcui o sprânceană. 

- Şi cum rămâne cu William? 

- O voi duce să-l vadă, când o să se simtă în stare, și o 
să vedem apoi, zise el. Uite, n-am pus la punct toate 
detaliile. Nici măcar nu i-am spus lui Nic ce simt, dar îţi 
spun sincer. O iubesc. Sunt îndrăgostit de ea, așa că tot 
ce pot să-ţi spun este că o s-o scoatem noi cumva la 
capăt. 

- Nu i-ai spus fiicei mele că o iubești? 

- Nu încă. El aruncă o privire spre ușa închisă. N-am 
găsit momentul potrivit. 

- Nu există momentul potrivit pentru a-i împărtăși 
cuiva dragostea ta. 

Gabe simţi că i se pune un nod în gât în timp ce se uită 
lung la bărbatul pe care îl considera mai mult tată decât 
majordom. Știuse că, atunci când părinţii ei aveau să 
vină să o vadă, avea să fie nevoit să poarte această 
discuţie cu tatăl ei. Bărbatul nu putea să nu întrebe de ce 
se afla Nic în patul lui. Doar că nu era sigur de cum avea 
să primească Richard vestea. 

De fapt, era pregătit să rămână în faţa lui şi să-l lase pe 
Richard să-l pocnească, dacă tatăl lui Nic simțea că de 


asta avea nevoie. 

- Ce vrei să spui? se auzi el întrebând. 

- Ce vreau să spun este că se putea și mai rău decât ca 
un de Vincent să se îndrăgostească de fiica mea. 

Un zâmbet larg îi curbă buzele în sus. 

- Crezi că Livie o să fie de aceeași părere, cu blestemul 
și toate cele? 

- Nu ești fratele în privința căruia îmi fac griji când 
vine vorba despre blestem, răspunse Richard. Tu ești 
fratele în legătură cu care îmi fac cele mai puţine griji. 


Nikki stătea pe scaunul de pe veranda cu vedere spre 
piscină. O păturică moale şi subțire îi acoperea 
picioarele, apărând-o de briza răcoroasă care șfichiuia 
proprietatea și îi făcea să fluture şuviţele de păr de pe gât. 

Alături avea un pahar cu ceai şi o carte rămase 
neatinsă pe care i-o împrumutase Julia. Nikki nu-și 
dorea nimic mai mult decât să se piardă într-o lectură 
bună, dar cele întâmplate în ultimele zile îi acaparau 
complet gândurile. 

Să vadă reacţia părinților ei la felul cum arăta era un 
lucru pe care nu avea să-l uite multă vreme. La naiba, nu 
că avea să uite prea curând de atac, dar, dintr-un motiv 
oarecare, să-și vadă tatăl aproape dărâmat când o privise 
o tulburase până în străfunduri. 

Părinţii ei erau cei mai puternici oameni pe care îi 
cunoștea. 

Nikki era foarte bucuroasă că îi văzuse. Abia când 
mama ei o cuprinsese în brațe, înțelesese Nic câtă nevoie 
avea de ea în acel moment. Nimic nu te poate face să 
simţi că totul are să fie bine ca o îmbrăţișare a mamei. 

Ceea ce nu o făcuse să se simtă chiar atât de bine era că 
mama ei o întrebase ce căuta în patul lui Gabe. 
Momentul fusese cel puţin ciudat, pentru că nu ştiuse 
exact cum să răspundă. Nici măcar nu știa sigur ce se 
întâmpla între ei. 

Gabe discutase cu proprietarul apartamentului pentru 
a începe renovările. Nu era necesar doar să se facă 
ordine. Trebuia schimbată podeaua, pentru că sângele... 


Nikki se întinse după paharul cu ceai. Mâna îi 
tremură, făcând să se agite gheața când bău o gură de 
ceai. 

Cu alte cuvinte, aveau să mai treacă niște zile până să 
se poată întoarce în apartamentul ei. Gabe, împreună cu 
Rosie, îi adusese haine pentru mai multe zile. 

l-ar fi plăcut la nebunie să fie o muscă şi să-i audă și 
să-i vadă cât fuseseră împreună. 

Lăsând ceaiul deoparte, trase pătura până la umeri și 
închise ochii. Ochiul ei stâng dădea să se dezumfle, și 
începea să vadă normal, slavă Domnului. O mai durea 
coasta, mai ales când stătea în picioare sau când se 
întindea, dar se simțea din ce în ce mai bine. 

Viaţa mergea mai departe, chiar dacă nimeni nu ştia 
unde se afla Sabrina - și nu pentru că fraţii o ajutaseră să 
dispară în acel mod misterios ce îți dădea fiori. 

Sabrina ieşise pe cauţiune. 

Însemna că era pe undeva, şi gândul acesta era 
înspăimântător. Femeia aia nu avea toate țiglele pe casă. 
Ceea ce o făcu pe Nikki să se gândească la zvonurile 
despre blestemul familiei de Vincent. Femeile mureau, 
dispăreau sau îşi pierdeau mințile. 

Când se gândea la Sabrina, la sora şi la mama lor, chiar 
începea să se întrebe dacă nu exista un dram de adevăr în 
spatele zvonurilor. 

Sau dacă nu cumva era doar o familie teribil de 
ghinionistă. 

Nikki ar fi trebuit să-şi facă griji, pentru că era o 
femeie care locuia momentan în reședința de Vincent, 
dar la fel era şi Julia. Pe de altă parte, Julia aproape că 
fusese ucisă de Daniel. 

Și Nikki aproape că fusese ucisă de Parker. 

Poate chiar trebuia să-și facă griji. 

Încă îi era greu să se gândească la lucrurile de care 
fuseseră în stare Sabrina şi Parker. Faptul că o 
urmăriseră - îl urmăriseră pe Gabe în tot acest timp - o 
tulbura nespus. Nu mai avea nici o îndoială că Sabrina 
fusese responsabilă pentru căderea ei pe scări și pentru 
geamul spart. Geamul fusese probabil opera lui Parker - 


și, în toate momentele în care se simţise urmărită, 
avusese dreptate, fără îndoială. Nu înțelegea ce 
urmăriseră spărgând geamul mașinii, dar poate că 
voiseră doar să o sperie sau fusese un gest provocat de o 
gelozie oarbă. Nu ştia. 

Ce îi făcuseră, ce încercaseră să-i facă fusese oribil, dar 
ce le făcuseră Emmei și fiului ei fusese de un milion de 
ori mai crunt. 

Nikki chiar nu reușea să înțeleagă cum putea cineva să 
fie atât de rău... cum de ceea ce simţise Sabrina pentru 
Gabe se transformase în ceva atât de întunecat și de urât. 

Fra puţin probabil să înțeleagă vreodată. 

Deschizând ochii la auzul unor paşi care se apropiau, 
nu fu deloc surprinsă când îl văzu pe Gabe ivindu-se de 
după colțul verandei. 

Desculț. 

- Bună, spuse el şi se apropie, dar se opri la un pas de 
ea. Îți mai aduc un pahar? 

- Nu, dar îţi mulțumesc! 

Gabe îi făcuse toate poftele de când fusese sechestrată 
în camerele lui. Ce-i drept, îi cam plăcea. Cui nu i-ar fi 
plăcut? 

- Se face cam frig aici, spuse el și privi dincolo de 
verandă. Vântul îi agita șuvițele peste faţă. Vrei să intri? 

Nu era ce-şi dorea Nikki. 

Fra pregătită pentru discuţia pe care i-o promisese, 
mai mult decât pregătită, pentru că trebuia să înțeleagă 
în ce stadiu se aflau. În ultimele câteva zile, Gabe se 
purtase ca un iubit afectuos, având grijă de ea, dormind 
cu ea și trezindu-se odată cu ea dacă avea un coșmar. 
Fusese perfect. 

Dar nu se sărutaseră. Nu avuseseră atingeri mai 
îndrăzneţe sau seducătoare. Nu discutaseră mai nimic. 
Rămaseră într-un fel de așteptare. 

Nikki îi oferise deja inima ei lui Gabe. De două ori. 
Trebuia să știe dacă avea să mai existe o a treia oară, 
pentru că nu avea de gând să mai umble după Gabe. 

- Vreau să vorbim, spuse ea şi ridică privirea spre el. 
Ai spus că o să discutăm, și cred că a venit momentul să 


facem asta. 

Gabe rămase atât de nemișcat pentru o clipă, încât un 
sâmbure de groază prinse rădăcini în pieptul ei. 

- Da, a venit momentul să purtăm discuţia asta. 

Ea trase aer în piept. 

- Atunci, hai să vorbim! 

- Am derulat discuţia la nesfârşit în capul meu, 
dorindu-mi să fie perfectă, ştii? Pentru că eu cred că 
meriţi asta. El se sprijini de balustradă, cu mâinile 
încrucişate peste vita-de-vie. Şi m-am apucat să pun cap 
la cap toate momentele când am dat-o în bară, începând 
din dimineaţa aia când m-am trezit şi ţi-am spus pe alt 
nume. 

Odinioară, nimic nu o rănise mai mult pe Nikki decât 
să-şi amintească momentul acela, dar, în ultimele câteva 
săptămâni, ajunsese să-şi dea seama că o asemenea 
insistenţă pe astfel de gânduri te făcea să ai nevoie de ani 
buni de terapie. 

- Şi am descoperit că lista mea era destul de lungă, 
adăugă el cu autoironie. Atât de lungă, încât nici nu ştiu 
cum de am reușit să ajungem până aici. 

Și ea se întreba același lucru, dar încetase să se mai 
gândească la asta pentru că era mereu tentată să se 
întrebe dacă nu cumva se făcuse preş pentru inima ei. 

- Dar de neiertat este că nu ţi-am spus despre William 
şi felul cum ţi-am răspuns când m-ai întrebat de el. Am 
fost luat prin surprindere. Şi am ridicat în jurul meu 
toate zidurile de apărare pe care le aveam în dotare. Asta 
nu este o scuză. N-ar fi trebuit să reacţionez aşa. 

- De ce nu mi-ai spus? Care este adevăratul motiv 
dacă nu ai păstrat secretul întrucât considerai că nu era 
treaba mea? 

El își întoarse privirea, şi pieptul i se înălță cu o 
răsuflare chinuită. 

- Sincer? Mi-a fost rușine. Nu că am un fiu. Doamne, 
în nici un caz! Dar că am un fiu care este crescut de 
bunici. Am un fiu de care n-am știut timp de cinci ani. 
Un fiu pe care încă nu îl cresc eu şi care trăieşte la câteva 


ore distanță de mine. Nu este un lucru uşor de 
împărtăşit. 

- Înţeleg asta. Chiar înțeleg, dar n-ai ştiut despre 
existenţa lui până când te-au sunat bunicii. Nu te poți 
învinovăți că nu i-ai fost alături. 

- Chiar mă aperi în clipa asta? 

El păru şocat. 

- Cred în continuare că ești un ticălos pentru felul în 
care te-ai purtat cu mine, zise ea cu toată seriozitatea. 
Dar spun lucrurilor pe nume. Oricare ar fi fost motivul, 
ea ţi-a ascuns existenţa lui William. Nu este vina ta. 

- Dar eu nu sunt cu el acum. 

- Pentru că le dai timp bunicilor lui să se împace cu 
ideea. Ascultă, eu nu spun că te descurci perfect, dar îţi 
dai silinţa într-o situaţie atât de încurcată. 

El rămase tăcut o vreme. 

- Ştii, nu o să aflu niciodată de ce nu mi-a spus despre 
el. Adică, ce este atât de aiurea la mine încât să nu-și fi 
dorit să aflu că am un fiu? 

- Nu-ţi face asta! Fa se trase mai în față, ignorându-și 
durerea din coaste. Nu ești perfect, şi familia ta este puţin 
ciudată, dar, indiferent care a motivul pentru care nu ţi-a 
spus nimic despre el, este vina ei, nu a ta. Cum Gabe nu 
zicea nimic, ea decise să continue: Te cunosc de când 
eram mică. Te cunosc, Gabe. Nimic nu m-ar face să cred 
că ai fi un tată rău. Nimic nu m-ar face să nu-mi doresc 
să faci parte din viața unui copil. 

- Chiar dacă ai ști că am ajutat la uciderea cuiva? 

Fa simţi cum i se cască un gol în stomac. 

- Deja știu. 

- Poftim? 

FI păli. 

- Mi-a povestit Sabrina, când mi-a spus despre 
William. Doar că n-am avut ocazia să aduc asta în 
discuţie și m-am gândit, ei bine... 

- Ei bine, ce? 

Fa răsuflă brusc. 

- Ştiu ce s-a întâmplat cu Emma. Poate sunt un om 
rău, dar el chiar a primit ce merita. Adică, ar trebui să-mi 


pară rău pentru cineva care a făcut asta? 

El nu spuse nimic. 

- lar eu... Fa trase aer în piept. L-am ucis pe Parker. 

- E ceva diferit. Te apărai. 

- lar tu o apărai pe femeia pe care o iubeai. 

- Nu este același lucru. 

Fa îi întâlni privirea. 

- Dacă a ales să te țină departe de William din cauza a 
ceea ce s-a întâmplat cu atacatorul ei, atunci a fost 
alegerea ei. Nu o pot învinovăţi pentru asta. Nu-ţi pot 
spune decât ce aș fi făcut eu dacă ar fi fost vorba despre 
mine. 

Privire îi deveni mai intensă. 

- Şi ce ai fi făcut? 

- Aş fi vrut să te ajut. 

El scoase un râset sufocat. 

- Cum să nu! 

- Da, insistă ea. Urăsc gândul că... că am ucis pe 
cineva, dar am făcut-o ca să supraviețuiesc. Și, dacă nu aș 
fi făcut-o, nu aş mai fi fost aici. Ştiu că ce s-a întâmplat 
cu tipul acela nu este acelaşi lucru, dar povestea asta 
chiar îţi oferă o nouă perspectivă asupra lucrurilor. 

Gabe încuviinţă încet din cap, în timp ce ea îl cerceta 
cu privirea. Nikki înțelegea de ce nu-i dezvăluise un 
secret atât de important. Dar tot nu-i plăcea că o făcuse. 
Putea să-l ierte? 

Merita să fie iertat? 

În adâncul inimii, ştia deja răspunsul. 

El schiță un surâs. 

- Stii, îmi închipuiam discuţia asta desfășurându-se 
altfel. Poate la o cină la lumina lumânărilor sau după ce 
făceam dragoste până uitam și cum ne cheamă. 

Se simţi traversată de cei mai delicioși fiori la auzul 
ultimelor cuvinte. 

El se împinse dinspre balustradă. 

- Dar un om înţelept, pe care îl cunoşti foarte bine, 
mi-a spus că nu există un moment potrivit pentru a-i 
împărtăși cuiva iubirea ta. 

Nikki se uită lung la el, neștiind dacă auzise bine. 


- Poftim? şopti ea. 

Zâmbetul lui căpătă un aer sfios, aproape copilăresc. 

- Te iubesc, Nic! 

- De când? întrebă ea fără să mai stea pe gânduri. 

FI râse, lung și adânc. 

- Nu ştiu. Cred că din clipa în care mi-ai spus să-mi 
fac singur curat în cameră. 

Ea se trase în spate. 

- De atunci? 

- Fi bine, da, poate de atunci şi de prima dată când ti- 
ai dat drumul în timp ce-mi rosteai numele. 

- Poate ar trebui să încetezi să mai dai exemple. 

Râzând, el se întinse și îi cuprinse cu blândeţe obrajii 
în palme. 

- Nu ştiu exact de când, dar ştiu că s-a întâmplat. 
Poate a fost dintr-odată. Poate a fost ceva care s-a născut 
în minte încet. Nu ştiu, dar știu că este real. Ce simt 
pentru tine nu este doar dorință - chiar dacă te doresc 
dincolo de cuvinte, nu mă înțelege greșit. Este mai 
profund. Este mai plin de însemnătate. Mă face să mă 
gândesc la lucruri la care nu credeam că o să mă mai 
gândesc vreodată. 

Inima ei începu să se zbată nebunește în piept. 

- Cum ar fi? 

Privirea lui o căută pe a ei. 

- Cum ar fi să ne mutăm împreună. Poate să ne 
cumpărăm un pește în acvariu, apoi să adoptăm unul 
dintre câinii cu care lucrezi. Pași mici la început, apoi, 
paşi mai mari. Cum ar fi să ne ducem să căutăm cel mai 
mare şi mai îngrozitor inel care tot nu o să fie îndeajuns 
de mare, pe care să ţi-l pun pe deget. Cum ar fi să-mi 
întemeiez o familie, una cu William, cu tine și poate cu 
încă un copil sau doi. 

Fa inspiră încet. Nu-i venea să creadă ce auzea, dar 
simţea cu fiecare celulă din fiinţa ei că îi spunea adevărul. 

- Deci, da, te iubesc, Nic. EI își trecu un deget peste 
conturul buzei ei, având grijă să nu atingă partea care 
încă se vindeca. Și, dacă tu nu mă mai iubeşti, o să mă 
lupt atât cât este nevoie ca să te fac să te îndrăgostești din 


nou de mine. lar eu am foarte mult timp la dispoziţie. 
Sunt un de Vincent. Înţeleg ce... 

- Te iubesc, idiotule! spuse ea râzând în timp ce 
lacrimi stupide îi împăienjeniră privirea. Nu mai eram 
aici dacă nu te iubeam. Nu mai... 

Buzele lui Gabe le întâlniră pe ale ei, şi sărutul lui era 
blând, dulce şi atent. Genul de sărut la care visase ea 
când era mai mică, pentru că era sărutul unui bărbat 
îndrăgostit. Ştia să facă diferența. Părea un lucru 
nebunesc, dar era adevărat. 

Fa îl apucă de brațe, clipind ca să-şi înăbușe lacrimile, 
în timp ce el își ridică gura de pe a ei. În tinereţe, Nikki 
visase la acest moment, chiar se rugase o dată sau de 
două ori să fie sărutată așa, iar realitatea era cu mult mai 
frumoasă decât s-ar fi așteptat vreodată. Emoţia se 
descătușă înăuntrul ei, haotică, incandescentă şi 
mistuitoare. 

Vocea îi tremură când spuse: 

- Te iubesc, Gabe! 

- Nu o să mă satur niciodată să te aud spunând asta. 
Niciodată. Apoi, Gabe îşi strecură un braț pe sub 
picioarele ei, și Nic se trezi ridicată în brațe cu tot cu 
pătură. El o strânse la piept în timp ce o purtă înăuntru. 
Și o să-mi petrec următoarele două ore dovedindu-ţi 
asta. 


CAPITOLUL 36 


Nikki nu fusese niciodată mai recunoscătoare decât în 
clipa aceea în care Gabe își petrecuse noaptea la ea. Nu 
avea nimic de-a face cu cele întâmplate în apartamentul 
ei cu o lună în urmă. Chiar dacă Gabe stătuse cu ea vreo 
câteva nopţi după ce se întorsese. Îi fusese alături în 
prima noapte pe care o dormise ea aici. 

Dacă nu l-ar fi iubit deja, s-ar fi îndrăgostit de el în 
noaptea aceea, când ea nu îşi putuse găsi locul în noua 
casă, şi el îi fusese alături ca să-i distragă atenţia. Când se 
trezise în toiul nopții, temându-se că cineva intrase în 
apartament, el îi fusese alături şi se ridicase din pat ca să 
verifice toate încuietorile și ușile, apoi o ţinuse în braţe 
până când, în cele din urmă, ea adormise din nou. 

lar noaptea aceea se repetase câteva nopţi la rând, 
până când trauma de a retrăi ce făcuse Parker se atenuase 
atât de mult, încât ea reuşise să doarmă fără întrerupere 
o noapte întreagă. 

Recunoștința nu avea nimic de-a face cu faptul că 
trebuiau să se trezească oarecum devreme ca să 
pornească la drum. 

În clipa aceea, avea de-a face doar cu felul în care o 
trezise Gabe cu vreo jumătate de oră în urmă, mai întâi 
cu mâna între coapsele ei, apoi cu gura, iar acum, când 
ultima pulsaţie a eliberării o cuprinse, Nikki decise că ar 
fi putut să se trezească așa în fiecare dimineață. 

Pumnul în care ea îi prinsese șuvițele mătăsoase se 
descleștă când Gabe își apropie gura minunată de a ei. Își 
simţi gustul pe buzele lui când îl sărută. 


- Hei, spuse el, trecându-și alene buzele peste ale ei. 

- Neaţa! 

Fa îl întoarse pe spate și îl încălecă, presărând o cărare 
de săruturi scurte pe gâtul și pe pieptul lui. 

Mâinile lui se încordară pe șoldurile ei. 

- Ai dormit bine? 

- Perfect. Limba ei îi dezmierdă un sfârc. Tu? 

- Neiîntors. El gemu când ea întinse mâna între 
trupurile lor şi îi cuprinse penisul tare. Știi, ai adormit pe 
mine aseară. 

- Ba nu! 

Fa își ridică șoldurile și se poziţionă pe erecţia lui. 

- Ba da. El îşi lăsă mâinile să alunece de-o parte şi de 
alta, cuprinzându-i fesele în palme. Ai căzut lată pe 
pieptul meu. 

Fa zâmbi larg. 

- Din cauza vinului. 

- Doar a vinului? 

- Și poate a orgasmelor, recunoscu ea. 

- Cu siguranță. Cuvintele lui se încheiară cu un 
geamăt când ea se lăsă pe penisul lui și îl învălui. Totuși, 
mi-a plăcut. 

- Da? 

Nikki începu să-și legene şoldurile înainte şi înapoi. 

- Da. Fl îşi lăsă mâna să urce peste spatele ei și să i se 
afunde în păr. Îmi place să te simt pe mine. Cred că de 
asta dorm mai bine când sunt cu tine. Îi revendică gura 
cu a lui. Dar îmi place mai mult asta. 

Râsul ei fu înghiţit de sărutul lui, și nu mai rămase loc 
pentru cuvinte. Corpurile lor dansară într-un ritm lent la 
început, apoi tot mai intens, până când singurele sunete 
ce mai răsunară în cameră erau gemetele și suspinele lor. 
Tensiunea crescu în adâncul ei, în timp ce Nikki se 
unduia peste el. 

- Te iubesc! spuse Gabe pe gura ei. 

Cele două cuvinte o făcură să zboare dincolo de 
culmile plăcerii. Orice aparenţă de stăpânire de sine și de 
ritm se frânse. Își lipi pieptul de al lui când Gabe își 
înfăşură un braţ peste spatelui ei şi pe celălalt în jurul 


taliei, strângând-o în îmbrățișarea lui și preluând 
controlul. O penetră, atingând fiecare punct care o 
înnebunea. O plăcere uluitoare i se învolbură prin vene. 
Simti că se frânge din nou, explodând într-un milion de 
bucățele. De data aceasta, Gabe i se alătură în dansul spre 
eliberare, lăsând capul pe spate în timp ce își dădu 
drumul adânc înăuntrul ei și scoase cel mai sexy geamăt 
pe care îl auzise vreodată Nikki. 

Fa se prăbuşi peste el, bătăile inimii ei începând să se 
liniștească în timp ce corpul continuă să-i vibreze. 

- Cred că... o să adorm iar pe tine. 

El chicoti în timp ce îi dădu părul de pe față. 

- În mod normal, n-aş avea o problemă cu asta, dar 
trebuie să ne trezim curând. 

Aşa era, dar, în acel moment, își simţea muşchii 
aproape lichefiaţi, iar Gabe continuă să nu se miște. Își 
ținea un braţ întins peste ea, iar cealaltă mână i se 
odihnea pe lateralul capului. 

Nikki închise ochii. 

Lucrurile nu merseseră chiar ca pe roate în ultima 
lună. Părinţii ei acceptaseră relația sa cu Gabe, dar mama 
ei îl luase la rost fără știrea lui Nikki. Avuseseră o 
conversaţie între patru ochi, una despre care Gabe evita 
să vorbească oricând Nikki o aducea în discuţie, dar ea 
era aproape convinsă că mama ei îl ameninţase într-un 
fel sau altul. 

Lucian și Julia nici nu clipiseră când Gabe îi rugase să 
li se alăture la cină prima dată. Probabil pentru că 
bănuiseră că se întâmpla ceva. Iar faptul că fusese dusă în 
dormitorul lui Gabe după atac probabil fusese o dovadă 
clară că erau mai mult decât prieteni. 

Și Devlin era doar... ei bine, era Devlin. 

La drept vorbind, Nikki nu-l prea văzuse din ziua în 
care apăruse cu Gabe acasă la Rosie. Chiar şi după ce ea 
se întorsese să lucreze la conacul de Vincent, el cinase 
rareori acasă şi părea să fie prezent doar seara. Habar nu 
avea cum se descurca Dev cu toată situaţia, dar bănuia că 
avea multe altele pe cap. 

Ca, de exemplu, unde naiba era Sabrina? 


Nimeni nu o mai văzuse. Nu mai auzise de ea. Nimic. 
Familia ei îi anunţase dispariţia, și detaliul doar agravase 
scandalul care învăluia acum familiile Harrington şi de 
Vincent. Revistele şi site-urile de scandal aveau treabă 
cât era ziua de lungă, la fel şi Ross Haid. La urma urmei, 
era vorba despre fiul ucigaș şi fiica dispărută dintr-o 
familie bogată, fiică ce fusese logodită cu un membru al 
altei familii bogate, al cărei nume era sinonim cu 
scandalul. 

Dar ei și lui Gabe... le mergea foarte bine, în ciuda 
contextului. Frau împreună. Cu adevărat. Fără să se 
ascundă. Nikki avusese atâtea fantezii legate de ideea de a 
fi împreună, dar în nici una nu își închipuise cum avea să 
le fie în viaţa reală. Un zâmbet obosit și fericit îi apăru pe 
buze. 

- La ce te gândești? întrebă el. 

- La noi, recunoscu ea. Îmi aminteam de câte ori am 
visat la asta și mă gândeam că realitatea este mult mai 
minunată decât visurile. 

Bratul lui se strânse în jurul ei, şi el rămase tăcut 
pentru o clipă. 

- Uneori, încă simt că nu te merit. 

Fa înălță capul ca să se uite la el. 

- Mă meriti, Gabe. O dovedeşti în fiecare zi. 

- O să continui să o demonstrez. 

- Știu, șopti ea. 

- Probabil ar trebui să ne trezim şi să pornim curând 
la drum, spuse Gabe, dar își strânse brațul pe talia ei și o 
trase mai aproape. Nu este un drum lung, dar n-aş vrea 
să rămânem blocati în trafic. 

Fa apăsă un sărut pe pieptul lui. 

- Ar trebui. 

Nikki era pregătită să înceapă ziua, pentru că era o zi 
foarte importantă. Una dintre cele mai importante din 
viaţa ei, fiindcă era un pas spre viitorul ei - spre viitorul 
lor. 

Nikki urma să îl întâlnească astăzi pe fiul lui Gabe. 

- Ai emoții? întrebă el, îndepărtându-i părul de pe 
față. 


- Un pic, recunoscu ea. 

- N-ar trebui. 

Gabe se ridică şi o ţinu astfel încât privirea lui o întâlni 
pe a ei. 

- Crezi? întrebă ea. 

- Știu asta. Şi apoi, Gabriel de Vincent rosti cuvintele 
la care ea visase mare parte din viaţă; aceleași două 
cuvinte pe care nu se sătura să le audă. Te iubesc! 


Pietrișul scrâșni sub cauciucuri în timp ce Gabe se 
strecură în locul din partea din spate a parcării. Ajunseră 
cu câteva minute mai devreme. Opri motorul şi se uită la 
Nic. Privirea ei o întâlni pe a lui, și, fără să mai stea pe 
gânduri, el se întinse şi o luă de mână. 

- Încă am emoţii, spuse ea, împletindu-și degetele cu 
ale lui, dar el știa deja asta. O dovadă în acest sens era 
faptul că se schimbase de cinci ori înainte de a alege o 
pereche de blugi negri și o bluză cu cordon. Dar mă 
descurc. 

El îi duse mâna spre gură și îi sărută podul palmei. 

- Știu. 

Fa îl răsplăti cu un zâmbet larg încântător. 

- Tu ai emoţii? 

Gabe fu tentat să mintă și să spună că nu, dar lucrurile 
nu stăteau așa între ei. Erau sinceri, chiar şi atunci când 
era ceva stânjenitor. 

- Da. Mereu am emoții când mă văd cu el. 

Avusese emoții chiar și când îl văzuse pe William cu 
un weekend în urmă. Se gândise că era bine să petreacă 
puțin timp cu fiul lui înainte de a-i face cunoștință cu 
Nic. Soții Rothchild știau că venea cu ea azi. Nu se 
împotriviseră planului lui, dar nici nu fuseseră peste 
poate de încântați. Dar nu că aveau ceva personal cu ea. 
Reticenţa lor nu era din cauza lui Nic, a vârstei sau a 
relaţiei ei cu Gabe. Nu se simțeau aşa pentru că Gabe 
avea o relaţie cu cineva care urma să facă parte din 
viitorul nepotului lor. 

Se simțeau aşa din cauza Emmei. 

Durerea provocată de pierderea fiicei lor li se vedea în 
continuare în ochi de fiecare dată când Gabe vorbea cu 


ei. 

Gabe trebuia să le spună despre Sabrina, chiar dacă nu 
voia să îi împovăreze cu aşa ceva. Nu voia să fie nevoiti 
să poarte o asemenea povară sau să cunoască neputința 
care se transforma într-o furie capabilă să distrugă un 
om, dar, cum Sabrina se plimba în voie pe undeva, 
familia Rothchild trebuia să fie pusă în gardă, în cazul în 
care ea avea să încerce ceva ce îl implica pe fiul lui. 

Spera din inimă să fie găsită și să nu mai reprezinte o 
problemă, dar nu voia să-și asume un risc ţinând familia 
Rothchild departe de toată povestea asta. 

- E în regulă să ai emoţii. Atâta timp cât știi că te 
iubește, Gabe. Nic îl strânse de mână și apoi se aplecă 
peste scaun, aşezându-și cealaltă mână pe ceafa lui. Îi 
întoarse gura spre a ei şi îl sărută ușor. Atâta timp cât știi 
că şi eu te iubesc. 

- Mmm, murmură el pe buzele ei. Mai bine coborâm 
din mașină înainte să ne lansăm în comportamente 
indecente. 

Nic râse și se trase înapoi. 

- Hai să mergem! 

După ce ieşiră din maşină, Gabe o luă de mână și îşi 
croiră drum printre mașini, înspre în parc. Ştia că aveau 
să se vadă cu familia Rothchild lângă locul de joacă. 
Copilul lui era un băieţel plin de energie, şi Gabe știa din 
proprie experiență că fugea necontenit între leagăne, 
balansoare şi tobogane. 

- lată-i! spuse el. 

Soții Rothchild stăteau pe o bancă, în timp ce William 
stătea atârnat de una dintre barele metalice. 

Probabil îi spuseseră ceva, pentru că William se 
desprinse repede de bară și se îndepărtă de bunicii lui, 
observându-i înainte ca Gabe să spună vreun cuvânt. 
Chipul băiețelului fu luminat de un zâmbet larg. O parte 
din teama lui Gabe începu să pălească. William îl 
recunoștea. Era o teamă stupidă, pe care o simțea de 
fiecare dată când se vedea cu fiul lui. Îl uitase William în 
zilele dintre vizite? Era o teamă care probabil nu avea să 


dispară până când lucrurile nu aveau să se așeze, dar 
William îl recunoştea. Era... un lucru bun. 

- Oh, Doamne, șopti Nic, dar el reuși să audă emoția 
din glasul ei. Seamănă cu tine, Gabe! 

- Da, nu-i aşa? Mândria i se citi în voce. O să fie un 
mic cuceritor. 

Nic râse. 

- Da... da, aşa o să fie. 

Fa îl strânse de mână, în timp ce William alerga în 
jurul caruselului, dând vioi din mâini și din picioare. 
Gabe simţi cum se evaporă orice urmă de teamă. Nu 
doar că William îl recunoștea, dar părea și încântat să-l 
vadă, şi asta... asta îl copleşi pe Gabe. Nic își eliberă mâna 
chiar la timp. Gabe se lăsă într-un genunchi în timp ce 
William se aruncă în brațele tatălui său. Micutul îl 
cuprinse în braţe pe Gabe și, chiar dacă era uşor, aproape 
că îl răsturnă. 

- Bună, micuţțule, ce mă bucur să te văd! Vocea îi 
răsună aspru. Mă bucur foarte mult. 

William nu avea rețineri când te lua în brațe. Gabe știa 
deja asta. Era o îmbrăţişare din toată inima, lipsită de 
orice rezerve. Genul de îmbrăţișare pe care un fiu i-o 
dădea tatălui său. Genul de îmbrăţişare care aducea 
lacrimi în ochii unui bărbat în toată firea. 

Apoi, William se trase înapoi și înălță capul, cu ochii 
de un verde-albăstrui plini de curiozitate când se aţintiră 
asupra lui Nic. 

Fa îi zâmbi și îi făcu cu mâna. 

- Bună! 

- Bună! 

Urma unui surâs înflori pe buzele fiului lui. 

- William, vreau să faci cunoștință cu cineva foarte 
special pentru mine. Gabe tinu un braţ în jurul taliei 
înguste a fiului său, în timp ce ridică privirea spre Nic. 
Privirile li se întâlniră, şi Gabe simţi în piept o apăsare cu 
totul nouă pentru el. Ştiu că o s-o iubeşti la fel de mult ca 
mine. 

